
INTRODUCERE 

Cursul de Etnografie şi Folclor literar românesc se adresează studenţilor de la Facultatea de 
Litere şi Ştiinţe ale Comunicării, din cadrul Universităţii „Ştefan cel Mare”, Suceava, specializarea 
Limba şi literatura română - Limba şi literatura modernă (franceză, germană) forma de Învăţământ la 
Distanţă (ID). 

Domeniul Etnografiei şi Folclorului românesc este deosebit de vast şi, de aceea, selectarea 
materialului, a speciilor populare, în general a chestiunilor pe care să le supunem atenției studenților, s- 
a dovedit destul de dificilă. Ne-am oprit la acele elemente de Etnografie şi de folclor pe care le 
considerăm de maxim interes în activitatea de predare.Etnografia şi Folclorul literar, care se 
în tipare unice. Temele selectate pentru acest curs răspund necesităților de ordin didactic, fiecare 
problematică în parte fiind tratată ca importanță, informaţie, comentarii şi dimensiuni în mod 
corespunzător. Din universul amplu al etnografiei româneşti am considerat că este necesar să ne oprim 
la câteva aspecte esențiale legate de locuința tradițională(satul şi casa) şi la extraordinarul dans al 
Căluşarilor, inclus în patrimoniul UNESCO, iar din cadrul categoriilor folclorice am ales poezia 
obiceiurilor calendaristice, basmul, cântecul epic — în cadrul căruia Miorița şi Meşterul Manole deţin un 
loc extrem de important, fiind valorificări artistice deosebite ale unor străvechi mituri, creaţii greu de 
încadrat într-o clasificare strictă —,apoi snoava şi bancurile,acestea din urmă reprezentând fapte de 
folclor contemporan, specifice mediului urban. 

Pentru a veni în întâmpinarea pregătirii studenţilor în vederea examinării semestriale şi pentru 
a le facilita „calea” uneori anevoiasă a căutării surselor de documentare, am inserat la sfârşitul fiecărei 
tematici tratate în curs bibliografia corespunzătoare şi am formulat teme/aplicaţii practice tocmai ca să 
înlesnim mai buna asimilare şi înțelegere a chestiunilor pe care le considerăm deosebit de 
importante.Din aceeaşi intenție de a genera înțelegerea din interior(aşa cum se impune) a faptelor 
folclorice am introdus în Anexe câteva variante ale baladelor Miorița şi Meşterul Manole, iar pentru 
realizarea corectă, ştiinţifică a aplicaţiilor practice am indicat Metodele de culegere a faptelor folclorice 
şi am inserat modele de Chestionare ce vor fi utilizate în anchete, în activitatea studenților pe teren. 

Precizăm că unele dintre temele acestui curs cuprind şi abordări ale unor aspecte 
controversate sau care s-au aflat mai puţin în atenția specialiştilor,dar pe care le considerăm importante 
şi care dorim să fie o „provocare” pentru studenți, mai ales pentru aceia care vor dori să desfăşoare şi 
activitate de cercetare.Aceasta cu atât mai mult cu cât este ştiut că în domeniul culturii tradiționale nu 
operăm cu adevăruri, ci cu ipoteze şi sisteme de decodare, de descifrare în spirit modern a faptelor 
folclorice, a universului de simboluri conţinute în acestea. 

Prin acest curs destinat studenților de la ID dorim să le uşurăm „neofiților” calea către 
cunoaşterea faptelor de etnografie şi folclor, să le trezim interesul pentru culegerea acestora din spațiul 
geografic în care trăiesc şi în care îşi desfăşoară activitatea.În acest scop am considerat necesară 
inserarea la sfâşitul cursului a unor modele de chestionare. 

În acord cu ceea ce Al. Odobescu afirmă în Istoria arheologiei, considerăm că „pe catedrele 
facultăților, formularele tipice trebuie să dispară; profesorul nu mai poate fi acel riguros învăţător, 
condamnat a se ține pururea restrâns în marginile unor anume noțiuni practice, pre cari trebuie 
neapărat, cu o măiestreață răbdare, să ştie a le (în)tipări în mintea şi în memoria copilului. Aci, el are în 
faţă-i inteligenţe în proces de formare, setoase de apreţieri critice şi apte la orice dezbateri intelectuale, 
imaginațiuni arzătoare cari cer a străbate regiunile neţărmurite ale ştiinţei, cari aşteaptă o suflare 
priincioasă spre a-şi deschide aripile şi a zbura de sineşi în lumi necunoscute.” 


I. ETNOGRAFIE ŞI FOLCLOR 

1. Definire. Domeniu de cercetare 

Termenul „etnografie”(gr.ethnos +graphos) denumeşte o ştiinţă care s-a impus 
în spațiul european în prima jumătate a secolului al XIX-lea (prin lucrarea lui A.Balbi, 
Atlas etnografic al globului, 1824), când materialul adunat începe să fie sistematizat pe 
baza unor metode şi principii proprii. 

Despre lucrări sau capitole cu specific etnografic se poate vorbi încă din 
Antichitate, la Tacitus, Pausanias şi le întâlnim chiar şi la istoricii Herodot şi Strabon, 
unde etnografia este văzută ca „anexă a istoriei”! Mai târziu, în Evul mediu şi în 
perioada marilor descoperiri geografice, în lumea europeană pătrund tot mai multe 
informaţii despre popoarele şi civilizația din Asia şi Extremul Orient. 

Primele cărți cu adevărat caracter etnografic se scriu însă în secolul al XVIII- 
lea: Histoire naturelle de Homme de Buffon (Paris, 1749), De P'Origine des Lois, des 
Arts et des Sciences,et leurs progres chez les anciens peuples de A.Y.Goguet (Paris, 
1758),Prezentarea unei istorii universale de A.C.Schiizer (1772), în care este folosit 
cuvântul „etnografic”ş.a. 

De la început, deci din secolul al XVIII-lea, a existat incertitudine cu privire la 
denumirea, domeniul şi scopul acestei discipline.Au circulat în arealul european mai 
mulți termeni, însă, în timp, s-au impus trei: etnografie, etnologie şi folclor. 

În prima fază, etnografia se referea la clasificarea limbilor şi a popoarelor în 
cadrul raselor, utilizând informaţii oferite de filologia comparată.Din a doua jumătate a 
secolului al XIX-lea, în domeniul de cercetare etnografică se află nu numai caracterele 
fizice şi de limbă ale popoarelor, ci şi credinţele, obiceiurile, portul național etc., adică 
elementele culturale caracteristice, specifice fiecărei națiuni. 

În ceea ce priveşte termenul etnologie, acesta începe să fie utilizat din anul 
1893, când apare în titlul Societăţii Emmologice din Paris (Societe Ethnologique de 
Paris), fiind datorat naturalistului Edward care căuta un nou semnificant pentru o 
„ştiinţă raţională a popoarelor”, nemulțumit fiind de caracterul descriptiv al etnografiei”. 

De la sfârşitul veacului al XIX-lea şi până în prezent, specialiştii europeni au 
formulat diverse opinii cu privire la obiectul de studiu al fiecăreia dintre cele două 
discipline.De exemplu, pentru Arnold van Gennep, etnografia se ocupă cu clasificarea 
grupurilor umane, având ca suport civilizaţia lor, iar etnologia, folosind rezultatele 
cercetărilor antropologice, se ocupă cu studierea înrudirilor între diverse varietăți umane 
şi cu clasificarea acestora. 

Cercetătorul francez M.Th.Gollier, în L'e/hnographie et P'expansion civilatrice 
(1905), stabileşte următoarea deosebire între cele două discipline: „Etnografia propriu- 
zisă, asemenea tuturor ştiinţelor al căror nume se termină cu —grafie, este o ştiinţă prin 
esenţă concretă şi descriptivă, studiind fenomenele umane la un loc determinat şi într-o 
epocă particulară.Etnologia, ca toate ştiinţele ce se termină în —logie, este o ştiinţă 
abstractă, studiind relațiile care unesc fenomenele similare în toate timpurile şi în toate 
locurile” . 


1 Romulus Vuia, Studii de etnografie şi folclor, vol.I, Editura Minerva, Bucureşti, 1975, p.3. 
“Ibidem, p.4 
3Apud Ibidem, p.6 


Cei mai mulți dintre cercetătorii secolului al XX-lea au privit etnografia şi 
etnologia din perspectiva istorico-culturală, însă au existat şi păreri contrare, unii dintre 
exegeți judecând etnologia ca o ramură a ştiinţelor naturale, sau a etnopsihologiei sau a 
disciplinelor sociale (dintre aceştia merită a fi amintiți Bastian, Ratzel, Lazarus, Herbert, 
Spencer, Durkheim). 

Una dintre cele mai clare şi mai complete definiri ale etnologiei considerăm că 
este cea formulată de către Romulus Vuia în Studii de etnografie şi folclor, vol.I, 1975. 
Potrivit opiniei cercetătorului român, „etnologia este ştiinţa care studiază din punct 
de vedere general şi unitar elementele vieţii economice, sociale şi culturale la toate 
popoarele.Deoarece cu diferitele ramuri din viaţa popoarelor şi mai ales ale celor 
civilizate se ocupă în mod special şi alte ştiinţe, ca istoria culturală, sociologia, 
ştiinţele economice etc., etnologia are ca obiect special al cercetărilor sale studiul 
comparat al vieţii şi civilizaţiei popoarelor primitive, semicivilizate şi aspectul 
popular al grupărilor etnice civilizate, deci a popoarelor sau straturilor care şi-au 
păstrat încă individualitatea etnică faţă de curentul nivelator al civilizației 
moderne'”. 

O judecată corectă şi cu mult mai cuprinzătoare, care are în vedere şi etnografia 
şi etnologia, este formulată de către Romulus Vulcănescu: „În secolul al XX-lea, 
termenul de etnologie, cu toate reticențele, implicaţiile, incertitudinile şi 
contradicţiile lui, pătrunde şi în literatura română de specialitate, unde acoperă 
parțial când domeniul etnografiei, când pe cel al folcloristicii, când al ştiinţei artei 
populare. În etapa finală a autonomiei etnologiei în secolul al XX-lea, asistăm la 
precizarea obiectului etnologiei faţă de disciplinele etnologice (etnografie, 
folcloristică şi ştiinţa artei populare). Precizarea are loc întâi între etnologie şi 
etnografie.Etnologia se detaşează acum ca o logie, adică o ştiinţă teoretică de 
fundamentare epistemologică şi de sinteză integratoare, care urmăreşte să 
descopere şi să formuleze principii, relaţii intra- şi interetnice şi legi de dezvoltare 
ale unităţilor sociale de tip etnic, în timp şi spaţiu, iar etnografia se menţine ca o 
grafie, adică o ştiinţă de constatare a prezenţei, frecvenței şi difuziunii 
fenomenelor şi faptelor de civilizaţie şi cultură etnică în baza observaţiei, descrierii 
şi clasificării tipologice[...] 

Etnologia consideră etnografia drept o parte constitutivă şi inalienabilă a 
ei, care îndeplineşte un rol precis în economia cercetării ei ştiinţifice.Etnografia 
furnizează etnologiei cantitatea necesară de materie primă pentru a fi prelucrată 
şi, implicit, pentru a stabili legile de dezvoltare ale comunităţilor etnice.Situaţia 
este similară pentru folcloristică şi ştiinţa artei populare, deoarece şi aceste două 
discipline etnologice sunt ştiinţe de constatare a prezenţei, frecvenţei şi difuziunii 
datelor, elementelor şi faptelor de civilizaţie şi cultură tradiţională populară, ale 
căror rezultate şi materiale servesc şi ele elaborărilor sintetice ale etnologiei””. 

Dincolo de numeroasele definiri formulate în timp, de accente şi terminologii 
diferite, trebuie menționat că etnografia, etnologia, dar şi folclorul sunt de permanentă 


4 Ibidem, p.12 
Romulus Vulcănescu(coordonator), Introducere în etnologie, Editura Academiei, Bucureşti, 
1980,p.19 


actualitate şi ele se circumscriu unei vaste familii a ştiinţelor etnologice. 

Într-un curs mai recent, publicat în 2001, cu titlul Etnografie şi folclor 
românesc, Nicolae Constantinescu şi Alexandru Dobre propun următoarea clasificare 
(pe care o considerăm cea mai reprezentativă de până acum) a disciplinelor(şi a 
subramurilor cuprinse în cadrul acestora) care formează familia ştiinţelor etnologice: 


I. FOLCLORISTICA 
1. FOLCLORISTICA LITERARĂ 


SRANAR 


a) literatura populară 
b) folclorul literar 


. FOLCLORISTICA MUZICALĂ 


a) muzica populară 
b) folclorul muzical 


. FOLCLORISTICA COREGRAFICĂ 


a) dansul popular 


. TEATRUL POPULAR 


a) -teatrul laic şi religios 
b) jocurile cu măşt 
c) teatrul de păpuşi 


. ISTORIA FOLCLORULUI 
. ISTRORIA FOLCLORISTICII ȘI ETNOGRAFIEI 


CRITICA FOLCLORISTICĂ ŞI ETNOGRAFICĂ 
METODA DE CERCETARE ŞI CULEGERE 


. INSTRUMENTELE DE LUCRU 


LITERATURĂ POPULARA-LITERATURĂ DE AUTOR, INDIVIDUALA: 
a) literatură populară orală 
b) literaturăpopulară scrisă 
c) “scriitorii” de basme şi poveşti 
d) basmul cult 
e) lectura etnologică a textului literar 


11. FOLCLORUL RURAL-FOLCLORUL URBAN 
12. FOLCLORUL RELIGIOS- ETNOLOGIA RELIGIEI 


IL.ETNOGRAFIA 
1. LOCUINŢA 
2. AŞEZĂRI ŞI GOSPODĂRII 
3. SATUL, VALEA, „ ȚARA” 
4. OCUPAŢII 
5. MEŞTEŞUGURI 
6. UNELTELE 
7. INDUSTRIA CASNICĂ 
8. INSTALAŢIILE TEHNICE 


IIL.OBICEIURILE 
1. OBICEIURI FAMILIALE 


2. OBICEIURI CALENDARISTICE (cu dată fixă, cu dată mobilă) 


IV.RELAȚIILE SOCIALE 
1. RUDENIA, NEAMUL, OBȘTEA 
2. CUTUMA, DREPTUL CUTUMIAR 


V.ARTA POPULARĂ 
1.PORTUL TRADIȚIONAL 
2. ARTELE APLICATE 
3.ORNAMENTICA TRADIŢIONALĂ 


VLARHITECTURA POPULARĂ 
I1.CONSTRUCŢII ȘI MOMUMENTE RELIGIOASE ŞI CIVILE 


VII."ŞTIINŢȚELE” POPULARE 
1.ASTRONOMIA 
2.METEOROLOGIA 
3.METROLOGIA 
4.CROMATICA 
5.BOTANICA, ETNOBOTANICA 
6.ZOO0LOGIA, ETNOZOOLOGIA 
7.MEDICINA POPULARA,ETNOMEDICINA 

a) magia 
3.IGIENA POPULARĂ 
9 ALIMENTAŢIA 


VIII. MITOLOGIA POPULARĂ ROMÂNEASCĂ 
1.MITUL PRIMITIV 
2.MITUL FOLCLORIC 
3.MITUL LITERAR 
4.FIINŢE, PERSONAJE MITOLOGICE 


IX. ETNOLOGIA 
1.ETNOLOGIA CA ŞTIIN TÄ A FENOMENULUI ETNOFOLCLORIC 
2.PERSPECTIVA ETNOLOGICĂ DE ABORDARE A CULTURII 
POPULARE 
3.RACORDAREA CERCETĂRII ROMÂNEŞTI LA CERIN TELE 
EUROPENE ŞI NORD-AMERICANE 
4.RAMURI:ETNOLOGIA URBANĂ, REGIONALĂ, JURIDICĂ 


X. ANTROPOLOGIA 
1.ANTROPOLOGIA SOCIALĂ 
2 ANTROPOLOGIA CULTURALĂ 
3.ANTROPOLOGIA FIZICĂ etc. 


2. Folclorul şi cultura populară 

a. Folclorul. Concept şi evoluţie 

Cuvântul folclor, care denumeşte obiectul studiat, a început să fie folosit abia 
din secolul al XIX-lea. Deci, descoperirea semnificantului în raport cu semnificația 
denumită este foarte târzie,ca şi în cazul etnologiei. Până atunci, expresii şi cuvinte 
precum „tradizioni popolari”, „traditions populaires”, „saber popular”, „laografie”, 
„demopsihologie”, „demologie”, „demopsihologie” etc. defineau ceea ce cuprinde 
creația populară sau tradițională. Terminologia eterogenă necesita o înlocuire care s-a 
produs o dată cu publicarea scrisorii arheologului englez William John Thoms, semnate 
sub pseudonimul Ambrose Merton, în revista „The Atheneum”, numărul din 22 august 
1846, prin care solicita schimbarea sintagmei „popular antiquities” („antiquites 
populaires”) cu termenul „„folklore” (< folk = popor + lore = ştiinţă, înțelepciune), mult 
mai potrivit şi mai cuprinzător. Acesta s-a impus treptat şi s-a răspândit în ţările 
europene. Popoarele germanice au introdus echivalentul Volkskunde (< Volk = popor + 
Kunde = ştiinţă). În spaţiul românesc, Ionescu — Gion a folosit prima oară cuvântul 
„„folclor” în 1882, care apoi s-a răspândit, mai ales prin lucrarea lui Gr. Gr. Tocilescu, 
Materialuri folkloristice (1900). 

Fenomenele de cultură populară fiind deosebit de complexe, materialul 
folcloric deosebit de vast, era firesc ca semnificației termenului să i se acorde diverse 
accepțiuni. Astfel, cercetătorii englezi (Andrew Lang, Ch. S. Bourne) au considerat 
folclorul o ştiinţă a tradiției populare, ce conţine rămăşiţe („„survivals”) ale unei foarte 
vechi civilizaţii, conservate şi transmise de-a lungul timpului, prin viu grai, din 
generație în generaţie. Acelaşi punct de vedere l-a avut şi folcloristul francez Paul 
Sébillot (Le Folk-Lore, Paris, 1913) care vedea în folclor „un fel de enciclopedie a 
tradiţiunilor... claselor populare sau a naţiunilor puțin înaintate în evoluţie... 
examenul survivențelor care... urcă adeseori până la primele timpuri ale omenirii 
şi s-au conservat mai mult sau mai puţin alterate, până la popoarele cele mai 
civilizate..." 

Sfera semantică a fost lărgită de folcloriştii germani (printre care Karl 
Weinhold) care au adăugat investigării literaturii populare, credințelor şi obiceiurilor şi 
pe cea a particularităților de grai, a obiectelor casnice, a portului popular etc. 

O viziune cu totul nouă a adus, în primele decenii ale secolului al XX-lea, 
Arnold van Gennep (Le Folklore, Paris, 1924), pentru care folclorul nu mai constituia o 
sumă a rudimentelor, deci o ştiinţă a trecutului, ci o ştiinţă a prezentului ce studiază 
faptele vii ale existenţei din mediul rural. 

În România, înaintea lui van Gennep, Ovid Densusianu (Folclorul. Cum trebuie 
înțeles, 1909) deschide perspectiva de înţelegere ştiinţifică a folclorului, văzut ca 
totalitate a creațiilor prin care se relefează modul de a gândi, de a simți, de a se 
manifesta al oamenilor din popor. El distinge în folclor două categorii de „producții: 
cele raportate la sfera superioară de gândire şi simţire (basme, poezii, legende) şi cele 
legate de existenţa cotidiană, practică (obiceiuri, credințe, superstiții). O idee cu totul 
novatoare pe care Densusianu a exprimat-o în 1909 a fost aceea a studierii faptelor 


SApud Pavel Ruxăndoiu, Folclorul literar în contextul culturii populare româneşti, Editura „Grai şi 
Suflet-Cultura Naţională”, Bucureşti, 2001, p.46 


folclorice atât diacronic, cât şi sincronic: „Cercetătorul trebuie să cuprindă în 
câmpul lui de observaţie şi actualitatea şi trecutul; mintea lui trebuie să fie veşnic 
gata să cunoască şi ce se întâmplă şi ce s-a întâmplat altădată, pentru că nimic nu 
poate fi pătruns în toate tainele lui dacă e izolat în timp, ca şi în spaţiu; fapte de azi 
pot fi mai bine înţelese dacă le cunoaştem şi pe cele din timpuri depărtate, după 
cum trecutul ne apare mai limpede la lumina prezentului. Între ce este şi ce a fost, 
mintea noastră trebuie să întindă mereu punți de lumină — şi numai cine înțelege 
aceasta este adevărat om de ştiinţă; ceilalţi, care nu văd decât o parte mică din 
infinitatea de fapte, care iau în samă ori numai prezentul ori numai trecutul — 
aceia sunt «jumătate-învățaţi», ca «jumătate-oameni», despre care vorbesc 
basmele”.! 

Un rol semnificativ în evoluția şi lămurirea conceptului de folclor l-au avut şi 
alți cercetători din Europa. Italianul Pitré, coordonator al renumitei colecții „Biblioteca 
delle tradizioni popolari”, era de părere că folclorul trebuie să cuprindă deopotrivă 
creaţii spirituale şi materiale şi a impus ideea că tradițiile populare, aparținând prin 
excelență trecutului, sunt permanent înnoite, adaptate la condiţiile existențiale ale 
prezentului. 

Folcloristul spaniol Menéndez Pidal considera folclorul drept un depozitar al 
documentelor vieții spirituale naționale, o mare parte a lui, reprezentată de poezia 
populară, trăind prin variante, prin acea îndelungată elaborare care-i conferă rezistența 
în timp, dar şi specificitatea. 

Pentru I. A. Candrea, folclorul reprezintă un fenomen viu, spontan, o sumă a 
interpretărilor „pe care le dă poporul fenomenelor naturii şi în genere tuturor celor 
văzute, auzite şi simţite de dânsul, care frământă imaginaţia-i bogată, care se 
strecoară în sufletu-i simplist şi pe care mintea-i naivă le înregistrează şi le 
răstălmăceşte, exteriorizându-le prin grai şi cântec, prin datine şi obiceiuri, 
constituie o enciclopedie sui generis... Aceste concepţii ale poporului se transmit 
prin tradiţie, din generaţie în generaţie şi apar azi nu ca nişte fosile, ci ca nişte 
organisme vii care şi-au păstrat structura primordială...” (Grai, datini, credințe, 
Bucureşti, 1936). 

La fel îl defineşte Tache Papahagi în Mic dicționar folcloric (1947): „Folclorul 
este imaginea vie, oglinda fidelă a sufletului unui popor, oglindă în care se reflectă 
întreaga lume însuflețită sau neînsufleţită, reală sau închipuită, în mijlocul şi sub 
influenţa căreia el trăieşte”. 

În a doua jumătate a veacului al XX-lea, în definirea şi delimitarea conceptului 
se impune tot mai pregnant criteriul estetic. Astfel, în domeniul folclorului intră creația 
artistică populară, investigarea culturii populare în genere revenind etnografiei. Creaţiile 
plastice şi decorative se circumscriu artei populare. Gh. Vrabie, Ovidiu Bîrlea, I. C. 


7 Ovid Densusianu, Flori alese din cântecele poporului. Vieaţa păstorească în poezia noastră 
populară. Folclorul, Cum trebuie înţeles. Graiul din Tara Hațegului, Editura pentru Literatură, 
Bucureşti, 1966, p. 56. 

3 Apud Barbu Theodorescu, Octav Păun, Folclor literar românesc, Editura Didactică şi Pedagogică, 
Bucureşti, 1964, p. 14. 

” Tache Papahagi, Mic dicționar folcloric. Spicuiri folclorice şi etnografice comparate, Editura 
Minerva, Bucureşti, 1979. 

Chiţimia, Ovidiu Papadima, Mihai Pop ş.a. sunt adepți ai acestei orientări. 

Din această succintă prezentare doar a câtorva dintre principalele direcții de 
evoluție a conceptului de folclor, se poate observa diversitatea punctelor de vedere ce 
au fost exprimate. De aceea, definirea obiectului nostru de studiu a impus, în ultimele 2- 
3 decenii ale veacului anterior o acceptare „convențională a unui sistem elastic de 
delimitări şi definiri operaţionale”, pentru a elimina incertitudinea şi chiar confuzia. 

Definirea convenţională implică, în egală măsură, perspectiva diacronică şi cea 
sincronică. Adoptând punctul de vedere al lui Pavel Ruxăndoiu, considerăm că 
diacronic folclorul trebuie definit în cadrul „unui sistem cultural evoluat, de tip 
dualist, care dizolvă concomitent forme orale şi scrise (în timp ce culturile 
primitive sunt exclusiv orale)"!, ce impun metode specifice de studiere. În plan 
sincronic el reprezintă valorile artistice ale culturii populare spirituale. Prin urmare, 
folclorul reprezintă „totalitatea creaţiilor artistice aparținând culturii spirituale a 


poporului — deci cultura populară spirituală din perspectivă estetică”!?. 


b. Folclorul literar 

Pentru acest concept s-au folosit din a doua jumătate a secolului al XIX-lea şi 
până în prezent şi expresiile: literatură populară (Mozes Gaster — Literatura populară 
română, 1883, Ovidiu Papadima — Literatura populară, 1968), literatură orală (B. P. 
Hasdeu — Cărţile poporane ale românilor, 1879, N. Cartojan — Cărţile populare în 
literatura românească, 1938). Mai rar întâlnim sintagma literatură tradițională. De 
fapt, cele trei determinative: populară, orală, tradițională sunt sinonime, iar opțiunea 
specialiştilor şi a culegătorilor de folclor pentru unul dintre ele este determinată de 
perspectiva din care este definit obiectul. Astfel, literatura orală/tradițională îl defineşte 
prin prisma unuia dintre caracterele definitorii (oral, tradițional), iar literatura populară 
îl defineşte prin raportul dintre creație şi mediul care a realizat-o. 

De mai bine de patru decenii s-a impus însă expresia folclor literar, utilizată 
frecvent în studiile de specialitate, în cursurile destinate studenților, dintre care amintim: 
Barbu Theodorescu şi Octav Păun — Folclor literar românesc, 1964; Mihai Pop şi 
Pavel Ruxăndoiu - Folclor literar românesc, 1968, 1978 şi 1990; Pavel Ruxăndoiu — 
Folclorul literar în contextul culturii populare româneşti, 2001; Constantin Eretescu — 
Folclorul literar al românilor. O privire contemporană, 2004. 

În cadrul culturii artistice populare, folclorul literar constituie un capitol amplu, 
un capitol în care realizările sunt în mişcare permanentă, datorită necesităților de 
adaptare la cerinţele noi ale celor care le-au creat şi le-au păstrat. Fără îndoială, acest 
domeniu nu poate fi înţeles pe deplin fără raportarea la cultura populară, la trăsăturile ei 
specifice, deci la contextul în care se circumscrie. Ca atare, specialistul, folcloristul 
trebuie să aibă mereu în vedere şi elemente de etnografie, de antropologie, de 
muzicologie, de mitologie etc. Aceasta înseamnă că faptele folclorice, textele populare 
necesită o cercetare sincretică, integrală, în care este cuprinsă analiza structurii şi a 
semnificațiilor lor, a valorilor proprii, estetice, care le individualizează, a evoluției 


10 Pavel Ruxăndoiu, op. cit., p. 49. 
11 jpidem. 
12 Ibidem, p. 50. 

temelor şi motivelor ținându-se seama nu doar de o singură variantă, ci de cât mai multe 
variante ale unui text. 


c. Cultura populară 

Pentru o mai bună înţelegere şi aprofundare a conceptului de folclor, integrat 
culturii artistice populare, este necesară o privire sintetică, minimală asupra conceptului 
de cultură populară. 

Termenul de „„cultură”, pe care îl întrebuințăm atât de des în existența noastră 
cotidiană, cunoaşte numeroase definiții formulate din diverse perspective. Conform 
unei statistici, în anul 1974 erau peste 200 de definiții ale acestui concept. Cea mai 
simplă definire care poate fi formulată este aceasta: prin cultură înțelegem totalitatea 
valorilor materiale şi nonmateriale (spirituale) pe care umanitatea le-a realizat în urma 
unei îndelungate experienţe sociale şi istorice. 

Din datele existente până acum, se pare că prima definire dată conceptului de 
cultură, pe care o putem considera „canonică”, îi aparține antropologului englez 
Edward B. Tylor, care în lucrarea Primitive Culture (Londra, 1871) o consideră „un 
întreg deosebit de complex, ce include cunoaşterea, credinţa, arta, morala, legea, 
obiceiul şi alte capacităţi şi obişnuinţe acumulate de om ca un membru al 
societăţii.” 

O altă definiție, mult mai cuprinzătoare, este formată de Aflfred L. Kroeber şi 
Clyde Kluckhohn, din al căror punct de vedere „cultura constă din modele (patterns) 
explicite şi implicite, ale comportării şi pentru comportare, însuşite şi transmise 
prin simboluri, constituind realizările distincte ale grupurilor umane, inclusiv 
materializarea lor în produse”. 

Deci, cultura, specifică naturii umane, este un proces îndelungat de creație, de 
învăţare şi de transmitere codificată (prin simboluri) a informației la nivelul grupurilor 
umane. 

Între societate şi cultură există o relaţie de interdependenţă, căci pentru 
funcționarea societății cultura este indispensabilă, iar pentru producerea culturii 
societatea este o condiţie sine qua non. Ideea necesității culturii pentru colectivitate, 
pentru societate, este subliniată de I. M. Lotman, în Studii de tipologie a culturii: „Se 
poate presupune că, dacă pentru existenţa biologică a unui individ satisfacerea 
unor cerinţe naturale bine definite se dovedeşte suficientă, viaţa unei colectivităţi, 
oricare ar fi ea, este imposibilă fără o anumită cultură. Pentru orice colectivitate, 
cultura nu constituie un adaos facultativ la minimum condiţiilor vitale, ci un 
principiu obligatoriu, fără de care existenţa ei devine imposibilă””. 

Pe de altă parte, cultura este aceea care îi conferă fiinţei umane adevărata sa 
fuinţare şi demnitate de „a fi”, deosebindu-se, ca fiinţă integrată naturii, de celelalte 
animale. În acest sens, definirea pe care filozoful culturii, Lucian Blaga, o dă acestui 
concept într-un dialog cu Mircea Eliade, merită a fi menționată: „Pentru mine, cultura 
este modul specific de a exista al omului în Univers. Este vorba de o mutațiune 


Si Apud Achim Mihu, Antropologia culturală, Editura Dacia, Cluj-Napoca, 2002, p. 89. 
14 Jbidem, pp.89-91. 
151. M. Lotman, Studii de tipologie a culturii, Editura Univers, Bucureşti, 1974, p. 16. 

ontologică, mutaţiune care deosebeşte pe om de celelalte animale şi care e 
rezultatul eforturilor omului de a-şi revela Misterul. Omul singur este creator de 
cultură şi aceasta datorită trăirii sale întru mister şi revelare. Omul, încercând să-şi 
reveleze misterul, în ale cărui dimensiuni singur trăieşte, creează cultura”!€. 

Din punctul de vedere al celor mai mulți antropologi, unitatea de bază a culturii 
este simbolul, cultura fiind creată prin capacitatea de simbolizare a ființei umane. Aşa 
cum afirmă Ralph Waldo Emerson, „noi suntem simboluri şi trăim în interiorul 
simbolurilor”. Potrivit opiniei lui Leslie A. White, capacitatea de a utiliza simboluri i-a 
transformat pe strămoşii noştri antropoizi în oameni şi tot datorită acestui fapt au fost 
create şi perpetuate culturile. Comportarea umană în ansamblul ei este dependentă de 
utilizarea lor şi este ea însăşi „o comportare simbolică”. 

În afara relației axiomatice dintre cultură şi societate (niciuna neputând exista şi 
funcționa fără cealaltă), importantă este şi relația ce se stabileşte între cultură şi tradiție. 

Se ştie că o cultură este produsă într-un anumit cadru temporal şi social, fiind 
transmisă apoi din generaţie în generație. Astfel, cultura primeşte în timp atributul 
tradiționalului. Cultura odată devenită tradițională nu exclude inovarea, care, însă, 
devine valoare culturală numai dacă o colectivitate o acceptă, alăturându-se treptat 
valorilor ei tradiționale. 

Producerea de valori culturale este fundamentală existenţei omului, „ceea ce 
înseamnă că, în raport cu umanitatea, cultura se constituie ca entitate universală". Însă, 
crearea faptelor de cultură este determinată de factori particulari de mediu, diferiți de la 
o regiune la alta, de la un popor la altul. Aceasta implică o evoluție proprie a culturii ce 
aparține unui anumit mediu geografic, social etc. Deci, cultura se prezintă, mai ales 
astăzi, sub forme particulare caracterizând națiunile din societatea contemporană. 

Prin urmare, se ajunge la „două mari paradoxuri ale culturii: 

— cultura este stabilă, dar în acelaşi timp, dinamică, manifestând 
schimbări continue şi constante; 

— cultura, ca achiziţie umană, este universală, dar fiecare manifestare 
locală sau regională a ei poate fi considerată ca unică; 5. 

Rezultă că prin elaborare, manifestare şi prin structura ei, orice valoare culturală 
şi circumscrie caracteristicilor societății care o elaborează. Fiecare cultură, definită prin 
trăsăturile ei specifice şi care poate fi numită „cultură particulară” se încadrează marii 
culturi a omenirii, care poate fi numită „cultură universală”. Elementele cele mai 
importante care generează demarcaţia culturilor particulare sunt mediul (factorul 
natural), factorul demografic şi cel istoric, care, deşi nu trebuie absolutizate, lasă o 
amprentă puternică asupra acestor culturi. 

Fiecare dintre culturile particulare, dar şi cultura universală privită în ansamblul 
ei, a parcurs mai multe stadii, nivele, de la cultura primitivă până la cultura 
postmodernă şi consumatoristă din societatea actuală. 


16 Mircea Eliade, Convorbiri cu Lucian Blaga, în vol. Lucian Blaga — cunoaştere şi creaţie, Editura 
Cartea Românească, Bucureşti, 1987, p. 484. 

17 Pavel Ruxăndoiu, op. cit., p. 52. 

18 Jbidem, p. 53. 

Cultura primitivă este considerată cultura ființelor umane aflate la începutul 
existenţei lor, dar şi cultura acelor grupuri, comunități aflate sub aspectul evoluției 
tehnico-ştiințifice pe o treaptă inferioară, asemănătoare cu a strămoşilor noştri din epoca 
pietrei până în neolitic. Despre cultura celor din urmă s-a scris suficient de mult, mai 
ales după descoperirea Americii, indigenii fiind consideraţi „sălbatici”, „primitivi” de 
către europenii cuceritori, „civilizați”. Determinativul de „primitivă” i se atribuia 
culturii aborigenilor din America, Africa, Australia prin compararea cu cultura 
occidentală. Referitor la acest aspect, în secolul al XVI-lea, în Eseurile sale, Montaigne 
nota: „Consider că la națiunea aceasta (adică cea braziliană) nu există nimic 
barbar sau sălbatic, după câte mi s-a relatat, în afară de faptul că barbar 
înseamnă pentru toată lumea ceva în afara obişnuinţei tale. Căci noi nu avem alt 
termen de comparaţie pentru adevăr şi rațiune decât ceea ce vedem şi gândim 
conform obiceiurilor şi părerilor din ţara în care trăim şi care înseamnă pentru 
noi religia perfectă, politica perfectă, modalitatea perfectă de folosire a lucrurilor. 
Îi considerăm pe ei (brazilienii) sălbatici, la fel cum numim sălbatice fructele 
crescute spontan în natură: de fapt sălbatice ar trebui să le numim pe cele 
transformate artificial de noi şi întoarse de la natura lor primară. Acelea sunt vii 
şi viguroase prin calităţile şi proprietăţile lor naturale, pe care noi le-am 
transformat şi denaturat după bunul plac al gustului nostru corupt”. 

Cultura primitivă este cea care precede cultura populară. În timp ce prima 
aparține unei societăți care nu cunoaşte scrisul, cealaltă „se dezvoltă într-o societate 
dualistă din punct de vedere cultural, care acceptă în paralel cultura orală şi cultura 
scrisă.” De fapt, apariţia culturii populare este legată de adăugarea diferenţelor sociale, 
de instaurarea clasei de stăpâni de sclavi şi cea a sclavilor, a proprietarilor de pământ şi 
a celor care-l lucrau etc. 

Ca atare, putem vorbi despre o cultură populară a antichităţii, a Evului mediu 
etc. Diferenţele au devenit şi mai mari o dată cu apariția scrisului şi a instituțiilor 
formale, destinate învățării, când s-a ivit o cultură scrisă, inaccesibilă celor săraci, 
oamenilor de rând. Astfel, în aceeaşi societate au coexistat diverse tipuri de cultură: 
cultura de curte, cultura claselor dominante, alături de cea religioasă şi de cea basmelor 
populare (populară). 

Cultura populară se deosebeşte de celelalte, ea aparținând grupurilor neştiutoare 
de carte din societăți care cunosc şi utilizează scrisul ca mijloc de transmitere şi de 
păstrare a informației. Astfel, caracterul scris devine specific culturii „cărturăreşti”, 
„savante”, „aristocratice”, iar caracterul oral celei populare. 

Cu privire la termenul „popular” trebuie să precizăm că 1 s-a atribuit 
semnificaţia „care circulă în popor, care se bucură de popularitate în rândul maselor” şi 
că în secolul al XX-lea , paralel cu acesta a circulat şi termenul „poporan” prin care se 
înţelegea „creat de popor”, „care aparține poporului”. În timp, semnificaţia termenului 
s-a amplificat, astfel încât, cum susține folcloristul italian Giuseppe Cocchiara, „prin 
conceptul de popular trebuie să înțelegem tendința, nevoia şi exigenţa individului 


n Apud Giuseppe Cocchiara, Istoria folcloristicii europene. Europa în căutare de sine, Editura 
Saeculum I. O., București, 2004, p. 20. 
20 Pavel Ruxăndoiu, op. cit., p. 57. 

care trăieşte laolaltă cu ceilalţi, gândeşte, pentru a spune aşa cu un suflet al său 
care e şi sufletul celorlalți, al micii lumi vaste care îl înconjoară şi în care se 
cuprinde realitatea şi istoria sa”. 

Referitor la cultura populară din spațiul românesc, dar şi din celelalte țări sud- 
est europene, mult timp a circulat ideea că aceasta ar fi specifică țărănimii, deoarece 
populația mediului rural a fost majoritară în secolele anterioare, iar satul a reprezentat 
principala unitate socială în această zonă a continentului nostru. 

Structurile săteşti s-au dovedit de-a lungul timpului deosebit de rezistente, iar 
schimbările în mediul rural au fost lente, datorită unui „conservatorism” manifestat ca 
forma mentis. Nu întâmplător, în timp, cultura populară a fost identificată cu cea 
țărănească, iar prejudecata aceasta s-a adăugat în România epocii comuniste. Evident, s- 
a omis că pe măsură ce au fost create oraşele, oamenii din mediul urban şi-au creat 
propria lor cultură populară. Aspectul este mult mai evident în tările puternic 
industrializate (cele din Europa Occidentală, din SUA), unde satele au dispărut şi atunci 
s-a considerat că acele „comunități mici”, în care membrii lor au mai puţine contacte cu 
cei din exterior, sunt creatoare de cultură populară. 

În comunitățile umane mici (sate, orăşele) trăsăturile definitorii sunt: „caracterul 
distinct, dat de limitele ei clare, vizibile pentru cei din afară, dimensiunea mică, 
omogenitatea, economia de subzistență, producerea în interior a tuturor celor necesare 
vieții”. Într-un astfel de mediu social se produce o cultură diferită de cea „academică”, 
„modernă” chiar, o cultură mult mai simplă, transmisă oral, anonimă, ancorată în 
tradiție, care are la bază nu o experienţă individuală, ci experienţe colective. O astfel de 
cultură, deşi „conformistă” în esenţă, se dovedeşte receptivă faţă de factorul inovator. 

Aşa cum numeroşi specialişti au considerat şi consideră, cultura populară 
reprezintă o „arhivă” de informați despre omul timpurilor istorice, dar aceasta nu o 
împiedică să se manifeste ca „un organism viu”, aflat în permanentă schimbare şi 
adaptare, în funcţie de evoluţia societăţii. Elementele culturii populare, numite altădată 
„Supravieţuiri”, „relicve”, constituie mărturii pentru prezent, din trecut. Până în secolul 
al XX-lea a dominat această tendinţă de a se căuta în cultura populară ceea ce aparține 
exclusiv trecutului, ceea ce este străvechi. Noua direcție deschisă de Ovid Densusianu 
şi apoi de Arnold van Gennep, în folcloristică şi etnologie, a îndreptat atenția 
specialiştilor şi asupra faptelor de cultură populară vii, care trebuie văzute în dinamica 
şi în contextul apariției şi răspândirii lor. 

Direcţia nouă de cercetare inițiată la noi de Ovid Densusianu va fi continuată de 
C. Brăiloiu, D. Caracostea, Mihai Pop, de reprezentanții „Școli sociologice de la 
Bucureşti”, conduse de D. Gusti ş.a. În acest caz, pentru alegerea şi interpretarea 
ştiinţifică a folclorului muzical, contribuția etnomuzicologului Constantin Brăiloiu este 
fundamentală. El propune cercetătorilor să realizeze „investigații intensive şi 
impersonale” din care să fie eliminate „selecția” şi „amestecul”. D. Caracostea, la 
începutul deceniului cinci, scotea în evidenţă, în studierea faptelor folclorice, toți 


factorii care concurau la „„producerea” lor, căci „a vedea funcţional plăsmuirile 


a Giuseppe Cocchiara, op. cit., p. 12. 
22 Nicolae Constantinescu, Alexandru Dobre, Etnografie şi folclor românesc. Note de curs. Partea I. 
Familia ştiinţelor etnologice, Editura Fundaţiei România de Mâine, Bucureşti, 2001, p. 52. 

populare însemnează a le integra în viaţa comunităţii, aşa încât, dincolo de orice 
plăsmuire, să poţi intui rostul ei condiţionat de: vârstă şi sex, situaţie socială, 
poziţie faţă de spaţiul care modelează optica, față de ritmul anotimpurilor legat de 
cel al sărbătorilor păstrătoare a vechii viziuni mitice etc. Structurii expresive îi 
corespunde o configuraţie socială cu o anumită viziune a lumii”. 

De-a lungul secolelor, dar mai ales în ultimele decenii, cultura populară din 
spațiul românesc şi-a dovedit şi îşi dovedeşte rezistenţa în structura de profunzime, în 
faţa presiunilor exercitate, pe de o parte, de cultura „academică”, „savantă”, iar pe de 
altă parte, de ideologia promovată în perioada comunistă sau de cultura consumatoristă 
importată după 1990. Chiar dacă astăzi cultura „oficială” şi celelalte tipuri de cultură 
specifice societății în care trăim (post-modernă, de consum etc.) fac o concurență tot 
mai puternică acestei culturi tradiționale, culturii populare, aceasta este capabilă să 
adapteze, să elaboreze elemente novatoare. Aşa cum afirmă Nicolae Constantinescu, 
„la nivelul formelor de expresie verbală, al folclorului sau literaturii populare, se 
poate vorbi fără nici o teamă de a greşi, de un folclor contemporan, al societății 
post-industriale şi post-moderne, concretizat, de exemplu, în bancuri sau anecdote 
citadine ori ale mediilor intelectuale, în povestirile personale sau naraţiunile 
despre întâmplări trăite, în aşa-numitele legende contemporane sau urbane, în 
factorul clasei politice şi al evenimentelor scandaloase din mediile artistice etc. 
După cum, chiar la nivelul manifestărilor ceremoniale, alături de sărbătorile 
moştenite şi practicate în virtutea tradiţiei strămoşeşti, există tendinţa de a se crea 
noi obiceiuri, noi sărbători, unele de împrumut, altele rodite pe solul celor vechi, 
practicate ca festivități şi festivaluri de largă audienţă şi devenite, ca atare, 
populare. Chiar dezvoltarea fără precedent a mijloacelor de comunicare, a 
tehnologiei transmiterii şi stocării informaţiei, departe de a distruge sau 
marginaliza cultura populară, îi asigură acesteia, pe de o parte, şansa conservării 
pentru eternitate în CD-ROM-uri indestructibile şi oferă sursa unor noi forme de 
folclor cum ar fi xerox-lore sau cyber-lore, pe care cei mai avansați din punct de 
vedere tehnologic decât noi au început deja să-l culeagă şi să-l studieze”. 

Deşi este legată mai mult de tradiție, de trecut, fără a neglija însă prezentul, 
cultura populară va continua să rămână o componentă fundamentală în ansamblul marii 
culturi a umanităţii, atâta timp cât gustul pentru frumos, pentru autentic şi dorința fiinţei 
umane de a-şi păstra individualitatea, identitatea, nu vor dispărea. 

În mileniul al treilea, misiunea culegătorului de folclor şi a celui care 
interpretează ştiinţific faptele de cultură populară este majoră, întrucât „problema 
definitorie a folclorului nu este de natură filologică, sociologică, psihologică, 
etnografică etc., ci e o problemă istorică, care le înglobează şi le transformă pe 
toate celelalte. Nu putem nega prin aceasta importanța pe care o capătă în 
domeniul folclorului diferitele discipline filologice sau naturaliste pe care 
folcloristul trebuie să le folosească, unde şi când este cazul, în deplină conştiinţă a 
faptului că instrumentele de lucru nu pot înlocui cercetarea propriu-zisă. Sarcina 


3 D, Caracostea, Poezia tradițională română. Balada populară şi doina. II, Editura pentru Literatură, 
Bucureşti, 1969, p. 72. 
24 Nicolae Constantinescu, Alexandru Dobre, op. cit., pp. 56-57. 

foleloristului este de a nu izola acele cercetări, ci de a le pune reciproc în lumină, 
cu atât mai mult cu cât în domeniul folclorului interferența de fond a diferitelor 
discipline este cerută de natura însăşi a folclorului, adică de conceptul pe care-l 
numim popular”. 

II. EVOLUŢIA ETNOGRAFIEI ŞI FOLCLORULUI ÎN SPAŢIUL 
ROMÂNESC 

Din a doua jumătate a secolului al XIX-lea şi până în prezent s-a creat o 
veritabilă tradiţie a „şcolii folcloristice şi etnologice româneşti”, care a studiat literatura 
şi cultura populară în întreaga ei complexitate şi evoluţie, ca un fenomen unitar, cu 
largă răspândire în timp şi în spațiu. Principalele orientări teoretice şi metodologice ce 
s-au impus în cercetarea folclorului au fost create de Bogdan Petriceicu Hasdeu, Ovid 
Densusianu, Nicolae Densusianu, Lazăr Şăineanu, lon-Aurel Candrea, Dimitrie Gusti, 
Dumitru Caracostea, Constantin Brăiloiu, Petru Caraman, Ovidiu Bîrlea, Gheorghe 
Vrabie, Artur Gorovei, Simion Florea Marian, Ion Ghinoiu, Ion Taloş, Andrei 
Oişteanu, Ivan Evseev ş.a. 

Până la Bogdan Petriceicu Hasdeu nu putem vorbi despre studii — în adevărata 
accepțiune a termenului — consacrate folclorului românesc, ci doar despre însemnări şi 
comentarii ale unor obiceiuri şi creaţii populare. Astfel, despre existenţa cântecelor 
populare în spațiul autohton găsim câteva notații încă din secolul al XI-lea în Legenda 
maior sancti Gerardi din Scriptorum Rerum Hungaricum, apoi în cronica bizantică a 
lui Dukas, din secolul al XIV-lea, în Predoslovia la Istoria Țării Românești a stolnicului 
Constantin Cantacuzino, scrisă în secolul al XVII-lea. Însemnări mai detaliate cu privire 
la portul popular, la secvențele obiceiurilor de nuntă şi de înmormântare, orații de 
nuntă, bocete, jocuri de copii, superstiții, obiceiuri de peste an (paparuda, drăgaica, 
căluşarii, irozii) au fost făcute de Antonio Maria del Chiaro în Istoria delle moderne 
rivoluzioni della Valachia, publicată la Veneţia în 1718 (tradusă în româneşte în 1929). 

Un început al cercetării elementelor etnofolclorice putem considera că s-a 
realizat de către Dimitrie Cantemir prin ampla monografie Descrierea Moldovei (1714- 
1716). Principelui cărturar i se atribuie, de majoritatea specialiştilor în domeniu, 
calitatea de „părinte al etnografiei, folcloristicii şi ştiinţei artei populare”. 

Meritul său este cu atât mai mare cu cât la data când Cantemir descria şi 
comenta, în studiul său elaborat la cererea Academiei din Berlin, obiceiurile, tradițiile şi 
faptele de literatură populară, uneori în comparație cu elemente similare ale altor 
națiuni, în spațiul european nu se înregistrează scrieri cu valoare documentară, 
ştiinţifică, de asemenea proporții. Pentru a prezenta Moldova, locuitorii săi, obiceiurile 
şi „năravurile” lor, autorul reţine acele aspecte de cultură populară care i s-au părut 
semnificative pentru demersul său ştiinţific. Prin urmare, el selectează când scrie despre 
„datinile de demult, şi cele de azi la înscăunarea domnilor Moldovei”, „înmormântarea 
domnilor”, „vânătornile domneşti”, „ceremoniile de logodnă şi de nuntă ale 
moldovenilor” etc. Descriind obiceiurile clasei dominante şi ale oamenilor de rând, 
Cantemir observă fondul comun al acestora, nota comună esenţială. Pe etnograf şi pe 
folclorist îl interesează în mod deosebit din carte cele trei capitole dedicate 
„obiceiurilor”. Sunt incluse date şi aprecieri obiective, de pe poziția omului de ştiinţă, în 
legătură cu moravurile moldovenilor, cu atitudinea față de învăţătură, cu îmbrăcămintea 
femeilor, ospitalitatea etc. Într-un paragraf vorbeşte despre horă, „danț”, jocul 
căluşarilor, acesta din urmă atrăgându-i atenția, pentru că „în bună măsură” este 
„magic”. În Descrierea Moldovei întâlnim prima şi unica atestare a jocului căluşarilor 
în această regiune a țării. Totodată, este şi cea dintâi constatare a caracterului 
ceremonial-ritualic al căluşului, aspect ce-l deosebeşte de dansul popular cunoscut prin 

funcția sa magică. Jocul căluşului este inclus în ciclul obiceiurilor de peste an. 

De asemenea, Dimitrie Cantemir inserează observaţii importante în legătură cu 
unele superstiții, orații de nuntă (reținute fără mari diferențe faţă de cele cuprinse în 
culegerile din secolul al XIX-lea), cu Drăgaica, în care descoperă o reminiscență a 
cultului zeiței Ceres. În numele invocate de moldovence la nunți, Lado şi Mano, 
identifică urme ale cultului pentru Venus şi Cupidon. Doina o consideră de origine 
dacică. Nu omite nici Zburătorul, ființă mitică, despre care scrie ironic, tricolicii, 
farmecele, descântecele. 

Monografia  cantemiriană reprezintă primul moment însemnat pentru 
prezentarea şi clasificarea faptelor de etnofolclor. 

Pentru începutul veacului al XIX-lea merită menționată lucrarea de doctorat 
Disertatio inauguralis historico-medica de funeribus plebejo Daco-Romanorum sive 
hodiernorum Valachorum (1817) a lui Vasile Pop, care este o operă de folclor 
comparat, în care sunt descrise secvențele obiceiurilor de înmormântare la poporul 
român şi la greci, romani, slavi, germani. 

Al doilea moment important în încercarea de clasificare a materialului folcloric 
îl constituie Vasile Alecsandri, care pentru dezvoltarea folcloristică a deținut un rol 
deloc neglijabil. Publicarea colecției Poezii populare — balade (cântece bătrâneşti) 
adunate şi îndreptate, în 1852 şi în ediţie definitivă în 1866, a avut ecou şi o puternică 
influenţă în cultura română. Cercetătorului îi atrag atenția şi astăzi nu numai textele 
populare cuprinse în această culegere, ci şi notele însoțitoare, alcătuite de Alecsandri. 

Se consideră, în mare parte justificat, că această colecție este, de fapt, „primul 
manual de folclor românesc."2€ În ceea ce priveşte clasificarea, ea este realizată numai 
la nivelul textelor poetice din culegere. În schimb, notele abundă în comentarii 
pertinente, serioase, în legătură cu obiceiuri, credințe, datini, unele prezentându-le 
detaliat, îndrumând „preocupările în direcţia mitologică.” De exemplu, despre Rusalii 
notează că sunt „trei fete de împărat care au ciudă asupra oamenilor fiindcă nu au fost 
băgate în seamă de dânşii în cursul vieţii lor. Ele nasc furtuni ce descoper casele 
românilor, vârtegiuri ce rădic pânzele nevestelor în vremea ghilitului şi le anină pe 
copaci. Se crede că rusaliile fură şi copii de lângă mamele lor şi îi duc peste ape şi peste 
codri. De acolo vine vorba: l-au îmflat rusaliile! (Femeile românce păzesc cu sfințenie 
ziua de Rusalii şi vreme de nouă săptămâni, ele nu culeg nici o buruiană de leac, 
crezând că în acest timp buruienile sunt pişcate de rusalii şi nu au putere de lecuit. Cum 
vine însă ziua Sânzienilor, toate româncele aleargă pe câmp la culesul de buruiene, 
crezând că în acea zi au darul vindecării. Spre a se apăra de mânia rusaliilor este obicei, 
în agiunul zilei lor, a pune pelin sub capătul patului şi a purta a doua zi pelinul la 
brâu.” 

Deşi inoperantă astăzi, clasificarea poeziei populare, pe care Alecsandri o 
propunea într-o prefață a culegerii sale, a fost un fapt curajos şi necesar la data 
respectivă, influențând evoluția cercetărilor ulterioare. El grupează creațiile poetice în 


26 Nicolae Constantinescu, Alexandru Dobre, Etnografie şi folclor românesc. Note de curs, Partea I, 
Familia științelor etnografice, Editura Fundației România de Mâine, Bucureşti, 2001, p. 94. 

27 Ibidem, p. 95. 

28 Vasile Alecsandri, Opere, vol. HI, Editura Academiei, Bucureşti, 1978, p. 217. 

trei grupe: 1) cântecele bătrâneşti sau balade; 2) doine; 3) hore. Pasionatul de folclor 
merge mai departe şi formulează definiţii, în esență nu foarte diferite de cele actuale. 
Astfel, „baladele sunt mici poemuri asupra întâmplărilor istorice şi asupra faptelor 
măreţe””, doinele „cuprind toate cântecele de doruri, de iubire şi de jale”, iar horele „sunt 
cântecele de veselie ale poporului” la care adaugă colindele şi Pluguşorul, considerate 
„Cântece cu caracter religios”. 

Rod al unei îndelungate şi dificile activităţi, colecția lui Alecsandri a avut un rol 
major în dezvoltarea folcloristicii şi a fost cunoscută şi în afara României prin cele patru 
traduceri realizate în franceză, engleză, germană şi italiană. 

Contemporanul lui Alecsandri, Alexandru Odobescu, cunoscător al scrierilor 
folcloriştilor europeni Montaigne, Faurill, Herder, în spiritul epocii aprecia că „poezia 
poporană şi curat firească are simplități şi grații prin care se poate potrivi cu cea mai 
însemnată frumuseţe a poeziei desăvârşite despre artă”. El este printre primii care a 
considerat cântecele populare drept cele mai importante mijloace pentru cunoaşterea 
limbii şi a mentalități unei națiuni şi care a evidențiat deosebitele valenţe estetice ale 
Mioriţei. Totodată, scriitorul opina că în balada amintită s-ar putea vorbi de un ecou al 
cântecelor din Pind, la moartea unui tânăr nevinovat. Susținător al teoriei care afirma 
originea mitologică a folclorului, Odobescu o identifică pe mama ciobanului mioritic cu 
Persefona, zeiţă a lumii subpământene, iar câinii care-l însoțesc pe baciul moldovean cu 
cei ai lui Adonis, zeul iubit de Persefona şi Afrodita, care anual murea şi învia. 

Activitatea sa folcloristică se remarcă şi prin îndrumarea culegătorilor textelor 
populare: V. Alecsandri, G. Dem. Teodorescu, P. Ispirescu. 

În secolul al XIX-lea, cel care „a pus în funcţiune un întreg sistem de programe 
şi lucrări”, a dat o concepție ştiinţifică folclorului şi i-a stabilit legăturile cu alte 
discipline (istorie, psihologie, filologie) este Bogdan Petriceicu Hasdeu. Prin el, 
folcloristica devine o ştiinţă, o disciplină de sine stătătoare, fiind promovate cercetarea 
şi culegerea materialului folcloric şi etnografic şi tot datorită lui se creează în spațiul 
românesc o adevărată „şcoală” folcloristică, la care au aderat G. Dem. Teodorescu, 
Lazăr Şăineanu, Simion Florea Marian, Ionescu Gion, I. C. Fundescu ş.a. 

Hasdeu a ridicat primul problema culegerii sistematice a folclorului şi, în acest 
scop, în 1878 a întocmit un chestionar cu 400 de întrebări privind obiceiurile juridice 
ale românilor. Semnificația atribuită conceptului de folclor este elocventă: „În acest 
Cestionar predomină două puncturi de vedere nouă pe cari ni le impunea starea 
actuală a ştiinţei limbei şi cari sunt cu totul străine lexicografiei de şcoala clasică: 
1. fonetica poporană, temelia dialectologiei; 2. credinţele cele intime ale poporului, 
obiceiele şi apucăturile sale, suspinele şi bucuriile, tot ce se numeşte astăzi — în 
lipsă de un alt cuvânt mai nemerit — cu vorba engleză folklore. Voiam să cunosc pe 
român aşa cum este dânsul în toate ale lui, aşa cum l-a plăsmuit o dezvoltare 
treptată de optsprezece veacuri, aşa cum s-a străcurat el prin mii şi mii de 
înrâuriri etnice, topice şi culturale?” 


Nicolae Constantinescu, Alexandru Dobre, op. cit., p. 100. 
v Bogdan Petriceicu Hasdeu, Etymologicum Magnum Romaniae. Dicționarul limbei istorice şi 
poporane a românilor, vol. I, Editura Teora, Bucureşti, 1998, p. 47. 

Tot în Chestionar, savantul precizează că informatorii trebuie să fie învățătorii 
şi preoții şi că orice culegător este obligat să respecte cu stricteţe autenticitatea faptului 
folcloric cules, să-l reproducă întocmai, fără a interveni prin modificări sau completări. 

Mobilitatea văzută „prin trecerea din gură în gură, prin trecerea din ţară în ţară” 
şi „din epocă în epocă”, permanenta modelare a creaţiei şi caracterul colectiv sunt 
considerate trăsături specifice literaturii populare, care, de altfel, o diferențiază de 
literatura cultă. 

Clasificarea faptelor de folclor, propusă de Hasdeu în prefața la culegerea de 
basme a lui I. C. Fundescu, Basme, orații, păcălituri şi ghicitori (1866) probează că el 
era un foarte bun cunoscător al acestora. Grupate după mijloacele de exprimare şi de 
manifestare, creațiile populare sunt încadrate genurilor astfel: în genul poetic intră 
doina, cântecul bătrânesc, hora, colinda, vicleimul, orația, descântecele; genul aforistic 
cuprinde proverbele, ghicitorile, frământările de limbă (cimilituri), iar genul narativ 
include anecdota, basmul şi tradiția. De asemenea, literatura folclorică o mai clasifică în 
creaţii aparținând copilăriei (basme, jocuri de copii, cântece de leagăn), bărbăției 
(strigături, ghicitori, hore, doine, oraţii etc.) şi bătrâneții (balada, descântecul, bocetul, 
anecdota, legenda etc.). 

Această ordonare ştiinţifică a creațiilor populare reliefează modernitatea 
viziunii hasdeene. De notorietate în domeniu sunt şi articole, studii ca: Reminiscențe ale 
credințelor mitologice la români, Vechile aşezări române din Lodomiria, Cărţile 
poporane ale românilor în secolul al XVI-lea, în legătură cu literatura poporană cea 
nescrisă (1879) sau capitolele Arabizarea românilor în poezia poporană sud slavică, 
Rezumat despre mitul lui Negru-Vodă. Piticii la gurele Dunării, Poezia frunzei verzi, 
Etnografia României în Apoloniu din Rodos din ampla lucrare Istoria critică a 
românilor (1872). 

Sub îndrumarea lui Hasdeu şi-a dezvoltat activitatea în folcloristică preotul 
sucevean Simion Florea Marian, devenit, la recomandarea savantului, membru al 
Academiei Române, în 1881. 

Influențat, fireşte, de ideologia „„maestrului” său, în discursul de recepție ținut la 
Academie, afirma cu îndreptățire, că „o naţiune care doreşte să aibă o limbă bogată şi 
omogenă, ar trebui mai întâi de toate să adune şi să scoată la lumină întreaga sa 
literatură poporală... căci izvorul cel mai bun spre înavuțirea unei limbi este în tot cazul 
literatura poporală” (Chromatica poporului român, 1882). 

Simion Florea Marian s-a impus în folcloristică printr-un număr impresionant 
de studii monografice, „unele monumentale ca proporţie, rămase de referință până în 
ziua de astăzi.”! Relevante sunt Nunta la români (1890), Naşterea la români (1892), 
Înmormântarea la români (1892), Sărbătorile la români (1898-1901, 3 vol.), Poezii 
populare din Bucovina (1869), Descântece poporane române (1886), Tradiţiuni 
poporale române (1878), Vrăji, farmece şi descântece (1893), Mitologie românească, 
Botanica populară. 

Dezideratul acestui prim etnograf — materializat printr-o vastă operă — a fost de 
a publica faptele de folclor în forma lor adevărată, pentru a se putea alcătui un dicționar 
al limbii române, o mitologie „cum au mai toate naţiunile din jurul nostru”. Cert este că 


31 Nicolae Constantinescu, Alexandru Dobre, op. cit. p. 104. 

„orientarea dată de Hasdeu şi opera uriaşă a lui Marian vor stimula interesul pentru 
cuprinderea întregului fenomen etnofolcloric românesc.""? În acest sens, merită 
menționat aportul deosebit al lui Mozes Gaster, autorul studiului Literatura populară 
română (1883), întâia sinteză de folclor, în care fixează locul poporului român printre 
celelalte popoare creatoare de cultură ale lumii. În literatura populară orală şi scrisă el 
distinge trei categorii: literatura etică (proverbe, zicători, fabule), literatura religioasă 
(legende, poveşti, colinde, descântece, cântece de stea, basme etc.) şi cea estetică 
(romanele populare: Alexandria, Esopia, Halima etc.). 

Un alt discipol al lui Hasdeu, folcloristul Lazăr Şăineanu s-a remarcat printr-un 
studiu de mitologie comparată: Jelele, dânsele vântoasele, frumoasele, şoimanele, 
măiastrele, milostivele, zânele (1886) şi printr-o amplă exegeză asupra basmului, 
comparatistă, prima de acest fel din spațiul nostru: Basmele române în comparaţiune cu 
legendele antice clasice şi în legătură cu basmele popoarelor învecinate şi ale tuturor 
popoarelor romanice (1895). În această lucrare, Șăineanu încearcă să demonstreze 
„universalitatea” basmelor ce îndeplinesc „în cercul lor modest, acelaşi rol ce-l joacă 
romanul şi novela în societățile culte”. El face observaţii interesante, chiar dacă nu întru 
totul corecte, asupra dualismului păgân-creştin, a locului pe care obiceiurile şi 
credinţele îl deţin în basme, a influenţei cărților populare asupra folclorului. 

Existenţa unor teme, motive, „analogii mitice” întâlnite în basmele unor 
popoare care nu s-au aflat niciodată în contact, o explică, din perspectivă antropologică, 
astfel: „Asemenea coincidente nu pot proveni decât de la un mod general de a vedea şi 
simți lucrurile, de la natura umană, care sub toate climele rămase esențial aceeaşi. 
Identitatea amănuntelor indispensabile se datoreşte dar unei necesități psihologice: 
pretutindenea oamenii pe aceeaşi treaptă de cultură văd prin aceeaşi prismă unele 
fenomene, şi astfel se explică şi unele credințe răspândite pe întreaga suprafață a 
globului.” 

Influenţei orientale în basme Şăineanu îi acordă o mare însemnătate, dar, 
totodată, „ceea ce alcătuieşte, sub raportul formal, elementul etnologic al basmului, e 
acea limbă metaforică, acele idiotisme, acele formule variate...” 

Clasificarea propusă de folclorist în povești fantastice, etico-mitice, religioase şi 
glumețe evidențiază — ceea ce el a urmărit — tematica redusă a acestei specii folclorice. 

În acţiunea de culegere şi cercetare a producţiilor populare un rol deosebit l-a 
avut şi Academia Română, care în primele trei decenii ale secolului al XX-lea, la 
inițiativa lui Ion Bianu, a sprijinit publicarea a peste 40 de volume despre cultura 
tradițională, în colecția intitulată „Din vieața poporului român”, aceasta dovedind 
încă o dată cât de bogat şi de complex este materialul etnografic şi folcloric românesc. 
Dintre studiile tipărite în acea perioadă menționăm: Jocuri de copii (1909), Industria 
casnică la români (1910), Sărbătorile la români (1910), Boli şi leacuri la oameni, vite 
şi păsări (1913), Agricultura la români (1913) de Tudor Pamfile, Nunta în județul 
Vâlcea (1928) de G. Fira, Strigoii (1929) de N. I. Dumitraşcu, Descântecele românilor 


32 
Ibidem. 

33 Lazăr Şăineanu, Basmele române, Editura Minerva, Bucureşti, 1978, p. 17. 

34 Ibidem, p. 33. 

35 Cf. Nicolae Constantinescu, Alexandru Dobre, op. cit., p. 104. 

(1931) de Artur Gorovei. 

În prima jumătate a veacului trecut, evoluţia folcloristicii a fost determinată de 
opera şi activitatea lui Ovid Densusianu, a şcolii” conduse de el, de opera lui Nicolae 
Iorga şi de cea sociologică a lui Dimitrie Gusti, inițiator al monografulor rurale, de 
studiile lui D. Caracostea consacrate baladei, de cea a lui Constantin Brăiloiu, creator al 
muzicologiei populare. Recenzând în 1894 un volum de poezii populare din 
Transilvania, al lui Bibescu, Ovid Densusianu sublinia carențele mai multor culegeri 
care lăsau de dorit din punctul de vedere „al exactităţii cu care sunt reproduse şi date la 
lumină”. Ca şi Hasdeu, el solicita reproducerea fidelă, fără modificări, a textelor 
populare, şi, mai ales, transcrierea lor fonetică. 

Într-un articol de la începutul activităţii sale, Literatura populară din punct de 
vedere etno-psihologic, Ovid Densusianu îşi alcătuia o metodă proprie de studierea a 
folclorului, interesat de valorile estetice, de fondul de idei şi de sentimente, pentru ca, 
din acestea, să scoată în relief mentalitatea, starea psihologică a poporului, ceea ce este 
regional şi universal în creații. 

În unanimitate, specialiştii consideră drept „un moment de vârf, de cotitură 
radicală în istoria folcloristicii româneşti”3% prelegerea Folclorul — cum trebuie înţeles, 
ținută de profesorul Densusianu la 1 noiembrie 1909, la Facultatea de Litere a 
Universităţii din Bucureşti. El solicita culegătorilor să se ocupe nu numai de faptele 
tradiționale de folclor, ci şi de cele actuale, căci „au uitat anume că cineva nu trăieşte 
numai din ce moşteneşte, ci şi din ce se adaugă pe fiecare zi în sufletul lui, şi că aceasta 
este mai ales partea ce merită să fie explorată.” 

Cercetătorul afirmă că literatura populară este într-o continuă transformare, 
deoarece ea este legată şi de actualitate chiar când cuprinde elementele tradiționale. De 
aici concluzia că folclorul nu dispare, ci se înnoieşte în conţinut şi formă, unele specii şi 
chiar unele genuri modificându-se. Densusianu subliniază că folclor există şi în mediul 
citadin, nu numai în cel rural. De asemenea, cei care studiază literatura populară sunt 
îndemnați să consemneze şi ce anume gândeşte țăranul, ce viziune are el despre 
universul înconjurător, întrucât „folclorul trebuie să ne arate cum se răsfrânge în 
sufletul poporului de jos diferitele manifestații ale vieţii, cum simte şi gândeşte el, 
fie sub influenţa ideilor, credințelor, superstiţiilor moştenite din trecut, fie sub 
aceea a impresiilor pe care i le deşteaptă împrejurările de fiecare zi.”"* 

Contribuţia Lui Ovid Densusianu rămâne remarcabilă prin trasarea unei direcții 
noi în studierea culturii noastre tradiționale. 

Colaboratorii direcți, ai lui Densusianu, Tache Papahagi şi lon-Aurel Candrea 
sunt şi ei cunoscuţi folclorişti, ambii cu formaţie enciclopedică. Primul a publicat 
Graiul şi folclorul Maramureşului (1925), Creaţia poetică populară (1925), Din 
folclorul romanic şi cel latin (1923), Aromânii — grai, folclor, etnografie (1932), iar al 
doilea a creat o operă ştiinţifică extrem de bogată şi de diversificată, unele dintre 
lucrările sale fiind de folclor comparat: Lumea basmelor (1932), Privire generală 


3 Ibidem, p. 22. 

37 Ovid Densusianu, Vieaţa păstorească în poezia noastră populară, Editura pentru Literatură, 
Bucureşti, 1966, p. 43. 

38 Ibidem, p. 45. 

asupra folclorului român în legătură cu al altor popoare (1933-1935), Folclor medical 
comparat (1938), Poreclele la români etc. 

Desprins de „şcoala” lui Ovid Densusianu, D. Caracostea s-a preocupat de 
balada populară românească, în special de Miorița pe care o consideră, după limbă, „a 
două mare instituţie de artă a poporului român” şi, ca atare, îi atribuie locul primordial 
în literatura „poporană” ce trebuie „privită ca cea mai veche şi răspândită literatură 
română.” 

Prin Densusianu şi ceilalți cercetători din prima jumătate a veacului trecut 
folcloristica din spațiul autohton atingea treapta maturității sale. Dacă renumitul filolog 
preciza în spirit modern, european s-ar putea spune, cadrul şi fondul creaţiei populare şi 
stabilea o metodă viabilă de studiu, contemporanul său, istoricul Nicolae Iorga integra 
folclorul nostru în spațiul carpato-balcanic şi în lumea romanică, îl studia în devenirea 
sa istorică şi îl făcea cunoscut în exteriorul României, prin cursuri ţinute la universitățile 
din Paris, Roma, Statele Unite ale Americii. 

Prin urmare, până în 1950 se crease o puternică tradiție în culegerea şi 
analizarea faptelor de folclor, deci se puseseră bazele folcloristicii, care în mai puțin de 
un secol a cunoscut o spectaculoasă evoluţie, cu nimic mai prejos decât cea europeană. 

Alături de exegeții menționați, care au pus temeiul unor şcoli ştiinţifice, cu o 
metodologie proprie, trebuie amintiți şi alții nu mai puţin merituoşi în interpretarea 
fenomenului folcloric: Atanasie Marian  Marienescu — Poezii populare din 
Transilvania, Cultul păgân şi creştin. Sărbătorile şi datinile romane vechi, Teodor T. 
Burada — O călătorie în Dobrogea (culegere monografică), Nicolae Densusianu — 
Dacia preistorică, Gr. Creţu — Folclor din Oltenia şi Muntenia, Teohari Antonescu — 
Cultul cabirilor în Dacia, Grigore Tocilescu — Materialuri folkloristice, I. Otescu — 
Credinţele ţăranului român despre cer şi stele, Artur Gorovei — Credinţe şi superstiții, 
Gh. F. Ciauşanu — Superstițiile poporului român în asemănare cu ale altor popoare 
vechi şi noi, Teodor Speranţia — Anecdote populare, Iuliu Zane — Proverbele românilor 
(10 volume), Nicolae Petrescu — Primitivii. Organizare. Instituţii. Credinţe. Mentalitate 
(1944), Marcel Olinescu — Mitologie românească (1944), Petru Caraman — Colindatul 
la români, slavi şi la alte popoare (publicată în Polonia, în anul 1933), Descolindatul în 
orientul şi sud-estul Europei (finalizată în 1939, dar tipărită mult mai târziu, în 1997), 
Ovidiu Papadima — O viziune românească a lumii (1941). 

În a doua jumătate a secolului al XX-lea, s-au remarcat cercetători care, detaşaţi 
de ideologia comunistă, au continuat programul de studiu, de ordonare, de clasificare şi 
reclasificare a vastului corpus de fapte folclorice, unele dintre acestea (basme, colinde) 
insuficient studiate. Numărul redus de antologii în limbile de circulaţie internațională şi 
de cataloage upologice ale speciilor folclorice din literatura orală a unor popoare 
învecinate nu au permis, decât într-o mică măsură, evaluarea comparativă. 

Cu toate neajunsurile interesul deosebit pentru fenomenul etno-folcloric, privit 
în integritatea şi complexitatea sa, al unor specialişti, a consolidat şcoala de cercetare a 
culturii româneşti tradiționale, în cadrul căreia şi-au adus o remarcabilă contribuție: 
Ovidiu Papadima — Literatura populară română, Ovidiu Bîrlea — Folclorul românesc, 
Istoria folcloristicii româneşti, Poetică folclorică, Mică enciclopedie a poveştilor 
româneşti, Adrian Fochi — Mioriţa. Tipologie, geneză, texte, Estetica oralităţii, Gh. 
Vrabie — Balada populară română, Structura poetică a basmului, Proza populară 

românească. Studiu stilistic, Al. Amzulescu — Balade populare româneşti, I. C. 
Chiţimia — Folclorul românesc în perspectivă comparată, Nicolae Roşianu — 
Stereotipia basmului, Maxima populară rusă şi corespondențele româneşti, Folclor şi 
folcloristică, Mihai Pop — Folclor românesc, Pavel Ruxăndoiu — Proverb şi context, 
Folclorul literar în contextul culturii populare româneşti, Ion Taloş — Meşterul Manole. 
Contribuţie la studiul unei teme de folclor european, Gândirea magico-religioasă la 
români. Dicţionar, Romulus Vulcănescu — Mitologie română, Coloana cerului, G. 
Călinescu — Estetica basmului, Ion Ghinoiu — Sărbători şi obiceiuri româneşti, 
Panteonul românesc. Dicţionar, Lumea de aici. Lumea de dincolo, Zile şi Mituri. 
Calendarul ţăranului român, Andrei Oişteanu — Motive şi semnificații mito-simbolice, 
Ordine şi haos. Mit şi magie în cultura tradițională românească, Petru Ursache — 
Etnoestetica, Studii etnologice. 

Acest lung şir al numelor unor exegeţi ai etnografiei şi folclorului şi al câtorva 
dintre studiile fundamentale în domeniu, unele dintre ele fiind „„deschizătoare de 
drumuri”, prin direcții, metode şi perspective moderne, relevă preocuparea permanentă 
(inclusiv la începutul mileniului III) pentru textele şi manifestările folclorice, nesecate 
rezervoare de informaţii, revelatoare pentru modul propriu al poporului de „fiinţare”, 
gândire şi simtire. 

III. LOCUIREA TRADIȚIONALĂ 

a) Aspecte generale 

O chestiune importantă care ajută la înțelegerea condiției umane este aceea a 
relației dintre natură şi cultură, ce se consumă nu în afara ființei umane, ci mai ales 
înăuntrul ei. 

Generator de cultură, dar generat de natură, omul este produsul simbiozei dintre 
o ființă naturală şi una culturală. 

Diferiţi antropologi şi filozofi ai culturii, printre care Leo Frobenius(Paideuma), 
Oswald Spengler, Lucian Blaga(Trilogia culturii), au încercat să definească relația de 
interdependență dintre cultura unei colectivități şi spațiul natural pe care aceasta şi-l 
amenajează şi îl locuieşte.Pe de altă parte, etnologi şi istorici ai religiilor P.Saintyves, 
Arnold van Gennep, Mircea Eliade, Romulus Vulcănescu, Ernest Bernea ) au pus în 
evidenţă normele mitice şi rituale potrivit cărora erau întemeiate şi organizate aşezările 
tradiționale. 

Pentru mentalitatea arhaică şi chiar tradițională, construirea unei case sau 
întemeierea unei aşezări reprezintă reiterări simbolice ale creației lumii, căci, aşa cum 
afirmă Mircea Eliade, „orice nouă aşezare omenească este, într-un anumit sens, o 
reconstrucţie a lumii”.La fel ca în miturile cosmogonice, în care creația începe dintr- 
un centru al lumii, întemeierea unei localităţi sau a unei locuinţe începe tot dintr-un 
centru(,„buric al pământului”- care era vatra satului sau a casei), un topos prestabilit în 
mod magico-ritual. 

În mai multe legende cosmogonice româneşti, „centrul” de unde începe şi în 
jurul căruia se relizează macrocosmosul este punctul unde se înfige unealta zeului, a 
demiurgului: „Dumnezeu umblând pe ape, a înfipt toiagul şi s-a făcut 
pământ”; "Dumnezeu şi-a aruncat baltagul în apa cea mare.Şi ce să vezi, din baltag 
crescu un arbore mare ”, în jurul căruia a făcut lumea. 

Similar se petrec lucrurile în cazul întemeierii unui microcosmos. Satul, casa, 
biserica erau ridicate pe locul punctului consacrat unde a căzut săgeata(securea) 
aruncată sau unde a fost înfipt parul. 


b) Satul „axis mundi” 

Referindu-se la satul românesc ca „axis mundi”, ca centru spiritual, sufletesc al 
vieţii ţăranului, Lucian Blaga afirmă că „satul nu este situat într-o geografie pur 
materială şi în reţeaua determinantelor mecanice ale spaţiului, ca oraşul; pentru 
propria sa conştiinţă, satul este situat în centrul lumii şi se prelungeşte în mit.Satul 
se integrează într-un destin cosmic, într-un mers de viață totalitar dincolo de al 
cărei orizont nu mai există nimic.Aceasta este conştiinţa latentă a satului despre 
sine însuşi.” 

Teritorial, satul reprezintă un complex format din terenul pe care se construieşte 
(=vatra) şi terenul productiv (=moşia). 

Alegerea locului pentru sat se făcea prin tragere cu arcul(gestul acesta mitico- 
simbolic amintind de vânătoarea rituală) sau prin aruncarea unui par(a unei bâte). 


3 Lucian Blaga, Elogiul satului românesc, în Izvoade, Editura Humanitas, Bucureşti, 2002, p.11. 

Momentul-cheie al întemeierii satului şi apoi al casei îl constituia bătutul 
țăruşului, al parului, care devenea „axis mundi”, unind Cerul patern cu Pământul 
matern. Tradiția întemeiată prin bătutul parului era încă vie în conştiinţa românilor în 
urmă cu câteva decenii.În acest sens, merită menţionată declaraţia făcută de către un 
învăţător-preot din judeţul Buzău în anul 1976: „Când se întemeia un sat, cel dintâi om 
bătea un par în pământ, pe care îl considera ca fundament sau temelie. În jurul parului se 
construiau casele şi aşa lua ființă un nou sat.Dacă satul are poziție bună, toți îl 
binecuvântează, dacă are poziţie rea toți îl blestemă”. 

Întemeierea constituie fără îndoială o practică de natură magică, deoarece prin 
bătutul parului se consideră că se realizează transferul vieții întemeietorului pentru 
însuflețirea creației („Cine bate parul nu mai trăieşte mult'-spune o credință 
populară). În unele sate, parul a fost înlocuit cu crucea creştină („În mijlocul terenului pe 
care s-a făcut satul s-a ridicat o cruce”). Nu este deloc lipsit de importanţă faptul că, 
potrivit cutumei şi unei puternice credințe populare, bărbatul care căuta şi decidea locul 
de amplasare a viitoarei aşezări sau a viitoarei locuinţe trebuia să fie un om sănătos, cu 
copii şi fără defecte fizice. Niciodată locul nu se stabilea întâmplător, fiind decis de acte 
magice(de exemplu, animale domestice erau lăsate libere în spațiul ales şi dacă nu 
aveau manifestări ciudate însemna că locul era benefic;un rol important în mentalul 
colectiv îl aveau şi visele premonitorii). 

Până la mijlocul secolului al XX-lea, în jurul satului se trăgea brazda 
satului(brazda ţarinii) care,de fapt, reprezenta terenul productiv al comunității 
respective. Era foarte important ca terenul ocupat să fie suficient de mare pentru 
satisfacerea nevoilor de hrană, ținându-se seama şi de numărul şi de puterea de muncă a 
locuitorilor comunităţii. Adesea, mărimea terenului productiv(moşiei) era egală cu 
suprafaţa pe care o putea înconjura un om într-o zi sau într-o zi şi o noapte, călare sau 
pe Jos. Un exemplu care ni se pare interesant, este cel care se referă la o practică magică 
de stabilire a terenului productiv în felul următor: în centrul satului se bătea toaca de 
lemn, suprafaţa fiind extinsă până acolo unde nu mai era auzită. 

Hotarele, din momentul în care erau stabilite, aveau valoare absolută, 
demarcând satul de tot ceea ce se afla în afara lui. Ţăranii credeau că hotarul era circulat 
de spirite malefice(strigoi, iele, ciuma, moartea) şi, de aceea, acolo nimănui nu îi era 
îngăduit să doarmă şi nici să construiască vreun adăpost. Potrivit mentalități românului, 
numai spaţiul din interiorul hotarului putea asigura linişte. În acest sens, ceea ce afirmă 
Andrei Oişteanu este relevant: „În hotar omul merge liniştit, merge ca pe locul lui; 
n-are de ce se teme.Hotarul e aşa ca o îngrădire ce cuprinde satu-ntreg.<-Hotarul 
nost e satul nost», cu precizarea că «Cine a trecut hotarul nu mai e la el 
acasă.Dincolo e altceva şi nu ştii ce; poate-i o lume bună.Eu ştiu că de trec hotarul 
nu mă mai simt bine;am aşa o teamă» 

Deci, hotarul a fost secole de-a rândul pentru mentalul românesc un reper 
material, locul cert de demarcaţie a „înăuntrului” de „afară”, şi, în acelaşi timp un reper 
cu valenţe simbolice. 


W Andrei Oişteanu, Utograma satului, în Mythos şi Logos, Editura Nemira, Bucureşti, 1997, pp.159- 
160 

Pentru ca limitele hotarului să fie bine ştiute de cei foarte tineri, bătrânii 
practicau un alt ritual magic, şi anume: într-o anumită zi din an luau un băiat de 7-8 ani, 
dădeau ocol hotarului mergând din semn în semn şi, la un moment dat, îi administrau 
copilului o bătaie zdravănă, pentru un „motiv” pe care atunci îl afla: să ţină minte cât va 
trăi până unde se întinde proprietatea lor şi să depună mărturie, dacă s-ar fi ivit vreun 
prilej de ceartă sau de judecată. 

Toate aceste aspecte şi gesturi magico-ritualice legate de întemeierea satului 
tradițional românesc relevă o forma mentis specifică asupra spaţiului existenţei 
ţăranului nostru, spaţiu conceput ca „axis mundi”, ca principal element moral şi 
axiologic al lumii. Este vorba, de fapt, despre ceea ce Lucian Blaga în Discursul de 
Recepție în Academia Română, rostit în anul 1937, Elogiul satului românesc, numea 
„cosmocentrism” al satului românesc, care nu trebuie înţeles ca o grotescă trăsătură 
de megalomanie colectivă, ci ca o particularitate ce derivă dintr-o supremă 
rodnică naivitate.Fiecare sat îşi are sub acest unghi mândria sa, care-l împinge 
spre o diferenţiere de celelalte sate învecinate sau mai depărtate” De aici, putem 
deduce acest „cosmocentrism” poate fi privit el însuşi „ca un posibil izvor pentru 
individualismul românesc”, dar şi ca o dimensiune simbolică a permanenței şi a 
imuabilului, pentru că, în viziunea ţăranului român, reperele, coordonatele ontologice 
stabilite clar prin cutumă nu puteau fi modificate, înnoite decât dacă noile elemente 
corespundeau tiparului său mental, structurii sale interioare. 

De-a lungul veacurilor, în faţa vicisitudinilor de tot felul, satul românesc, 
metaforic numit de Lucian Blaga „sarul-idee”, şi-a păstrat atributul autenticității, 
credinţa, arta, creaţiile spirituale, tocmai pentru că, crezându-se situat în „inima unei 
lumi”, şi-a fost suficient sieşi. El nu a avut nevoie decât „de pământul şi de sufletul 
său- şi de un pic de ajutor de Sus pentru a-şi suporta cu răbdare destinul.A ceastă 
naivă suficiență a făcut bunăoară ca satul românesc să nu se lase impresionat, 
tulburat sau antrenat de marile procese ale «dstoriei»>*. 


c) Casa tradițională 

Pentru români, casa reprezintă centrul spiritual al vieţii umane, locul în care 
profanul se întâlneşte cu sacrul şi în jurul căruia gravitează marea parte a universului 
mirific de făpturi descrise de mitografi. 

Cu privire la motivaţia, la necesitatea pe care omul a simtit-o de a-şi construi un 
adăpost, o casă, gândirea mitică a ţăranului român a formulat următoarea explicație: 
Dumnezeu (Fârtatul), după ce a creat lumea, nu s-a gândit să-i creeze fiinţei umane un 
adăpost, deoarece cerul era foarte aproape de pământ, iar astrele (soarele, luna, 
stelele) umblau printre oameni şi îi încălzeau. Însă, când divinitatea s-a supărat pe 
oameni şi a ridicat cerul şi astrele foarte sus, departe de pământ, oamenii au început să 
resimtă nevoia de adăpost împotriva intemperiilor. La început S-au adăpostit în păduri, 
în peşteri, dar treptat, pe măsură ce S-au înmulțit au simţit nevoia de a se adăposti 
artificial. Atunci, Dumnezeu care s-a ocupat mereu de creația sa, în bunătatea-i 


H Lucian Blaga, op. Cit., p.16. 
“Cristian Tiberiu Popescu, Istoria mentalităţii româneşti, Editura Universal DAL SI, 2000, p.86 
% Lucian Blaga, op.cit., pp.17-18. 

recunoscută le-a sugerat să-şi construiască adăposturi subterane (colibe) şi apoi 
supraterestre (case). 

În satul tradiţional românesc, casa reflecta particularităţi de construcţie ce îi 
confereau un profil arhitectonic specific, imprimat de ocupaţii, de gradul de 
spiritualitate etnoistorică şi, mai ales, de un deosebit simţ artistic. 

Menţionăm că o casă se clădea numai după ce se desfăşurau riturile specifice de 
construcţie. În trecutul îndepărtat, pentru consolidarea în ansamblu a casei, se zidea de 
viu un om, în Evul mediu se punea la temelia construcției măsura umbrei furate a unei 
fiinte umane, mai târziu s-au introdus în ziduri înscrisuri apotropaice cu valoare de 
talismane, iar în ultimele două secole se sacrifica o pasăre de curte. Acest din urmă 
ritual se practică şi în zilele noastre. 

În satele noastre,până la începutul secolului al XX-lea, specifice erau casele din 
bârne de lemn (de obicei de brad), rotunde ori cioplite în muchii şi „prinse în unghiuri 
pe sistemele numite coadă de peşte sau cheotori” sau din chirpici şi foarte rar se 
întâlneau case din cărămidă, din piatră. 

La început acoperişul era din paie (îndeosebi în zona moților), iar apoi a fost 
făcut din şindrilă şi din draniţă. În regiunile de munte, acoperişurile erau foarte înalte în 
raport cu pereţii, deoarece asigura o întreţinere mai bună în fața ploilor şi zăpezilor 
abundente." 

Casa tradițională românească era construită pe orizontală, pe suprafața 
pământului, şi nu pe verticală ca în spațiul mediteranean (de exemplu). Planul de 
construcție diferea, în general, de la o zonă a ţării la alta. Totuşi, o notă comună a 
caselor poate fi remarcată, şi anume distribuirea încăperilor. Țăranul nostru avea în 
vedere în primul rând o odaie mare (i se spunea „casa mare”), destinată musafirilor 
(oaspeţilor), o odaie în care se păstrau obiectele de strictă necesitate, unde se afla şi 
vatra sau soba cu plită, şi cămara (celarul) pentru depozitarea alimentelor. 

Modul în care se construiau casele reliefează un modus vivendi specific, un 
tipar mental care evidențiază spiritul deschis, felul primitor de a fi al românilor şi simțul 
estetic. Lucian Blaga, scriind un eseu despre casele din Ardeal, intitulat Case 
româneşti, inserat în volumul Zări şi etape, face câteva observații notabile despre 
specificul caselor românilor şi diferențele dintre acestea şi casele saşilor.Astfel, „casele 
săseşti stau una lângă alta, formând un singur mare zid către stradă, severe, cu 
ferestre înalte, care nu îngăduie priviri din afară, purtând convenţional pe 
frontispiciu câte o maximă biblică;comuna săsească e o colectivitate raţională de 
oameni închişi, fiecare afişând pe frunte imperativul categoric. Casele româneşti 
sunt mai libere laolaltă, ele se izolează prin grădini, au pridvoare împrejur şi 
ferestruici aşa de joase, că poţi vedea totul înăuntru, casele formează grupuri 
asimetrice, ca ţăranii când se duc în dezordine la o înmormântare sau la o 
nuntă:comuna românească e o colectivitate instinctivă de oameni deschişi, iubitori 


. e jee 994 
de pitorescul vieţii.” 


“4 Ernest Bernea, Civilizaţia română sătească, Editura Vremea, Bucureşti, 2006, p.140. 
435 Cf. Ibidem. 
16 ucian Blaga, Case româneşti, în Zări şi etape, Editura Minerva, Bucureşti, 1990, pp.254-255. 

Pentru ţăran, casa nu a reprezentat doar un obiect, ceva pur material care 
aparținea unei ordini economice, ci, cum opinează Ernest Bernea, era şi „o problemă 
de ordin spiritual şi social”, „o expresie a orizontului său de viață, o expresie a 
nevoilor sale interioare, de orientare spirituală”. 

Nu întâmplător, pe fruntarul casei erau sculptate palme deschise ridicate, 
şarpele casei, însemne astrale (soare, lună), iar în dreapta şi în stânga intrării capete de 
cai stilizate, ce simbolizau spiritele solare protectoare ale locuinței, aceste elemente 
simbolice neavând vreun caracter utilitar, material, ci doar unul estetic, spiritual. 

Prispa (cerdacul) care, în general, înconjura construcţia, reprezenta un element 
arhitectonic de protecție exterioară a pereților împotriva intemperiilor, însă era şi un 
spaţiu cu valență mitică, de tranziție între exterior şi interior, între curte şi casă şi 
invers.În acest loc se desfăşurau câteva activităţi mitico-magice(la naştere, nuntă, 
înmormântare), pe prispă erau primiți colindătorii la sărbătorile de iarnă şi, câteodată, 
femeile aruncau de pe prispă, noaptea, farmece şi vrăji în direcția unde se afla 
destinatarul. 

Un alt loc important al casei îl constituiau pragurile, cu rol major în riturile de 
trecere (de exemplu, la nuntă, mirii erau întâmpinați pe prag de către socri şi naşi. 
Trebuie precizat că, la construcția casei, sub prag se îngropau bani pentru a atrage, prin 
magie simpatetică, bogăţia în locuinţa respectivă. 

Ferastra avea o semnificație deosebită în riturile de împiedicare a unei 
predestinări. Este vorba de vânzarea unui copil abia născut, după mai multe naşteri 
anterioare soldate cu moartea copiilor respectivi. Pe o fereastră a casei, ultimul copil 
născut era vândut de către mamă şi cumpărat de o rudă apropiată sau de un străin şi 
după câteva ore era răscumpărat de mamă cu bani de la cumpărător. Răscumpărarea 
avea loc pe prispa casei şi atunci se schimba numele copilului. 

Tot pe o fereastră (de obicei laterală) se practica răpitul fetelor în situaţia în care 
părinții nu erau de acord cu căsătoria, considerându-se că astfel se pierdea urma 
răpitorului. 

La ferestrele din faţă se cântau colindele în ajunul Crăciunului, urătorii lovind 
uşor cu beţele (colindiţele) în geamuri. 

O importanță majoră în activitățile cotidiene, dar şi în practicile mitico-magice 
au avut vatra şi hornul (coşul). 

Vatra simboliza contactul divin al Pământului cu Cerul. Pe vatră se pregătea 
hrana, tot acolo femeia năştea primul copil, ca să aducă noroc, pe vatră se făceau 
descântece, vrăji de dragoste, se ghicea viitorul. 

Vatra, cu o evidentă valoare feminizantă, din cauza formei sale, asigura 
protecție magică oamenilor, mai ales femeilor. Ea a reprezentat cel mai important spațiu 
sacru al casei tradiționale, gineceul divin. Era, în acelaşi timp, şi un spațiu al siguranței, 
întrucât sub vatră se păstrau banii într-o ulcică de lut, ca să nu fie furaţi de răuvoitori. 

În jurul acestui element central, unde se produceau lumina, căldura şi hrana, se 
organiza casa propriu-zisă. 

Coşul (hornul) reprezenta una dintre intrările locuinţei, deschisă permanent şi se 
credea că prin această „deschidere” magică circulau vrăjitoarele, demonii, zburătorii, în 


41 Ernest Bernea, op.cit., p.143. 

timpul activități lor nocturne. Ţăranii considerau că prin horn ieşea sufletul celui care 
deceda pe vatră. 

Toate aceste elemente compuneau casa ţăranului român, care la rândul ei făcea 
parte din gospodărie, alături de curte şi anexe. Gospodăria avea de obicei formă rotundă 
şi aparținea ordinii economice rurale. 

Potrivit credinţei românilor, gospodăria, deci spaţiul locuit de om, era protejată 
magic de gard şi de poartă. Conform tradiției, nimeni nu avea voie să treacă pragul 
porții sau să intre în casa rămasă deschisă, dacă cel care locuia acolo nu era acasă. De 
aceea, erau lăsate anumite semne (un ciomag, un topor) pe pragul casei sau sprijinite de 
uşă, prin care străinii erau avertizați asupra absenței membrilor familiei. Dacă semnele 
respective de interdicție erau desconsiderate şi cineva pătrundea totuşi în casă fără 
permisiune, faptul era considerat profanare a locuinţei. În situaţia când intruşii, 
„profanatorii” erau prinşi, îşi primeau pedeapsa (prin lovirea cu ciomagul sau cu 
toporul) de la proprietar, iar acesta nu putea fi sancționat în nici un fel. Casa considerată 
profanată era imediat purificată prin fumigații cu răşină de brad. De asemenea, 
purificarea casei se făcea cu o ocazie specială, şi anume de Anul Nou. Acest rit 
ancestral de purificare a fost preluat de ortodoxism în Evul mediu. 

Potrivit mentalități tradiționale, orice eveniment semnificauv din existența 
omului (naştere, nuntă, moarte) trebuia să se desfăşoare în casă, acasă, pentru că altfel 
era considerat atipic, nefiresc. 

Cert este că întotdeauna țăranul român a legat casa de familia sa, de tradițiile 
moştenite de la străbuni şi de credință.Interesantă ni se pare una dintre credinţele 
noastre populare, consemnată de Elena Niculiţă- Voronca, care augmentează imaginea 
mitico-magică asupra locuirii tradiționale româneşti şi legitimează un mod specific de a 
gândi şi de a simţi: „Cu o poveste bine spusă şi frumos încheiată se înconjură casa de 
trei ori, ca o pavăză, de nu poate nici un rău străbate”. 

TEMĂ 

În vederea elaborării unui referat de maximum 5 pagini (tehnoredactate, în format A4, cu 
caractere de 14), de care vom ţine seama la acordarea notei finale, recomandăm, îndeosebi celor care 
locuiesc sau îşi desfăşoară activitatea în mediul rural, următoarea temă: 

Realizaţi descrierea unei case tradiționale din satul în care locuiți/aveţi rude/desfăşuraţi o 
activitate încercând să aflaţi cât mai multe informaţii despre: 

-timpul construirii locuinţei respective; 

-cine a construit-o; 

-materialul/materialele folosit/folosite; 

-organizarea casei:număr de încăperi, distribuirea lor, mobilier; 

-descrierea prispei, a ferestrelor, a acoperişului; 

-descrierea gospodăriei în întregul ei(anexe, curte); 

-ce obiceiuri se practicau în gospodăria respectivă? 

La sfârşitul referatului vor fi inserate fotografii reprezentative ale casei descrise. 

IV. DE LA GESTUL MITICO-RITUALIC LA SPECTACOL POPULAR 

a) Căluşarii 

Prin creațiile literare pe care le-a făurit, prin jocurile şi obiceiurile pe care le-a 
moştenit şi le-a adaptat în funcție de evoluţia societății sau pe care le-a inventat, 
românul lasă impresia că înțelege „schemele” mitologice doar dacă le transpune în 
universul său cotidian, concret. 

Mai mult, românul pare a fi mai mult interesat de detaliu decât de traiectoria 
mesajului transmis. 

În memoria populară, eroii colectivi mitico-magici au ocupat întotdeauna un loc 
semnificativ. În momente esenţiale, mentalitatea oamenilor din popor a impus 
raportarea la personajul colectiv, în special la strămoşi. Între români şi strămoşii lor a 
existat şi există încă o legătură esențială şi, de aceea, oamenii s-au străduit să o menţină 
nealterată. Este aici un reper al mentalități româneşti care-l consideră pe individ o 
entitate determinată pe linia genetică ce trimitea la strămoşii care au asigurat reperele 
ancestrale ale neamului (chiar dacă despre acțiunile acestora nu există nici referință). 

O tipologie a eroilor colectivi mitico-magici poate fi reconstituită prin 
cunoscutul dans ritual românesc al Călușarilor, devenit un termen de referință constant 
pentru cultura noastră populară, iar impactul acestuia asupra mentalități românilor nu 
poate fi negat. 

Obiceiul, cunoscut şi sub denumirea de Căluș, răspândit odinioară în aproape 
toată România, iar astăzi doar în sudul Olteniei şi Munteniei (Olt, Teleorman, Dolj, 
Argeş, Ilfov, Ialomiţa), reprezintă, cum opinează Mihai Pop, „cea mai importantă 
manifestare folclorică în care, în cadrul obiceiurilor, dansul ca mod de expresie are un 
rol preponderent'"*5. 

Informaţii preţioase cu privire la desfăşurarea obiceiului întâlnim în diverse 
studii, începând din secolul al XVIII-lea şi până în prezent, la Dimitrie Cantemir 
(Descriptio Moldaviae, 1714), FI. Sulzer (1781, Viena), Lazăr Şăineanu (Studii de 
Folclor, 1896, Bucureşti), Tudor Pamfile (Sărbătorile de vară la români, 1910, 
Bucureşti), T.T. Burada (storia Teatrului în Moldova, 1915, Iaşi), Romulus Vuia 
(Originea jocului căluşarilor, 1934), Horia Barbu Oprişan (Căluşarii, 1969, Bucureşti), 
Mircea Eliade (Notes of the Călușarii, 1973, S.U.A.), Mihai Pop (Căluşul, 1975, 
Revista de Etnografie şi Folclor, Bucureşti). 

Pentru cercetători a fost şi este încă foarte greu de stabilit originea acestui joc, 
care, cu siguranță, este o reminescenţă a unui foarte vechi cult. Este posibil ca jocul să 
îşi afle originea în Coli — Salii romani (ambele aparțineau aceluiaşi grup de obiceiuri, al 
dansurilor cu arme, al cărui scop era de a alunga demonii ce afectau sănătatea 
oamenilor). Denumirea provine de la figura de cal (căluş), care era considerat un 
demon al sănătăţii şi al fecundității. Prin caracterul său vindecător, jocul Căluşarilor din 
România diferă de obiceiurile similare întâlnite în sudul Macedoniei, în Bulgaria. Acest 
fapt constituie nota sa distinctivă şi cea mai caracteristică. O dovadă a faptului că 
obiceiul nu este străin de un cult solar o reprezintă respectarea cu stricteţe a celor două 
momente ale zilei — răsăritul şi apusul —, căci ei nu dansează înainte de răsărit şi nici 
după apusul soarelui. În Banat, Călușarii interpretează un dans al soarelui la răsărit şi 


48 Mihai Pop, Obiceiuri tradiționale româneşti, Editura Univers, Bucureşti, 1999, p.109. 

alt dans al soarelui la apus. De aici reiese caracterul mitic-solar al acestui obicei. 

În jocul, probabil preistoric al Căluşarilor, s-au contopit prin suprapunerea unor 
sărbători celebrate la date diferite, două reprezentări mitologice, şi anume una legată de 
venerarea Ielelor (Rusaliilor, Vântoaselor) şi alta de cultul calului. Căluşarii (Căluşul) 
reprezintă un ceremonial de mare spectacol, în care zeul cabalin (Mutul Căluşului), 
protector al cailor şi al verii, petrece împreună cu ceata Căluşarilor în săptămâna 
Rusaliilor. Dansul cuprinde practici şi formule magice, acte rituale executate de o ceată 
formată numai din bărbaţi şi care este strict ierarhizată: mut, vătaf, ajutor de vătar, 
stegar şi căluşari de rând. 

Rolul cel mai important îl deţine cel care este numit Murul, deoarece îi este 
interzis să vorbească în zilele când se desfăşoară obiceiul. Cauza muţeniei sale este mai 
mult de natură psihologică. El poartă o mască şi probabil că, potrivit unei cutume, 
figurile mascate adoptau tăcerea spre a nu se trăda şi spre a augmenta nota misterioasă 
care îi caracteriza pe Căluşari. Masca lui este grotescă, făcută din piele sau din cârpe, iar 
costumul este confecționat uneori din două culori, amintind de arlechinul jocurilor de 
carnaval. Ca recuzită, mutul purta tot timpul agăţat de curea un obiect de formă falică, 
sugerând astfel că este reprezentantul demonului fecundității. Lui 1 se recunoaşte şi rolul 
de persoană protectoare a căluşarilor, apărându-i împotriva ielelor cu lovituri de bici. 

Starea euforică şi coeziunea mistică între căluşari, legați printr-un jurământ de 
credinţă, sunt obținute prin executarea, până la epuizare fizică şi psihică a dansurilor 
considerate sacre, executate pe melodii cântate de lăutari, aceştia nefăcând parte din 
grup (ceată). Astfel, dansurile căluşarilor au acelaşi efect ca bețiile rituale de la Anul 
Nou (Revelionul) şi amintesc totodată de dansurile orgiastice ale bacantelor din timpul 
sărbătorilor dionisiace. 

O primă descriere detaliată a acestui joc ritualic o întâlnim în monografia 
savantului Dimitrie Cantemir, intitulată Descriptio Moldaviae, cap. XVIII: Căluşarii „se 
adună o dată pe an, îmbrăcați în haine femeieşti, poartă pe cap o cunună împletită din 
frunze de pelin şi smălţată cu fel de fel de flori, îşi prefac glasul ca femeile, ca să nu 
poată fi recunoscuţi, şi-şi acoperă faţa cu o pânză albă. În mâini poartă toţi săbii goale 
cu care ar străpunge pe orice om din mulțime ar îndrăzni să le smulgă acoperământul 
feţei. Acest drept li l-a dat un străvechi obicei şi în aşa măsură încât pentru asta nici nu 
pot fi traşi în judecată pentru moarte de om [...] Astfel, timp de zece zile, între 
sărbătoarea Înălţării Domnului şi Rusalii, nu-şi găsesc pic de odihnă, ci străbat jucând şi 
alergând toate oraşele şi satele. În vremea asta nu dorm decât sub acoperământul unei 
biserici”. 

Astfel se desfăşura dansul ritualic la începutul secoloului al XVIII-lea, când l-a 
consemnat Cantemir, care evidenţiază caracterul lui de obicei folosit pentru vindecarea 
unor stări maladive. Precizarea sa cu privire la absolvirea de judecată pentru căluşarii 
care ucideau pentru a asigura secretul jocului şi respectarea cu stricteţe a ritualului este 
importantă pentru înțelegerea mentalități româneşti în legătură cu spectrul magicului. 
Astfel, constatăm că românul nu este interesat de sondarea magicului, a ocultului, de 
descoperirea unor noi modalități de pătrundere în tainele existenţei, el manifestă numai 
un deosebit respect pentru acesta. Românul acceptă că există persoane iniţiate (în cazul 


* Dimitrie Cantemir, Descrierea Moldovei, Editura Academiei , Bucureşti, 1973, cap.X VIII. 

de față ceata Căluşarilor) şi acestora le acordă atât respectul cât şi totala încredere, 
considerând că inițiați sunt singurii responsabili pentru toate acțiunile lor. 

Începând cu a doua jumătate a secolului al XX-lea, datorită cercetărilor 
efectuate de specialişti în satele din sudul României (Oltenia, Călăraşi ş.a.) unde 
obiceiul se practică şi acum, spre deosebire de celelalte zone ale ţării, s-a putut constata 
că practicile superstițioase şi actele magice au fost eliminate, Căluşul devenind „un 
mare joc de virtuozitate” (Mihai Pop). 

La baza practicării obiceiului care cuprinde numeroase elemente de spectacular, 
obicei care şi în zilele noastre generează semne de interogație pentru neofiți, dar şi 
pentru specialişti, se află ceata Ea se constituia prin prestarea unui jurământ, care era 
secret ca şi regulile de comportament ale membrilor săi. 

Ceata Căluşului are o rânduială foarte riguroasă, cuprinzând, de obicei, numai 
bărbați între 20 şi 60 de ani. Altădată, ceata era formată din 7, 9, 11 sau 13 bărbaţi pe o 
perioadă de 3, 5, 7 sau 9 ani (în zilele noastre cifrele nu se mai respectă cu aceeaşi 
strictețe). Ei se îmbracă în costum național(care era înainte costumul țărănesc de 
sărbătoare). În general, capul şi-l acoperă cu o pălărie cu boruri largi, frumos 
împodobită cu mărgele multicolore şi panglici. Au mijlocul încins cu bete şi pe piept au 
de asemenea bete prinse în diagonală. La picioare, sub genunchi şi la glezne au canafuri 
şi zurgălăi (clopoței) .Căluşarii se încalță în timpul desfăşurării obiceiului cu opinci 
prevăzute cu pinteni (plăci de metal fixate lateral pe partea exterioară) care sună în 
timpul dansului, reliefând, împreună cu clopoțeii (zurgălăii), ritmul melodiei şi al 
jocului. 

Au întotdeauna cu ei un steag alb. Acesta reprezintă cel mai important element 
al obiceiului şi este realizat cu un anumit ceremonial, înainte de depunerea 
jurământului. Steagul este făcut astfel: Căluşarii aleg o prăjină cu o lungime de peste 
trei metri, în vârful căreia leagă o năframă sau un prosop ţesut în casă, fire de usturoi şi 
de pelin, deoarece, potrivit credinței populare ele au proprietăți de vindecare. Pe 
întreaga durată a practicării obiceiului, steagul este ţinut de către primul căluşar din 
grup şi nu este permis ca el să fie lăsat să cadă, întrucât se consideră că se poate 
întâmpla ceva nefast dacă el va cădea. 

Aşa cum am menţionat mai înainte, acea persoană din grup care este numită 
„mutul” nu are voie sa rostească nici un cuvânt cât timp durează dansul şi între picioare 
poartă un falus din lemn, supradimensionat. Falusul simbolizează în acest caz ideea de 
fecunditate, de fertilitate, dar şi o „ambiguă agresivitate sau injurie la adresa ielelor”. 
La brâu Căluşarii îşi agaţă usturoi şi pelin şi în mână ţin o sabie din lemn şi un arc, iar 
mai nou un băț. Rolul acestor instrumente obligatorii în recuzita obiceiului era de 
apărare împotriva spiritelor malefice, cu predilecție a ielelor. 

Căluşarii rămâneau împreună 10 zile. Perioada respectivă reprezenta pentru ei, 
dar şi pentru colectivitatea căreia îi aparțineau, ieşirea din cotidian şi pătrunderea în 
ritual, trecerea dintr-o dimensiune obişnuită în cea mitico-magică, în care se impunea 
cu sticteţe respectarea unor interdicții, deoarece se credea că încălcarea lor generează 
din partea ielelor acțiuni pedepsitoare. Caatare, acesta era răstimpul când comunitatea 


50 Mihai Pop, Căluşul(Lectura unui text), în Folclor românesc, vol.I, Editura Grai şi Suflet-Cultura 
Naţională, Bucureşti, 1998, p.273. 

conferea toate atributele ei de apărare cetei de Căluşari. 

Ceata se constituia după următorul ritual: se adunau în locuri izolate (adesea la 
încrucişări de drumuri) pentru a fi feriți de privirea indiscretă a oricărui intrus, înfigeau 
în pământ steagul alb. În apropierea acestuia stătea „mutul” culcat pe pământ şi fiecare 
dansator sărea peste el şi peste bastoanele (beţele) căluşarilor aşezate în două rânduri. 
Apoi, fiecare căluşar jură pe steag că va respecta întru totul ordinele vătafului, că timp 
de 3 ani nu va divulga nimănui secretele lor şi că pe întreaga durată a desfăşurării 
obiceiului nu va atinge trupul niciunei femei. Dacă jurământul nu va fi ţinut, va 
înnebuni pentru toată viaţa. Iată câteva formule ale jurământului Căluşarilor: 

„Jur cu zău, pe sufletele moşilor mei, pe caii şi vitele mele, să respect Căluşul şi 
legea lui până la dezlegarea steagului” (Argeş). 

„Ne legăm să fim uniți, să sărim unul pentru altul, să ne ajutăm, să nu ne rupem 
de Căluş, să nu dorim banii şi să nu ne atingem de femei cât suntem în Căluş. Aşa să ne 
ajute Dumnezeu!”. (Teleorman) 

„În numele lui Dumnezeu, Sântuleţul, ne legăm, jurând credinţa către steag, că 
vom juca în dreptate, fără supărare şi fără murmur”. (Muscel) 

Se poate observa că textul ori jurământul diferă de la o zonă la alta. Trebuie 
precizat că acesta era în fiecare an înnoit, mai ales dacă în grup era primit un nou 
membru. Este posibil ca din această cauză el să fi fost divulgat şi, de asemenea, este 
posibil ca tocmai divulgarea aceasta să oculteze un text secret sacru. Către această idee 
ne îndreaptă şi o formă vrăjitorească mai veche a jurământului, semnalată în Oltenia de 
către cercetătorul austriac R. Wolfram, în 1934. Potrivit relatării sale, ritualul era 
următorul: Cu două săptămâni înainte de sărbătoarea Rusaliilor, după alegerea 
vătafului, căluşarii se duceau la o vrăjitoare bătrână. Ea le dădea o năframă neagră ce 
aparținuse unei femei rele, care murise de puţină vreme. Într-un colţ al năframei lega un 
căţel de usturoi descântat (se spune că după descântat usturoiul are un miros foarte 
puternic). 

Năframa se fixa la băţul căluşarilor ca un steag care apoi era fluturat deasupra 
capetelor acestora. Cel asupra căruia conducătorul grupului oprea steagul cu mai multă 
insistență, începea să danseze într-un ritm din ce în ce mai alert, până cădea la pământ, 
ametit, în transă. În dimineaţa zilei următoare, dansatorii mergeau din nou la vrăjitoare 
şi începeau să joace, iar în timpul dansului strigau „Hălai şa şi iar aşa”. Vrăjitoarea se 
învârtea cu steagul în mână în jurul cercului format de căluşari şi rostea descântece. În 
momentul când dansul ajungea la punctul culminant, vrăjitoarea flutura steagul 
deasupra capetelor lor, pentru a-i verifica puterea.Dacă acel căluşar peste capul căruia 
oprea steagul cădea în stare de leşin, puterea miraculoasă a acestuia era asigurată. 
Doborârea reprezenta dovada că descântecul / descântecele şi-a(u) făcut efectul, iar 
steagul a primit o putere magică. Atunci femeia le dădea căluşarilor steagul, spunându- 
le: „Duceţi-vă în pace”, iar ei răspundeau: „Fără teamă şi cu mult noroc”! 

Această formă complexă de jurământ nu a mai fost ulterior întâlnită de vreunul 
dintre folcloriştii / etnografii români, acest aspect dovedind, pe de o parte, că ritualul s-a 
simplificat tot mai mult, iar pe de altă parte, că nici trecerea timpului şi nici pătrunderea 
elementelor civilizatoare nu au conferit „tainelor” Căluşarilor un caracter exoteric. 


3l Apud Mihai Pop, Considerații etnografice şi medicale asupra căluşului oltenesc, în op.cit., p.19. 

După depunerea jurământului (care confirmă că ceata este pregătită să apere 
satul, colectivitatea de „agresiunea” ielelor), grupul Căluşarilor se prezintă în dimineaţa 
zilei de Rusalii în fața comunității. [Oameni din popor credeau că în zilele de 
sărbătoare forțele răufăcătoare sunt mai active, iar prezența Căluşarilor asigură o 
apărare promptă.] Ei merg din casă în casă, dansează şi colindă (rostesc urări de bine). 
Colindatul, ca şi cel de Anul Nou, avea la bază principiul că fiecare gospodărie 
reprezintă un întreg şi răspundea pentru bunăstarea comunității respective. A nu primi 
ceata de Căluş însemna o excludere din colectivitate şi renunţarea la apărare în cazul 
unei Situaţii critice. Putea însemna şi o pactizare cu reprezentările mitologice 
răufăcătoare (în acest caz ielele). De asemenea, dacă grupul de dansatori nu ar fi 
colindat o casă, aceasta ar fi însemnat o abatere gravă de la datoria (sacră) de apărare a 
comunității. 

Un rol important pe care colectivitatea l-a atribuit sute de ani Căluşarilor era 
acela de vindecător.Funcţia benefică, vindecătoare, curativă a cetei de Căluşari a fost 
cea mai importantă dintre funcțile(de iniţiere, de apărare a comunității) deținute de 
acest complex şi străvechi obicei,care de-a lungul vremurilor a fost înconjurat de o aură 
de mister. 

Diagnosticarea unui bolnav se făcea prin muzică, un lăutar cântând, pe rând, 
anumite melodii ale diverselor „jocuri” ce alcătuiesc dansul Căluşarilor (Calul, 
Chişerul, Sarea şi lâna, Rața, Băţul, Cătrăniţa, Floricica). Se consideră că fiecare spirit 
răufăcător sau boală se întruchipează într-o anumită melodie. De aceea, pentru a fi 
diagnosticată, bolnavului 1 se cântau toate melodiile repertoriului medical, până când el 
dădea un semn prin care lăsa să se înțeleagă că e atins în mod deosebit de melodia 
respectivă. [Precizăm că în camera bolnavului intrau numai vătaful şi unul dintre 
lăutari.] Prin executarea jocului căruia îi aparţinea melodia ce a produs reacția se spune 
că persoana cuprinsă de maladie se vindeca. Însă, dacă o persoană bolnavă nu reacţiona 
deloc la niciuna dintre melodi căluşarii renunţau, îşi declinau competenţa. Trebuie 
menționat că niciodată Căluşarii nu au vindecat oameni bolnavi de epilepsie sau de alte 
boli nervoase. 

Vindecarea se realiza întotdeauna printr-un joc cu doborâre. Aceasta se făcea în 
două moduri: prin spargerea unei ulcele care conținea apă vrăjitorească sau prin 
atingerea cu năframa steagului, ambelor atribuindu-li-se valențe magice. 

Pentru doborârea prin spargerea ulcelei se cunoaşte următorul scenariu: vătaful 
aşeza în mijlocul cercului format din căluşari o ulcică cu apă, frunze de pelin şi usturoi. 
Lăutarii începeau să cânte şi Căluşarii începeau dansul. Vătaful îl alegea cu privirea pe 
cel care urma să îndeplinească rolul victimei, se apropia de el, îl privea insistent 
(încercare de hipnoză), jucând mereu în faţa sau în jurul lui şi gesticulând pentru a-l 
impresiona. Ritmul melodiei devenea tot mai alert, la fel şi cel al jocului. În timpul 
acesta, cel ales era stropit cu apă din ulcică şi începea şi el să joace dezordonat, dând 
vădite semne de ameţeală. Când jocul ajungea la paroxism, vătaful îl stropea cu usturoi 
mestecat în gură, lovea cu băţul în ulcică, până când aceasta se spărgea, iar apa 
„vrăjită” îl stropea pe căluşar şi acesta cădea, dându-se peste cap. Un ţăran care făcuse 
parte din ceată mărturisea că „un căluşar cade pentru că aşa are el jurământul şi are 

vătatul secretul lui"®?. 


Pentru doborârea cu steagul, revelatoare este descrierea făcută înainte de primul 
război mondial de N.I.Dumitraşcu (văzută de el în localitatea Bârca) şi inserată de 
folcloristul Tudor Pamfile în studiul Sărbătorile de vară la români: „Când jocul este 
mai în toi şi fiind timpul apropiat de a-l dobori, lăutarii cântă tot mai repede şi mai cu 
aprindere. Vătaful ia steagul şi toată lumea îşi aţinteşte privirea spre el. El ţine steagul 
cam la o palmă deasupra capului căluşarului care urmează să cadă. Ceilalți joacă mereu 
şi nici nu se uită la ceea ce face vătaful. Pe cel cu pricina îl vezi din ce în ce mai abătut, 
galben, neliniştit, se roşeşte, nu se gândeşte la nimic, nu aude, nu vede, se întăreşte din 
ce în ce în joc, pe când ceilalți se pierd încetul cu încetul până ce aproape stau. Vătaful 
dă puţin câte puţin acea cârpă cu căpăţâna de usturoi de capul căluşarului. Acela tot mai 
înverşunat joacă şi vătaful tot mai aproape dă steagul, până ce îi aşterne cârpa pe cap. 
Atunci încă mai mult se întăreşte în joc şi joacă tot mai repede, apa curgând de pe el şi 
deodată se rostogoleşte şi cade jos de-a binelea”. Merită să menţionăm că, în urma 
cercetărilor efectuate pe teren, Mihai Pop a ajuns la concluzia că, în cele mai multe 
cazuri, doborârea căluşarului nu dura mai mult de 3 minute. Adăugăm că, atunci când 
căluşarul era doborât, bolnavul era obligat să se ridice şi să fugă. Un vătaf le-a 
mărturisit unor folclorişti români că „bolnavul se scula de frică”. Din cele prezentate, 
putem constata că vătaful deţinea rolul major în ritualul „doborârii”. Conducătorul 
cetei, care, cu siguranță, era şi cel mai inițiat dintre toţi, cunoştea tehnicile hipnozei, pe 
care le aplica asupra celor vulnerabili, mai uşor influenţabili. Căluşarul care era ales 
pentru a fi doborât avea rolul de mediator între viaţă şi moarte, între uman şi non- 
uman.Se sugera prin gestul ritualic o formă de sacrificiu, prin care, de altfel, se obținea 
victoria asupra spiritelor nefaste, a ielelor. 

Prin urmare, în acest ritual de vindecare, sugestia a deţinut un rol important, 
încât, deşi se afirma că, în general, căluşarii puteau să-i vindece pe cei aflaţi în stare 
maladivă, totuşi se vorbea despre numeroase cazuri în care cel „„vindecat” se 
îmbolnăvise din nou. Acest aspect ne determină să considerăm că nu este vorba de 
vindecare propriu-zisă, precum, în cadrul medicinei populare, cea realizată, de către 
persoane specializate, prin descântece, ci mai degrabă de un ritual de restabilire a 
echilibrului, altfel spus de recuperare a oamenilor satului care fuseseră „pociţi” de iele. 

Încheierea desfăşurării obiceiului s-a făcut până în a doua jumătate a veacului 
trecut tot în mod ritualic. Astfel, în ultima zi, ceata Căluşului mergea din nou în fiecare 
gospodărie din sat, unde făcea o horă în care intrau şi cei ce erau prezenţi. Seara avea 
loc desfacerea cetei, într-un spațiu situat în afara comunităţii, un loc ferit de privirile 
indiscrete ale curioşilor, pentru că nici la desfăşurarea acestei secvenţe nu avea voie să 
participe altcineva din exteriorul grupului. Căluşarii rupeau prăjina în vârful căreia 
fusese agăţat steagul şi distrugeau însemnele specifice(steagul şi insigna- în unele 
locuri, unde nu era confecţionat un simbol explicit al falusului, o bucată de lemn de 30 
de cm, curbată la vârf, era acoperită cu piele de iepure), după care fiecare dintre ei pleca 
singur în altă direcție. Odată cu terminarea timpului ritualic se anulau interdicțiile, viaţa 
comunității reintra în normal, fiind asigurată că a scăpat de agresiunea ielelor. 


52 Ibidem, p.83. 
53 Tudor Pamfile, Sărbătorile de vară la români, Academia Română, Socec, București, 1910, p.72. 

Acest complex obicei tradițional şi-a pierdut, în timp, fundamentarea 
superstițioasă, a eliminat elementele magice, procedeele vrăjitoreşti, fund astăzi 
cunoscut în aproape întreaga lume ca un grandios spectacol popular. Întregul obicei şi-a 
pierdut caracterul ezoteric. Gesturile de astăzi ale căluşarilor nu mai țin de vrăjitorie, ci 
de spectacular.Din a doua jumătate a secolului al XX-lea, chiar şi spectatorii au 
remarcat că membrii grupului de căluşari se prefac atunci când „dau ochii peste cap”, 
potrivit unei convenții pe care o stabilesc între ei. Se pare că, odată cu depunerea 
jurământului, se decide ordinea doborârii căluşarilor şi fiecare se angajează să simuleze 
căderea în momentul dinainte stabilit. 

Cercetătorii au constatat că îndeosebi în perioada comunistă, deci începând cu 
1950, s-a produs o „dezagregare” a conținutului mitico-magic al obiceiului, căci nu s-au 
mai respectat cifrele simbolice, fatidice în constituirea cetei, secvenţa ritualică de 
desfacere a acesteia, interdicțiile din zilele respective, nu toată lumea satului îi primea 
pe Căluşari, iar unii dintre ei chiar lipseau zile întregi de la joc, fiind plecaţi la lucru. 

Scopul actual al dansului este acela de a emoţiona artistic şi, în chip firesc, ceea 
ce aparținea ocultismului a rămas sub aripa timpului. 

În obiceiul de altădată trebuie să descoperim sensurile, o anumită dimensiune a 
mentalități şi, deci, a spiritualității româneşti. 

Fără îndoială, prin impresionantul, unicul în felul său joc al Căluşarilor, noi, 
românii, putem reface, privind către trecut, legătura tainică — chiar dacă astăzi a devenit 
atât de fragilă — cu ceea ce există dincolo de perceptibil, cu lumea miturilor. 


Bibliografie: 
Bîrlea, Ovidiu, Eseu despre dansul popular românesc, Editura Cartea Românească, Bucureşti, 1982 
Cantemir, Dimitrie, Descrierea Moldovei, editura Academiei, Bucureşti, 1973 
Evseev, Ivan, Enciclopedia semnelor şi simbolurilor culturale, Editura Amarcord, Timişoara, 1999 
Ghinoiu, Ion, Sărbători şi obiceiuri româneşti, Editura Elion, Bucureşti, 2002 
Pamfile, Tudor, Sărbătorile de vară la români.Studiu etnografic, Academia Română, Socec, Bucureşti, 
1910 
Pop, Mihai, Folclor românesc, vol.I, Editura Grai şi Suflet-Cultura Naţională, Bucureşti, 1998 
Pop, Mihai, Obiceiuri tradiționale româneşti, Editura Univers, Bucureşti, 1999 
Vuia, Romulus, Studii de etnografie şi folclor, vol.U, Editura Minerva, Bucureşti, 1981 
Vulcănescu, Romulus, Mitologie română, Editura Academiei, Bucureşti, 1985 


37 


V. CARACTERELE SPECIFICE CREAȚIEI POPULARE 

Cultura populară în general, deci şi literatura populară, se caracterizează prin 
câteva trăsături distincte, determinate într-o foarte mare măsură de mediul cultural în 
care au fost create faptele de folclor şi din care acestea s-au transmis de-a lungul 
timpului. Potrivit cercetărilor efectuate mai ales în secolul al XX-lea, majoritatea 
exegeților opinează că trăsăturile definitorii ale folclorului sunt în număr de cinci, şi 
anume: oralitatea, caracterul colectiv, caracterul tradițional, anonimatul şi sincretismul. 


1. Caracterul oral 

Este ştiut faptul că literatura populară are o lungă durată în timp şi o răspândire 
amplă în spațiu, motiv pentru care Adrian Fochi era de părere că oralității, în raport cu 
celelalte caractere, trebuie să i se acorde un statut primordial“. Opinia ni se pare 
exagerată, întrucât oralitatea este trăsătura distinctivă a folclorului „numai la nivelul 
literaturii şi al sistemului de credinţe, superstiții şi prescripții, transmise prin viu grai Şi 
numai în condiţiile dezvoltării dualiste”, cum afirmă Pavel Ruxăndoiu'S. La aceasta se 
adaugă faptul că oralitatea nu este un atribut specific doar creației populare, ci şi unor 
arte precum muzica şi dansul. 

Necesitatea transmiterii elementelor de cultură, mai ales a celei populare, într- 
un timp îndelungat, prin viu grai, se explică prin inexistenţa, la cele mai multe dintre 
popoarele lumii antice, a unor sisteme grafice. Primele scrieri ale umanității, care au 
putut fi descifrate, aparțin sumero-babilonienilor, de la care ne-au rămas poemul 
cosmogonic Enuma Elis şi Epopeea lui Ghilgameş, „primul epos al omenirii”"S6, ambele 
datând din mileniul al III-lea î.e.n. În scris s-au păstrat şi două basme egiptene, din 
mileniul al II-lea î.e.n. Apariția şi răspândirea elementelor culturale scrise nu a 
determinat însă, imediat, adoptarea noii forme de manifestare şi de transmitere a 
valorilor spirituale, întrucât nu toți indivizii au avut posibilitatea să utilizeze scrierea, 
cunoaşterea acesteia ajutând mai ales la îmbogățirea celor care formau clasa dominantă. 
Astfel, de la un moment dat, în cadrul aceluiaşi popor au coexistat cultura scrisă a 
cârmuitorilor şi cultura orală a celor oprimaţi, considerată primitivă, prelogică. Abia în 
secolul al XIX-lea, prin afirmarea ideii de naţionalitate, în Europa răsăriteană cultura 
orală începe să fie considerată expresia specifică a spiritualității unui popor şi 
fundament pentru crearea culturii majore a fiecărei națiuni. 

Cu toate că între cele două forme de transmitere a culturii se pot stabili 
elemente comune, specialiştii au fost şi sunt atraşi de ceea ce le deosebeşte, în primul 


5 Cf. Adrian Fochi, Estetica oralității, Editura Minerva, Bucureşti, 1980. Cercetătorul opinează că 
oralitatea este însuşirea esențială a folclorului, care „face ca arta folclorului să se deosebească 
fundamental de toate celelalte arte, dobândind un statut estetic aparte, în cadrul esteticii generale” (p. 
7). O dată cu răspândirea „teoriei oralității”, elaborate de Milman Parry şi promovate de Albert Bates 
Lord, folcloriştii au constatat, în a doua jumătate a secolului al XX-lea, că, acordându-se acestei 
trăsături atenția cuvenită, se pot explica „mai adecvat toate celelalte probleme pe care le ridică 
cercetarea modernă a folclorului” (Ibidem). 

55 Pavel Ruxăndoiu, Folclorul literar în contextual culturii populare româneşti, Editura Grai şi Suflet — 
Cultura Naţională, Bucureşti, 2001, p. 100. 

5 Ovidiu Drimba, Istoria culturii şi civilizației, Editura Ştiinţifică şi Enciclopedică, Bucureşti, 1984, p. 
100. 

rând de caracterul oral şi de cel scris ce o defineşte pe fiecare. În acest sens, David 
Buchan, în lucrarea The Ballad and the Folk (1972), stabileşte două tipuri de literatură — 
the literature of print şi the literature of tradition — care se diferențiază în special prin 
mijloacele de transmitere. 

În ceea ce priveşte modalitățile de transmitere, în folcloristică au fost emise 
opinii divergente, dar care, de fapt, constituie formele sub care se pot răspândi creațiile 
populare. Este vorba de teoria tradițională, preluată de la romantici, potrivit căreia 
creațiile folclorice se transmit de la un centru de iradiere sub forma undelor concentrice 
şi de teoria lui C.W. von Sydow care susținea că propagarea se realizează în mod radiar, 
adică de la un interpret la altul, ambii dotați cu o memorie excepțională, al doilea 
putând fi situat la o distanţă apreciabilă față de primul. Prima concepție este valabilă 
pentru răspândirea cântecelor populare mai noi, în care sunt reliefate aspecte ale 
societății contemporane, iar cea de-a doua pentru transmiterea creațiilor mai ample, mai 
complicate, necesitând o memorie specializată în domeniu. 

De cele mai multe ori, păstrarea faptelor de folclor s-a realizat prin memorizare 
şi un exemplu ce merită semnalat în acest sens îl reprezintă Petru Creţea Solcanu, 
principalul informator brăilean al lui G. Dem. Teodorescu, care ştia pe de rost mai 
multe versuri populare decât sunt cuprinse în epopeile homerice. 

O consecință firească a oralității o constituie instabilitatea, variabilitatea 
operelor populare. Fiecare interpretare a generat un text nou, pentru că fiecare 
transmițător/ interpret a simțit nevoia să-i confere o nuanță nouă, „care să creeze 
impresia de noutate.””” Variabilitatea l-a determinat întotdeauna pe interpretul creaţiei 
folclorice să fie mult mai atent față de aceasta, să manifeste o atitudine creatoare, 
operând chiar „modificări mai adânci care să canalizeze conținutul ei spre altă 
interpretare, nu rareori opusă celei tradiționale.” Astfel se explică de ce numeroase 
variante conțin schimbări de formă şi, adesea, de conţinut faţă de textul considerat 
prototip. Din acest punct de vedere, definiția formulată de folcloristul american Albert 
Bates Lord, cântecului epic este plauzibilă: „Cântecul e un conglomerat de elemente 
mai mult sau mai puţin libere împreunate pentru un timp, capabil să-şi desfacă 
elementele sale într-un nou conglomerat, destul de asemănător, dar nu cu exact aceeaşi 
configurație.” 

Trebuie precizat că libertatea cântărețului/ interpretului de a interveni asupra 
unei creații populare nu poate fi totală. Sunt situații în care însuşi contextul impune 
constrângeri, în anumite specii folclorice coeficientul de creativitate fiind mai mic, după 
cum susține cercetătorul american Gregory Gizelis. O altă cauză o constituie sistemul 
de credințe, ritualuri şi superstiții, în general o forma mentis a comunității căreia 
cântărețul îi aparține. De asemenea, important este dacă un fapt istoric este reprodus 
individual sau în grup, întrucât în a doua situație învățarea textului, a melodiei şi 
execuția, se subordonează unor reguli stricte, caracteristice. Acest aspect este reliefat de 
Adrian Fochi care utilizează drept exemplificare colindele. Deoarece acestea sunt 
căutate în grup şi în ocazii mai rare, ele rămân „deplin fixate în expresie” şi „suferă mai 


57 Ovidiu Bîrlea, Folclorul românesc, vol. I, Editura Minerva, Bucureşti, 1981, p. 39. 
58 Ibidem, p. 40. 
ii Apud Adrian Fochi, op. cit., p. 47. 

puţine prilejuri de întinerire a textului.”S 


Prin fiecare interpretare, creația este actualizată, actul performării fiind de 
fiecare dată unic, el neputând fi identic cu unul anterior şi nici cu altul ulterior. Prin 
actualizare s-au creat variantele unei opere care, datorită oralității, este mobilă. Spre 
deosebire de literatura cultă, unde variantele elaborate de un scriitor sunt etapele 
parcurse până la forma finală, perfectă a textului, în literatura populară variantele 
reprezintă, aşa cum opinează Adrian Fochi, „înfățişările concrete, singurele înfățișări, 
de altfel, ale unui subiect", fiecare dintre variante păstrându-şi independența, faţă de 
toate celelalte. Aspectul este firesc întrucât varianta primeşte nota caracteristică a 
personalităţii celui ce o interpretează într-un anumit moment numit al „performanţei 
concrete.” ®? 

Prin compararea mai multor variante ale aceluiaşi fapt folcloric se poate 
observa efortul conştient al interpretului de a realiza un progres față de variantele 
anterioare. Acestuia îi sunt oferite prin tradiție modelul creației şi un cod pe care le 
poate utiliza în funcție de memoria şi de talentul său. Inovația pe care el o aduce 
primeşte atributul valoric numai dacă ea corespunde gustului colectivităţii care o 
acceptă şi o asimilează. În condiţiile oralităţii, asimilarea şi stabilizarea inovației, care 
este un „plus valoric” realizat de interpret generează permanenta , şlefuire” a creaţiilor 
populare. Afirmația pe care Al. Odobescu o făcea în anul 1887, în primul volum al 
Scrierilor literare şi istorice, este valabilă şi astăzi: „Soarta cântecului poporan nu este 
aceea a cuvântului scris. Liber fiu al poporului, încredinţat zburdălniciei memoriei, el 
aleargă din om în om, din secol în secol; fiecare îi adaugă un semn de la sine, o vorbă, 
un vers, un episod şi, adesea, modificat de pe vremuri, abia-i mai cunoşti originea şi 
starea primitivă, după ce a trecut sub aşa multe prefaceri.” 

Oralitatea reprezintă însuşirea cea mai importantă a folclorului şi, cum pertinent 
afirma Radu Niculescu, „condiția prealabilă a tuturor celorlalte proprietăţi ale 
fenomenului.”% 


2. Caracterul colectiv 

Situată într-o poziție antinomică faţă de creația cultă, care prin excelență este 
individuală, creația folclorică se caracterizează prin „factura sa colectiv’, fiind 
expresia spirituală a unei colectivități. Aceasta nu diminuează rolul individului talentat, 
care creează conform cutumei, utilizând un material lexical şi un model structural 
tradiționale, create anterior de nenumărați interpreți. 

O perioadă de timp a circulat ideea falsă formulată de scriitorii romantici, că un 
fapt folcloric ar fi creația unui întreg popor „care ar acționa ca o singură individualitate 
creatoare”. Studiile de folclor din secolul al XX-lea au reliefat însă individualitatea 
actului creator al literaturii orale, deoarece textele populare sunt elaborate de indivizii 


© Ibidem, p. 48. 

“1 Ibidem, p. 49. 

© Ibidem, p. 357. 

% Radu Niculescu, Actualitatea problematicii oralității folclorice, în „Revista de etnografie şi folclor”, 
nr. 15, 1970, p. 243. 

% Ovidiu Bîrlea, op. cit., p. 29. 

65 Ibidem. 

talentaţi, nu de națiunea întreagă. Cu toate acestea, creaţiei populare i se atribuie 
caracterul colectiv chiar de la elaborarea sa, întrucât „codul” cu ajutorul căruia este 
realizată ţine de tradiție şi de colectivitate. Modelele utilizate, fie că aparțin liricii sau 
epicii populare, sunt colective. În afară de acest aspect, trebuie, de asemenea, precizat 
că un creator popular nu exprimă propriile sale aspirații şi sentimente, ci ale comunității 
căreia îi aparține, el fiind doar reprezentantul acesteia, un mesager spiritual, pentru că 
este înzestrat cu un talent deosebit. Antropologul englez R. R. Marett sublinia, în studiul 
intitulat Anthropology, aportul individului în îmbogățirea etnicității tradiționale cu 
valorile perene ale creativității. 

Ideea unui suflet colectiv a apărut încă din secolul al XVIII-lea, când Herder 
afirma că poezia, pentru a exista cu adevărat, trebuie să fie populară, ea reprezentând 
expresia totală a fiinţei umane care este deopotrivă eu, dar şi Popor. 

Prin urmare, se poate vorbi în folclor de creație individuală numai în stadiul 
incipient al acesteia, deoarece o dată ce este absorbită de colectivitate îşi pierde 
personalitatea inițială. Individul talentat creează opera care este apoi asimilată de 
colectivitatea în cadrul căreia se păstrează prin circulație şi este supusă reînnoiri până 
atinge perfecțiunea formei. Aceste fapt este foarte bine reliefat de către John Meier, 
cercetător din secolul al XX-lea al folclorului german, care în studiul Das Deutsche 
Volkslied (1935-1936) notează: ,„...când noi reuşim să descoperim versiunea originală a 
unui cântec popular, ne dăm seama că am descoperit nu «cântecul popular», ci 
«cântecul individual» din care provine acela. La sfârşitul cântecelor din secolele XV şi 
XVI se întâlnesc adesea referiri la autorii acestora («un tânăr şi curajos cavalerist, fiul 
unui țăran avut, un tânăr soldat genist, doi viteji lăncieri, unul tânăr şi altul bătrân»); 
sunt în general ficțiuni lipsite de temei. Mai întotdeauna aceşti presupuşi autori nu au 
făcut altceva decât să «cânte din nou» cântecul a cărui paternitate le este atribuită. "% 

Prin urmare, temele se transformă neîncetat în cântece, care din creaţii 
individuale devin creaţii colective: „Astfel de fiecare dată când este reluat un cântec — 
afirmă acelaşi folclorist —, el capătă elemente noi, şi din acest motiv unul şi acelaşi 
cântec, la fel ca şi o aceeaşi frază din lingvistică, nu va fi căutat sau vorbit, oricât de 
scurt ar fi intervalul, în aceeaşi manieră, chiar dacă nu există intenţia de a-l schimba. O 
stare sufletească, entuziasmul sau oboseala, influențele unei tovărăşii vesele şi 
componența ei (oamenii singuri, sau fete şi băieţi tineri, sau doar fete), locul însuşi unde 
este căutat (casă particulară sau cârciumă): totul influenţează textul, forma melodică şi 
ritmul cântecului, modul de executare..." 

Răspândirea unei teme folclorice într-un spațiu mai amplu şi circulaţia ei de-a 
lungul timpului îi imprimă un caracter colectiv mai pronunţat. Caracterul colectiv este 
strâns legat de tradiție întrucât faptele folclorice fiind supuse permanent modelării, 
inserarea de noi elemente nu este acceptată dacă acestea nu corespund normelor 
cutumei. Păstrătoarea tradiției este colectivitatea care participă la manifestările 
folclorice şi determină o anumită atitudine din partea creatorului/ interpretului. Acesta 
asimilează şi transmite elementele tradiționale în funcţie de faptul folcloric pentru care 


s6 Apud Giuseppe Cocchiara, Istoria folcloristicii europene. Europa în căutare de sine, Editura 
Saeculum I.O., Bucureşti, 2004, p. 412. 
S Ibidem, pp. 412-413. 

manifestă înclinație artistică şi pentru care se specializează. Astfel, naratorul de basme, 
de snoave, se deosebeşte de interpretul baladei, al doinei, de bocitoare etc. Deci, se 
poate vorbi şi în domeniul folclorului, nu numai al literaturii culte, de o specializare 
într-un anumit gen şi chiar într-o anumită specie. Ca atare, nu întreaga colectivitate este 
creatoare, ci unii „dintre reprezentanţii ei, care în timp contribuie la «desăvârşirea» 
operelor populare”. Fiecare interpret se perfecționează în faptul folcloric preferat, îl 
modelează cu mijloace de expresie specifice şi îl transmite într-o formă nouă. Astfel au 
apărut variantele prin care se diferențiază stilistic nu atât creatorii între ei, cât, mai ales, 
colectivitățile din diverse regiuni şi epoci. O dată acceptate şi asimilate de către acestea, 
elementele novatoare se circumscriu tradiției şi devin valori spirituale. Definit în cadrul 
relației dintre individ şi colectivitate, caracterul colectiv afectează nu numai circulația 
creaţiilor populare, ci şi modelarea, înnoirea lor la nivelul mijloacelor de expresie, al 
structurii şi al conţinutului. De aceea, actanţii basmului fantastic, ai snoavei, ai legendei 
„nu sunt singularizați, irepetabili, ci reprezintă un set limitat de trăsături care pot să 
apară în combinații variate; o tipologie a lor nu poate fi caracterologică, ci funcțională 
în raport cu diferitele variante de structuri narative.”%% De asemenea, în balade, portretul 
haiducului, al voinicului din epoca medievală este creionat cu ajutorul formulelor 
stereotipe. Ne explicăm de ce nici arhicunoscutul portret al ciobanului moldovean din 
Mioriţa nu este unic, singular, el fiind realizat de creatorul popular prin coroborarea 
unor expresii comune, uşor de utilizat în diferite contexte: „Feţişoara lui,/ Spuma 
laptelui;/ Musteţioara lui,/ Spicul grâului;/ Perişorul lui,/ Peana corbului;/ Ochişorii lui,/ 
Mura câmpului?” sau „Mustecioara lui,/ Spicul grâului,/ Când se pârguieşte./ Lumea-l 
îndrăgeşte;/ Sprâncenele lui,/ Pana corbului./ Pană neboită,/ Nesulemenită;/ Ochişorii 
lui,/ Mura câmpului,/ Coaptă la răzoare,/ Ferită de soare,/ Coaptă la pământ,/ Ferită de 
vânt” (din varianta intitulată Maică bătrână, culeasă din Dobrogea de T. T. Burada“). 

O caracteristică a literaturii orale, care o diferenţiază de cea cultă, o reprezintă 
existența unor tipare ce se manifestă în universul imaginar şi cel expresiv. Spre 
deosebire de opera ce aparține literaturii scrise, în care personajele şi mijloacele de 
expresivitate sunt puternic individualizate, pentru a-i conferi originalitate, creația 
folclorică păstrează elemente şi structuri specifice unei colectivități, originalitatea 
nemanifestându-se „la nivel individual sau de grup limitat.” De data aceasta nu se 
poate vorbi decât de „o originalitate etnică, ca variante structurale şi expresive la 
niveluri zonale”! 

Caracterul colectiv, aflat în strânsă legătură cu tradiția, are un rol major în 
conturarea mentalități, a spiritualității unui popor, relevate în creaţiile artistice. 


3. Caracterul tradiţional 

Fără a diminua valenţele estetice ale operelor folclorice, tradiția alături de 
celelalte trăsături distinctive defineşte modalitatea de existenţă a acestora în spațiu şi în 
timp. Chiar dacă şi în cazul literaturii culte putem afirma că există o tradiție, aceasta nu 


68 Pavel Ruxăndoiu, op. cit., p. 121. 

69. ses Mioriţa. Meşterul Manole. Balade populare româneşti, Antologie, glosar, bibliografie selectivă 
şi referinţe critice alcătuite de Constantin Mohanu, Editura Minerva, Bucureşti, 1998, pp. 161-162. 

70 Pavel Ruxăndoiu, op. cit., p. 121. 

71 Ibidem. 

se manifestă atât de pregnant, atât de puternic ca în cazul „literaturii tradiționale”, pe 
care o particularizează. 

Folcloristul rus Iuri Sokolov, care a manifestat un deosebit interes pentru 
diversele probleme care se dezbăteau în Europa, în prima jumătate a secolului al XX- 
lea, cu privire la metodica folclorului, recunoaşte puterea tradiției: „Aici intervine 
elementul tradiție, considerat de unii cercetători drept principala trăsătură ce deosebeşte 
folclorul de literatură. Repetăm că deosebirea dintre cele două domenii este mai mult 
cantitativă decât calitativă. Dezvoltarea literaturii nu poate fi concepută fără tradiție şi, 
dacă puterea tradiției e mai mare în folclor, aceasta se datorează faptului că producția 
poetică, nefixată în scris, a trebuit, printr-o practică de secole, să elaboreze mijloace 
mnemotehnice care i-au asigurat transmiterea orală. Studiul minuţios al poeticii 
populare va arăta în ce măsură contribuie procedurile de stil şi compoziție, stabilite 
printr-o lungă tradiție, să păstreze textele în memoria cercetătorilor şi, pe de altă parte, 
să le permită acestora să le modifice şi să improvizeze altele noi... Folclorul nu se poate 
reduce doar la tradiţie, e ca şi când am vedea în el doar obişnuință, conservatorism, 
stagnare.” 

Prin urmare, la baza faptelor folclorice se află nu doar tradiția, ci şi elementul 
novator. Relația dintre tradiție şi inovație diferențiază cultura populară de cea cultă, 
aceasta din urmă fiind dominată într-o mai mare măsură de faptele novatoare, în timp 
ce prima păstrează în structura sa mai mult elementele tradiționale, cărora le 
coroborează acele valori noi pe care colectivitatea le consideră corespunzătoare 
modului său propriu de a fi şi de a simți. Individualitatea creatoare a interpretului nu se 
supune în totalitate tradiționalului, convenționalului. Creaţiei populare 1 se imprimă o 
anumită notă caracteristică a personalității, a gustului estetic, a talentului acestuia, 
sesizabilă în diferitele variante ale textului respectiv. Însă, nu toţi interpreții populari 
deţin aceeaşi capacitate creatoare. De aceea, unii dintre ei sunt ancorați mai puternic în 
tradiție decât alții pentru care mai importante sunt elementele novatoare. 

În folclor, inovațiile sunt determinate de evoluţia socială a colectivităţii. Cu cât 
o comunitate este mai receptivă la înnoire, considerată factor al progresului, cu atât ea 
va renunța mai repede la tradiție. Ca atare, faţă de factorul tradițional şi de cel novator, 
atitudinea colectivităților se manifestă diferit. Ovidiu Bîrlea nota că „tradiția se 
conservă mai îndelung la periferia culturii naţionale, ariile laterale fiind mai 
conservatoare, mai «înapoiate», inovațiile petrecându-se în zonele centrale.” Deci, 
nivelul de evoluție a conştiinţei sociale este decisiv în realizarea relației dintre vechi şi 
nou atât în actele creatorilor/ interpreţilor populari cât şi în atitudinea celor care 
formează colectivitatea. 

În studiul Folclorul literar în contextul culturii populare româneşti, Pavel 
Ruxăndoiu opinează că „relaţia dintre tradiție şi inovaţie se manifestă la nivelul 
comportamentului folcloric (atitudinea diferențiată în interiorul comunităţilor umane 
față de vechi şi nou), la nivelul proceselor folclorice (creaţie, interpretare, conservare, 
circulație), dar şi la nivelul faptelor literare şi al textului folcloric ca atare (categorii, 


72 Apud Giuseppe Cocchiara, op. cit., p. 420. 
73 Ovidiu Bârlea, op. cit., p. 26. 

teme şi variantele lor, structura internă a variantelor etc.).” Potrivit cercetărilor 


efectuate de către specialişti în variate medii folclorice, s-a constatat că atitudinea diferă 
de la un individ la altul în funcție de gradul de cultură, de vârstă (tinerii fiind mai 
receptivi la nou decât vârstnicii) şi chiar de sex (femeile sunt, de obicei, mai 
tradiționaliste decât bărbaţii). Şi în cadrul colectivităților mai largi comportamentul este 
diferit. De aceea, în unele sate şi chiar zone, domină elementele tradiționale, în timp ce 
în altele, mai ales în cele situate în apropierea oraşelor, se impun elementele novatoare. 

Procesul de inovaţie a faptelor folclorice a impus în ultimele două secole 
coexistența vechiului şi noului. Astfel, alături de secvenţe ritualice, tradiționale, în 
cadrul nunţii au apărut şi altele moderne, alături de creaţii foarte vechi (basmul 
fantastic, doina) există şi creaţii mai noi (snoava, romanța, bancurile) şi chiar la nivelul 
aceleiaşi creații populare pot fi întâlnite „variante mai fidele tradiției şi variante mai 
bogate în elemente noi de conţinut şi structură.” 

În secolul anterior, cercetătorii folclorului, atât din spațiul românesc, cât şi din 
cel european, au sesizat că şi „puterea de persistență”€ se dovedeşte variabilă de la o 
specie la alta, unele specii fiind mai uşor supuse înnoirilor, în colectivitățile unde 
existența socială este mai evoluată, în timp ce altele sunt mai rezistente rămânând 
tributare tradiţiei. În această ultimă categorie se încadrează, de exemplu, cântecele 
specifice ritualului de înmormântare, pentru că, după cum opinează Ovidiu Biîrlea, 
„având la bază substraturi rituale, se arată mai tenace în memoria populară: teama de 
nerespectarea gestului ritual ancestral acţionează ca o frână puternică””” şi descântecele 
care sunt rostite „cu o conştiinţă a reproducerii exacte mai vie” de către persoanele 
iniţiate într-o asemenea „terapeutică preistorică.””” Spre deosebire de aceste specii care 
s-au dovedit rezistente în timp, altele au manifestat o „distanțare” determinată de 
evoluția mentalități, a vieții şi a conștiinței sociale a maselor populare. Cercetătorul 
Lutz RGhrich semnala faptul că la sfârşitul secolului al XIX-lea şi începutul secolului al 
XX-lea în unele ţări europene, se schimbaseră atât basmele cât şi profesiunea 
naratorilors0. Basmele, în special cele fantastice, care erau culese cu mai bine de un 
veac în urmă, în timpul şezătorilor, de la ţărani, în secolul anterior, mai ales după primul 
război mondial, au început să fie adunate din mediul citadin de la diferiți meseriaşi. 
Acest aspect caracterizează şi spațiul românesc, basmele fiind considerate „narațiuni 
fictive” destinate copiilor şi nu celor maturi. „Fenomenul s-a întâmplat cu precădere 
după primul război mondial, — consemnează Ovidiu Birlea — când țăranii deveniți 
soldaţi mai mulţi ani au suferit şi o primenire în orizontul lor spiritual. Îndeosebi în 
Bucovina au fost întâlniți bătrâni care, deşi până la acest război fuseseră povestitori 
reputați de basme, au încetat automat de a le mai povesti îndată după întoarcerea 


74 Pavel Ruxăndoiu, op. cit., p. 106. 

75 Ibidem, p. 107. 

76 Ovidiu Bîrlea, op. cit., p. 27. 

77 Ibidem. 

78 Ibidem, p. 28. 

7? Ibidem. 

30 Apud Mihai Pop, Folclor românesc, vol. II, Editura Grai şi Suflet — Cultura Națională, Bucureşti, 
1998, p. 139. 


44 


v s1 ai a AX pu k P EE s a 3 
acasă.” Astăzi, în satele româneşti nu mai există povestitori de basme fantastice. 


Textele adunate le citim din antologii. Preferinţa omului modern şi a celui contemporan 
pentru povestiri senzaţionale, snoave, anecdote şi chiar pentru bancuri în mediul citadin, 
în locul basmelor fantastice de altădată a fost determinată de o „mutaţie” la nivelul 
mentalități, generată, la rândul ei, de evoluția societăţii. Schimbările, înnoirile în folclor 
sunt, însă, posibile datorită caracterului oral al creaţiei populare. Inovaţiile introduse 
alături de elementul tradițional generează o nouă înțelegere a faptelor folclorice, noi 
funcții ale acestora şi, uneori, modificări majore în structura şi forma lor. În mod firesc, 
între tradiție şi inovaţie se ivesc adesea contradicții inevitabile, căci „în procesul de 
înnoire, vechiul nu dispare şi noul nu apare dintr-o dată. Creaţiile vechi ce se transformă 
trăiesc un timp cu cele noi ce se impun treptat. Datorită faptului că în folclor tendința 
păstrării şi tendinţa înnoirii acționează concomitent, contradicţiile între ele sunt 
inerente. Tendinţei de a păstra tradiție 1 se opune tendința permanentă a creatorilor de 
folclor ce se găsesc pe poziţiile înaintate ale dezvoltării sociale, de a crea bunuri noi, de 
a schimba pe cele existente în aşa fel încât să răspundă mersului înainte al lumii. 
Acumularea treptată de noi elemente de conţinut şi formă duce la precizarea rosturilor, 
funcţiilor noi, la afirmarea calității noi nu numai în creaţiile izolate, ci şi în ansamblul 
vieţii folclorice.” 

De-a lungul timpului, în diferite epoci ale evoluției, unele dintre faptele de 
folclor au cunoscut o schimbare a semnificației, valoarea lor tradițională nemaifiind 
aceeaşi cu cea actuală. De exemplu, căluşul, un foarte vechi obicei, prezentat de 
Dimitrie Cantemir în Descrierea Moldovei, care până în veacul trecut a păstrat 
reminiscenţe ale unui rit de iniţiere şi de fertilitate, este actualmente cunoscut doar ca 
spectacol, ca dans popular. Semnificațiile magice de demult ale obiceiului au dispărut, 
iar „în mişcarea artistică de amatori, căluşul a devenit un dans de virtuozitate. Dintre 
elementele vechii realizări sincretice, dansul a câştigat preponderența. Desprinse de 
dans, melodiile de căluş constituie piesa de concert pentru orchestrele populare"? 

O specie folclorică des întâlnită în spaţiul românesc cu secole în urmă 
supravieţuieşte încă prin schimbarea funcției. Este vorba despre doină, păstrată în zona 
Maramureşului în cadrul ceremonialului de nuntă, pe melodia ei cântându-i-se miresei 
în timp ce este gătită, „cântecul de despărţire de ceata de fete şi de casa părintească.” 

Alte specii, cum sunt descântecele, este posibil ca treptat să dispară întrucât nu 
mai corespund concepției moderne a omului despre existență şi lume, în timp ce 
cântecele epice cu temă eroică şi legendară au dispărut din secolul trecut, o dată cu 
ultimii lor interpreți. 

În timpul unei anchete efectuate în anul 1961, în satul Lupşa din Mehedinţi, 
Mihai Pop constata că în acea zonă „al cărei folclor tradițional era caracterizat prin 
cântece ceremoniale funebre şi prin doină, numai femeile bătrâne mai cunoşteau 
cântecele ceremoniale funebre, deşi bocetul mai persista ca un loc comun.”$5 


51 Ovidiu Bârlea, op. cit., p. 28. 

52 Mihai Pop, op. cit., vol. I p. 67. 
53 Ibidem, p. 68. 

34 Ibidem, p. 241. 

55 Ibidem, p. 240. 

Aceste aspecte probează că, în unele situații, forţa inovatoare devine mai 
puternică decât cea păstrătoare a tradiției. Există însă şi fapte de folclor care îşi 
dovedesc rezistenţa în timp, prin ele omul contemporan redescoperindu-şi dimensiunea 
sa mitică. În întreaga ţară se păstrează obiceiurile de Crăciun şi de Anul Nou, cu 
repertoriul de colinde, jocurile cu măşti, Plugușorul, încărcate de spectacular şi de 
valenţe mitico-poetice. 

De asemenea se mai păstrează unele obiceiuri legate de muncile agricole, de 
sărbătorile şi zilele importante ale anului, unele obiceiuri păstoreşti (în Maramureş), 
unele dintre secvențele obiceiului legat de nuntă şi, nealterate în manifestările lor 
esențiale, obiceiurile de înmormântare. 

În ceea ce priveşte cântecul popular, acesta a devenit din a doua jumătate a 
secolului al XX-lea, o dată cu răspândirea mijloacelor mass-media şi în mediul rural, un 
cântec de consum. Spre deosebire de cântecul tradițional, individualizat, neacompaniat, 
cu melodie lentă, tărăgănată, cel interpretat în zilele noastre are melodiile ritmate, 
interpreţii fund acompaniați de orchestră sau taraf lăutăresc. Din păcate, datorită 
principiului pieţei au fost supralicitate bunuri de consum care „mimează” folclorul, 
promovarea valorilor artistice fiind situată într-un con de umbră. Dincolo de acest 
aspect, trebuie însă menţionat aportul deosebit al unor interpreți ai cântecului popular 
românesc, care şi la nivelul folclorului de consum s-au dovedit cunoscători ai „codului” 
tradițional, pe care l-au folosit în mod creator: Maria Tănase, Dumitru Fărcaşu, Maria 
Dragomiroiu, Ileana Sărăroiu, Sofia Vicoveanca ş.a. 

Fenomenul amintit mai sus a fost generat cu decenii în urmă, de exodul masiv 
al tinerilor de la sat către mediul citadin, mai ales după 1950, unde reprezentanți ai 
aceleiaşi comunităţi se întâlneau şi îşi căutau cântecele specifice zonei de unde 
proveneau, pe care le completau mereu cu elemente eterogene. Treptat, integrarea lor în 
cultura de tip urban a determinat renunțarea la repertoriul folcloric şi asimilarea 
formelor de cultură citadine. 

Speciile folclorice care intră în desuetudine se pierd şi, odată fenomenul produs, 
este ireversibil, pentru că, spre deosebire de cultura „„majoră”, ce admite 
discontinuitățile, în folclor tradiția pierdută nu mai poate fi recuperată. Fenomenul este 
firesc, căci, aşa cum remarca Jean-Jacques Rousseau, tradițiile populare (el le numea 
naționale) sunt valoroase în măsura în care sunt profund simțite, iar dacă dispar trebuie 
lăsate să dispară întrucât nu mai corespund acelei stări de necesitate determinante 
pentru o formă socială şi o formă istorică de gândire. 

Speciile folclorice cu cea mai mare răspândire în spațiul românesc sunt în zilele 
noastre strigătura, muzica instrumentală, dansul şi cântecul liric, deoarece ele se pliază 
pe noul modus vivendi al omului contemporan. Noile cântece lirice, apărute în a doua 
jumătate a secolului al XX-lea, răspândite prin mijloacele moderne de comunicare, au 
un ritm dinamic, versuri uşor de reţinut şi o mare putere de a pătrunde în sufletele 
oamenilor din diverse categorii sociale. Pătrunzând în regiuni unde elementul 
tradițional s-a dovedit şi se dovedeşte încă deosebit de rezistent, ele au primit noi 
variante, uneori deosebite de cele originale. Se poate întâmpla însă ca „pătrunderea 
cântecelor noi în ținuturi cu straturi tradiționale să provoace aici, pe baza materialului 
local, crearea de noi cântece, să fie germenii unui nou stil în folclorul locurilor 

respective.” Pe structura mesajului tradițional se creează un nou mesaj, fără ca acesta 


să-l elimine pe cel vechi. Dimpotrivă, ele se îmbină. Astfel, raportul dintre tradiție şi 
inovaţie se reflectă în corelarea structurii diacronice cu structura sincronică. În plan 
sincronic se prelungesc şi se păstrează valori culturale populare din diferite etape de 
evoluţie. La nivelul unei specii folclorice, elemente de structură şi de expresie a căror 
vechime ar fi foarte dificil de stabilit (uneori chiar imposibil) coexistă cu elemente mai 
noi. De exemplu, basmul Fara popii a cu stem din colecția lui Dumitru Stănescu, 
Basme culese din gura poporului (1892), se dezvoltă pe un subiect care „marchează o 
etapă nouă în evoluţia prozei fantastice."* Tema, frecvent întâlnită în basme, o 
constituie incestul. De data aceasta, nu un împărat o iubeşte pe fiica sa şi doreşte să o ia 
de soție, ci un preot. Pentru a evita nelegiuirea, fata fuge de acasă şi ajunge la nişte 
muncitori (nu ca în celelalte basme, direct la curtea unui împărat), care fac din lemn un 
chip omenesc şi în acesta ea se ascunde. Modul în care noii agenţi narativi o ajută pe 
eroină este nemaiîntâlnit în basme. Fata ajunge la curtea împărătească, se căsătoreşte cu 
fiul împăratului, naşte doi copii, dar preotul îi omoară şi dânsa este izgonită. Se ascunde 
în pielea unui măgar şi se trezeşte într-un palat unde lucrurile vorbeau. În cele din urmă 
ea îşi dovedeşte nevinovăția. În structura acestei creaţii populare constatăm că pe lângă 
elemente tradiționale, povestitorul a introdus altele noi, inspirate din realitățile societății 
în care basmul circula. Chiar şi în prezentarea imaginilor tipice prozei fantastice, 
limbajul este nou. Aşa cum afirmă Gheorghe Vrabie, textul îşi pierde „caracterul lui de 
montaj cinematic” şi „ajunge într-o fază a unei expuneri narative de roman senzațional, 
de nuvelă criminalistică romanțioasă. "58 Prin urmare, mentalitatea modernă a 
naratorului de la sfârşitul secolului al XIX-lea a înnoit compoziţia tradițională a unei 
specii aparținând literaturii populare cu elemente din societatea contemporană lui. 

Exemplul ne ajută să înțelegem funcționarea relaţiei între planul diacronic şi cel 
Sincronic, care a favorizat conservarea valorilor culturale tradiționale în societatea 
modernă, valori ce definesc personalitatea şi spiritualitatea unui popor în etapele 
evoluţiei sale istorice. 

Conservarea unor fapte de folclor în contexte care nu mai ofereau 
funcționalitatea lor, a fost posibilă prin respectul omului din popor pentru tradiție (aşa 
am apucat), la care se adaugă motivaţia de natură estetică (așa e frumos) şi cea de 
natură etică (aşa e bine). 

În contextul actual al evoluţiei rapide a societăţii şi al integrării României în 
Uniunea Europeană, în acest moment când ştiinţa şi tehnica au atins aproape punctul 
maxim al dezvoltării, în situaţia în care în unele dintre ţările miticului continent, multe 
fapte tradiționale de folclor s-au pierdut, o interogație se iveşte inevitabil: în spațiul 
românesc, valorile culturii populare conservate până acum se vor putea menține sau vor 
dispărea treptat, pentru că următoarele generaţii le-ar putea considera anacronice? 

Deoarece un răspuns categoric nu poate fi, deocamdată, formulat, se impune să 
ne păstrăm simţul optimist şi, la fel ca Rousseau altădată, să privim spre tradiţie ca spre 
un element uman supus permanent înnoirilor, perfectibilității, dar care nu încetează să- 


5 Mihai Pop, op. cit., vol. I, p. 69. 
37 Gheorghe Vrabie, Proza populară românească, Editura Albatros, București, 1986, p. 175. 
55 Ibidem, p. 176. 

şi păstreze dimensiunile pe coordonata ontologică. 


4. Caracterul anonim 

Alături de oralitate, anonimatul constituie una dintre trăsăturile distinctive ale 
creaţiei folclorice. Întrucât creatorul/ interpretul popular relevă sentimente şi idei ale 
reprezentanților unei întregi comunități şi nu ale sale, personale, numele lui nu prezintă 
importanță. Creația în sine este aceea care primează în mentalitatea colectivități 
păstrătoare a valorilor culturale populare. 

Anonimatul s-a impus „pe măsură ce s-a instituit şi accentuat însăşi diferența 
dintre cultura orală şi cea scrisă."% Această trăsătură a folclorului este o consecință 
firească a oralităţii şi a caracterului colectiv. Conştiința individuală se întrepătrunde în 
mod imanent cu cea colectivă. Întrucât creaţia şi receptarea faptului folcloric sunt 
concomitente, individul talentat beneficiază în actul creaţiei (el creează în timpul 
execuției) de sugestiile din partea publicului, pe care le inserează în creaţie. Deci este 
vorba de o „operă” colectivă şi, chiar dacă unii manifestă o preferinţă deosebită pentru 
aceasta, ea e privită ca un bun spiritual al tuturor. De a ceea individului nu 1 se poate 
atribui paternitatea unui fapt folcloric. 

Chiar dacă s-a întâmplat ca numele autorului să însoţească produsul folcloric, 
după un timp relativ scurt şi o dată depăşită zona în care era cunoscut, s-a pierdut sau a 
coborât într-un termen generic. Ovidiu Bîrlea menționează că a circulat în Muntenia, în 
perioada interbelică, o melodie de joc remarcabilă, intitulată după numele celui care a 
compus-o, un talentat lăutar, hora Calului. În scurt timp, a devenit hora lui Calu şi apoi 
hora calului, denumirea fiind ilară”. 

Au existat şi situații când ţăranii talentați şi-au notat în caietele personale textele 
create de ei, menționându-şi numele, dar acesta nu s-a păstrat în circuitul oral, în afara 
colectivității respective. Manifestarea de a atribui paternitate unei opere populare are 
caracter strict oral. 

În ampla circulaţie în timp şi spaţiu, faptele folclorice rămân anonime. 


5. Caracterul sincretic 

La elaborarea creaţiilor populare participă indivizi talentați fără a fi diferit 
specializați. Ca atare, la nivelul folclorului, sincretismul se manifestă ca un fenomen 
organic, complex, implicând existenţa simultană a mai multor forme de artă. 

Este necesar să precizăm că sincreuismul nu reprezintă o caracteristică exclusiv 
folclorică, întrucât îl regăsim şi la nivelul culturii cărturăreşti „majore”, filmul, teatrul, 
opera fiind prin excelenţă sincretice. 

În desfăşurarea majorităţii faptelor ritualice de folclor, alături de vers, melodie 
şi dans uneori, se apelează la gesturi magice care le conferă un veritabil caracter 
spectacular (Pluguşorul, colindele, descântecele). 

În procesul de creaţie a doinelor, a baladelor, în general a cântecului popular, un 
rol esențial îl deţine melodia. Ea „contribuie efectiv, viu şi plăsmuitor, la structurarea 


3 Pavel Ruxăndoiu, op. cit., p. 122. 
% Ovidiu Bârlea, op. cit., p. 36. 

textului şi la valorificarea estetică a lui.” Intre vers şi muzică se creează corespondențe 


care „le pun în anumite relații, inteligibile pentru public, şi care exprimă, cât mai 
adecvat, intenţionalităţile artistice ale cântărețului”? Datorită sincretismului, mesajul 
diferă de la o categorie folclorică la alta, diferențele fiind generate de necesitatea 
sincronizării limbajelor utilizate. De exemplu, în cântecele populare accentul unor 
termeni este altul decât cel uzual, pentru că este impus de sincronizarea cu accentul 
melodic. Aceeaşi motivație implică adesea introducerea în eres a unor cuvinte cu sau 
fără semnificaţie la nivelul lexical („„măr”, „hăi”). 

Basmele au fost şi ele creaţii sincretice, deoarece în povestitul popular, 
naratorul apela şi la mijloace de expresie metalingvistice (mimică, gest). 

În cercetarea folclorului, multă vreme specialiştii au acordat prea puţină atenţie 
melodiei, relaţiei intrinseci între aceasta şi text. În acest sens, cu pertinență, unul dintre 
principalii reprezentanți ai filologiei moderne, Michele Barbi, care s-a ocupat de 
alcătuirea unei culegeri monumentale de cântece populare toscane, afirmă în volumul 
poezia populară italiană (1939) următoarele: „Studiul şi valorificarea poeziei populare 
au fost mult păgubite prin considerarea mereu a poeziei populare separat de melodie. 
Nu există poezie populară propriu-zisă fără cânt şi însăşi problema pur filologică, 
precum structura strofelor, nu se rezolvă adesea fără a ţine seama de partea muzicală. 
Studiul muzicii prezintă dificultăți deosebite. Proasta condiţie în care se găseşte acest 
domeniu al studiilor noastre este deplânsă de doi învăţaţi care s-au ocupat în ultima 
vreme de muzica populară: Giulio Fara cu Suflet muzical al Italiei şi Francesco Balilla 
Pratella cu Eseu despre strigături, cântece, coruri şi dansuri ale poporului italian?” 

Aceeaşi idee, mult mai profund nuanţată, este susținută şi de unul dintre 
folcloriştii români, Adrian Fochi, care consideră că ar fi necesar „ca şi muzicologii să 
cerceteze cu aceeaşi preocupare formulele muzicale ale cântecului nostru epic, spre a 
determina ce corespondențe se stabilesc între ele şi planul corespunzător al textului. 
Numai în acest mod vom cunoaşte mai amănunțit ce se petrece cu adevărat în cuprinsul 
unui cântec, în procesul creaţiei sale” Cele mai multe studii au abordat problema 
sincretismului în cântecul popular dinspre text spre melodie şi, de aceea, adaugă 
folcloristul, ar fi necesar ca demersul să fie făcut şi invers, dinspre melodie către text, 
deoarece „s-ar putea astfel decela până şi ecourile cele mai îndepărtate ale unui plan în 
celălalt şi s-ar putea face parte dreaptă participării acestora la procesul de creaţie.” 
Ideea formulată de Adrian Fochi, pe care o susţinem, este aceea că „melodia nu este 
formă, iar textul conținut; fiecare din aceşti doi factori este şi conţinut şi formă în 
acelaşi timp, unul pentru celălalt şi fiecare pentru sine, iar cântecul se naşte din 
împletirea lor neîntâmplătoare.”** 

La crearea, performarea, transmiterea şi dăinuirea peste veacuri a literaturii 
populare, în general a folclorului, contribuie totul: textul (cel mai adesea versificat), 
melodia, elementele prozodice. Un element se completează cu celălalt, toate formând 


“1 Adrian Fochi, op. cit., p. 359. 

”2 Ibidem. 

93 Apud Guiseppe Cocchiara, op. cit., p. 405. 
”4 Adrian Fochi, op. cit., p. 360. 

”5 Ibidem. 

”6 Ibidem. 

un întreg în care neconcordanţele, discontinuitățile nu mai pot exista. Faptele folclorice 
se încadrează acelui „complex expresiv” (D. Caracostea) ale cărui părți se află într-o 
permanentă şi obligatorie interdependenţă. 

TEME ÎN VEDEREA PREGĂTIRII PENTRU DEZBATERE ÎN CADRUL 
ÎNTÂLNIRII TUTORIALE 

1. Argumentaţi importanța oralității în transmiterea şi păstrarea creaţiilor populare. 

2. Care este astăzi raportul dintre tradiție şi modernitate, în spațiul etnofolcloric românesc, în 
mediul rural? Dar în mediul urban? Cum se prezintă acest raport în lumea europeană? 

3. Argumentaţi că existența a numeroase variante ale unei creaţii populare(de exemplu 
Mioriţa-peste 1000 de variante, Meşterul Manole-peste 165 de variante)este o consecință 
indubitabilă a caracterului colectiv al faptelor de folclor. 

4. Cum se explică anonimatul creațiilor populare, cunoscut fiind faptul că nu o întreagă 
colectivitate, ci anumiți indivizi foarte talentaţi au contribuit la crearea şi performarea acestora? 

5. Explicati în ce constă sincretismul? Argumentaţi că inclusiv basmele au fost creaţii 
sincretice. Astăzi basmele îşi mai păstrează caracterul sincretic? 

VI. CLASIFICAREA „FAPTELOR” DE FOLCLOR. CRITERII DE 
DELIMITARE 

O etapă deosebit de importantă şi deloc facilă a cercetării o constituie 
încercarea de delimitare din vastul material al culturii populare a categoriilor/ „faptelor” 
ce alcătuiesc folclorul literar. Prin acest demers exegetul nu face altceva decât să 
surprindă ordinea interioară a ansamblului unei creații şi să stabilească dominantele ei. 

Încă de la începutul culegerii, ordonării şi studierii „producţiunilor” populare, 
adică din secolul al XIX-lea, problemele de clasificare s-au dovedit mult mai dificile 
decât în literatura cultă, datorită uriaşului rezervor informațional. Spre deosebire de 
literatura scrisă, care permite analizarea atât din perspectivă istorică, diacronică, cât şi 
sincronică, literatura populară nu poate fi abordată de către specialist decât sincronic. 
Astfel, se studiază relaţii între elemente coexistente şi subordonate aceleiaşi structuri 
culturale şi mentalității unei perioade, unei epoci. Totuşi, pentru că folclorul este legat 
de tradiţie, aceasta în mare parte aparţinând epocilor foarte vechi, cercetarea diacronică 
poate fi abordată, după cum afirmă Pavel Ruxăndoiu, „la diferite niveluri: la nivelul 
unei întregi categorii (repertoriu de teme); la nivelul unei teme, al unui motiv; la nivelul 
unei singure creații (prin variante), la nivelul unei variante concrete; la nivelul 
mijloacelor de expresie.” Însă, studierea din această perspectivă este anevoioasă şi 
adesea nu se ajunge la rezultatul dorit, deoarece „multe identificării rămân la stadiul de 
ipoteză.”"%8 Folclorul se află în permanentă evoluţie, înnoire, performare, determinată nu 
de individ, ci de colectivitate. De aceea, singurul care ne permite o cercetare diacronică 
este folclorul contemporan. 

Delimitarea „faptelor” de folclor s-a realizat mult timp prin aplicarea teoriei 
genurilor şi speciilor literare, teorie elaborată în concordanță cu literatura cultă. De 
exemplu, Bogdan Petriceicu Hasdeu, în prefața la colecția de basme a lui I.C. Fundescu, 
Basme, oraţii, păcălituri şi ghicitori (1866), grupa textele folclorice în genul poetic 
(balade, doine, vicleimul, hora, oraţia, descântecele), genul aforistic (proverbe, 
ghicitori, cimilituri / frământări de limbă) şi genul narativ (basme, anecdote, tradiţii). 
Însă, Hasdeu, dându-și seama de carenţele acestei delimitări, a mai propus a clasificare 
a folclorului pe vârste, stabilind producții, aparținând copilăriei (jocuri de copii, basme, 
cântece de leagăn), bărbăției (strigături, doine, hore, ghicitori, orații etc.) şi bătrâneții 
(balade, descântece, anecdote, legende, bocete etc.). Această ordonare a fost preluată în 
mare parte de către G. Dem. Teodorescu, care în prefața volumului Poezii populare 
române (1885) opinează că nu poate fi admisă clasificarea artificială în cele trei genuri 
mari (liric, epic şi dramatic) şi împarte folclorul literar în opere care aparțin copilăriei, 
juneții şi adolescenţei (colinde, ghicitori, cântece de lume etc.) şi cele care aparțin 
maturității şi bătrâneții (descântece, balade, versuri din basme etc.). 

Modelul clasic de circumscriere pe genuri îl regăsim şi în studii, manuale, 
cursuri universitare de folclor din secolul al XX-lea. De pildă, în Folclor literar 
românesc (1964), Barbu Theodorescu şi Octav Păun includ în genul liric doina, 
cântecul haiducesc, cântecul istoric, de cătănie, cel al înstrăinării, de leagăn, strigăturile, 


”7 Pavel Ruxăndoiu, Folclorul literar în contextul culturii populare româneşti, Editura „Grai şi Suflet — 
Cultura Naţională”, Bucureşti, 2001, p. 177. 
98 y. 

Ibidem. 

cântecele şi jocurile de copii etc., în genul epic în versuri balada, în genul epic în proză 
basmul, legenda şi snoava şi separat proverbele şi ghicitorile (cap. Proverbe şi 
ghicitori), drama, religioasă, obiceiurile Anului Nou, jocul păpuşilor, descântecele, 
obiceiurile de peste an şi cele din ciclul vieţii (cap. Folclorul obiceiurilor). 

Cert este că indiferent din ce unghi a fost abordată această problematică — pe 
genuri şi specii, teme şi motive —, aproape toate clasificările, chiar dacă unele novatoare 
la data când au fost propuse, s-au dovedit în timp inoperante, nesatisfăcătoare. În acord 
cu opinia folcloristului Pavel Ruxăndoiu considerăm că „în concepția modernă, 
clasificarea folclorului literar — şi a folclorului în genere — nu trebuie înţeleasă în sensul 
introducerii unei ordini din afară, care să răspundă unor cerinţe de natură strict 
metodologică, ci al identificării ordinii interne a faptelor subsumate însăşi realității 
folclorice şi descifrării criteriilor care stau la baza acestei ordini.” Prin urmare, 
clasificarea materialului folcloric impune o delimitare a marilor categorii şi apoi a 
fiecărei categorii în parte, privită din interior. 

Este cunoscut faptul că de-a lungul timpului colectivitățile tradiționale au 
manifestat — şi încă manifestă — o „atitudine diferențiată” faţă de creațiile populare care 
erau actualizate în anumite momente dintr-un an calendaristic sau în situaţii specifice. 
De exemplu, colindele despre naşterea lui lisus, sorcova, pluguşorul erau şi sunt 
interpretate numai cu ocazia sărbătorilor de iarnă; basmele, snoavele, poveştile erau 
spuse de obicei la şezători, la clăci; descântecele se rostesc pentru vindecarea unei 
persoane, pentru a atrage dragostea cuiva — deci numai în anumite ocazii, orațiile şi 
cântecul de iertăciune se interpretează numai la nunți; bocetele, cântecul zorilor sunt 
strict legate de înmormântare; în zilele noastre, bancurile sunt spuse, în general, în 
anumite ocazii (la petreceri, la întruniri, la aniversări). Tuturor faptelor folclorice 
colectivitatea le atribuie funcții specifice. Deci, un prim criteriu important de abordare îl 
reprezintă funcționalitatea. Funcţia este diferită pentru fiecare categorie în parte. De 
pildă, dorința omului de a atinge un ideal şi de a trăi într-o lume ideală reprezintă 
funcția basmului fantastic, în timp ce funcția satirică, moralizatoare aparţine snoavei, 
funcția social-educativă cântecului epic, cea cognitivă aparține legendei etc. 

Însă, funcţia nu poate fi privită singular, întrucât ea determină structura 
producţiilor populare, aceasta constituind al doilea criteriu de delimitare. Fiecare funcție 
creează o anumită structură, „care îi asigură eficienţa.”1% Deducem că o categorie 
folclorică având o funcție specifică în mod obligatoriu are şi o structură adecvată 
funcției. Structura circumscrie subiectele, temele, motivele şi modalitățile de realizare 
artistică. Acestea se află într-o relație de interdependenţă, se caracterizează prin 
mobilitate, dar creatorul/ interpretul nu îşi poate permite să improvizeze decât în 
limitele impuse de cultură. 

Încercarea de a surprinde diacronic evoluţia valorilor folclorice se circumscrie 
funcționalității, deoarece, cum observă Pavel Ruxăndoiu, „geneza şi evoluția unui fapt 
de folclor sunt determinate funcțional.” ™®" Apariţia şi apoi evoluţia creaţiilor populare 
sunt determinate de dezvoltarea pe care societatea o cunoaşte la un moment dat, de 


” Ibidem, p. 179. 
100 /pidem, p. 182. 

schimbarea mentalități colectivităţi. De exemplu, aşa cum afirmă folcloristul mai sus 
menţionat, bocetul a apărut „încă pe primele trepte ale culturii primitive”? ca formă de 
manifestare a respectului faţă de cel decedat şi a durerii sufleteşti, moartea fiind 
concepută ca un lung somn, „deci ca o despărţire definitivă.” ™" Când omul a evoluat şi 
a început să gândească „mitic”, să vadă în moarte un „prag” de trecere către o altă 
formă de existență în „lumea cealaltă”, au apărut cântecele ceremoniale de 
înmormântare, „cu funcții mult mai complexe faţă de bocet." Mai târziu, pe o altă 
treaptă de dezvoltare, când gândirea „mitică” s-a estompat, bocetul şi-a recăpătat 
„autoritatea”, primind noi valenţe. De asemenea, evoluţia de la mentalitatea „mitică” la 
cea „eroică”, specifică feudalismului a generat apariția cântecului epico-eroic care l-a 
înlocuit pe cel epico-mitologic. Din aceste exemple se poate observa că a existat 
permanent un proces de transformare, de înnoire a faptelor de folclor. 

Având în vedere criteriul funcțional, structura complexă şi modalitatea în care 
sunt realizate creațiile folclorice (în proză, în versuri etc.) şi clasificările propuse până 
acum de remarcabili exegeţi ai domeniului — Gh. Vrabie, Ovidiu Bîrlea, Mihai Pop, 
Pavel Ruxăndoiu, Constantin Eretescu s.a. — considerăm că o delimitare a acestora în 
categorii şi subcategorii se poate face astfel: 


1. poezia de ritual şi ceremonial 
a. poezia obiceiurilor calendaristice (cu dată mobilă şi cu dată fixă) 
b. poezia obiceiurilor ce marchează momentele semnificative din 
existența omului (naşterea, nunta, înmormântarea) 
c. descântecele 
2. proza populară: basmul, legenda, snoava, povestirea, anecdota 
3. cântecul epic: cântecul epic-eroic, cântecul epic-mitologic, cântecul epic 
haiducesc, balada nuvelistică 
4. cântecul liric: doina, cântecul de leagăn, strigăturile 
5. categoria creaţiilor aforistice sau de cugetare: proverbe, zicători, ghicitori 
6. bancul 


Întrucât în folcloristică folosim termeni specifici precum obicei, datină, 
ceremonial, rit/ritual, nu întotdeauna întrebuințați corespunzător, mai ales în mass- 
media, în societatea postmodernă în care s-a instalat prejudecata că faptele de folclor nu 
mai prezintă interes, pentru că sunt anacronice, ni se pare absolut necesar ca cititorul 
mai puţin inițiat în acest domeniu să fie lămurit, „dumirit”, cu privire la semnificaţia lor. 

În Dicţionarul explicativ al limbii române, cuvântul datină este definit ca 
„obicei sau deprindere, consfințită în timp şi devenită tradițională pentru o colectivitate 
de oameni."1% Sinonim cu „datină” este termenul obicei, deşi între cele două cuvinte 
poate fi sesizată o uşoară deosebire de nuanţă, „mai mult stilistică. "196 Astfel, după cum 
observă Mihai Pop, „datină pare a fi termenul general popular pentru tot ce se practică 


102 jpidem. 

103 jpidem. 

104 jpidem. 

5 Gf, DEX, ediția a Il-a, Editura Univers Enciclopedic, București, 1996. 

106 Mihai Pop, Obiceiuri tradiționale româneşti, Editura Univers, Bucureşti, 1999, p. 33. 

după anumite reguli de demult”, având „un colorit arhaic” în limba literară, în timp 
ce termenul obicei „este curent în uzul general al limbii literare şi a devenit termen 
tehnic în studiile de specialitate."1% Totalitatea manifestărilor folclorice desfășurate la o 
anumită dată cu prilejul unui eveniment semnificativ (naştere, nuntă, înmormântare 
etc.) constituie obiceiul. La rândul lui, acesta este alcătuit din secvenţe „de acte 
solemne, îndătinate, cu conotaţii primordiale de bună-cuviință””, numite 
ceremonialuri /ceremonii. 

Apropiat ca semnificație de „ceremonial” este termenul „ritual” prin care se 
desemnează o secvenţă de obiceiuri, organizată riguros. 

Ritul poate fi definit drept un „element al obiceiurilor, în care intervin 
reprezentările mitologice care se plasează deci la nivelul sacrului, în virtutea credințelor 
vechi ale mediilor folclorice."110 Generat, probabil, de dorința fiinţei umane de a 
îndeplini la nivel pragmatic anumite necesități, ritul a apărut într-o fază a umanității, 
pe care James Frazer o numeşte „a magiei pure şi nealterate”, când omul încerca să 
dirijeze forţele naturii, crezând că acestea sunt dominate de o forță proprie, neatribuită 
unei alte puteri exterioare lor. 

Obiceiul se caracterizează, în general, prin caracterul colectiv manifestat prin 
obligativitatea lui în cadrul comunității şi prin repetarea la aceeaşi dată sau în aceleaşi 
împrejurări. Există şi situaţii în care, nefiind implicată colectivitatea şi nefiind legat de 
tradiție, obiceiul se manifestă ca act individual (de exemplu, descântecele, vrăjile sunt 
practicare numai de unele persoane, inițiate, şi în taină, ferindu-se de privirile 
curioşilor). 

Obiceiurile s-au constituit într-o perioadă istorică determinată, unele dintre ele 
dispărând, altele suferind schimbări în timp, datorită, evoluției societății, a mentalități 
ființei umane creatoare. 

Există obiceiuri cu o arie largă de răspândire, fiind întâlnite în aproape întreg 
spațiul românesc şi obiceiuri specifice unei/ unor zone. Ele sunt expresia cea mai 
relevantă a viziunii oamenilor din popor asupra existenței, a unui complex socio- 
cultural şi economic în care ei trăiau. 

Multe dintre obiceiurile tradiționale şi-au pierdut de-a lungul vremurilor 
sensurile lor primare, valenţele mitico-magice, devenind din secolul al XX-lea 
veritabile spectacole ce evidenţiază procesul continuu de estetizare a faptelor de folclor. 

VII. POEZIA DE RITUAL ŞI CEREMONIAL 

a. Poezia obiceiurilor calendaristice cu dată mobilă 

Dintre obiceiurile tradiționale practicate de români pe parcursul unui an 
calendaristic, unele nu sunt legate de date stabilite, fixe, ci de anumite necesități, 
privitoare la muncile agricole. Cele mai cunoscute sunt: refrenele, cucii, alimori, legarea 
grânelor, paparuda, plugarul, caloianul, cununa, nedeia ş.a. 

Pentru că nu intră în atenția noastră toate aceste obiceiuri, ne vom opri numai 
asupra acelora care au şi o „componentă literară”: paparuda, caloianul, cununa. 

Paparuda, cunoscută şi sub denumirea de papaluga, păpăluga, peperuie, 
matahulă, băbăruță, babarugă, dodoloaie etc., este un obicei de invocare a ploii în 
timpul secetei, paparuda fiind identificată cu „o zeiţă pluviometrică.”"! 

Prima consemnare a obiceiului o întâlnim în monografia Descrierea Moldovei 
de Dimitrie Cantemir: „Vara, când seceta ameninţă semănăturile, țăranii din Moldova 
îmbracă o fetiță care nu a împlinit zece ani cu o cămaşă făcută din foi de arbori şi alte 
ierburi; băieții şi fetele de aceeaşi vârstă se țin după ea şi ocolesc toată vecinătatea 
jucând şi căutând, iar când le întâmpină o bătrână, aceasta trebuie să o stropească cu apă 
rece. Cântecul este cam aşa: «Papalugă, coboară din cer, deschide porțile, dă drumul 
ploilor ca să crească grânele, grâul, meiul ete.» PI? 

Zeitatea căreia i se adresează, de obicei, ceata feminină, diriguitoare a ploilor, 
avându-l corespondent în spațiul indian pe zeul Rudra, „a fost atestată în întreg spaţiul 
geografic în care arheologii au scos la iveală urmele civilizaţiei trace.” ™® 

Secvenţele ritualice ale ceremonialului de invocare a divinității în scopul 
dezlegării ploilor sunt următoarele: 

— constituirea cetei Paparudei din fetițe/fete nemăritate, fiind considerate caste, 
pure; alegerea Paparudei (uneori putea fi un flăcău/băiat, o femeie gravidă; în 
Hunedoara se alegea un băiat căruia i se spunea „bloj”); 

— confecționarea costumului din frunze de brusture, boz sau de alte plante; 
îmbrăcarea Paparudei cu costumația vegetală; 

— pornirea alaiului pe ulițele satului, căutând, dansând şi bătând din palme; 
udarea cu apă a întregului alai de către oamenii din fiecare gospodărie, având „menirea 
de a ajuta rodirea prin provocarea ploii”; primirea darurilor (bani, alimente); în unele 
zone, Paparuda îi stropeşte cu apă pe cei întâlniți, apoi, imitând ploaia, ea se scutură de 
apă; 

— obiceiul de încheie cu retragerea cetei în locul unde Paparuda a fost îmbrăcată 
(lângă o fântână, pe marginea unui rău, pârău etc.), persoana care a îndeplinit rolul 
zeității se dezbracă de costumația vegetală, apoi o aruncă în apă; urmează „scalda” 
rituală a grupului şi împărțirea darurilor primite. 

Este posibil ca obiceiul, cândva, în anumite locuri, să fi fost legat de o anumită 
zi a anului: prima sau a treia marți de după Paşte; joia a treia după Paşte, a doua joi de 

după Rusali 

De exemplu, în Dobrogea, la Măcin, obiceiul se practica în a treia joi sau în a 
treia duminică după Paşte!16. 

De obicei, textele sunt scurte şi se caracterizează printr-o relativă stabilitate. 
Prin formule poetice este invocată ploaia şi, uneori, textul reliefează şi valoarea 
apotropaică a acesteia, efectul dorit de colectivitate: 


„Paparudă, rudă, 
Vino de te udă, 

Ca să cază ploile 
Cu gălețile, 

Să dea porumburile 


Cât gardurile 

Şi să crească spicele 
Cât vrăbiile, 

Să pornească pătulele, 
Paparudele 11” 


Există şi variante în care sunt enumerate darurile pe care le primesc cei din 
alaiul Paparudei, cum este, de exemplu, o variantă din Târnave: 


„Papalugă, lugă, 
Stai în sus şi udă 
Şi scorneşte ploile 
Şi rodeşte holdele. 
Ne suim la ceriu, 
Să deschidem ceriu, 
Să ploaie ploiţe, 
Să crească holdiţe, 
Să le secerăm, 

Să le măcinăm. 

Să facem colaci 


Să dăm la săraci, 

Să facem păpuşă, 

Să dăm la mătuşă, 

Să facem covrigi, 

Să dăm la voinici. 
ŞI-o găleată nouă, 
Şi-o mână de ouă, 
S-un stuc de ureche, 
Ș-un stuc de slănină, 
Ş-un blid de făină "115 


Obiceiul este cunoscut în întreg spațiul sud-est european, cu un scenariu şi o 
denumire asemănătoare şi având aceeaşi funcție. Când recoltele se află în pericol 
datorită secetei, potrivit constatărilor lui Ion Ghinoiu, Paparuda se practică şi astăzi în 
sudul şi estul României!!?. 

Caloianul. Tot din vremuri foarte îndepărtate există, ca şi paparuda, un alt rit de 
invocare a ploii, cunoscut sub denumirea de caloianul, scaloianul, ienele, tatăl soarelui, 
săntilie, Maica Domnului, zâna, scaloiana, mama secetei, muma ploii etc. Astăzi 
obiceiul este considerat dispărut, dar până acum 4-5 decenii se practica „în diferite 
stadii de evoluţii, pretutindeni în România”12. 


115 Cf, S. FI. Marian, Sărbătorile la români, vol. II, Editura Fundaţiei Culturale Române, Bucureşti, 


1994, p. 328. 


116 Cf Mihai Pop, op. cit., p. 120. 
117 Cf. S. FI. Marian, op. cit., p. 331. 
115 Cf. Mihai Pop, op. cit., p. 122. 
11 Jon Ghinoiu, op. cit., p. 251. 

Caloianul este o păpuşă confecționată din cârpe, lut, paie sau din crenguțe 
acoperite cu cârpe. „Acesta este — notează Jon Ghinoiu în Sărbători şi obiceiuri 
româneşti — o efigie a Marii zeițe neolitice ale cărei atribuţii au fost preluate de zeii 
specializați să aducă ploaia (Moaşa Ploii, Mama Caloiana, maica Călătoare, Maica 
Domnului, Zâna Scaloiana), să oprească ploaia (Seceta, Mama Secetei, Tatăl Soarelui, 
Sfântul Soare, Sântilie) sau de soli trimişi la divinitatea adorată să dezlege sau să lege 
ploile (Caloianul, Scaloianul). Moartea şi renaşterea anuală a naturii, aducerea sau 
oprirea ploilor se face, conform modelului universal, prin diferite rituri funerare 
preistorice...” 

Întregul scenariu al obiceiului are la bază secvențele ritualice ale ceremonialului 
de înmormântare şi se desfăşura astfel: 

— se constituia o ceată din copii sau fete nemăritate (mai rar o femeie căsătorită, 
de obicei însărcinată) care confecţionează păpuşa ce putea atinge 50 de centimetri; 

— scaloianul era aşezat apoi pe o scândură sau într-o cutie de lemn în formă de 
sicriu; un copil juca rolul preotului, altul al dascălului etc.; înmormântarea avea loc într- 
un loc secret (pe malul unei ape, la răspântia drumurilor, în lanurile de grâu etc.); 

— păpuşa împodobită cu flori şi cu lumânări aprinse era lăsată să plutească pe 
apă; în locurile unde nu există o apă curgătoare sau stătătoare, caloianul era dus la o 
fântână, stropit cu apă şi îngropat lângă aceasta; 

— după îndeplinirea ceremonialului funerar, se făcea pomană, care se încheia, în 
unele sate, cu hora Caloianului, la care puteau participa şi ceilalți membri ai 
colectivități. 

În acest sens, Mihai Pop, în studiul Obiceiuri tradiţionale româneşti, prezintă 
următoarea descriere a ceremonialului, aşa cum a fost făcută de către o informatoare: 
„Ne-am apucat de sâmbătă seara, ca duminică să-l aruncăm în apă şi o naşă a mea a 
făcut douăsprezece pâinişoare, o cumnată a naşii mele ne-a făcut douăzeci de colaci. O 
vecină ne-a făcut o colivă, ca la un om când moare. Mama ne-a făcut mâncare, ca să 
mâncăm, când venim de la mort. Şi ne-a dat candela şi am ars la căpătâiul lenului. Tatăl 
meu şi cu vărul lui ne-au făcut coşcigul şi crucea. Toată lumea ne-a ajutat cu ceva şi a 
venit să-l vadă. Nici la mort natural nu ar fi venit să-l vadă, că era atunci mare secetă şi 
toată lumea s-a bucurat ce am făcut noi copiii. O naşă a mea a făcut un băiat popă şi i-a 
atârnat un şervet mare de gât, frumos şi pe urmă i-a citit popa de mort, cum se face la 
un mort mare. Şi după asta am luat pe la ora patru mortu şi l-am plimbat prin sat într-un 
cărucior. Toată lumea ieşea şi ne privea cu bucurie şi noi, fetele şi băieții, ne iordăneam 
cu gălețile cu apă până la gârlă. Am trecut peste două ape şi la a treia l-am aruncat. L- 
am plâns tot drumul. Pe urmă am mers acasă şi am găsit trei mese mari întinse şi pline 
cu pâine şi cu mâncare, care gătise mama mea. Și femeile care făcuse colacii ne serveau 
la masă. Ne-am cinstit cu ţuică, cu vin la el. Toată lumea din sat ne-a adus câte ceva. Eu 
aveam treisprezece ani. Era secetă mare. Peste patru zile a plouat. Trei zile a fost secetă 
mare şi a patra zi a început să plouă." 

Ca şi în cazul Paparudei, în obiceiul caloianului ceremonialul era îndeplinit de 
copii, întrucât, potrivit mentalități cu reminiscenţe mitice, prin inocenţa, puritatea lor se 

putea garanta obţinerea rezultatului aşteptat, îndeplinirea dorinţei colectivități. 

Prin intermediul lor, Caloianul devenea mesagerul către divinitatea care trebuia 
să dezlege ploile. Textul cântat în timpul procesiunii era axat pe opoziția dintre realitate 
şi dorinţa oamenilor şi pe corespondenţa dintre stările sufleteşti umane şi natură. Dintre 
numeroasele variante ale cântecului, inserate în culegerile şi studiile de folclor, redăm 
una din studiul lui Simion Florea Marian, Sărbătorile la români: 


„„Caloiene, lene, Caloiene, lene, Caloiene, lene, 

Caloiene, lene, Caloiene, lene, Caloiene, lene, 

Du-te-n cer şi cere! Cum ne curg lacrimile, Du-te-n cer la Dumnezeu, 
Să deschidă porțile, Să curgă şi ploile, Ca să plouă tot mereu, 

Să sloboadă ploile, Zilele şi nopțile, Zilele şi nopțile, 

Să curgă ca gârlele, Să umple șanțurile, Să dea drumul roadelor, 
Zilele şi nopțile, Să crească legumile Rodoalelor, noroadelor, 
Ca să crească grânele. ŞI toate ierburile. Ca să fie îmbelşugată, 


5 SiZ 
ara toată, lumea toată!” > 


Atunci când erau confecționate două păpuşi perechi, deci erau pregătiți doi 
mesageri, Caloian şi Caloiana sau Mama Ploii şi Tatăl Soarelui, fiecare avea un mesaj: 
„Ea să aducă, El să oprească ploile pe pământ.” 

Din informaţiile adunate de către cercetători în secolul trecut, în activitatea de 
teren, reiese, cum subliniază Mihai Pop, că, deşi principalii „actori” în desfăşurarea 
ceremonialului erau copiii, ceilalți membri ai colectivități „vegheau cu grijă la 
transmiterea obiceiului de la o generaţie la alta”1%, deci era privit cu seriozitate şi i se 
acordă maximă atenţie, tocmai pentru că era un element component al complexului de 
obiceiuri şi credințe prin care ființa umană reliefa un mod de a gândi şi de a se exprima 
pe sine. 

Cununa (grâului). Ca şi plugarul, obicei ce era practicat la începutul muncilor 
agricole (când se arau şi se semănau câmpurile), şi cununa (buzduganul, peana, crucea, 
barba popii, barba lui Dumnezeu), obicei legat de strângerea grâului, nu avea dată fixă. 
Obiceiul acesta, răspândit mai ales în Transilvania, este foarte vechi şi, la desfăşurarea 
lui, era antrenată întreaga colectivitate rurală care mergea la secerat. Închinat fertilității, 
culesul plantelor (în acest caz al grâului) era un adevărat ritual şi avea drept scop 
întrajutorarea în muncă (clacă), deci îndeplinea o funcție socială. Obiceiul se desfăşura 
după un anumit ritual. Când grâul era copt şi gata de cules, se organizau clăci de seceriş, 
la care participau, de obicei, tineri, fete şi flăcăi. Îmbrăcaţi în haine de sărbătoare, ei se 
adunau în zorii zilei respective la casa săteanului pentru care lucrau şi, însoțiți de lăutari, 
plecau pe câmp. 

De cele mai multe ori, secerişul se termina în aceeaşi zi. Cu mai mult timp în 
urmă, când se folosea secera, fetele tăiau spicele, iar flăcăii legau snopii şi făceau clăile. 
După ce a apărut coasa, rolul s-a schimbat, sarcina secerişului revenind flăcăilor, iar 


123 S, FI. Marian, op. cit., p. 324. 
124 Jon Ghinoiu, op. cit., p. 253. 
125 Mihai Pop, op. cit., p. 127. 

legatul snopilor fetelor. Ion I. Ionică, autorul unui studiu consacrat acestui obicei, 
intitulat Dealu Mohului. Ceremonia agrară a cununii în Tara Oltului (1943), notează 
că la Aberdeen, o localitate din Irlanda, atunci când grâul era tăiat cu secera, o fată purta 
ultimul snop şi când era tăiat cu coasa, ultimul snop era purtat de un băiat. 

După ce tinerii secerători terminau de cules grâul, fetele împleteau fie o cruce 
(„buzdugan””), fie o cunună din cele mai frumoase spice (în funcţie de zonă), pentru a 
nu se lua „puterea roditoare” a holdei. 

În satele din preajma Făgăraşului, buzduganul era dat unui băiat care îl ducea 
până la casa gospodarului. În Țara Moților, cununa era purtată de o tânără, „mireasă”, 
iar fetele cântau „cântecul cununii”. Din momentul intrării în sat şi până ajungeau la 
destinaţie, sătenii ieşeau la poartă şi udau buzduganul sau cununa. În momentul în care 
ajungeau acasă, cei care formau alaiul înconjurau masa de trei ori, apoi ofereau 
stăpânului/stăpânei gospodăriei împletitura din spice. Urma o petrecere la care luau 
parte toţi secerătorii. Obiectul format din spice era păstrat până în următorul an, când 
boabele erau amestecate cu cele ţinute în sacii cu sămânță, cu scopul magic de a 
fertiliza viitoarea recoltă. În unele locuri, grâul din cunună/buzdugan era utilizat ca leac 
pentru descântece. În ţinutul Maramureşului se punea în cununița de căsătorie. 

Cântecul cununii cunoaşte „două timpuri distincte cu numeroase subtipuri, toate 
prezentând îmbinări felurite ale câtorva motive tipice acestui prilej festiv.” Unul 
dintre aceste tipuri, poate cel mai vechi, este cunoscut sub numele Dealu Mohului, care 
se remarcă prin deosebite imagini poetico-mitice, înfățişând disputa între „Sora 
soarelui” şi „Sora vântului”, probabil reminiscenţei ale unor zeități ale naturii, ale 
fertilității. Acest cântec cu o melodie „deosebit de solemnă şi pătrunzătoare”! era 
specific sudului Transilvaniei. Într-o variantă din ținutul Făgăraşului, finalul este 
conceput sub forma unui avertisment adresat celui care nu îi răsplăteşte corespunzător 
pe secerători: 


„Dealu Mohului, Lumea încălzeşte. 
Lunca grâului, Iar a vântului 
Umbra snopului. Din grai îşi grăia: 
Cine se umbreşte? Eu oi fi mai mare, 
Sora soarelui. Că frate-meu-i vânt, 
Și cu-a vântului. EI, când se porneşte, 
Ele se d-umbreau Lumea răcoreşte, 

Şi se socoteau Că el de n-ar fi, 
Care-o fi mai mare. Oamenii-ar muri. 
Iar a soarelui Oamenii la plug, 
Din grai îşi grăia: Vitele la jug. 

Eu oi fi mai mare, Stăpâne, stăpâne, 
Că frate-meu-i soare, Gată cina bine, 

EI, când se ivește, Grea oaste îţi vine, 
Pe masă de pânză Snopul, feldera, 


126 Ovidiu Birlea, Folclorul românesc, vol. I, Editura Minerva, Bucureşti, 1981, p. 410. 
127 n. 
Ibidem. 

C-un burduf de brânză 
Şi la fund e frunză; 

Pe masă de in 

C-o veadră de vin, 

La fund îi pelin. 

Nouă de ni-i da, 
Dumnezeu va da 
Claia, găleata, 


Mănunchiu, copu. 
Iar de nu mi-i da, 
Dumnezeu va da 
Corbu negru 

Să-ţi ia stogu-ntregu; 
Va da cioara neagră 


ae . x »12 
Să-şi ia claia-ntreagă.”17% 


Într-un alt tip, întâlnit în zona Năsăudului, apropiat de Plugușor, sunt reliefate 
eforturile secerătorilor, aducerea cununii la casa gospodarului; este inserat şi îndemnul 
adresat de fete flăcăilor de a uda cununa spicelor şi „gazdei” de a-şi pregăti spațiul de 


depozitare a recoltei: 


„Dimineaţă ne-am sculat, 
Pe obraz că ne-am spălat, 
Secera-n mân-am luat 

Şi la hold-am alergat, 
Mândră hold-am secerat; 
Holdă ca părețile, 
Săcerat-o fetele. 

De la vârvu arşâţi 

Vine fruntia cununii. 

Di la vârvu muntelui 
Vine fruntea grâului. 
Şi-aşa-i rându fetilor 

Ca şi rându merilor: 
Până-s mere mărunţele, 
Şed pă crănji înşirăţele, 


Dacă prind a se mări, 

Ele prind a se rări. 

Ieşiți, ficiori, cu apa, 

Şi ne udaţi cununa! 

leşâţi, ficiori, cu râu 

Ca să ne udaţi grâu! 
Mătură-ţi, gazdă, podu, 
Mătură-l de grâu de vară, 
C-amu-s vine din iaz vară; 
Mătură-l de grâu de toamnă, 
Că-ţ aducem din ias toamnă, 
Îţi aducem grâu frumos 

Ca şi faţa lu Hristos, 


Să fii, gazdă veselos paan 


Nu este întâmplător faptul că oamenii din popor au consacrat grâului, simbol al 


; A S . 130 
hranei „ce asigură imortalitatea” i 


„un obicei atât de complex, sincretic. Simbol al 


morții şi al învierii, simbol vegetal sacru, grâul a fost prezent în acele obiceiuri 
calendaristice, în care constituia „un mijloc de stimulare a fertilității, dar şi principalul 
scop al actelor de magie agrară." Nu doar împletirea din spice a 
cununii/buzduganului, ci şi lăsarea pe câmp a unei mici porțiuni cu grâu nesecerat, 
numit „barba lui Dumnezeu” sunt gesturi mitico-magice, reflectând o forma mentis 
puternic legată de „spiritul” naturii, de devenirea universală. 


1% Ibidem, pp. 411-412. 

12 Ibidem, p. 415. 

130 Ivan Evseev, Enciclopedia semnelor şi simbolurilor culturale, Editura Amacord, Timişoara, 1999, 
p. 187. 

'51 Ibidem, p. 188. 

b. Poezia obiceiurilor calendaristice cu dată fixă 

Cele mai multe dintre obiceiurile poporului român se desfăşoară la o dată fixă 
(de exemplu, Drăgaica, în ziua de 24 iunie, Armindeni la 1 mai) sau într-un interval de 
timp bine determinat (Căluşul, în săptămâna Rusaliilor, colindatul, din ajunul 
Crăciunului până la Anul Nou sau chiar până la Bobotează). 

Dintre obiceiurile cu dată fixă, cele practicate în timpul sărbătorilor de iarnă, 
adică din 24 decembrie până în 7 ianuarie, într-un „timp sacru”, formează o categorie 
deosebit de cuprinzătoare de manifestări spirituale. În forma tradiţională, repertoriul 
obiceiurilor de Anul Nou include: colindele, urarea cu Pluguşorul, urarea cu sorcova, 
Vasilca, jocurile cu măşti, Cerbul, Capra sau Malanca, jocurile de păpuşi, cântecele de 
stea, Căiuţii sau Căluşerii, teatrul popular cu tematică haiducească şi cel cu tematică 
religioasă (Irozii, Vicleimul). Dintre acestea, în atenția noastră se află colindele, 
Pluguşorul şi Sorcova. 

Colindele sunt texte poetice cu deosebite valenţe estetice, a căror semnificaţie o 
constituie transmiterea mesajului de bun augur destinatarilor. Termenul colinde provine 
din latinescul Calendae (Calendele lui Ianuarie era o sărbătoare romană dedicată zeului 
Ianus, zeu cu două fețe, una spre trecut şi alta spre viitor, zeu vestitor al noului an), care 
probabil are la bază verbul calare (= a vesti)". 

Originea lor trebuie căutată în vremurile de demult, când, în general, un 
moment ce marca un început avea o încărcătură simbolică deosebită. În antichitate, 
debutul unui nou an era asociat cu cel al primăverii, deci al reînvierii naturii. 
Babilonienii celebrau trecerea într-un an nou la echinocţii, la început toamna, apoi 
primăvara. Romanii sărbătoreau aceasta la | martie. Este posibil ca la daci să fi fost la 
fel, zilele Babei Dochia fiind o reminiscență a unui asemenea moment. Se ştie că în 
anul 153 î.Hr. la Roma s-a stabilit oficial ca data de 1 ianuarie să marcheze începutul 
anului calendaristic, pentru că atunci erau numiţi noii consuli. Data aceasta însă a 
oscilat până în anul 46 î.Hr., când Iulius Caesar a introdus calendarul utilizat şi astăzi, 1 
ianuarie fiind hotărâtă, definitiv, ca zi în care noii demnitari intrau în funcție şi 
depuneau jurământul. Cu acel prilej se sacrificau doi tauri albi, se organizau mese 
festive, serbări populare. 

După căderea Imperiului Roman de Apus, ziua înnoirii anului a fost rediscutată, 
Biserica Creştină declanşând disputa pentru a înlocui data de 1 ianuarie cu cea de 25 
decembrie, presupusă a fi data naşterii lui lisus Hristos şi, deci, cea mai potrivită pentru 
sărbătorirea Anului Nou. Aceeaşi dată era celebrată ca zi a naşterii zeului Mithra, a lui 
Adonis, Dionysos şi Osiris. Prin urmare, preluând tradiția precreştină, Biserica a impus 
în 354 d.Hr. ca, cel puţin în mediul ecleziastic, 25 decembrie să marcheze Anul Nou. 
Cu toate acestea, mai multe popoare europene au păstrat vechea tradiție, considerând 1 
martie ca zi a Anului Nou. În ţările Europei de vest, abia din 1691 data de 1 ianuarie a 
devenit oficial zi a începerii anului, iar în spaţiul românesc din 1701. Astfel, datorită 
schimbării datelor, în timp, obiceiurile specifice începutului unui an au suferit 
modificări, iar „aspectul încărcat al manifestărilor legate în înnoirea anului, în forma pe 
care o cunoaştem, este rezultatul comasării a două cicluri de datini într-unul singur "155 


152 Cf. Mihai Pop, op. cit., p. 53. 
133 Constantin Eretescu, op. cit., p. 28. 

Ca atare, unele obiceiuri au devenit specifice zilei de 25 decembrie, altele zilei 
de 1 ianuarie, însă în majoritate ele se desfăşoară pe întreaga perioadă de 12 zile, cât 
durează sărbătorile de Anul Nou. 

Dorinţa omului de a păşi cu bucurie într-un nou an, de a face urări, de a petrece 
cu cântece şi jocuri este, deci, foarte veche şi cunoscută în Europa, dar şi în celelalte 
continente ale lumii. 

În folclorul românesc, „ciclul celor 12 zile care formează sărbătoare a Anului 
Nou — afirmă Mihai Pop — este cel mai important ciclu sărbătoresc popular tradițional, 
cel mai bogat şi colorat prilej de manifestări folclorice.”15* 

În forma tradiţională, obiceiurile de Anul Nou cuprind: colinde de copii 
(pițărăi) şi colinde de ceată, colinde religioase, cântece de stea, Pluguşorul, Sorcova, 
Vasilca, jocuri cu măşti (Cerbul, Turca, Brezaia, Capra sau Malanca), jocuri de păpuşi, 
dansuri precum Căluşerii, Căiuţii, teatrul popular religios (Vicleimul sau Irozii), teatrul 
popular cu tematică haiducească. 

Colindatul, adică obiceiul de a merge pe la fiecare casă pentru a exprima 
diverse urări, începe în seara de ajun a Crăciunului (24 decembrie) şi, în unele zone, 
continuă până în ziua Anului Nou. La această manifestare folclorică participă copii, 
flăcăi organizați în cete, bărbaţi până la o anumită vârstă, rareori femeile, iar mai nou şi 
fetele şi băieţii împreună. Ceata se organiza cu câteva săptămâni înainte, în preajma 
datei de 6 decembrie, astfel: colindătorii se adunau, îşi alegeau vătaful/judele 
(conducătorul), goaga (gazda grupului), ajutorul vătafului (cel care strângea banii sau 
darurile). Grupul de colindători îşi pregătea apoi repertoriul, angaja un instrumentist, iar 
în final împărțea darurile primite. 

Este necesar să precizăm că repertoriul ales se circumscria tradiției, căci „la 
concretizarea obiceiurilor, în fiecare nou context temporal puteau interveni schimbări, 
puteau apărea variante doar în limitele îngăduite de desfăşurarea tradițională a 
obiceiului şi de acceptarea colectivă.” 

În mediile tradiţionale, obiceiul colindatului propriu-zis se desfăşura (şi încă se 
mai desfăşoară în unele sate din Bucovina, din Moldova) după următorul scenariu”: 
grupul se aduna împreună cu instrumentistul (în funcție de zonă, o persoană care ştia să 
cânte din fluier, la vioară, la dobă, la acordeon), mergea din casă în casă, intrând în 
curte, unde conducătorul cetei solicita permisiunea de a cânta. Colinda se executa la 
fereastră, apoi grupul era primit în casă, unde interpreta colinda cea mare şi, la cererea 
gazdei, alte două colinde. În casele în care se aflau fete la vârsta măritişului se jucau 
câteva dansuri specifice locului. Grupul era apoi servit cu bucate tradiționale şi răsplătit 
cu daruri sau cu bani. După ce mulțumeau gazdei, colindătorii plecau cântând sau 
chiuind. Acelaşi scenariu se repeta la fiecare gospodărie din sat, unde erau primiți 
colindătorii. 

Colindatul este, de fapt, un impresionant spectacol al universului uman 
tradițional, de esență mitico-magică, al cărui rost era ritual şi ceremonial. Printre 
culegerile şi studiile, în care sunt inserate colinde sau în care se interpretează acest 
obicei se numără, ca reprezentative, Poezii populare române de G. Dem. Teodorescu, 


154 Mihai Pop, op. cit., p. 45. 
155 Ibidem, p. 47. 

Materialuri folkloristice de Gr. Tocilescu, 303 colinde cu text şi melodie de S. Drăgoi, 
Colindatul la români, slavi şi la alte popoare de Petru Caraman, Colindele religioase la 
români de Al. Rosetti, Colinda românească de Monica Brătulescu. 

În ceea ce priveşte clasificarea, în primele decenii ale secolului al XX-lea, unii 
folclorişti (Al. Viciu, G. Cucu) le-au împărțit în două categorii: colinde religioase şi 
colinde sociale (cu elemente din legende, balade). La fel şi Sabin Drăgoi le-a grupat în 
colinde de origine păgână (lumească) sau propriu-zise şi colinde de stea sau colinde de 
origine creştină. 

Majoritatea specialiştilor clasifică însă colindele — sub aspectul structurii 
textelor, al desfăşurării şi al transmițătorilor — în colinde de copii şi colinde propriu-zise 
sau de ceată. 

Colindele de copii (numiţi „piţărăi” în unele locuri ale Olteniei şi Transilvaniei) 
sunt scurte, hazlii, cuprinzând doar vestirea sărbătorii şi urările de belşug. Uneori sunt 
amintite şi darurile pe care le aşteaptă de la gazde. Textul are structură fixă şi este 
repetat la fiecare casă fără modificări: 


Bună dimineaţa la Moş Ajun. Ne dați ori nu ne dați? 
Intr-un ceas bun. Sau plecăm supăraţi? 


Dacă gospodarii întârziau să-i primească, ei cântau astfel: 


Am venit şi noi odată Sănătoşi să vă găsim. 
La un an cu sănătate, Ne dați, ne dați, 
ŞI la anul să venim Ori nu ne dați? 


În unele sate (de exemplu din Banat), textele erau mult mai ample: 


Bună ziua lui Ajun, Că-s mai bune, 
Că-i mai bun-a lui Crăciun, Dă-ne nuci, 

Că-1 cu miei, cu purcei, Că-s mai dulci, 
Cu copiii după ei, Dă-ne poame, 
Buni sărsărăi! Că ni-i foame 
Dă-ne alune, Că suntem pițărăi! 


Rostirea colindei era însoțită în trecut de câteva gesturi magice cu valoare de 
propițiere: ei loveau cu un băț numit „colindă”/,colindiță” pragul casei sau atingeau 
gazdele şi animalele din grajd sau scormoneau în vatră cenuşa. Urarea exprimată prin 
cuvânt şi gestul care o însoțea avea o mare influență asupra fiinţei umane care credea că 
1 se va întâmpla ceea ce 1 s-a urat. În acest sens, Petru Caraman consideră că „acea 
putere de sugestie îşi are rădăcini adânci în îndepărtatul trecut. La omul primitiv urarea 
se leagă strâns cu înclinarea acestuia de a valorifica vorbirea, fenomen psihic ce-şi are 
cauza în faptul că la el cuvântul nu e numai un semn abstract al unui obiect, ci se 
confundă cu obiectul însuşi. De aici credința nemărginită în puterea cuvântului, care, 
numai fiind pronunţat, e în stare să provoace apariția obiectului sau faptului ce exprimă 
credinţa care la națiunile exotice este una din bazele sufleteşti ale vieţii sociale. (...) 

Urarea este dar una din elementarele forme ale magiei cuvântului. Ea are un 
vădit caracter social, deoarece dorința exprimată într-însa iese din cadrul individual, ea 
are de obiect pe alte persoane, în afară de noi, cel puţin în general înţelegem urarea ca 
adresată altcuiva. Pe lângă aceasta, deosebirea fundamentală dintre dorinţa propriu-zisă 
şi urare este elementul energetic imperativ din cea din urmă, alimentat de credinţa în 
realizare, element care dă uitării caracterul de vrajă. Urările însă, la origine, în special 
acele ce aveau loc la anumite epoci consacrate din viață sau din an, cum erau de 
exemplu cele de la Anul nou, nu pot fi concepute ca existând independente; ele sunt 
inseparabil legate de o practică exterioară cu care la un loc formează întreaga vrajă.”15 

Spre deosebire de colindele pițărăilor, cele de ceată sau propriu-zise au un grad 
mai mare de individualizare, urătorii selectând pentru fiecare familie textele adecvate. 
Colindatul propriu-zis se desfăşoară diferit, în funcție de zonă. De exemplu, în 
Transilvania se colindă de Crăciun, în Muntenia şi Moldova de Crăciun şi de Anul Nou 
sau numai de Anul Nou. Colindatul propriu-zis începe seara, în ajunul Crăciunului 
(Anului Nou) şi se încheie în zorii zilei, în unele localităţi continuându-se chiar şi în 
ziua de Crăciun. Ceata se deplasează de la o casă la alta făcând un zgomot specific şi 
era însoțită (astăzi mai puțin) de un instrumentist care cânta neîntrerupt de la un loc al 
destinaţiei la altul, pentru a semnala unde se află grupul colindătorilor. Melodia 
diferenţiază în mod deosebit colindele de ceată de celelalte forme de urări. În afara 
colindelor generale şi speciale, care se cântau în curte sau la fereastră, Petru Caraman 
distinge în studiul său un repertoriu vast de texte, ce subliniază bogata lor tematică prin 
care erau reliefate aspecte din viaţa satului, relațiile interumane, ocupațiile specifice, 
statutul social etc. Astfel, folcloristul distinge colinde pentru: gospodar, gospodină, 
flăcău, fată mare, logodiţi, însurăţei, văduvă, bătrâni, preot, cioban, pescar, negustor, 
soldat etc. 

Adesea, universul uman prezentat în colinde (de exemplu, „pentru flăcău”) se 
situează la granița dintre real şi fabulos. Actantul este un erou, un tânăr viteaz, a cărui 
îndeletnicire era probabil vânătoarea, căci auzind că un împărat va da jumătate din 
împărăție şi fata de soție celui care-i va aduce un „leu legat nevătămat” porneşte pentru 
a-şi proba deosebitele calităţi. În unele fragmente realitatea este augmentată, iar 
tonalitatea este asemănătoare cu cea din basme: „Până june chibzuia,/ Leu din somn se 
pomenea,/ Şi din gură-aşa-mi grăia:/ Da tu june, ce-ai gândit/ De la mine ai venit,/ Om 
merean de pe pământ?/ Eu am venit să te-ntreb/ Sau în puşti să ne puşcăm,/ Sau în săbii 
să ne tăiem/ Sau în lupte să ne luptăm?” 

În colindele „pentru fată mare” sunt descrise, tot în imagini hiperbolice ca şi în 
cele „pentru flăcău”, calitățile alese ale tinerei aflate la vârsta căsătoriei: frumuseţe, 
destoinicie, pricepere în a ţese şi a coase haine frumoase. În unele texte ea ne este 
înfăţişată ca fund deosebit de frumoasă, însă săracă. Peţită de un tânăr care aparține altei 
clase sociale, fata îl va cuceri în timpul horei prin grația şi frumuseţea ei fără seamăn, 
care „La inimă-l săgeta”. 

Colindele reliefează şi îndeletniciri importante ale românilor din societatea 
patriarhală, precum păstoritul, vânătoarea, pescuitul. Colindele ciobăneşti reprezintă la 


136 Petru Caraman, Colindatul la români, slavi şi la alte popoare, Editura Minerva, Bucureşti, 1983, pp. 


361 şi 363. 

Caraman remarcă un aspect deosebit de interesant în acest tip de colinde, şi anume că 
„atât la bulgari, cât şi, mai ales, la români şi ucraineni avem acelaşi element miraculos, 
foarte preferat de popor: Dumnezeu și sfinţii sunt ciobani la oi." Ţinând seama de 
mentalitatea oamenilor din popor, de creştinismul popular, acest aspect „potenţează 
eficacitatea colindului, deoarece acolo unde Dumnezeu şi sfinții iau parte la treburile 
gospodăreşti, nu poate fi decât noroc, spor şi belşug:"1* 


„Pe poiana cu flori dalbe — Şedea zău şi Dumnezău, 
Merge-o turmă de oi albe. Cu fluierul pe tureac 
— Da la oi cine şedea? Şi cu mâna pe baltag...” 


Bogatul repertoriu al colindelor înregistrează, pe lângă cele laice şi numeroase 
colinde religioase, care aparțin unei etape relativ noi „în îndelungata existență a 
genului.“ Creştinarea poporului român s-a realizat într-o perioadă îndelungată de 
timp, iar în momentul când Biserica s-a impus ca instituție, consolidată, puternică, a 
încercat să elimine obiceiurile „păgâne”. Denunţarea caracterului profan al colindelor 
de către pastorul Andreas Mathesius (sec. al XVII-lea) probează faptul că din aceste 
creaţii populare lipseau elemente care să evoce naşterea lui lisus Hristos. De aceea, 
„autoritatea ecleziastică a suprapus atunci colindelor existente texte cu conţinut 
religios.” "* Deci, „colindele religioase sunt expresia literară a ofensivei Bisericii 
împotriva fondului de colinde precreştin.”1"2 

Acest tip de colinde de inspirație biblică şi apocrifică sunt situate de Pavel 
Ruxăndoiu „într-o zonă de tranziție”, de interferență, „într-un context cultural evoluat, 
între două sisteme mitice relativ diferite.”1% 

Sursele aspectelor religioase, creştine din aceste texte sunt Biblia, Viețile sfinţilor, 
cărțile apocrife şi populare, care din secolul al XVII-lea au fost tot mai mult răspândite în 
rândul maselor, care pe această cale, dar şi prin intermediul slujbelor şi predicilor din 
biserică, au început să cunoască miturile şi legendele biblice. „Miraculosul creştin” a 
constituit suportul imaginaţiei şi al fanteziei creatoare a omului talentat din popor, care şi 
prin aceste tipuri de creație şi-a exprimat viziunea sa asupra lumii, asupra genezei, asupra 
perceperii sacrului Şi a coborârii transcendenței în imanență. 

De regulă, structura narativă a acestor texte este mai apropiată de epic, 
colindătorii asumându-și rolul de mesageri ai divinității: 


157 Ibidem, p. 110. 
15 Ibidem, p. 113. 
13 Ibidem. 
140 Constantin Eretescu, op. cit., p. 44. 
141 yp: 
Ibidem. 
142 Ibidem. 
18 Pavel Ruxăndoiu, Folclorul literar în contextul culturii populare româneşti, ed. cit., p. 342. 

„După dealul cel mai mare, 
Unde soarele răsare, 
Este-un mândru feredeu 

Şi se scaldă Dumnezeu, 

Tot se scaldă 

Şi se-ntreabă: 

Ce-i mai bun pe ist pământ? 
Nu-i mai bun 

Ca calul bun, 

Că te duce 

Şi te-aduce. 

Iar se scaldă 

Şi se-ntreabă: 

Ce-i mai bun pe ist pământ? 
Nu-i mai bun 

Ca boul bun, 

Că răstoarnă brazdă neagră 
Şi revarsă pâne albă. 

Iar se scaldă 

Și se-ntreabă: 

Ce-i mai bun pe ist pământ? 
Nu-i mai bun ca oaia bună, 


Şi iarna te încălzeşte. 

Iar se scaldă şi se-ntreabă: 
Ce-i raiul pe ist pământ? 
Raiul este primăvara, 
Când înverzesc toți câmpii 
ŞI înfrunzesc copacii, 

Şi înfloresc florile 
Şi-mpodobesc luncile, 
Luncile, 

Dumbrăvile 

Şi toate pădurile... 

Noi umblăm şi colindăm 
Pe la gazde ne-nchinăm, 
C-aşa-a lăsat Dumnezeu... 
Streşină de busuioc, 
Da-v-ar Dumnezeu noroc; 
Streşină de mintă creaţă, 
Da-v-ar Dumnezeu viaţă, 
Să trăiţi să-mbătrâniți, 

Ca florile să-nfloriți, 

Ca copacii să-nverziți 

ŞI ca ei să-mbătrâniți 


Întru mulţi ani fericiți” 


Că ea vara te hrăneşte 

Unele dintre colindele creştine păstrează funcția de poezia de urare, iar altele au 
substituit-o cu funcția moralizatoare sau „festivizatoare” (de vestire a Naşterii lui Iisus). 
În general, colindele religioase au fost create într-un limbaj poetic arhaic, într-un stil 
solemn, în acord cu funcția pe care o îndeplinesc. 

Pluguşorul. Plugul este un simbol al fertilității pământului a cărui apariţie se 
pare că ar fi reprezentat „o sursă mitologică şi nu una pur practică”1%5, întrucât, după 
cum notează L. Frobenius (Paideuma), „cele dintâi utilizări ale plugului în agricultură 
au fost ceremonii, în desfăşurarea cărora plugul era falusul vitei «bărbăteşti» care-l 
trăgea şi care-şi dăruia mamei-pământ sămânţa.” 

De la acest cuvânt derivă în limba română termenul „pluguşor” care denumeşte 
în cultura noastră tradițională cel mai însemnat obicei agrar. Cunoscut şi sub alte 
denumiri ca plugul”, „buhaiul”, Pluguşorul se practică şi astăzi, mai ales în Moldova, 
în seara de 31 decembrie şi, prin urările adresate, are un evident caracter augural. El 
circulă şi în Muntenia, Oltenia, în timp ce în Transilvania obiceiul urării cu plugul nu 
este cunoscut. 

Folcloriştii consideră că acest obicei este o moştenire de la poporul roman, la 
bază aflându-se un străvechi rit agrar. Potrivit investigaţiilor făcute de cercetătorul rus 


14 SR. Marian, op. cit., vol. I, p. 17. 
145 Ivan Evseev, op. cit., p. 383. 
146 Mihai Pop, op. cit., p. 91. 

N.E. Mate asupra vechilor mituri ale egiptenilor „putem presupune că Pluguşorul este, 
de fapt, la origine, ceremonialul primei brazde practicat de către căpetenia obştei 
patriarhale." 

Ceata urătorilor poate cuprinde de la doi până la douăzeci de flăcăi sau bărbați 
căsătoriţi de puţin timp. În zilele noastre, îndeosebi în mediul citadin, copiii urează cu 
Pluguşorul. Obiceiul este complex, sincretic, nelimitându-se numai la urarea în versuri, 
ci şi la prezentarea istovitoarei activități agricole. Câteodată urătorii sunt însoțiți de 
„mascaţi”. Înainte, ceata împodobea cu panglici şi cu crengi de brad un plug tras de doi 
sau de patru boi. În ultimele 3-4 decenii, plugul a fost înlocuit cu unul în miniatură şi 
chiar cu unul simbolic alcătuit dintr-un băț cu două crăci care sugerează coarnele 
plugului. Din recuzită fac parte şi un buhai!“ (vas de lemn de formă cilindrică, acoperit 
într-o parte cu o piele de oaie sau capră, bine întinsă, legată cu un cerc; prin mijlocul 
pieii se introduce o şuviţă de păr de cal; un urător ţinea buhaiul, iar altul, cu degetele 
umezite cu apă sau borş trage şuvița de păr care produce un zgomot ce imită mugetul 
taurului), bice, clopoței, tălăngi. Pluguşorul nu se cântă, cum se întâmplă în cazul 
colindelor care au melodii specifice, ci se recită, rostirea textului fund completată de 
gesturi cu valenţe simbolice, semnificând belşugul, bunăstarea. Un gest ritualic, în mare 
parte astăzi dispărut, era tragerea unei brazde la poarta sau în curtea celui căruia îi era 
destinată urarea şi aruncarea seminţelor în acel loc. 

Textul Pluguşorului cunoaşte numeroase variante în spațiul românesc, 
întinderea lui fiind variabilă, de la câteva zeci până la câteva sute (300-500) de versuri. 
Legat de ritual, conținutul acestuia descrie secvențele activității agricole, începând cu 
alegerea terenului pentru cultură şi încheind cu coacerea colacului şi oferirea acestuia 
grupului de urători. Prezentarea muncii trudnice a agricultorului este presărată, de cele 
mai multe ori, cu situații hazlii. 

Pluguşorul începe, de obicei, cu versuri care atenționează gazda de sosirea 
grupului de urători şi solicită atenția acesteia: 


„Aho, aho, copii şi frați Lângă boi v-alăturați 
Stati puţin şi nu mânați Şi cuvântu-mi ascultați.” 


Urmează expunerea propriu-zisă, în care actantul este „bădica Traian” sau 
„bădița Vasile”, „gospodarul mitic al textului de pluguşor”!*, devenit Gheorghe, într-o 
variantă din localitatea Moara, jud. Suceava, sau Dumnealui, în variante publicate la 
începutul secolului trecut în revista „Şezătoarea”, condusă de Artur Gorovei. 
Elementele reale sunt împletite cu cele ale fabulosului: 


14 Ibidem. 

148 Cu mult timp în urmă, obiectul era cunoscut şi la cehi, unguri, germani. Astăzi fie nu mai există, fie 
şi-a pierdut semnificaţia tradițională. 

14% Constantin Eretescu, op. cit., p. 50. 

„S-a sculat mai an Ca s-aleagă loc curat 


Bădica Traian De arat şi semănat 

Ş-a încălecat Şi curând s-a apucat 
Pe-un cal Câmpu neted de arat 

Cu numele de Graur În lungiş şi-n curmeziş 
Cu şaua de aur S-a apucat într-o joi 

Cu frâul de mătase C-un plug cu doisprezece 
Cât viţa de groase Boi boureni 

Şi-n scări s-a ridicat În coadă codălbei 

Peste câmpuri s-a uitat În frunte ţintăţei.” 


Semnificativ ni se pare faptul că, nu neapărat din motive prozodice, creatorul 
anonim apelează la ziua de joi pentru a marca începutul activităţii agricole a eroului, ci 
posibil, pentru că aceasta este considerată „ziua tuturor împlinirilor” şi se crede că „joia 
orice întreprindere se bucură de succes”1*, excepţie făcând joia dinainte de Paşte, care 
a generat apariția joimărițelor, fiinţe mitologice pedepsitoare. 

Sunt descrise detaliat etapele muncii, ajutorul naturii, rodirea grânelor, 
cumpărarea oțelului, pregătirea uneltelor pentru secerat, ritmul fantastic al seceratului: 


„Ziua toată a lucrat Trăian iute s-a întors 
Brazdă neagră a răsturnat Şi din grajd pe loc a scos 
Şi prin brazdă-a semănat Un cal mare nezdrăvan 
Grâu mărunt şi grâu de vară Cum îi place lui 'Trăian 
Deie Domnu să răsară Negru ca corbu 

Mânaţi măi! Iute ca focul 

Hăăi! hăăi! De nu-l prindea locul. 

Şi când lucru s-a sfârşit Cu potcoave de argint 
Iată mări s-a stârnit Ce sunt spornici la fugit. 
Un vânt mare pe pământ El voios a-ncălecat 

Şi ploi multe după vânt La 'Tighin a apucat 
Pământul l-au răcorit Şi oţel a cumpărat 

Şi sămânţa a-ncolțit Ca sa facă seceri mari 
Mânaţi măi! Pentru secerători tari 
Hăăi! hăăi! Şi să face seceri mici 

La lună la săptămână Pentru copilaşi voinici 
Îşi umplu cu apă mâna Şi altele mai mărunţele 
Şi se duce ca să vadă Cu mănunchi de floricele 
De i-a dat Dumnezeu radă Pentru fete tinerele 

Şi de-i grâul răsărit Şi neveste ochiţele 

Şi de-i spicul aurit Mânaţi măi flăcăi! 
Era-n pai ca trestia Hăăi! hăăi! 


Era-n spic cât vrabia. 


15 Doina Ruşti, Dicţionar de teme şi simboluri din literatura română, Editura Univers Enciclopedic, 


Bucureşti, 2002. 

S-au strâns fine şi vecine 
ŞI vreo trei babe bătrâne 
Care ştiu rostul la pâine 
Şi pe câmp i-a dus 

La lucru pământului 

În răcoarea vântului 
Apoi carele-ncărca 

Şi pe toate le căra 

ŞI girezi nalte dura 

În capul pământului 

În jeleştea vântului. 
Apoi aria-şi făcea 

Şi din grajd mai aducea 


Zece iepe tot sirepe 
Şi de păr că le lega 
ŞI pe toate le mâna 
Împrejurul parului 
Deasupra fătarului 
lepele mereu fugeau 
Funia se tot strângea 
De par iute ajungea 
Şi grâul se treiera 

Şi flăcăul vântura 

Şi stambolul deşerta 
Hamberele încărca 
Şi la moară apoi pleca.” 


Versurile în care moara este personificată, fiind imaginată ca o fiinţă ce se 
sperie de numărul impresionant al carelor şi o ia la fugă „prin cătun”, unde este prinsă, 
legată şi pusă la loc de morar, sunt pline de umor, avânt rolul de a crea ascultătorilor 
starea de bună dispoziţie: 


„însă roata cea de moară 
Când văzu atâtea care 
Încărcate cu povară 
Puse coada pe spinare 
Şi plecă la lunca mare. 
Lunca mare 

Frunză n-are 

Luncă mică 

Frunza-l pică. 

Iar morarul meşter bun 
Zărea moara prin cătun 
ŞI-şi lua cojoc niţos 

Şi mi-l îmbrăca pe dos 
ŞI-şi lua ciocanu-n brâu 
Şi mai lua şi un frâu 
Apoi iute alerga 


Ritualul pregătirii colacilor de către frumoasa jupâneasă „Dochiana” şi 
împărțirea lor la ceata de urători îmbină tonul sobru cu elementele de umor: 


„lată mândra jupâneasă 
Dochiana cea frumoasă 
C-auzea tocmai din casă 
Chiotul flăcăilor 
Scârţâitul carelor 

Şi-n cămări că mergea 

Moara cu frâul lega. 

$-o apuca de călcâi 

D-o punea pe căpătâi 
Şi-i da cu ciocanu-n săli 
D-o aşeza pe măsele 

Ia mai îndemnați flăcăi 
Hăăi! hăăi! 

El o luă de lăptoc 

ŞI-o da iar în vad la loc 
Şi turma deasupra-n coş 
Grâul s-aşază pe vatră 
Şi din coş cădea sub piatră 
De sub piatră în covată 
Curgea făina curată. 
Mânaţi măi, hăăi! hăăi!” 


Şi din cui îşi alegea 
Sâtă mare şi cam deasă 
Tot cu pânza de mătasă 
Sufleca ea mâneci albe 
Ş-arata braţele albe 

Şi cernea mări cernea 


Ninsoarea se aşternea Apoi iară cu lopata 


Apoi numai plămădea Rumeniţi ea îi scotea 

Ş-o lăsa până dospea Ş-atunci ea-mpărţea vreo cinci 
Apoi colaci învârtea La flăcăii cei voinici 

Pe lopată mi-i culca Şi-mpărţea trei colăcei 

Şi-n cuptor mi-i arunca La copiii mititei.” 


Urătura aceasta din zona Fălticenilor, jud. Suceava, se încheie, ca majoritatea 
variantelor Pluguşorului, cu precizarea locului de unde este ceata urătorilor şi cu o 
firească urare profilactică pentru gospodari: 


„De urat am mai ura Şoarecii nu-şi află loc 
Dar mi-i că vom însera Într-un fund de oboroc 
Căci nu suntem de pe ici colea Ia mai îndemnați măi, 
Ci suntem tocmai din Buda Veche Hăăi! hăăi! 

Unde mâţa streche La anul şi la mulți ani!” 


Iar motanul suflă-n foc 


Observăm că nici finalul nu este lipsit de elemente particulare de umor, 
întâlnite, de altfel, şi în teatrul popular sau în orațiile de nuntă. Ele ironizează urătorii şi 
„creează distanţa între actul ceremonial performat şi receptarea lui." 

În urarea adresată oamenilor la pragul dintre ani, râsul îndeplineşte, cum 
constată Constantin Eretescu, „o funcție rituală. În timpul sacru al începutului de an, 
când balanţa dintre bine şi rău este încă în mişcare, când succesul sau eşecul anului 
agrar nu e hotărât, orice gest care poate înclina talerul în direcția dorită este binevenit. 
Râsul, ca şi manifestările orgiastice din alte culturi, urmărea tocmai un asemenea 
scop.” 

În perioada modernă, aluziile satirice la adresa gospodarului, ironiile privitoare 
la urători, pretențiile pentru răsplată adresate de urători, toate acestea au înlocuit în texte 
„funcția magică a râsului.” "5 

Deşi, în esență, structura Pluguşorului s-a păstrat, unele elemente au fost 
adaptate evoluției societății, noilor funcții sociale. Aşa cum ni se relevă, textul 
reprezintă un elogiu adresat muncii ţăranului. 

Este descrisă o situaţie-model „ca semnificaţie generală.” Este posibil ca în 
vremurile de demult Pluguşorul să fi avut un caracter instructiv, urmând evidențierea 
unor deprinderi şi a unor atitudini exemplare față de muncă. Acele momente care 
generau râsul „erau percepute ca elemente de suplicare a divinității"! Textul 
Pluguşorului reliefează în planul ritualic ideea belşugului şi prin magie homeopatică 
(imitativă) se realizează un transfer asupra celui căruia i se adresează urarea. 


151 Mihai Pop, op. cit., p. 93. 

152 Constantin Eretescu, op. cit, p. 51. 
153 Ibidem, p. 57. 

154 Tbidem, p. 59. 

155 Tbidem. 

În zilele noastre, funcţia acestui obiect s-a modificat considerabil, prin evoluţia 
sa către spectacular. 

Sorcova. Un alt obicei cu caracter augural este Sorcova, care „corespunde în 
esenţă obiceiului piţărăilor”155, numai că este practicat, în funcţie de zonă, în seara, în 
noaptea sau în dimineaţa Anului Nou. De obicei, sorcoveau şi sorcovesc şi acum copii 
cu vârsta de până la 12 ani, adunaţi în grupuri de doi, trei sau patru. Obiectul de recuzită 
indispensabil acestora este „sorcova” (cuvânt provenit din termenul bulgar „surov” = 
fraged, verde), adică o ramură de pom fructifer (măr, vişin, păr, gutui, zarzăr), 
împodobită cu hârtie creponată sau cu lână roşie şi albă. În trecut, ramura era tăiată cu o 
lună înainte (în ziua de Sfântul Andrei) şi pusă într-un vas pentru a înflori. 

Faptul că Sorcova este răspândită îndeosebi în sudul țării, din Oltenia până în 
Dobrogea şi că originea cuvântului este bulgară, i-a determinat pe unii specialişti, 
printre care Ovidiu Bîrlea, să considere că este vorba de un împrumut slav, mai precis, 
bulgăresc. 

Scenariul de desfăşurare a obiceiului este simplu. Copiii adunați în cete 
mergeau din casă în casă şi în timp ce rosteau urarea atingeau gazdele cu sorcova. 
Răsplata era aceeaşi ca şi în cazul colindatului: colaci, mere, nuci, bani. Numeroasele 
texte cunoscute sunt variante ale aceluiaşi tip, cu minime diferenţe în formularea unora 
dintre versuri. Textul nu este prea amplu (de obicei, cuprinde 20-30 de versuri) şi este 
centrat pe urarea de sănătate şi de belşug în noul an: 


„Sorcova Atâtea vite-n obor; 
Vesela, Câte paie-n bătătură, 

Să trăiţi Atâţia copii în pătură; 
Să-mbătrâniţi, Cât păr într-un cojoc, 

Ca un măr, Atâţia copii la foc; 

Ca un păr, Câtă frunză pe umbrar, 
Ca un fir Atâţia bani în buzunar! 
De trandafir. Câte flori sunt pe câmpie, 
Câte pietricele Atâtea iepe-n herghelie; 
Atâtea mieluşele, Câte flori sunt pe vâlcele, 
Câţi bolovani, Atâtea-n vară mieluşele; 
Atâţia cârlani,; Câte pietre sunt pe munte, 


Câte cuie sunt pe casă, Atâţia porci, vaci, boi şi gâşte 


Atâţia galbeni pe masă. La dumneavoastră în curte! 
Câtă şindrilă pe casă, La anul 
Atâţia galbeni pe masă; Şi la mulţi ani!” 


Cât grâu în ogor, 


Ca şi în cazul celorlalte obiceiuri legate de sărbătorile de iarnă, şi aici avem a 
face cu un ritual a cărui funcţie este augurală, bazat însă pe magia contagioasă (de 
contact), căci, păstrând urme ale mentalități mitice, oamenii credeau că prin atingerea 
cu o ramură a unui arbore li se transmite forţa energetică a acelui arbore considerat 


156 Ovidiu Bârlea, op. cit., p. 281. 

. . v . . A es 157 
sacru, iar aceasta este stimulată de forţa incantatorie a cuvântului *. 


Drăgaica. Un obicei cu valenţe augurale, legat de viitorul tinerelor necăsătorite 
şi de prosperitatea casei, desfăşurat în ziua de 24 iunie, deci în imediata apropiere a 
solstițiului de vară, este Drăgaica. Pentru această sărbătoare ce încheie ciclul 
obiceiurilor de primăvară şi de vară legate de o dată precisă, se cunosc şi alte denumiri 
ca: sânzienele, dârdaica, regina holdelor, mireasa, împărăteasa, stăpâna surorilor. 

Cel dintâi care a descris obiceiul este Dimitrie Cantemir, în monografia 
Descrierea Moldovei. Savantul îl prezintă, conform informațiilor pe care le avea la 
începutul secolului al XVIII-lea, ca un joc ce se făcea de Sânziene. Fetele dintr-un sat o 
alegeau pe cea mai frumoasă ca drăgaică, mergeau apoi pe câmp, o împodobeau cu o 
cunună din spice şi îi dădeau cheile hambarelor. De la câmp întregul alai se întorcea în 
sat, cântând şi dansând. Sărbătoarea se termina cu o petrecere. 

Jocul a fost apoi atestat şi în Muntenia şi Dobrogea de răspunsurile la 
chestionarul lansat de Nicolae Densuşianu (v. Adrian Fochi, Datini şi eresuri populare 
de la sfârşitul secolului al XIX-lea: răspunsurile la chestionarele lui Nicolae 
Densuşianu, 1976). 

În Teleorman, una sau două fete din grup se îmbrăcau în haine bărbătești şi se 
alegeau Drăgaica şi Drăgan. Ceata avea şi un steag, asemănător cu al călugărilor, 
împodobit cu năframe colorate, usturoi, spice de grâu. În vârf se legau florile numite 
sânziene şi pelin, întrucât acestea confereau steagului virtuți purificatoare, apotropaice. 

Din informaţiile adunate de folcloriştu în secolul trecut se constată că obiceiul 
constă în culegerea florilor de sânziene, din care se împletesc cununi. Potrivit credinței 
populare, plantele colectate în această zi de sărbătoare îşi dovedesc în mod deosebit 
calitățile vindecătoare şi pot fi utilizate cu maxim succes în descântecele de dragoste şi 
chiar pentru prezicerea viitorului. 

După Dansul Drăgaicei, deci după 24 iunie, „apar primele semne că vara se 
întoarce spre iarnă: începe să scadă lungimea zilelor şi să sporească nopțile, se usucă 
rădăcina grâului paralel cu coacerea bobului în spic, răsare pe cer constelația Găinuşei 
(Cloşca cu Pui), florile îşi pierd din miros şi din puterea tămăduitoare de boală, cucul 
încetează să mai cânte, apar licuricii în păduri, se întoarce frunza de ulm, plop şi tei 
etc.” 

Acesta este motivul pentru care multe practici rituale au loc în ziua de 
sărbătoare a Sânzienelor, a Drăgaicei. De exemplu, tinerele aruncă pe acoperişul casei 
coronița. Dacă rămâne acolo este semn că se vor căsători în acel an, iar dacă aceasta 
cade semnul este de rău augur. De asemenea, noaptea puneau coronițele sub pernă 
pentru a-şi visa ursitul. Florile culese şi aşezate în diverse locuri ale gospodăriei 
îndeplineau rol protector împotriva strigoilor, a moroilor. 

În ceea ce priveşte elementul de literaritate, conferit de versuri, Ovidiu Bîrlea 
afirmă că ele „sunt doar un îndemn la joc””, evidențiind uneori şi bogăția holdelor 
(într-o variantă din Dobrogea): 


157 Cf. Mihai Coman, Izvoare mitice, Editura Cartea Românească, București, 1980, p. 243. 
15 Ton Ghinoiu, Sărbători şi obiceiuri româneşti, Editura Elion, Bucureşti, 2002, p. 317. 
159 Ovidiu Bârlea, op. cit., p. 407. 

„Sări în sus, Drăgaică, sări! 
Drăgăicuţele. 

Mi-a venit vara bogată, 

Cu cununi de spice coapte. 

Sări în sus, Drăgaică, sus 
Drăgăicuţele. 


Şi-mi retezări spicele, 
Spicele, bogate. 

Să sărim, să răsărim, 

Cu mălai din răşnicioară, 
Cu peştii din undicioară.” 


Romulus Vulcănescu notează că fetele şi băieţii care vor să se căsătorească, în 


«du-te soare, vino lună, 
Sânzienele îmbună, 

să le crească floarea floare, 
galbenă mirositoare, 

fetele să o adune 


unele sate, se adună în seara dinaintea zilei de Sânziene, iar „băieții fac ruguri, aprind 
facle şi se învârtesc în sensul mişcării soarelui la apus, strigând: 


să le prindă în cunune, 
să le pună la pălărie 
struţuri pentru cununie. 
Boabele să le răstească, 


A = ax < 32160 
până-n toamnă să nuntească.» 


In următoarea zi, în zori, grupurile de flăcăi merg prin sate „cu struţuri de 


„Du-te lună, vino soare, 

Că tragem la-nsurătoare. 
Cununile neursite 

zac sub hornuri azvârlite. 
Până-n miezi cu steagu-n frunte 
trec ficiorii după slute, 

c-alde alea nedirese 

nu vor să fie mirese.” 


sau 


„Hai frumoaselor, ce staţi, 
zâne vreți să rămâneti, 

că venim după petțit 

până nu v-aţi răzgândit.” 


sânziene la pălărie”, acest fapt reliefând că le-a căzut coroniţa pe hornuri, acelor fete 
care îi interesează. Ei strigă în cor: 


sau 


„Toate slutele-s grăbite, 
toate vor să se mărite 
cu-alde unii dintre noi, 
feciori mândri, vai de noi! 
că la nuntă ştim hori, 

la praznice ştim prânzi 

şi la dragoşti şi mai gi 


Obiceiul care a luat denumirea de la floarea cunoscută sub numele sânziana 
(Oltenia, Banat, Transilvania, Maramureş, Bucovina, nordul Moldovei) şi de drăgaica 
(sudul şi centrul Moldovei, Muntenia, Dobrogea) este unul complex, sincretic şi, prin 
formele diverse de manifestare, în funcție de zonă (împletirea cununii şi aruncarea ei pe 
casă, umblatul cu făclia în timpul nopții, purtatul făcliilor aprinse în jurul ţarinilor şi al 


160 Romulus Vulcănescu, Mitologie română, Editura Academiei, Bucureşti, 1985, p. 399. 


161 Ibidem. 

livezilor, dansul Drăgaicei pe câmpurile cu rod bogat), reliefează practici de prospectare 
magică a viitorului, de purificare, de fertilizare. Acestea sunt rămăşiţe mitice ale unui cult 
închinat de către strămoşi unei zeități a vegetației, a belşugului sau unei zeități solare. 

Toate aceste obiceiuri pentru care poezia este un element constituent, la care se 
adaugă şi celelalte de peste an, în care această componentă este neînsemnată sau chiar 
lipseşte (Căluşarii, Dochia, Târgul de fete, Noaptea strigoilor, Rusaliile etc.), practicate 
sute de ani de oamenii din popor, probează cât de puternică este dimensiunea mitică a 
ființei româneşti. 

TEMA 

Tema pe care o propunem studenţilor se doreşte de fapt a fi o aplicaţie practică, realizată pe 
baza cunoştinţelor teoretice dobândite şi a Chestionarelor introduse la sfârşitul cursului, în 
Anexe.Utilizând Fişa faptului folcloric cules, studenţii vor aduna informaţii despre unul dintre 
următoarele obiceiuri: Paparuda, Caloianul, Drăgaica, 

Dragobetele/Ziua îndrăgostiților( 14 februarie), Mărţişorul. 

Observaţie: Pentru ca ancheta pe care o realizați să fie cu adevărat relevantă, chestionați cel 
putin 20 de persoane! 

Nu interveniți cu sugestii în timp ce intervievaţii răspund întrebărilor! 

Completaţi cu atenție Fişa informatorului! 

După ce ați adunat toate răspunsurile, faceţi o sinteză de 1-2 pagini a acestora şi apoi 
formulați concluziile ce se desprind! 

Nota bene! Lucrarea aplicativă pe care o veţi realiza va fi notată şi va fi luată în consideraţie 
pentru stabilirea notei finale de la examen! 

VIII. CÂNTECUL EPIC 

1. Definire. Caracteristici. Clasificare 

Un capitol important şi deosebit de bogat al folclorului românesc îl constituie, 
datorită numărului impresionant de texte existente şi valențelor artistice incontestabile 
ale acestora, cântecul epic, pentru care adesea folcloriştii folosesc termenul livresc, mult 
mai cunoscut, de baladă, pus în circulaţie în secolul al XIX-lea de către Vasile 
Alecsandri, care l-a împrumutat din limba franceză (ballade < prov. ballada = cântec de 
dans). În spaţiul rural, cântecul epic a circulat sub numele de cântec bărrânesc în 
Oltenia, Moldova şi Muntenia, cântec din bătrâni (cântec de bătrâneţe) în Banat, 
cântece haiduceşti, voiniceşti etc. Utilizarea — vreme îndelungată — a acestor denumiri 
de către transmiţătorii faptelor de folclor probează că ei distingeau vechimea acestor 
creații epice în raport cu alte specii ale literaturii populare şi, de asemenea, caracterul 
eroic al eposului. Trăsăturile menționate apropie cântecul epic românesc mai mult de 
starinske ale sârbilor sau de starinca rusească decât de cântecul lirico-epic din spaţiul 
Europei Occidentale, interpretat îndeosebi în timpul dansului. 

Referitor la adjectivul bătrânesc, Ovidiu Bîrlea constată că „interpretările 
populare au oscilat între cântec pentru bătrâni, destinat cu precădere oamenilor 
vârstnici ca fiind întru totul conform cu gusturile lor şi cântec despre bătrâni, adică un 
cântec despre faptele memorabile ale strămoşilor, mai îndepărtați sau mai apropiați” 19 
Ultima interpretare este, de fapt, în acord cu specificul şi funcția baladei de a reliefa 
faptele deosebite ale înaintaşilor. 

Cântecul epic poate fi definit drept o povestire versificată şi căutată pe o 
melodie proprie, specifică, în care sunt acțiuni eroice ale unor persoane din trecut, 
asupra cărora memoria colectivă a păstrat o vie amintire. 

O astfel de creație era menită „să explice nimbul strămoşilor venerati într-o 
epocă mai îndepărtată, greu de precizat”. 1% 

Atunci când erorii aparțin unui timp istoric mai apropiat de noi, de exemplu 
epocii feudale, valoarea faptelor devine „„pilduitoare” prin opoziția marcantă între 
„buni” şi „ră. 

Din timpuri imemorabile, oamenii au simțit mereu nevoia să comunice cu 
lumea încărcată de aureolă a strămoşilor, la început în manieră ritualică, apoi 
venerându-i în cântece narative ce au alcătuit ceea ce Ovidiu Bîrlea numeşte „istorie 
populară”. Nu întâmplător astfel de creații au fost percepute de oamenii din popor ca 
„relatări veridice”, „debitarea lor actualizând «pomenirea» a ceea ce s-a întâmplat în 
vremuri atât de eroice”.15 

În ceea ce priveşte vechimea baladelor, unii cercetători consideră că ele au 
apărut înaintea epopeilor, reprezentând surse de inspiraţie pentru acestea, „uneori 
epopeile nefiind decât o sudură ciclizată a baladelor de provenienţă folclorică", iar 
alți cercetători sunt de părere că ele constituie reminiscenţe, „ecouri târzii ale epopeilor 
în urma destrămării acestora”.1% Scriitorii romantici au văzut în cântecele epice 


162 Ovidiu Bîrlea, Folclorul românesc, vol. II, Editura Minerva, Bucureşti, 1983, pp. 61-62. 
15 Ibidem, p. 66. 

164 Ibidem, p. 67. 

165 Ibidem, p. 62. 

166 Jpidem. 

producții populare din Evul mediu. Cert este că atestările efectuate până în prezent 
confirmă că sunt specii ale epocii medievale, numeroase texte purtând amprenta lumii 
feudale. 

În spaţiul european apusean primele culegeri de balade au apărut în secolul al 
XVIII-lea. În România, prima culegere intitulată Balade adunate şi îndreptate a fost 
realizată de Vasile Alecsandri la mijlocul secolului al XIX-lea (1852). Descoperirea de 
către Alecu Russo, la Soveja, a baladei Miorița, apoi publicarea ei de către Alecsandri 
în revista „Bucovina”, condusă de frații Hurmuzaki, la 18 februarie 1850 şi, doi ani mai 
târziu, publicarea antologiei de balade, aveau să impună definitiv una dintre cele mai 
bogate specii folclorice atenţiei specialiştilor şi iubitorilor de folclor. În a doua jumătate 
a secolului al XIX-lea şi în veacul următor au fost tipărite antologii reprezentative, 
printre care cea a lui Simion Florea Marian (1869, 1873), Atanasie M. Marinescu 
(1859), G. Dem. Teodorescu (1888), C. Rădulescu-Codin (1886), G. Cătană (1895), G. 
Alexici (1899), T. Burada (1880), Gr. G. Tocilescu (1900), Al. Vasiliu (1909), I. 
Popovici (1909), C. N. Mateescu (1909), N. Păsculescu (1910), T. Pamfile (1913), D. 
Furtună (1927), T. Papahagi (1925), I. Diaconu (1933-1934), Pr. Preda Ionescu (1939), 
Mathias Friedwagner (1940), C. Sandu-Timoc (1943) etc. Preocuparea pentru adunarea 
şi interpretarea cântecelor epice, din toate regiunile româneşti, a continuat prin P. 
Caraman, Al. I. Amzulescu, I. C. Chiţimia, Ovidiu Bîrlea, Adrian Fochi, Constantin 
Mohanu, Ion Taloş până în ultimele decenii ale veacului al XX-lea. 

Eposul popular adunat de folclorişti prestigioşi impresionează prin volum şi 
varietatea subiectelor, aceasta dovedind că a avut în viaţa spirituală a românilor un rol 
semnificativ. În studiul din 1983, Folclorul românesc, Ovidiu Bîrlea aprecia că 
repertoriul baladelor româneşti cuprinde aproximativ 330 de tipuri, dintre care 250 
alcătuiesc „zestrea clasică” formată din textele cu largă răspândire în spațiu şi 
superioare din punct de vedere artistic celor cu circulație locală.” 

Din perspectivă tematică, folclonştii au realizat diverse clasificări ale speciei. 
Astfel, G. Dem. Teodorescu grupează cântecele epice în: 1) solare şi superstițioase 
(foloseşte ca exemplu poetizarea legendei Soarele și luna); 2) istorice; 3) haiduceşti şi 
4) domestice (cele care „„poetizează instituțiunile, modul de a trăi şi fazele vieții, iar 
alături de veselia nunţilor descoperim adevărate tragedii sângeroase, produse de pasiuni 
puternice”). 

Grigore Tocilescu, în Materialuri folkloristice (vol. 1, 1900), le împarte în: a) 
balade şi legende; b) cântece haiduceşti şi c) cântece bătrâneşti. 

O clasificare interesantă îi aparține lui G. Coşbuc care le grupează în mitice şi 
tradițional-istorice. Pentru prima categorie utilizează ca exemplu „rapsodia mitică 
Soarele şi Luna” şi remarcă marea vechime a baladelor mitice, care conțin elemente 
păgâne sau creştine. Cele tradițional-istorice, numite de poet „rapsodii ale eroilor 
populari”, evocă fapte ale haiducilor (Codreanu, Jianu) şi ale personajelor istorice 
(Avram Iancu, Tudor Vladimirescu). Dincolo de cele două categorii, Coşbuc observă 
existenţa a trei straturi în cântecul nostru epic, şi anume: un strat de „rapsodii cu fond 
comun arian”, altul cu fond comun popoarelor balcanice şi un altul specific național 
românesc. 

O contribuție deloc neglijabilă în studierea baladei a avut-o Nicolae Iorga care 
în Istoria literaturii româneşti introduce noțiunea de „ciclu” şi, utilizând criterii 

istorico-geografice, propune următoarea grupare: 

1. ciclul domnesc (actanţii fiind voievozi ca Neagoe Basarab, Petru Rareş, 
Mircea Ciobanul, Mihai Viteazul etc.); 

2. ciclul Codrenilor (sunt evocate faptele eroice ale Codrenilor în luptele cu 
tătarii). În această categorie este inclusă şi balada Miorița; 

3. ciclul dobrogean cuprinde baladele din Dobrogea, avându-l ca protagonist pe 
Tudor Tudorel; 

4. ciclul dunărean condamnă dominația turcilor prezentați ca răpitori, jefuitori; 

5. ciclul transdunărean, sârbesc prezintă aspecte legate de existenţa oamenilor 
de la Sudul Dunării. Iorga observă în aceste balade influența eposului popular sârbesc. 
Actanţii sunt lovan-lorgovan, Novac, Iancu; 

6. ciclul haiducesc. 

Un alt exeget al acestei specii folclorice, D. Caracostea, grupează baladele în 12 
clase, după următoarele teme principale: 1) iubit şi iubită; 2) părinți şi copii; 3) bărbat şi 
femeie; 4) frate şi soră; 5) mamă vitregă şi noră; 6) naş şi fină; 7) conflicte profesionale; 
8) conflicte sociale între bogaţi şi săraci; 9) viteji; 10) haiduci; 11) luptele dintre creştini 
şi păgâni; 12) numenale (fantastice). 

Într-un amplu studiu care prefaţează o antologie de Balade populare româneşti 
(1964), Al. I. Amzulescu, identificând 352 de subiecte diferite, stabileşte o nouă 
clasificare, distingând balade: 1) fantastice; 2) vitejeşti (cuprinzând ciclurile haiducilor, 
cotropitorilor şi hoțomanilor); 3) păstoreşti; 4) despre curtea feudală; 5) familiale 
(cuprinzând îndrăgostiți, părinţi şi copii, soţii, fraţii); 6) jurnale-orale ”. 

O împărțire mult mai simplă, mai concentrată a cântecului epic, ne-o oferă 
Ovidiu Biîrlea care foloseşte drept criteriu natura substanței epice şi calitatea 
personajelor în funcție de ponderea deținută în cadrul evenimentului. Astfel, folcloristul 
stabileşte trei mari grupe: a) balade fantastice; b) balade eroice; c) balade nuvelistice, 
„oferind o eşalonare descendentă, de la supranatural şi numenal, la registrul mediu, 
pentru a sfârşi în zona cotidianului, în care ancorează şi jurnalul oral versificat”.1% 

Din clasificările prezentate, propuse de prestigioşi folclonşti, de-a lungul 
timpului, constatăm că este foarte dificil, dacă nu chiar imposibil, a realiza o grupare a 
baladelor în clase/categorii strict, precis delimitate, întrucât în realitatea folclorică 
ordinea materialului atât de bogat „nu relevă compartimente tematice circumscrise, ci 
categorii-cadru definibile prin funcţie specifică şi modalități de realizare, diferite teme 
putând circula de la o categorie la alta”1%. Mai mult, circulaţia unei teme în timp (de la 
o epocă la alta) sau în spaţiu (de la o zonă la alta), a generat deosebiri însemnate în 
modalitatea de realizare artistică, acest aspect determinând apropierea aceleiaşi teme de 
categorii diferite. De exemplu, o baladă poate fi întâlnită ca una cu caracter haiducesc 
într-o regiune a țării şi cu caracter nuvelistic în altă regiune (balada Corbea). 

Adoptând punctul de vedere al lui Mihai Pop şi Pavel Ruxăndoiu, din Folclor 
literar românesc, considerăm că o clasificare ce reflectă organizarea materialului 


 Precizăm că puţine jurnale-orale au fost publicate şi atunci doar ca anexe la baladele propriu-zise. 

167 Ibidem, p.71. 

168 Mihai Pop, Pavel Ruxăndoiu, Folclor literar românesc, Editura Didactică şi Pedagogică, Bucureşti, 
1990, p. 229 

folcloric care nu relatează realități, ci le transfigurează, le subliniază în universul 
imaginar, poetic, în care logica internă nu poate fi înțeleasă decât în planul esteticului, 
poate fi următoarea: 

1. cântec epic mitologic/fantastic; 

2. cântec epic eroic; 

3. cântec epic haiducesc; 

4. balada nuvelistică. 


2. Cântecul epic mitologic 

Relevă fapte, atitudini, aspecte autentice, conflicte umane, circumscrise gândirii 
mitice, sistemelor foarte vechi de credinţe superstițioase. Mihai Pop şi Pavel Ruxăndoiu 
opinează că geneza acestei categorii „ţine de epoca ieşirii din mit, fiind situată la granița 
dintre mit şi istorie”1%. 

În astfel de creaţii sunt inserate numeroase elemente fantastice, care, uneori, 
domină evoluția evenimențialului, iar alteori preiau funcția hiperbolei. Cele mai 
cunoscute dintre baladele fantastico-mitologice sunt Soarele şi Luna, lovan Iorgovan, 
Antofiţă al lui Vioară, Șarpele, Voica, Din Constandin, Cântecul cu zmeii (Fată furată 
de zmei), Trei fraţi şi nouă zmei, Cântecul naşului, Cântecul balaorului. Unele se află la 
confluenţa cu basmul, altele cu legenda. Temele sunt deosebit de diverse şi de vechime 
mare, ele conţinând secvenţe ale unor rituri inițiatice, practici străvechi cu o puternică 
semnificaţie illo tempore. În balada Antofiţă al lui Vioară, ni se revelează, în imagini 
mitico-simbolice, conflictul existent între un modus vivendi axat pe reguli stricte şi 
interdicții şi tânărul curajos, temerar, care le încalcă. Acţiunea se derulează într-un 
microunivers uman populat de pescari. Actantul, Antofiţă, „fecior de boier mare,/ Tot 
vătaf de năvodari”, îndrăgostit de fata domnului Ştirbei, pentru a se putea căsători cu 
aceasta trebuie să-şi dovedească iscusința, bărbăția şi să-i aducă „Știucile ca vacile/ 
Morunii ca biolii./ Să-i aduc ca oile./ Cu carnea nunta s-o nuntesc./ Cu oase casa s-o 
zidesc,/ Cu coastele s-o-nlănţuiesc,/ Cu solzii s-o şindrilesc,/ Cu sânge s-o zugrăvesc”. 
Este posibil ca la baza acestei solicitări a fetei, ce ne aminteşte de lumea basmelor, să se 
afle, de fapt, un scenariu al ritualului de iniţiere întru devenire a eroului. Evenimentul 
articulează această idee, căci tatăl, bătrânul Vioară, îi îngăduie tânărului să plece la 
pescuit, comunicându-i interdicţia de a pescui în apele Vidrosului. Însă, eroul o încalcă 
şi prinde în apele Vidrosului „puiul Vidrii” şi îl chinuie ca să afle unde sunt „ştiucile ca 
vacile./ Morunii ca biolii.” „Vidra bătrână” îi promite, în schimbul eliberării puiului ei, 
să-l ajute să îndeplinească cerința logodnicei. Astfel, un peşte monstru este prins în 
plasă, dar acesta răstoarnă barca, cei cincizeci de năvodari se îneacă, iar protagonistul, 
bun înotător, abia reuşeşte să se salveze, fiind ajutat şi de un „purcăraş”, de la curtea lui 
Vioară. Tatăl, profund îndurerat de pierderea pescarilor şi suferința provocată familiilor 
acestora, datorită comportamentului fiului care a încălcat o „lege” cutumiară a 
comunității, îl blestemă şi apoi moare: „— Antofiţă, fiul taichii,/ Nu mi-ai ascultat 
vorba, / Lasă-ţi fie rău, nu aşa!/ Taică, nu mi-e pentru tine./ Mi-e pentru cinzeci 
năvodari,/ Tot feciori de boieri mari!/ Cocoanele le-ai văduvit,/ Copilaşii i-ai sărăcit./ 
Dar-ar Dumnezeu să dea/ Şi Măiculiţa Precista,/ Tată, să te-nsori/ De nouă ori,/ Să faci 

nouă feciori!/ Când o fi l-al zecilea,/ Să-ţi faci şi d-o coconiță,/ Să-ţi dea apă la temniţă!/ 
Atunci, taică, nici atunci/ Să-mi mai vânezi tu Vîdrosu!/ Atât tată-său îl blestema,/ 
Otravă-n ciubuc punea,/ Ochii peste cap că da;/ Făcea moartea peste moarte,/ Care-n 
lume nu se poate!” 

În secvențele semnificative, culminante ale baladei, de la prezentarea cerinței 
logodnicei de a i se ridica o casă — palat ca în basme şi până la sfârşitul tragic al 
pescarilor, răpuşi de peştele — monstru, dominante sunt elementele fantastice. 

Textul are un vădit sens moralizator, întrucât încălcarea interdicției de către 
eroul pornit pe calea inițierii, generând consecinţe tragice, nu poate fi concepută, 
potrivit gândirii mitice, decât ca un factor negativ, producător de haos, de dezechilibru 
la nivel ontologic. 

Sens moralizator, coercitiv, dar şi eroic întâlnim în balada al cărei erou este 
Iovan Iorgovan, în care temei luptei cu monstrul îi este coroborată ce a incestului. Prin 
prima temă se reliefează un model pozitiv, un ideal eroic al fiinţei umane. Reprezentant 
al unei colectivități patriarhale, gentilice, Iovan Iorgovan întruchipează cele mai înalte 
calități, el fiind luptătorul imbatabil împotriva duşmanului în chip monstruos (balaurul) 
descris sumar ca „O hală cumplită/ Jos încârlogită”. Eroul se luptă cu balaurul şi îl 
învinge, astfel salvând o frumoasă fată, cea mai mică din cele trei surori, pe care poetul 
anonim o prezintă, în imagini metaforice, ca o „stea de noapte,/ Luceafăr din zori./ 
Floarea florilor”. Pentru a ajunge la balaur, eroul trebuie să traverseze Cerna, apa ce 
separă tărâmul locuit de oameni de tărâmul mitic imaginat de ei, pe care el o roagă să- 
şi potolească valurile: „— Înceată, înceată,/ Cerna mea lăudată,/ Că eu te-oi cinsti/ Şi te- 
oi dărui/ C-o ştiucă de aur/ Cu ochi de balaur!” Rugămintea îi este îndeplinită: „Cerna-l 
asculta/ Şi pe loc îmi sta,/ Dar nici nu urla/ Şi nici nu mugea”. 

Ca element specific baladei recunoaştem localizarea acțiunii: râul Cerna din 
tinutul Banatului, care, la fel ca în basme, apare personificat. 

A doua temă a textului se desfăşoară într-un cadru real: Iovan Iorgovan, după 
ce salvează frumoasa fată, doreşte să o ia de soție, dar amândoi, recunoscând că sunt 
copii „de-mpărat/ De la scăpătat”, îşi dau seama că sunt frați şi, astfel, evită incestul: 
„lovan să-ntrista/ Când o auzea,/ Apoi îi grăia:/ — Am mare păcat/ Că te-am sărutat;/ Și 
eu-s fiu de-mpărat/ De la scăpătat,/ Şi ne-au blăstămat/ ai noştri părinți / Cu lacrimi 
fierbinţi, / Tu să fii la răsărit/ Ca cerb pribegit/ Eu să fiu la scăpătat/ Ca leu vătămat!/ 
Apoi să-nchinau,/ Rugă la ceri dau/ Pentru că s-aflau;/ Pre Domnul măreau,/ Fiindcă se 
găseau;/ Şi se-mbrăţişau/ Şi se sărutau/ Ca şi nişte frați,/ Fraţi adevărați.” 

Protagoniştii descind dintr-un univers uman real, însă imaginarul popular i-a 
încadrat unui scenariu de factură mitică: trei surori se rătăcesc în pădure, cea mai mică 
(Ana Ghiordănel) adoarme, este părăsită de surorile ei, iar când se trezeşte, auzind „un 
cuc mic,/ Tinerel, voinic” cântând, îl roagă să o scoată „la ţară/ La drumul de cară”. În 
acest timp un şarpe o prinde. Țipătul fetei este auzit de „Un român viteaz:/ Iovan 
Iorgovan” care o salvează. Prin urmare, balada dezvoltă un foarte cunoscut motiv de 
basm, aspect ce explică inserarea elementelor fantastice. 

Dintre baladele mitologice/fantastice cea mai cunoscută este Soarele şi Luna, 
situată la granița cu legenda, pe care G. Călinescu o consideră un „basm astronomic al 
soarelui” împiedicat de la incest prin metamorfozarea surorii lui, Ileana Sânziana 
(Sinzeana, Cosânzeana), în Lună. 

Tema principală este cea a căutării soției şi a pețirii, de largă circulație în eposul 
românesc, acesteia subordonânu-i-se tema incestului. 

Prezentat ca un tânăr pământean care, dorind să se însoare, a călătorit timp de 9 
ani pe 9 căi pentru a-şi căuta aleasa, soarele o găseşte pe cea mai mică dintre 9 surori 
care „La lucru lucra,/ Pe toate-ntrecea;/ Că ea tot țesea,/ Ţesea,  -nchidisea,/ Şi ea se 
numea/ Ileana/ Sinzeana,/ Doamna florilor/ Ş-a garoafelor,/ Sora Soarelui,/ Spuma 
laptelui.” 

El o cere în căsătorie şi apoi călătoreşte prin Rai şi Iad, însoţit de „moş Adam” 
şi de „maica Iova” (Eva), care încearcă să-l determine să renunţe la intenția sa. Motivul 
călătoriei în Rai şi apoi în Iad este preluat din literatura apocrifă şi revelează, în imagini 
poetice, un sistem de gândire aparținând unei alte epoci (poate medievale), decât cea 
mitică în care este plasat evenimențialul. Întors în spaţiul teluric, tânărul adresează din 
nou rugămintea fetei de a-l accepta ca soţ, iar aceasta, la fel ca în basm, solicită să-i 
construiască „Un pod de aramă,/ Să nu-l bagi în seamă” peste Marea Neagră, la al cărui 
capăt să se afle o mănăsure, „Chip de pomenire”, pentru celebrarea căsătoriei. Când cei 
doi ajung pe pod, Ileana Sânziana se aruncă în mare, transformându-se într-o mreană pe 
care „sfinți din cer” în palme o luau „Și mi-o curăţa./ Şi mi-o tot freca,/ Solzii de-i 
cădea,/ Şi-n cer mi-o zvârlea.” Acum este metamorfozată în Lună şi la rugămintea ei, 
Dumnezeu le hotărăşte celor doi frați destinul: ei nu se vor mai întâlni niciodată şi îşi 
vor căuta, în înălțimile cerului, urmele iubirii: „«Lumea cât o fi/ Şi s-o pomeni, / Nu vă- 
ți întâlni/ Nici noapte, nici zi;/ Soarele când o sta/ Către răsărit,/ Luna s-o vedea/ Tot 
către sfințit;/ Luna d-o luci/ Către răsărit,/ Soarele mi-o fi/ Tot către sfințit!» Şi d-atunci 
rămase,/ Lumea cât o fi/ Şi s-o pomeni,/ Că ei se gonesc/ Şi nu se-ntâlnesc:/ Lună când 
luceşte,/ Soarele sfințeşte;/ Soare când răsare,/ Luna intră-n mare.” 

Balada Soarele şi Luna are o vechime considerabilă, conferită de tema 
incestului, prezentă în multe dintre textele mitologiei universale, însă, cum apreciază 
Mihai Pop şi Pavel Ruxăndoiu, „modalitatea elementelor fantastico-legendare pe care le 
implică este specifică unui elaborat mai nou, în care personificarea aştrilor nu reprezintă 
decât o întrupare a planului real în planul alegoric”. 

Un motiv de substanţă populară, cu largă circulație în sud-estul Europei, care 1- 
a inspirat pe scriitorul german Biirger în realizarea poemului Lenore, este călătoria 
fratelui/logodnicului mort, transformat în strigoi. În folclorul românesc, motivul este 
dezvoltat în balada Voichița (Voica) şi în variantele Din Constandin, Mortul blăstimat 
etc. 

Despre această creație, Lucian Blaga făcea următoarea remarcă, devenită 
memorabilă: „O baladă abruptă, cu vedenii şi închegări simbolice, o baladă despre care 
nu s-a prea vorbit la noi, deşi suportă, fiind reprezentativă în felul său, o comparaţie cu 
Miorița sau Meşterul Manole. Voichiţa e balada noastră «romantică» prin excelență. E 
mai puţin rotunjită decât Miorița, mai puţin ţesută, din umbre şi penumbre, dar are 
calități de imaginaţie, cari întrec tot ce a creat poporul nostru cu frâne largi de fantezie. 
Voichiţa are viziune Şi un ciudat element apocaliptic. 

Dacă Miorița e o creaţie a vieţii ciobăneşti sub stele, în mijlocul munților, 
Voichița rămâne creaţia caracteristică a vieţii de sat, din belşug încercat de misterioase 

171 
dezastre” “. 


Din variantele româneşti aflăm despre o „maică bătrână,/ Cu brâul de lână/ Cu 
iia de sârmă,/ Cu păr de cămilă,/ Cu doi dinți în gură” că a crescut nouă feciori şi o fată. 
Ajunsă la vremea măriuişului, fata, vestită prin frumuseţea ei, primeşte pețitori „din 
nouălea țări” („De la nouă ţări, / De peste negre mări” — în varianta Din Constandin), dar 
mama nu vrea s-o înstrăineze. Numai insistențele lui Constantin (Din Constandin) fiul 
cel mare (cel mijlociu sau mezinul în alte variante) şi promisiunea acestuia de a-i aduce 
fata acasă „Iarna de trei ori,/Vara de cinci ori/ Că sunt sărbători” o determină să 
accepte, în cele din urmă, mariajul Voichiţei. O epidemie de ciumă loveşte casa 
bătrânei şi toți feciorii mor. Rămasă singură, deznădăjduită, când merge la cimitir să-şi 
tămâieze mortul (potrivit unui obicei păstrat şi astăzi) îl blestemă pe fiul cel mare, mort. 
Atins de puterea blestemului, Constantin iese din mormânt în mod miraculos: 
„Pământu crăpa/ Unde se-ntrupa/ Şi el se făcea:/ Tronuleţul lui,/ Negru căluşel;/ 
Pânzişoara lui,/ Ebânci calului;/ Măsureaua lui,/ Chinga calului;/ Piedeceaua lui,/ Frâul 
calului./ Şi el se-ntrupa,/ Sălta şi zbura” şi pleacă după sora lui. Pe Voica o găseşte „În 
horă jucând” şi, tot în chip miraculos, zboară cu ea „Prin negre întunerici,/ Prin sfinte 
biserici./ Sus, pe rămurele/ Cântau păsărele:/ «Unde s-a văzut/ Şi s-a pomenit/ Ducă-şi 
mort pe viu?!” până în pragul casei părintești. 

Mama o recunoaşte numai după ce fata îi aruncă pe fereastră inelul de logodnă. 
În timp ce mortul-strigoi dispare, ele se îmbrăţişează şi mor: „În prag că se-ntâlnea/ Şi 
să-mbrățişa/ Şi se săruta,/ Stei că se făcea,/ De se pomenea/ Şi s-o pomeni/ Cât soare pe 
cer va fi!” 

Dacă în prima parte a baladei narațiunea se desfăşoară într-un cadru real al unui 
sat românesc, în partea a doua, după adresarea blestemului, evenimențialul este 
transferat în planul fantastic, însă un fantastic aproape „apocaliptic”, generat de 
„concretizarea” în imaginarul popular a unor elemente din străvechiul fond de credinţe 
şi superstiții. Metamorfoza sicriului în cal şi a mortului în strigoi reprezintă cel mai 
interesant şi cel mai bine realizat element fantastic din conţinutul textului, modificând 
ordinea firească, naturală a lucrurilor şi inspirând groază. 

Variantele româneşti care valorifică artistic tema Lenore se apropie, tipologic, 
de cele greceşti, albaneze şi bulgare de nord-est, în timp ce versiunile bulgare de vest şi 
sârbo-croate sunt mai apropiate de tipul occidental, în care accentul este pus pe dorul 
fetei aflate departe de cei dragi şi nu pe suferința mamei. 


TEMĂ PROPUSĂ PENTRU DEZBATERE ÎN CADRUL ÎNTÂLNIRII TUTORIALE 

Lecturaţi din antologiile Balade populare româneşti de Al.Amzulescu, Poezii populare 
române de G.Dem.Teodorescu şi Soarele şi Luna de Bogan Petriceicu-Hasdeu, baladele Soarele şi 
Luna, Iovan Iorgovan, Voichiţa (Voica), și apoi prezentaţi: 

-tema şi motivele baladei; 

-actanții; 

-elementele fantastice şi mitico-simbolice; 

-valenţele artistice ale creaţiei; 

-semnificaţia, mesajul textului, care reliefează o anumită Forma mentis; 


171 Lucian Blaga, Ceasornicul de nisip, Editura Dacia, Cluj, 1973, pp. 118-119. 

3. Cântecul epic eroic 

Este o specie bogat reprezentată în folclorul românesc, fiind cunoscută şi sub 
denumirea de cântec voinicesc, cântec vitejesc. Acest tip reflectă o forma mentis 
specifică perioadei de Ev mediu al spațiului autohton, dominată de numeroase conflicte. 
Curajul, vitejia, iscusința, mândria, spiritul de dreptate definesc un comportament 
specific acelor vremuri, şi anume comportamentul eroic. 

Tema eroică este dominantă, însă în cele mai multe balade de acest tip întâlnim 
şi teme vechi, mitologice (căutarea soției, pețitul) şi teme de circulație europeană 
(regăsirea fraților înstrăinați). 

Întrucât răspundeau aspirațiilor maselor populare, creaţiile ce  reliefează 
conflictele feudale şi lupta împotriva duşmanilor din exterior (turci, tătari) s-au 
conservat mult mai bine în repertoriul epic. Personaje precum Toma Alimoş, Corbea, 
Doncilă, Mihu Haiducul, Dobrişan au devenit eroi populari. 

Cele mai multe cântece eroice relevă conflicte izolate între români şi turci sau 
tătari, adversarul protagonistului fiind o forță umană şi nu una supranaturală (ca în 
baladele mitologice). În locul elementelor fantastice este utilizată hiperbola pentru a 
evidenția trăsăturile deosebite ale actantului. De obicei, pentru a birui adversarul, el are 
nevoie de un adjuvant, reprezentat printr-un cal năzdrăvan, un alt erou, o pasăre 
miraculoasă etc. Baladele din ciclul Novăceştilor şi Badiul sunt reprezentative pentru 
tema conflictului cu turcii, dar şi ca mesaj şi realizare în plan estetic. 

În balada Badiul, actantul are dublă ocupaţie, ziua fiind cârciumar, iar noaptea 
duşman aprig al turcilor. Creionarea portretului este realizată de poetul anonim printr-o 
hiperbolă sugestivă: „EI ziua/ Cârciumăreşte,/ Seara bea/ Şi chiuieşte,/ Iar noaptea/ 
măcelăreşte,/ Cu cincizeci de măcelari,/ Tot agale şi turci mari”. Aflând despre 
activitatea sa nocturnă, turcii îl prind într-o noapte şi îl chinuie. Pentru a sublinia vitejia 
eroului în contrast cu frica opozanților, creatorul popular apelează din nou la hiperbolă, 
căci turcii, pentru a-l imobiliza folosesc o sfoară cât otgonul: „ȘI-l lega/ Tot cu mătase,/ 
Cu sfoara/ pletită-n şase,/ Cu arcanul/ Cât otgonul,/ Să nu se mai mişte omul.” 
Încercarea soției de a-l salva, oferindu-le duşmanilor o sumă mare de bani, eşuează. La 
îndemnul eroului, femeia, păcălindu-i pe turci, merge şi îl vesteşte pe nepotul soţului, 
viteazul Neculcea, iar acesta, înşelându-le bănuiala, pentru că se dă drept grec, îl 
dezleagă pe Badiu şi amândoi îi măcelăresc pe adversari. Punctul culminant al baladei, 
realizat artistic prin hiperbole, îl constituie confruntarea protagonistului cu turcii. Este 
reliefat comportamentul eroic al acestuia, în faţa căruia duşmanii nu mai sunt în stare să 
riposteze: „Apoi Badiul ce făcea?/ Mâna-n paloşe punea,/ P-ăl tăios mi-l alegea,/ Uşa 
mare deschidea,/ În pragul ei se oprea/ Şi pe turci că suduia,/ Câte unul că-i chema./ 
Turcii se cutremura,/ Câte unul se ducea,/ Iar Badiul, de-l ajungea,/ Numai de păr l- 
apuca,/ În bătătură-l ducea,/ Pe tăietor îl punea,/ Cu paloş îl reteza,/ Capul/ Că i-l 
arunca,/ Trupul/ Jos că rămânea”. Apoi dau foc casei şi oasele turcilor prefăcute în 
scrum le aruncă în Dunăre: 


„Arde casa, ori nu arde, şi Badiul s-apuca, 
Dar de foc au turcii parte! Cu lopata de-i strângea; 
Dacă focul se sfârşea, Oasele câte găsea 
Turcii scrum că se făcea Tot de-o parte le punea; 

Scrum negru cât rămânea Badiul oasele-ncărca, 
Tot cu ciur, La Dunăre le ducea, 

ÎI ciuruia. Şi-n Dunăre le-arunca.” 
Bădiuleasa scrum lua, 


În general, în baladele a căror temă o constituie conflictul cu cotropitori, 
deznodământul, conform unui ideal eroic specific acelor veacuri dominate de 
permanente primejdii şi de confruntări sângeroase, aduce moartea celor învinşi, a 
duşmanilor. 

Un loc însemnat îl deţin şi cântecele epice care relatează conflicte feudale, din 
această categorie foarte cunoscută fiind balada Corbea. Viteazul Corbea se află „În 
temniță la Opriş”, închis de 27 de ani din porunca lui Vodă Ștefăniță. Mama îl găseşte 
după îndelungi căutări, vorbeşte cu el şi merge la voievod, căruia îi cere îndurare pentru 
fiul său: „— Iartă, doamne, Ştefan Vodă,/ Iartă, doamne, pe Corbea,/ Sărăcuţ de maică- 
sa,/ C-o da bir cu birnicii,/ Găleata ca nemeşii,/ Bănetul ca vameşii/ Ş-o fi-n rând cu 
boierii!” Neînduplecat, Vodă o vesteşte că i-o va oferi ca logodnică fiului ei pe 
„Jupâneasa/ Carpena,/ Adusă/ Din Slatina/ Numai din topor cioplită/ Şi din bardă 
bărduită,/ Pe la vârf cam ascuţită,/ Pe la mijloc e strujită;/ La tulpină văruită.” Voinicul 
înțelege că i se pregăteşte moarte prin tragerea în țeapă şi o roagă pe mama sa să aducă 
din „grajdul Corbii”, aflat în „ţara Moldovii”, calul năzdrăvan pentru a-l încânta pe 
voievod. Corbea este în cele din urmă eliberat, printr-un şiretlic, o ia pe mama sa şi sare 
peste zidurile curții domneşti. Se întoarce, iar apariția lui provoacă spaimă, însuşi 
domnitorul pierzându-și siguranţa de sine. Îi pedepseşte pe boieri şi pe Ştefăniţă Vodă, 
răzbunarea lui provocând satisfacţie interpretului şi receptorilor, care îl urmăresc mai 
departe pe erou: „Corbea, dacă-mi ajungea,/ De pe cal descălica,/ Tocma-n casă că-mi 
intra,/ Ştefan Vodă tremura,/ Boierii încremea./ De frică ce le erea,/ Ei la masă că-l 
poftea./ Dar Corbea ce mi-şi făcea?/ El la masă nu şedea, / *N pragul/ Uşii se punea./ 
Paloşul/ În mâini lua,/ Mânecele-şi sumeţea,/ Pe boieri că mi-i tăia,/ Sânge la glezne 
erea./ Apoi Corbea se scula,/ Iar pe Roşu-ncălica,/ Şi pe Roşu-l repezea,/ Ş-apuca de 
mi-şi mergea/ 'Tot în Ţara Ungurească,/ Acolo să haiducească.” 

Ca şi în celelalte cântece eroice, hiperbola este în balada Corbea figura stilistică 
dominantă, prin care creatorul de folclor descrie actantul în toate situațiile în care apare. 
Uneori, ca în secvenţa narativă în care este relevată suferinţa eroului din timpul 
detenției îndelungate, hiperbola atinge graniţa cu fantasticul: „— Maică, măiculiţa mea,/ 
Maică, parcă tot sunt viu,/ Dar numai sufletu-mi ţiu./ În temniţă m-am uscat,/ Că-n ea, 
de când am intrat,/ Din chica ce mi-a crescut/ Mi-am făcut/ De aşternut,/ Cu barba m- 
am învelit,/ Cu mustăţi m-am ştergărit./ Aicea când am intrat,/ Ce-am văzut când m- 
am uitat?/ Bâjbâiau/ Şerpoaicele/ Şi ereau/ Ca acele,/ Broaştele —/ Ca nucile,/ Năpârci — 
ca undrelele./ Acum sunt şerpoaicele,/ Maică, sunt ca grinzile,/ Broaştele —/ Ca 
ploscile,/ Şi năpârci — ca buţile./ De când, maică, am intrat,/ Pic de vin n-am mai gustat,/ 
Somn nu m-a mai apucat./ Pe toate că le-am răbdat/ Şi pe toate le-aş răbda/ De n-ar fi 
una mai rea,/ C-o drăcoaică/ De şerpoaică,/ Bat-o Maica Precista,/ S-a-ncuibat în barba 
mea./ Ea, maică, că mi-a ouat,/ Ouăle şi le-a lăsat/ În fundul şalvarului,/ Fundul 
pozunarului;/ În sănul meu s-a clocit/ Şi puii şi-a colăcit;/ În sânul meu că şi-i creşte/ Şi 
de coaste mă ciupeşte./ Unde, maică, se zgârceşte,/ Inimioara mi-o răceşte;/ Unde, 

maică, se întinde,/ Inimioara mi-o cuprinde!” 

Motivul calului năzdrăvan ne aminteşte de cel similar din universul basmelor, 
numai că în baladă animalul adjuvant al eroului nu are atribute fantastice. Cu toate 
acestea, secvențele în care el este prezentat fie singur, fie împreună cu stăpânul său, lasă 
impresia de vecinătate cu fantasticul: „Roşul mi se-nviora,/ Ochii roată că-şi făcea,/ 
Pretutindeni se uita,/ Toată ţara cuprindea,/ Şi-n tafturi/ De se umfla,/ Pământuri/ 
Cutremura,/ Şi-ncepea/ De râncheza,/ Casele se răsturna,/ Casele se dărâma,/ Numai 
stâlpii rămânea” sau „lată Corbea că-ncerca,/ lată Corbea că-mi pornea./ Drumul 
Roşului când da,/ Brazdă neagră răvărsa;/ Când pe Roşu-l frâncuia,/ Cu copita când 
lovea,/ Pietrele că scăpăra,/ Brazdă roşie vărsa;/ Cât e brazda plugului/ Atât e a 
Roşului!/ O dată curtea-nvârtea,/ Iar când fu d-a doilea,/ Printre lume se băga ...”. 

Din cele prezentate se poate constata că hiperbola deţine un rol major în cadrul 
cântecelor eroice, în idealizarea imaginii eroului. Aceste fapte de folclor au îmbogățit 
fondul eposului popular, au sporit sfera tematică, răspunzând orizontului de aşteptare al 
ascultătorilor. Prin eroi precum Corbea, Toma Alimoş, Gruia lui Novac, Badiul etc. era 
reliefat profilul spiritual ideal al românului. 


4. Cântecul epic haiducesc 

Reprezintă o altă categorie importantă a epicii populare româneşti, în care sunt 
descrise fapte din secolele al XVIII-lea şi al XIX-lea, săvârşite de haiduci din perioada 
respectivă, identificaţi istoric. Evenimențialul este relatat mult mai aproape de cadrul 
său real, decât în cântecul eroic. În cântecul haiducesc se subliniază în special situaţia 
socială ce declanşează un conflict şi mai puțin calitățile, personalitatea protagonistului. 

Fiecare zonă folclorică din România are cântecele ei proprii despre aceia care 
au haiducit în ținutul respectiv. 

Spre deosebire de haiducii bulgari şi sârbi, a căror luptă avea ca scop eliberarea 
națională, haiducii din spațiul românesc luptă pentru dreptate socială, opozanții lor fiind 
cei bogați, ciocoii. Prin intermediul cântecului haiducesc, poporul i-a glorificat pe cei 
care au opus rezistență asupririi, oprimării sociale, nume ca Pintea Viteazul, Iancu 
Jianu, Bujor, Dăian, Muscu, Radu Anghel, Gheorghilaş, Ion Pietrariu, Bolbocean etc. 
devenind cunoscute şi păstrându-se în memoria colectivă de-a lungul timpului. 

Nucleul narativ îl constituie, în general, conflictul dintre haiduc şi poteră, 
prinderea lui datorită trădării şi întemnițarea urmată fie de eliberarea actantului, fie de 
uciderea acestuia. 

În variantele baladei Pintea Viteazul reprezentative sunt motivul trădării şi cel 
al morții eroului. Numele haiducului, devenit legendar, este foarte cunoscut în 
Transilvania. Potrivit documentelor, era originar din Maramureş şi se numea Grigore 
Pintea. Motivele amintite sunt prezentate în varianta culeasă de Ion Pop-Reteganul, pe 
care o găsim în antologia din 1915, tipărită la Braşov, cu titlul Din literatura poporală. 
Pintea Viteazul. Balada poporală. 

Protagonistul, ale cărei trăsături sunt descrise sumar („Pintea cel tăcut,/ Dar la 
minte priceput”, „Pintea cel voinic,/ În năcaz trăit de mic”, ne apare la început ca slugă 
„La curţile Stupului,/ Stupului, bogatului”, „stăpân rău”. Întrucât nu mai poate suporta 
sărăcia şi condiţiile grele, în care este silit să muncească, decide să plece în codru, unde 
„Sunt voinici o sută nouă,/ Voinici de-ai codrului,/ Puişori de-ai lotrului”. În țară şi 

dincolo de ea, până la împărăție, se răspândesc cu repeziciune veştile despre isprăvile şi 
vitejia sa fără seamăn: „Foaie verde lemn dubit,/ Vestea-n ţară a ieşit/ De-un viteaz 
nebiruit/ Care Pintea e numit,/ De-un viteaz afar’ din seamă/ Pe care Pintea mi-l 
cheamă./ Ţine calea la strâmtori/ Şi opreşte negustori/ De-i scapă de gălbiori./ El 
izbânzi tot face nouă,/ Şi din ţară-n ţară trece,/ Cu ortaci o sută zece./ Mers-a vestea, să 
se ştie,/ Până sus, la-mpărăție”. 

Încercările pandurilor, ale „cătanelor împărăteşti” de a-l prinde şi de a-l ucide se 
dovedesc zadarnice, pentru că viteazul, la fel ca eroul grec Ahile sau ca Sigurd 
(Siegfried) din mitologia nordică, deține un secret care-l face invincibil: „Pintea mult 
mai vitejea,/ Mulţi duşmani el mai culca/ Și nimica nu-i păsa,/ Glonţ pe el nu-l vătăma,/ 
Sabia nu mi-l tăia,/ C-aşa mi l-a fost vrăjit/ Maică-sa, când a fost mic;/ C-aşa mi l-a 
fermecat/ Maică-sa, când l-a băiat!” Însă, există un punct vulnerabil ca şi la cei doi eroi 
mitici (călcâiul lui Ahile, iar la Sigurd, mica pată pe umărul de care se prinsese un fir de 
iarbă neagră, în timp ce el se scălda în sângele balaurului Fafner), pe care Pintea îl 
dezvăluie ortacilor săi: „— Fraților, fârtaților,/ Zise Pintea soților,/ Voi de mine-ţi afla/ 
Moartea mea din ce va sta:/ Din trei fire de grâu sfânt,/ Dintr-un plumbut de argint/ 
Bine-n puşcă-nţepenit,/ Subsuoară-mi nimerit,/ Subsuoară de-a stânga,/ C-acolo-mi stă 
puterea!” 

Într-o zi, la îndemnul haiducului, câţiva ortaci pradă Baia, sunt prinşi de panduri 
şi, pentru a se salva, deconspiră cele aflate de la Pintea. Poetul anonim a inserat în text, 
în mod simbolic, motivul visului prevestitor, oracular, pentru a pregăti episodul 
semnificativ, definitoriu al baladei, momentul culminant, reprezentat de moartea 
actantului: „Şi cum sta şi aştepta,/ Un somn greu că-l cuprindea/ Și un vis urât visa:/ 
Săbioara lui cea nouă,/ O visa că-i ruptă-n două,/ Săbioara lui cea veche/ O visa că-i 
ruptă-n şepte.” Sabia este „o armă de decizie, un instrument al adevărului în acțiune”, 
„un simbol al puterii în stare să dea sau să ia viaţa”"?, mijlocul prin care eroul îşi 
atingea scopul, luptând împotriva oprimării, a nedreptăților sociale. Ruperea ei 
simbolizează, în visul său, în planul etic, frângerea unui ideal social şi în plan ontologic, 
finitudinea, moartea. 

Pintea Viteazul îi înfruntă pe panduri, dar este rănit de aceştia şi, înainte de a-şi 
da sufletul, îi blestemă pe trădători: „Dar de-au spus ca să mă vânză/ Şi pandurii să mă 
prinză,/ Doamne,-atuncea tu să-i bați,/ Că nu-s fraţi adevărați!” şi exprimă ceea ce am 
putea numi un testament spiritual: „— O sută cincizeci ai mei,/ Toţi voinici ca nişte 
zmei, / Rămâneți în codru verde,/ Unde urma vi se pierde./ Şi ţineţi toți laolaltă/ Şi nu vă 
dați niciodată!/ Nu dați sfatul/ La fârtatul,/ Că fârtatul/ Pune capul!/ Ascultaţi, voinici, 
de mine./ Sfatul nu vi-l dați la nime;/ Cui îi dați pâne şi sare,/ Ăla te mâncă, mai tare;/ 
Cui îi eşti frate şi părinte,/ Ăla mai întâi te vinde! ...;/ De azi, Pintea, viteaz mare,/ N-a 
tăia domni în cărare;/ Pintea a gătat cu toate/ Şi acum trage de moarte./ Dintre voi cin” 
mă iubeşte,/ Cine pe Pintea-l jeleşte,/ După ce voi muri eu,/ să-mi tunză tot părul meu/ 
Şi-n zile de sărbătoare/ Să-l puie-n poartă la soare/ În poarta oraşului,/ În ochii 
norodului./ Să-l pieptene fetele/ Toate duminecile,/ Să-l sufle vânturile/ Colea, 
primăverile!/ Trei voinici s-au şi aflat,/ Părul lui de i-au tăiat:/ Unu-i Gheorghe 

Sălăgeanul,/ Altu-i Mitru Ardeleanul/ Şi cu Ion Moldovanul./ Ei părul că i-au tăiat,/ În 
poartă l-au aşezat, Pintea să se pomenească/ În cea ţară ungurească/ Şi-n ţara 
ardelenească;/ De români fie horit / Şi de străini pomenit!” 

Spre deosebire de cântecul eroic, al cărui deznodământ evidențiază victoria 
protagonistului asupra adversarului, în cântecul haiducesc finalul este, de obicei, tragic, 
consemnându-se moartea eroului, fiind astfel, în mare parte, respectat adevărul istoric. 
Însă, haiducului i se atribuie însuşiri eroice şi fapte care nu-i aparţin. 

În multe variante ale baladelor de acest tip „confruntarea cu potera este 
precedată de reprezentarea principalelor isprăvi ale haiducului, a vieţii de codru şi a 
relațiilor lui sentimentale, într-o manieră generalizată care conturează tipul voinicului 
haiduc, identic, prin trăsăturile lui relevante, în toate creațiile de acest gen, indiferent de 
indiciile care le particularizează". 

Personajele cântecelor epice haiduceşti sunt prezentate mereu în acţiune, sunt 
animate de un extraordinar dinamism, iar faptele pe care le săvârşesc lasă impresia unor 
fiinte giganteşti, înconjurate de aureolă. După cum afirmă Ovidiu Papadima, „în 
baladele haiduceşti ai impresia că treci dincolo de Renaştere spre Baroc. Eroii sunt nişte 
coloşi, cu staturile şi musculatura lui Michelangelo şi a tablourilor lui Caravaggio. 
Portul lor îi arată că sunt oameni ai locului, undeva spre Răsărit, unde vitejia îşi are 
rădăcinile într-un trecut eroic şi dureros, aici la răscrucea unor imperii strivitoare. 
Stilizarea hieratică feudală a dispărut. Sunt aici oameni aspri ai gliei, ieşiţi de-a dreptul 
din energiile inepuizabile ale poporului.” "4 

Pe lângă fapte ale haiducilor au fost transfigurate la nivel artistic şi fapte ale 
unor hoți/,hoţomani”. Textele respective au avut o circulație foarte restrânsă, strict 
locală, fiind de „factura unor jurnale orale versificate”.175 Hoţomanii (de exemplu, 
Codrean) au stârnit admiraţia oamenilor din popor, prin îndrăzneala, curajul şi 1scusința 
cu care îi deposedau pe cei atacați, în acea epocă oamenii simpli fiind deosebit de 
impresionați de orice acțiune ieșită din tipar, mai ales dacă era îndreptată împotriva 
celor ce îi asupreau. Distincția între baladele haiduceşti şi cele despre hoţomani este 


Gaia îi u . xs, 176 
foarte greu de stabilit, deoarece creatorii „nu au semnalat trăsătura determinantă”. 


5. Balada nuvelistică 
Se întâlneşte într-un număr destul de mare, reprezentând, cum observă Ovidiu 
Bîrlea, „cam două cincimi din repertoriul național, dar fiind preponderente în 
NI ANM . z177 
Transilvania şi Moldova nordică” . 
In balada nuvelistică sunt prezentate acele fapte din existenţa cotidiană, care se 
disting de cele obişnuite şi care au alimentat universul imaginar popular. Hiperbola este 
inserată rareori şi doar în momentele culminante ale evenimențţialului, relatarea fiind 


păstrată în limitele verosimilului. 

În cadrul acestei categorii, baladele familiale sunt cele mai numeroase. 
Tematica este foarte diversă, oglindind relații între părinți şi copii, frați şi surori sau 
între alte categorii de rudenie, relații erotice, pasionale dintre îndrăgostiți, dintre soți. La 
acestea se adaugă tema soției necredincioase, a soției vândute, a fetei care îşi otrăveşte 
fratele, a mamei care îşi ucide fiul în complicitate cu amantul etc. Unele dintre aceste 
teme au o circulație amplă în spațiul european. De exemplu, tema soldatului care se 
întoarce acasă după o îndelungată absenţă, chiar în ziua când soţia se pregăteşte să se 
căsătorească a doua oară (Moşneagul) există şi în creaţii populare similare vest 
europene (Ritorno del marito, Le Retour du soldat). 

O altă cunoscută temă, vânzarea soției, inspirată din realitatea socială a 
veacurilor trecute şi consemnată în documentele de atunci, este răspândită în sud-estul 
Europei. În folclorul românesc poate fi întâlnită în două tipuri distincte: 1) în primul tip, 
actantul fiind sărăcit din cauza birurilor îşi oferă soția pentru a scăpa de povara 
datoriilor; 2) în al doilea tip, protagonistul sărăcit de birurile grele îşi vinde soția, pentru 
ca, după actul de vânzare, cumpărătorul şi femeia vândută să se recunoască drept frați. 

Pentru primul tip relevante sunt baladele Tudor Zăvălaș, Tudor Tudoraş, Tudor 
Dobrogeanu. Eroul, Tudor, căsătorit cu frumoasa fiică a unui turc bogat, strânge o 
avere considerabilă de pe urma cârciumăritului practicat de soția sa în drumul frecventat 
de ostaşii care se îndreptau către Țarigrad. Din cauza aceasta turcii, vestiți pentru 
lăcomia lor, devin invidioşi şi îl supun pe tânăr unui bir neîndurător, până îl sărăcesc. El 
se adresează sultanului care-i primeşte plângerea, dar îl absolvă de bir în schimbul 
femeii pe care i-o cere: „Să-ţi dai pe mândra ta/ Ca să scapi de belea”. Tudor se întoarce 
acasă fără soţie şi moare de dor şi jale: „Din ochi lăcrăma,/ Din inimă greu ofta,/ Din 
picioare se usca/ Pân” ce mi se prăpădea”. 

Balada Oleac sau Mocan Oleac este reprezentativă pentru al doilea tip şi are ca 
deznodământ regăsirea fraților. 

Protagonistul, Oleac din Inidioara (Hunedoara) se însoară cu o tânără frumoasă 
şi bogată, fiica preotului Oprea din Moldova. Eroul este supus unor biruri extrem de 
apăsătoare şi, cu toate că îşi vindea averea, nu reuşeşte să scape de ele. De aceea, se 
hotărăşte să îşi vândă soția, cumpărătorul fiind însuşi fratele ei, care în copilărie fusese 
luat rob de către turci. El îşi recunoaşte sora şi îl scapă pe Oleac de bir. 

Foarte răspândită în folclorul mai multor popoare europene este tema 
logodnicilor nefericiți. La noi, tema este valorificată artistic în balada Logodnicii 
nefericiți, cu varianta Doi tineri s-au avut dragi. Întrucât părinţii se împotrivesc 
logodnei şi apoi căsătoriei a doi tineri care se iubeau „de mititei”, aceştia hotărăsc să se 
sinucidă şi se aruncă în Dunăre, „La plopu cu frunza-n dungă,/ Unde-i apa mai adâncă./ 
La plopu cu frunza lată,/ Unde-i apa adunată”. După moarte ei renasc sub forma a doi 
arbori îmbrățişați: „Pă mormântu la băiat,/ A crescut un fir de brad./ Pă mormântu la 
fetită,/ A crescut un fir de viţă./ Vita mare că-mi creştea,/ Și pă brad îl cuprindea”. 

Spre deosebire de cântecele epice eroice, ample, străbătute de dinamism şi de 
tonul optimist, baladele nuvelistice sunt reduse ca dimensiune şi caracterizate printr-un 
deznodământ tragic. De asemenea, din punct de vedere artistic nu se remarcă prin 
realizări deosebite. 


87 


6. Transmiterea cântecului epic 

O chestiune importantă o reprezintă modul în care au fost transmise aceste fapte 
de folclor. Cântecele epice au circulat în spaţiile folclorice datorită grupurilor de lăutari 
care le învățau fie de la alți lăutari, fie de la membri ai familiei care fuseseră ei înşişi 
cântăreți. De obicei, nunțile şi hramurile constituiau cele mai bune prilejuri pentru 
interpretarea cântecelor epice, interpreţii de folclor dovedindu-şi măiestria lor, 
capacitatea de a evoca fapte memorabile ale unor eroi populari. Printre interpreţii de 
renume se situează lăutarul brăilean Petrea, Creţul Şolcan (principalul informator al lui 
G. Dem. Teodorescu), Stan Şerban, Mihai Constantin, Marin Dorcea. 

Era necesar ca lăutarii să interpreteze baladele într-un anume stil, astfel încât să 
fie urmărite cu interes de către ascultători. „Zicerea” baladei era precedată de o melodie 
lentă, numită „taxâm””, pentru a se crea o atmosferă specifică. 

În funcție de conţinutul cântecului epic, lăutarii alternau „zicerea” (interpretarea 
cântată) cu recitarea, îndeosebi în momentul culminant al narațiunii. 

Referitor la maniera pe care cântăreții baladelor o adoptau pentru a trezi atenția 
ascultătorilor, Gheorghe Vrabie notează: „Declamată şi cântată pe anumite melodii în 
faţa mulțimilor adunate să petreacă (la hramuri, nunți sau bâlciuri), balada devine o 
poemă retorică. Cântărețul ține o cuvântare în versuri, cu scopul de a informa asupra a 
ceea ce se întâmplă când mama trăieşte cu turcul ori când soarele vrea să se 
căsătorească cu soră-sa; informează despre faptele haiducilor etc. În sens larg, balada 
este, prin natura ei, didactică şi moralizatoare. Pentru a merge la inima ascultătorilor şi 
a-i convinge şi impresiona despre cele narate, lăutarul se pune în situația unui orator 
popular. De aceea, în baladă, predomină ca mijloc de exprimare figurile de stil, un 
sistem de repetiții folosit în scop afectiv. Cunoscute şi în literatura oratorică a 
antichităţii, asemenea mijloace mai au de scop să susțină avântul retoric al 
cântărețului” "S. 

La încheierea secvenţelor narative, pentru a-şi odihni vocea şi pentru a se 
concentra asupra unității narative următoare, lăutarul introducea pasaje instrumentale. 
De asemenea, acesta era pentru receptori un prilej de a reflecta la cele ascultate până 
atunci. Interpretarea cântecului epic se încheia, de obicei, printr-o formulă menită a 
provoca ilaritate şi a „produce destinderea necesară angajării într-o nouă aventură 
narativă”? 

Cântecul epic a existat în tot spaţiul european, însă zona favorabilă circulației 
lui a fost partea de sud-est a continentului nostru. Ca atare, este firesc ca unele teme să 
fie întâlnite la diverse popoare. În acest sens, potrivit unei statistici realizate, Adrian 
Fochi observa că din 401 de subiecte existente în cântecul epic românesc, 41 se găsesc 
şi la bulgari, 29 de sârbi, 13 la neogreci şi albanezi, 12 la macedoneni şi 1 la 
istroromâni. Este o dovadă a largii răspândiri a acestei specii folclorice, a îmbogățirii 
sale în timp, a evoluției tematice, a permanentei adaptări la un modus vivendi, la 
realitățile istorice şi sociale, la structura spirituală a unui popor cu deosebite virtuți 


18 Gheorghe Vrabie, Folclorul. Obiect — principii — metodă — categorii, Editura Academiei, Bucureşti, 
1970, p. 324. 

179 Constantin Eretescu, Folclorul literar al românilor. O privire contemporană, Editura Compania, 
Bucureşti, 2004, p. 152. 

creatoare. 

TEMĂ PROPUSĂ PENTRU DEZBATERE ÎN CADRUL ÎNTÂLNIRILOR TUTORIALE 

Lecturaţi din antologiile de balade populare (G.Dem. Teodorescu,  Al.Amzulescu, 
V.Alecsandri), textele Badiul, Pintea Viteazul, Mocan Oleac şi reliefați: 

-categoria căreia îi aparține (cântec eroic, haiducesc, baladă nuvelistică); 

-tema şi motivele existente în fiecare text; 

-valenţele artistice ale fiecărei creații; 

-trăsături definitorii ale personajelor centrale. 

IX. MIORIȚA 

1. Aspecte generale 

Alături de cântecul epic despre Mănăstirea de la Curtea de Argeş (Meşterul 
Manole), balada păstorească Mioriţa este şi astăzi, ca şi în veacul trecut, dacă nu cea 
mai cunoscută atunci una dintre cele mai cunoscute creaţii populare româneşti, 
considerată în unanimitate de folclorişti drept o capodoperă, pentru că în bogata paletă a 
faptelor de folclor se distinge prin deosebitele sale valențe artistice. Poemul, descoperit 
de Alecu Russo în zona Vrancei şi publicat de V. Alecsandri în 1852, în primul volum 
de Poezii populare ale românilor, a generat numeroase interpretări, dezbateri 
controversate, studii despre geneza textului, despre structura de motive, circulația şi 
structura variantelor. 

Până în prezent au fost alese şi publicate peste 1000 de variante ale acestei 
creaţii răspândite pe întreg teritoriul României. Mioriţa a circulat ca baladă în Moldova, 
Muntenia, Dobrogea, Oltenia şi Banat, având propria ei melodie „şi numai accidental 
poate fi interpretată pe alte melodii, după cum numai accidental pe melodia Mioriței pot 
fi cântate şi alte texte”. 150 

În Transilvania, structura textului este mult mai simplă decât a variantelor din 
celelalte zone ale țării, fiind înregistrat sub formă de colind care se interpretează 
exclusiv la sărbătorirea Crăciunului. Ca şi în cazul variantelor-colind ale Meşterului 
Manole, cele ale Mioriţei reprezintă, în evoluţie, un stadiu mai arhaic. Variantele-colind 
se deosebesc de variantele-baladă moldo-muntene, prin structura metrică (de 7-8 silabe 
spre deosebire de 5-6 silabe în baladă), prin structura de motive (redusă în colind la 
două motive). De asemenea, Miorița-colind nu are melodie proprie, aceasta fiind 
împrumutată de la unul dintre colindele specifice zonei. Elementele arhaice, la nivelul 
lexicului, dar şi al conținutului, sunt mai numeroase în variantele sub formă de colind. 

De exemplu, complotul a doi sau mai mulți ciobani („păcurărei”) de a-l elimina 
pe unul dintre ei (de obicei „cel mai micu”) nu este întotdeauna determinat de motive 
economice, ci de abaterea de la o datorie strict profesională sau de un mobil de natură 
erotică. În unele colinde transilvănene, în drumul lor, ciobanii întâlnesc „o fată de 
maior” care, întrebată pe cine preferă dintre ei, declară că pe cel mai mic: 


„Ei mi se duceau — De cel străinelu 
L-o fântână lină, Că-i mai mititelu 
Cu cine-ntâlniră? Şi mai frumuşelu. 
Pe-o fată de maior” Aceşti veri primari 
Cu brâuţ, galben. Ei se voroviră 

Ei că-o întrebară, Pe cel străinelu 

Că de care-i place? Ca să mi-l omoare”. 
Că din grai grăiare: 


180 Constantin Eretescu, Folclorul literar al românilor. O privire contemporană, Editura Compania, 
Bucureşti, 2004, p. 161. 

® maior < germ. meier sau maghiarul major şi are aici înțelesul de cioban înstărit, vătaf de plai, 
conducător al unor locuri 

Uneori, alegerea fetei este înlocuită cu cea a păstorului mai tânăr şi de aceea, 
tovarăşii lui hotărăsc să-l omoare: 


„Nainte le iese — Tu de-i lua 
Fată de maior Noi te-om împuşca 
Cu guler galbin. ŞI te-om îngropa” 


— Asta s-o luăm. 


Motivația condamnării unuia dintre ciobani este ritualică, deoarece şi în cazul 
alegerii lui de către o fată (deci al dorinței de a se căsători) şi în cazul prezenței unei 
femei la stână se încălca o lege arhaică păstorească. 

Motivația de factură economică („Că-i mai ortoman/ Și-are oi mai multe/ 
Mândre şi cornute/ Şi cai învățați/ Şi câini mai bărbaţi”) din versiunea-baladă constituie 
pentru specialişti un reper în a considera că aceasta este mai nouă decât versiunea- 
colind. 

Prin urmare, aşa cum subliniază Constantin Eretescu, „prin desacralizarea 
versiunii transilvănene şi schimbarea funcției, a rezultat nu numai o nouă motivaţie a 


: Pia NE A i , : ; A 181 
conflictului, ci şi o amplificare a structurii narative a discursului poetic”. 


2. Scurt istoric al exegezei mioritice 

Despre geneza şi mesajul poemului mioritic, aparent simplu la o primă lectură, 
exegeții au formulat opinii diverse, nu o dată contradictorii, determinate nu atât de 
„diversitatea şi polarizarea semantică”1%2 a textului, cât de unghiurile diferite din care a 
fost abordat. Elementul principal al declanşării opiniilor contradictorii este însăşi 
varianta publicată de Alecsandri, căreia i s-a atribuit „statutul unui model exemplar ”® 
şi care a pătruns în circuitul livresc al culturii noastre. Prin notele de subsol consacrate 
acestei creații în volumul de Poezii populare ale românilor, existente şi într-o scrisoare 
adresată lui Eudoxiu Hurmuzachi, directorul revistei „Bucovina”, Alecsandri, fără s-o 
ştie la data respectivă, avea să influențeze, într-o mare măsură, exegeza Mioriței. 
Observațiile făcute de el se referă la conţinutul ideatic şi la valoarea estetică a baladei. 
Poetul era de părere că din cântecele populare se poate desprinde specificitatea, 
caracterul unei națiuni. Cu privire la poporul român, credea că fatalismul şi ideea 
predestinării sunt date esențiale. De pildă, versul „Și de-o fi să mor” îi sugerează că 
„românul are mare plecare a crede în soartă! El îşi împarte viaţa în zile bune şi zile rele, 
în oare ce aduc cu ele fericire sau nenorocire. Astfel, întâmplările lumei îl găsesc 
întotdeauna pregătit a primi loviturile lor, căci el se întăreşte în credința măngăietoare 
că aşa i-au fost scris! aşa i-au fost zodia! aşa i-au fost să fie! etc.”. 

Comentariul la versul „Au căzut o stea” articulează această idee: „Stelele au 
mare înrâurire asupra închipuirei românului. El crede că tot românul are câte o stea în 
ceruri ce este tainic legată de soarta lui. Aşa steaua omului se întunecă când el este 
amenințat de vreo cursă şi cade în văzduh când el se apropie de finitul vieţii. Pentru 


181 y: 
Ibidem, p. 263 
152 Pavel Ruxăndoiu, Folclorul literar în contextul culturii populare româneşti, ed. cit., p. 494. 
183 y: 
Ibidem. 

dânsul un om însemnat e născut cu stea în frunte”. 

Desigur, Alecsandri exagera când atribuia spiritualității tradiționale româneşti, 
ca notă definitorie ideea fatalismului. Meritul celui care a văzut în Miorița „un poem 
nepreţuit” este nu doar de a fi publicat-o, ci şi de a fi tradus-o în limba franceză, creația 
fund apreciată de Prosper Merimée şi Jules Michelet. 

În a doua jumătate a secolului al XIX-lea, când exegeza mioritică era încă în 
faza incipientă, Alexandru Odobescu, prin studiul Răsunete ale Pindului în Carpaţi — 
Diochiul — Năluca — Mioara — Moş Ajun (1861), deschide perspectiva interpretării 
mitologice a operei. Subliniază universalitatea temei morții premature şi a lamentaţiei 
generate de aceasta: „Moartea silnică şi fără veste, mai ales în vârsta juniei, a înfloririi, 
este o idee tristă, care întotdeauna pătrunde inima oamenilor de o mâhnire adâncă. 
Acest simţământ e vechi ca lumea: tot neamul omenesc poartă, de secole întregi, jalea 
tânărului păstor Abel, ucis cu mânie de crudul său frate Cain 18%, iar „toate popoarele au 
plâns cu plângeri modulate, pe junele ucis la floarea vârstei”. 

Scriitorul opinează că substanţa originară a baladei o reprezintă credințele 
foarte vechi, transmise în timp şi spațiu şi cum „un fir misterios leagă unele naţiuni şi 
unele epoci între ele... multe credinţe, multe creaţiuni ale imaginațiunii, vechimii se 
regăsesc în sânul naţiunilor moderne, ca un depozit strămoşesc”1%. Astfel, izvorul 
Mioriţei ar fi cântecul „de jale al juneţei învinse de moarte”, întrucât „poate acea idee n- 
a pierit cu totul din imaginațiunea națiunilor moderne şi mai ales din cercul de legende 
al poporului român”57. 

Aceasta îl determină să apropie creaţia românească mai întâi de cântecul lui 
Linos, care la eleni este „cântecul poporan cel mai însemnat”. În mitologia greacă, 
Linos este cunoscut ca muzician şi învăţător al lui Hercule, ucis, după unele variante 
chiar de elevul său, iar după altele de zeul Apollo, din cauza invidiei pentru deosebitele 
lui calități muzicale. Deci, ar fi exprimată ideea jertfei în artă. Potrivit unei alte variante, 
preluate de James Frazer în Creanga de aur, Linos ar fi murit sfâşiat de câinii unui 
păstor, tatăl său adoptiv. Cu siguranță Odobescu o cunoştea, căci el pomeneşte de 
personajul mitologic ca fiu al lui Apollo şi am nimfei Psamate, „sfâşiat de câini”, 
moartea fiind văzută ca un moment ritualic, ca şi cea a lui Adonis, sfâşiat de un mistreţ. 
În mitul lui Adonis, scriitorul vede un alt model al genezei baladei. Despre acesta 
notează: „Adonis a fost un frumos şi tânăr păstor, de care zeiţa chiar a frumuseţii, 
Vinerea, se înamorase şi pe care un mistreţ îl ucise, la vânătoare în păduri. Zeița îl caută 
alergând pretutindeni disperată şi-l plânse cu lacrimi nesfârşite, iar poeţii repetară pe mii 
de tonuri văietările ei. Cu toate acestea, junele Adonis fu silit să se scoboare în Iad, 
unde insuflă o nouă patimă stăpânei Tartarului, Persefonei. Lupta se declară atunci între 
amândouă zeițele şi spre a le împăca, tribunalul zeiesc hotărî ca Adonis să petreacă o 
parte a anului pe pământ, în dezmierdările Vinerei, iar cealaltă sub aspra ocrotire a 
negrei zeițe. Toată această fabulă, în care e învederat personificată natura cu 
preschimbările sale, dete naştere unei îndoite serbări, din care o parte, tristă şi duioasă, 


184 Alexandru Odobescu, Elogiu folclorului românesc, Editura pentru Literatură, Bucureşti, 1969, p. 
74. 

15 JDidem. 

15 Jpidem, p. 16. 

187 Ibidem, p. 77. 

poartă numele de [...] Pieirea şi se vestea prin cântările jalnice ale fluierelor gingreene 
[...]; iar cealaltă veselă şi zgomotoasă Aflarea, serba întoarcerea zeului pe pământ'"155. 

Asemănarea între Miorița şi acest mit antic 1 se pare scriitorului postpaşoptist 
evidentă, căci şi balada noastră „este izvorâtă şi dânsa din aceeaşi pornire de spirit ca 
toate cântecele antice ce jeleau pe un tânăr păstor ucis fără vreme în floarea juneţei..."15 
Mai departe, Odobescu, fără a cobori la nivelul demonstrației, remarcă doar o 
similitudine — interesantă — între acea „mândră crăiasă, a lumii mireasă” şi „zeiţa 
Iadului, Persefona, mândră mireasă a lui Adonis”. Autorul insistă în studiul său 
asupra motivului ultim al textului, cel al „„măicuţei bătrâne”, asupra căruia face o 
observaţie exagerată, pur speculativă, atunci când notează: „acea venerabilă «Măicuţă 
Bătrână cu brâul de lână, din ochi lăcrimând, pe câmpi alergând, pe toți întrebând» nu a 
luat ea oare locul amantei disperate, al acelei Vinere care: cu părul despletit rătăceşte 
prin păduri jalnică, despletită, desculță..."*! 

Cu privire la geneza baladei, Odobescu are convingerea că trebuie căutată în 
mitul lui Adonis şi cântecul lui Linos şi pentru a argumenta, folosindu-se de elemente 
lingvistice, încearcă o reconstituire a itinerariului operei din Balcani până în Carpaţi. De 
exemplu, pornind de la termenii „laiu” (= negru) şi „laie” (= neagră) folosiți de românii 
din Macedonia el ajunge la concluzia că Miorița ar fi fost creată în spațiul balcanic şi de 
acolo a fost transmisă, prin filiera macedo-română, românilor din zona carpatică. Teoria 
este sintetizată, în finalul studiului, astfel: „Iată-ne dar şi noi extaziați dinaintea acestei 
sublime privelişti, precum au fost şi primii aezi câmpeni ce au inventat pe aceste plaiuri 
cântecul lui Linos. Secolii şi l-au trecut unul altuia, adăugându-i idei şi expresiuni 
felurite; unii — poeţi iscusiți şi dogmatici l-au îmbinat cu cultul asiatic al lui Adonai şi 
astfel l-au confundat în subulizările păgânismului degradat; alți eleni, fii ai muntilor şi 
al naturei, l-au păstrat simplu, duios, plin de grație şi de melancolie şi apoi, în secolii 
mai târzii, coloniile cotropitoare de romani l-au cules cu sfinţenie de la dânşii, l-au 
întors pre limba lor şi l-au răspândit prin toată întinsa lor stăpânire. Poate că de atunci 
încă, negreşit nu mai târziu de al XV-lea secol, acest cântic păstoresc a trecut peste 
Dunăre unde s-a împlântat în memoria poporului, sub forma baladei Mioara”1?. 

Dincolo de erorile şi exagerările existente în paginile de exegeză a baladei, 
Odobescu are meritul de a fi deschis perspectiva mitologică de interpretare a Mioriței, 
de a fi intuit existenţa la baza ei a unor reminiscenţe ale miturilor zeilor vegetației. 

Acestui text fundamental din literatura noastră populară, remarcabilul folclorist 
Dumitru Caracostea i-a consacrat patru decenii de cercetare riguroasă (începând din 
1915), concretizată într-un studiu amplu, sistematic, exhaustiv (v. Poezia tradițională 
română, vol. 1). Abordarea o face din perspectivă geografică şi anistorică, demersul 
începând cu interpretarea critică a variantei publicate de Alecsandri, deoarece aceasta 
„este şi va rămâne în conştiinţa națională echivalentă cu însăşi Miori an: 


15 Jpidem, p. 79. 

15 Ibidem, p. 82. 

1% Ibidem, p. 83. 

191 bidem. 

192 Jpidem, pp. 90-91. 

1% Dumitru Caracostea, Poezia tradițională română, vol. 1, Editura pentru Literatură, Bucureşti, 1969, 
p. 32 

Exegetul remarcă în cunoscuta variantă o serie de nepotriviri. Astfel, consideră 
eronat a asocia începutul textului („iată vin în cale/ se cobor la vale”) cu ideea de 
transhumanță, întrucât „e o contrazicere între începutul baladei şi dorinţa ciobanului de 
a fi înmormântat în preajma stânii acum părăsită, rămasă în urmă”.1** De aceea, dorința 
exprimată de cioban de a fi îngropat „în dosul stânii” 1 se pare a fi fost introdusă mai 
târziu în textul inițial. 

Neadecvat i se pare a lega originea baladei de zona vrânceană, de unde a fost 
culeasă, iar o modificare în conținut prin introducerea păstorului vrâncean crede că a 
fost făcută de către editor, datorită circumstanțelor istorico-politice de la mijlocul 
secolului al XIX-lea. În acest sens, exegetul notează: „Avem dovezi că balada culeasă 
de Russo a fost, înaintea publicării ei, cetită, admirată şi discutată în cercuri în care 
unirea era de pe atunci, o idee călăuză. A da munteanului, în o baladă poporană, rolul 
de ucigaş al moldoveanului, nemulțumea simţirea acestei generații. Lucrul se schimba 
atunci când ucigaşul era un vrâncean, cioban dintr-o anumită plasă a Moldovei, 
modificare cu atât mai firească, cu cât era înlesnită, prin amintirea ținutului unde fusese 
culeasă balada”. 

Şirul inadvertenţelor continuă, folcloristul remarcând nepotriviri şi în 
portretizarea ciobanului mioritic (părul ca „pana corbului” şi mustăţile ca „spicul 
grâului” — aceasta fiind în afara unor date fireşti ale biologicului), în solicitarea lui de a 
fi îngropat „în strunga de oi (...)/ în dosul stânii” (strunga oilor nefiind situată în dosul 
stânii), în solicitarea oii năzdrăvane de a-şi chema câinele „cel mai bărbătesc/ şi cel mai 
frățesc” (din moment ce, cum suntem informaţi, el avea „câini mai bărbaţi” decât 
confrații săi). În ceea ce priveşte două versuri din motivul testamentului, „Păsărele mii/ 
Şi stele făclii”, Caracostea opinează „că ele au fost sau modificate sau adăugate de 
poet”, întrucât „o probă avem în faptul că imaginea din ultimul vers apare şi în 
creaţiunea poetului”"*S, La Magenta, al cărui final este următorul: „Și pe câmpul luptei 
să ai o făclie/ o lampă cerească, o stea argintie!”. El remarcă, de asemenea, într-o notă a 
pastelului Miezul iernii, o imagine similară: „Mii de stele argintii/ În nemărginitul 
templu ard ca veşnice făclii”. De aici, concluzia cercetătorului că „versurile finale din 
Mioriţa unde aflăm imaginea aceasta familiară a lui Alecsandri, au fost adăugate de 
poet, pentru a da baladei o încheiere mai rotunjită”. 

Analizarea minuțioasă a variantei Alecsandri generează concluzia că „totalul 
părților referitoare la maica bătrână, privit din punct de vedere estetic, ne apare, ca şi 
partea aceea unde intervine mioriţa, într-o atât de strânsă, organică legătură cu ideea 
fundamentală a baladei, încât suntem înclinați să credem că a fost de la început o notă 
esenţială a acestui cântec bătrânesc”.1% În ceea ce priveşte „concepţia care stăpâneşte şi 
unifică întreaga baladă”, afirmă că „simţământul de iubire față de oi şi de mamă — iată 
ce însufleţeşte întregul.” 


154 Ibidem, p. 34. 
1% Ibidem, p. 41. 
1% Tbidem, p. 50. 
1% Ibidem, p. 57. 
1% Ibidem, p. 61. 
1% jbidem. 

După varianta Alecsandri, exegetul abordează variantele înregistrate ale 
Mioriţei, pentru a descoperi tiparul genetic al textului în funcție de geografia motivelor. 
În variantele din Moldova observă o rarefiere a motivului măicuţei bătrâne şi de data 
aceasta, îl consideră un element nou în text. La sfârşitul analizei variantelor moldovene 
concluzionează că motivul cel mai des întâlnit este cel al testamentului ciobanului, 
element central al cântecului, „acel element care revine fără excepţie în toate variantele 
şi dovedeşte o mai vie putere de expansiune în contaminări."20% 

Într-un alt capitol se ocupă de variantele muntene şi oltene, abordate din aceeaşi 
perspectivă, geografică. Privitor la varianta lui G. Dem. Teodorescu, în care „măicuţa 
bătrână” este substituită cu o „mândră fetiță”, Caracostea opinează că modificarea ar fi 
fost făcută de interpretul popular, pentru a oferi publicului ceea ce el „putea să guste”. 

În atenţia folcloristului se află şi două variante aromâne (una culeasă de Pericle 
Papahagi, cealaltă de D. Caracostea de la un aromân din Epir), în care comun este 
motivul testamentului. Aceasta îl determină să afirme că înainte de separarea limbii 
române în dialecte nu a existat un text complet al Mioriței, ci doar episodul 
testamentului, dezvoltat de-a lungul timpului până la forma cunoscută a baladei. Ca 
atare, „avem un temei să afirmăm -— notează Caracostea — că într-o fază, când nu se 
făcuse încă răzlețirea principalelor ramuri române, circula, în străvechea limbă 
românească, un cântec simplu, care da glas iubirii de îndeletnicirea păstorească 
prelungită şi dincolo de moarte." 

Spre deosebire de alți cercetători ai operei, D. Caracostea infirmă ideea 
fatalismului şi susține ideea iubirii de viaţă: „„Scrutând mai departe psihologia 
sâmburelui acesta observăm că el nu conține un sentiment deprimant aşa cum li s-a 
părut unora, privind balada. De bună seamă că războinicul care vrea ca şi după moarte 
să rămână înarmat şi gata de luptă, sau ciobanul care nu vrea să se despartă nici după 
moarte de ce i-a fost drag, nu pot fi dați ca exemplu de resemnare şi fatalism, ci, 
dimpotrivă, sentimentul acesta are la bază tot ce cuprinde iubire, o notă de expansiune a 
vitalităţii.”22 Observăm că autorul forțează comparaţia motivului războinicului dintr-un 
cântec grecesc, „în care haiducul rănit de moarte cere tovarășilor lui [...] să-i zidească 
un astfel de mormânt, încât să poată sta cu el înarmat şi gata de luptă ”®, cu motivul 
mioritic, întrucât cele două sunt incompatibile din punctul de vedere al atitudinii în faţa 
morții. Mai mult, războinicul este „rănit de moarte”, deci îşi exprimă dorința 
testamentară într-un moment când nu mai există nici o altă opțiune, în timp ce 
păstorului mioritic i se anunță complotul, moartea fiind o prezumție, nu o certitudine. 

Un alt exeget marcant al baladei este Ovid Densusianu, care în studiul Viața 
păstorească în poezia noastră populară, 1922-1923 (2 vol.) introduce subiectul baladei 
în contextul amplu al vieţii pastorale româneşti, încercând să descopere timpul şi spațiul 
genezei acesteia. Demersul debutează cu prezentarea cântecului Ciobănaş de la miori, 
considerat model liric al Mioriței: „Odinioară munţii noştri trebuie să fi răsunat de un 
cântec vorbind despre moartea unui păcurar; astăzi acest cântec al ciobănaşului se aude 


200 Ibidem, p. 91. 

201 Ibidem, p. 210. 
202 Ibidem, p. 276. 
203 Ibidem, p. 267. 

tot mai rar prin câteva locuri, dar în versurile duioase, şi cu împletiri de minunate 
imagini a păstrat toată poezia lui primitivă, care în câteva cuvinte numai exprimă 
bogăţiile de simtire şi ne duce spre o viziune măreață când o ascultăm.’ Nu numai 
Ovid Densusianu, ci şi D. Caracostea, Adrian Fochi au fost de părere că în raport cu 
Mioriţa se poate vorbi de o preexistență a cântecului Ciobânaş de la miori. Pentru 
Densusianu, nu acest cântec a generat însă balada, ci un accident real de transhumanță, 
o omucidere între ciobani. Persuasiv, exegetul mioritic afirmă că un asemenea fapt a 
fost posibil şi chiar reliefează disponibilitățile reprezentanților categoriei sociale a 
păstorilor pentru astfel de gesturi. Deci, la baza complotului din baladă stă un accident 
real cu motivație economică. Existenţa unui grup de ciobani, care nu se putea constitui 
decât în transhumanță, aparținând zonelor geografice diferite, a creat premisele 
realizării unui asasinat. Este posibil — susține Densusianu — ca la început să fi fost 
amintiți în text numai doi ciobani, „un ungurean şi un moldovean”, deci unul sărac, 
agresorul şi unul bogat, agresatul, ulterior ajungându-se la trei, pentru că „este în 
obiceiul poporului de a mări numărul celor amintiţi în cântece." Un adaos târziu 
crede că este înrudirea între oieri („veri primari”, „fraţi de cruce”), aşa cum apare în mai 
multe variante-baladă şi variante-colind, acest aspect fiind legat de ceva ce ţine de „firea 
poporului”, căci „asemenea stabiliri de raporturi între personaje epice sunt obişnuite în 
literatura populară... ele se explică uşor prin tendința de a apropia, de a pune la un loc, 
ca făcând parte din aceeaşi familie, pe aceia care au trăsături comune, se înțeleg în 
gândurile lor."2%* 

Referitor la geneza baladei, Densusianu crede că ea a luat naştere „în mediul 
păstoresc unde ciobanii veniți din Ardeal se întâlneau cu cei din Moldova şi în trecerile 
lor dincoace au urmat drumul de transhumanță prin partea de jos a Moldovei...” şi 
precizează chiar zona: „prin judeţul Tecuci”, pentru că de acolo culesese Tudor Pamfile 
o legendă într-o oarecare măsură asemănătoare cu cea biblică despre Cain şi Abel, al 
cărui conţinut este următorul: erau odată „doi mocani” care „ca frații s-au înțeles 
împreună o samă de vreme, dar... cel mai mare, prinzând năcaz pe frățiorul mai mic, îşi 
puse în gând ca să-l omoare, căci acesta fiind mai harnic şi mai cumpănitor, îşi făcuse 
mai multe şi mai frumoase turme de oi. O mioară află de gândul fratelui său şi-i spune 
stăpânului cele ce ştia... Fratele cel mai mic, cu mioara lui au fost ucişi. Dumnezeu ca să 
arate lumii icoană de spaimă, le-a pus chipurile în lună." Folcloristul consideră că 
această legendă s-a aflat la baza cântecului mioritic. 

Despre timpul genezei Mioriței formulează următoarea ipoteză, greu de 
acceptat fără argumente clare, convingătoare: „Știm că în secolele al XVI-lea şi al 
XVII-lea, ca şi mai târziu, biruri grele apăsau în principate asupra celor care aveau oi, 
că turmele lor erau dijmuite pentru a spori visteria ori a fi date în dar turcilor, cum şi 
expuse la prădăciuni în vremuri tulburi, aşa că ciobanii de dincoace îşi aveau atunci 
avutul lor rămas în urma aceluia al ardelenilor ce-şi treceau oile peste munți şi era firesc 


24 Ovid Densusianu, Flori alese din cântecele poporului. Viaţa păstorească în poezia noastră 
populară, Editura pentru Literatură, Bucureşti, 1966, pp. 359-360. 

ca ei să-i privească cu gelozie. Conflictul din Mioriţa am putea astfel admite că ne duce 
spre asemenea stări de lucruri şi atunci am putea presupune că şi geneza baladei ar fi de 
fixat prin secolul al XVI-lea sau al XVII-lea.” 

Dacă avem în vedere teoria aceluiaşi exeget că balada a fost inspirată în urma 
unui accident real, trebuie să acceptăm că acesta se putea produce în orice moment al 
istoriei, în timpul transhumanţei, deci nu neapărat în secolul precizat. 

Discutând despre episodul oiței năzdrăvane, Densusianu reliefează, pornind de 
la folclorul românesc şi de la tradiţiile altor popoare, că probabil oaia a deţinut, în 
mentalitatea arhaică a românului, un statut special, fiind considerată ca „ceva sfânt”. 

Motivul măicuţei bătrâne îl vede „ceva la o parte din cadrul baladei”210, 
motivând ca şi D. Caracostea, că este nespecific creației, fiind prezent în legendele şi 
colindele despre Maica Domnului care îşi caută fiul. 

Din păcate, viziunea asupra conţinutului tematic este prea simplă, de 
minimalizare, când susţine că „fondul Mioriței este rivalitatea, gelozia între ciobani. "211 

Toate acestea nu-l împiedică însă pe Densusianu să considere balada o creaţie 
unitară, complexă, o creație strălucitoare a culturii populare româneşti. 

O interpretare inedită asupra mitului mioritic, din perspectiva filozofiei culturii, 
ne-o oferă Lucian Blaga în studiul Spaţiul mioritic, din 1936. El porneşte de la premisa 
că muzica — dintre toate artele — este cea care conferă orizontului spațial în care „trăieşte 
sufletul” adevărata dimensiune spirituală şi stilistică a unui popor. Orizonturile spațiale 
rostite „prin mijlocirea muzicii” sunt foarte variate şi au funcție formativă de „matrice 
stilistică” în cultura unui popor. lată cum exemplifică Blaga integrarea peisajului în 
angrenajul sufletesc: „Oricăruia dintre cititorii noştri i s-a oferit vreodată prilejul să audă 
un cântec popular rusesc. Invităm cititorul să-l asculte încă o dată, aievea sau în 
amintire şi pătruns de particulara melancolie şi de rumoarea de deznădejde a cântecului, 
să se întrebe: în ce orizont spaţial, interior scandat, trăieşte sufletul uman, care-şi spune 
astfel şi în acest grai suferința? Se va găsi fără greutate, că în cântecul rusesc răsună 
ceva din deznădejdea sfâşietoare a denecuprinsului. În faţa nedumeririlor noastre se 
iveşte, lămurire căutată, planul infinit al stepei, ca fundal şi perspectivă, a cântecului 
rusesc. Alt exemplu: să ascultăm un cântec alpin, cu acele gâlgâiri ca de cascade, cu 
acele ecouri suprapuse, strigate ca din guri de văgăuni, cu acel duh vânjos şi înalt şi 
teluric, zgrunțuros ca stânca şi pur ca ghețarii. Presimţim şi în dosul cântecelor alpine 
un orizont spațial propice lor şi numai lor: spațiul înalt şi abrupt ca profilul unui fulger, 
al marelui munte.?212 

În continuare Blaga se opreşte la orizontul matriceal al spiritului românesc, care 
este plaiul: „Să ascultăm — cu aceeaşi intenție de a tălmăci în cuvinte un orizont spiritual 
— o doină de a noastră. După ce ne-am obişnuit puţin cu chiromanția ascunselor 
fundaluri, nu e greu să ghicim deschizându-se şi în dosul doinei un orizont cu totul 
particular. Acest orizont e: plaiul. Plaiul, adică un plan înalt, deschis, pe coamă verde de 
munte, scurs molcom la vale. O doină cântată, nu sentimental — orăşeneşte de artiste în 


20 Ibidem, p. 379. 

210 Ibidem, p. 404. 

211 Ibidem, p. 373. 

costume confecționate şi nici de tiganul de la mahala dedat arabescurilor inutile, ci de o 
țărancă sau de o băciţă, cu sentimentul precis şi economic al cântecului şi cu glasul 
expresie a sângelui, care zeci de ani a urcat munții şi a cutreierat văile sub îndemnul şi 
porunca unui destin, evocă un orizont specific: orizontul înalt, ritmic şi indefinit alcătuit 
din deal şi vale "215 

Autorul precizează că nu este vorba de „peisaj privit global”, ci despre „un 
orizont” în care esențială este „structura spațială”, deci un „orizont spațial” învestit cu 
accente sufleteşti primite de la un destin uman „alcătuit din anume duh şi din anume 
sânge, din anume drumuri, din anume suferinți. "21 

Pornind de la teoriile lui Spengler şi Frobenius despre „sentimentul spațial”, 
Blaga le nuanțează prin adaptarea teoriei inconştientului colectiv a lui Jung şi 
formulează teoria orizontului spaţial al inconştientului „înzestrat cu accente sufleteşti, 
care lipsesc peisajului ca atare." Filozoful culturii opinează că un asemenea orizont 
găsim în doină, în ea exprimându-se melancolia „nici prea grea, nici prea uşoară, a unui 
suflet care suie şi coboară, pe un plan ondulat indefinit, tot mai departe, iarăşi şi iarăşi, 
sau dorul unui suflet care vrea să treacă dealul ca obstacol al sorții şi care totdeauna va 
mai avea de trecut încă un deal şi încă un deal, sau duioşia unui suflet, care circulă sub 
zodiile unui destin ce-şi are suişul şi coborâşul, înălțările şi cufundările de nivel, în ritm 
repetat, monoton şi fără sfârşit "215 Cu spaţiul „matrice, indefinit ondulat” „se simte 
solidar ancestralul suflet românesc”! şi, cum crede Blaga, această relație metafizică 
este ideal reprezentată de versurile de la începutul Mioriței: „Pe-un picior de plai/ pe-o 
gură de rar”. Acest spaţiu „înalt şi indefinit ondulat şi înzestrat cu specificele accente ale 
unui anume sentiment al destinului”?! este numit „spațiu mioritic”. Pentru cioban — 
personajul axial al baladei — „spațiul mioritic” „face parte integrantă din ființa lui” şi ca 
atare, „moartea pe plai e asimilată în întreaga-i frumuseţe cu extazul nunții: 


Soarele şi luna Preoți, munţii mari, 
Mi-au ţinut cununa, Păsări, lăutari, 
Brazi şi păltinaşi Păsărele mii, 

I-am avut nuntaşi, Şi stele făclii 21 


Observăm că din perspectiva blagiană plaiul este văzut ca arhetip pentru 
întregul spațiu românesc, detaşat de contextul baladei, căci „românul trăieşte, 
inconştient, pe «plai» sau, mai precis, în spațiul mioritic, chiar şi atunci când de fapt şi 

ilității ”220 În acelaşi 
studiu, în capitolul Perspectivă sofianică, autorul revine asupra Mioriţei. Defineşte mai 


întâi sofianicul care este „un anume sentiment al omului în raport cu transcendenta, 

sentimentul cu totul specific, grație căruia omul se simte receptacul al unei 
transcendente coborâtoare."221 

Privit apoi în universul religios, sofianicul ni se descoperă „ca un atribut 
esenţial, fără de care nici nu putem imagina spiritualitatea ortodoxă ”??, întrucât, spre 
deosebire de ritualul catolic care „nu e sofianic, adică un prilej de transfigurare a vieții 
întru transcendență”225, ritualul ortodox este „drama cosmică a salvării omului, 
închegată din acte şi ţesută pe canavaua unor texte, prin care credinciosul e atras să 
participe la o primenire întru transcendență."22* În concepţia blagiană, la popoarele 
ortodoxe „spontaneitatea creatoare” „s-a contaminat de potenţa sofianică, în multe din 
manifestările ei”, literatura populară oferind, din acest punct de vedere, un foarte 
bogat material documentar. Este vorba, afirmă filozoful, despre „foarte felurite şi 
complexe trăiri, imagini sau viziuni.” Pentru a proba se opreşte asupra baladei 
Mioriţa care, deşi e un exemplu „adesea analizat”, se dovedeşte „încă neistovit”. 
Scriitorul combate teoriile mitologice, considerându-le neconcludente: „Critica noastră 
literară ca şi analiza folclorică au consimțit unanim la identificarea în Miorița a unor 
străvechi motive păgâne, după unii iranice, după alții trace, sau scitice. Unii dintre 
cercetătorii noştri privesc Mioriţa ca şi cum acest cântec de transfigurare a Morţii, acest 
imn cu pervaz de baladă, ar avea o semnificație unică, adică un arhaic sens pierdut, care 
cere să fie redescoperit. Nu vom tăgădui că semnificația unei creaţii poate să aibă 
stratificări felurite, unele îngropate, altele mai de suprafaţă şi dedesubturi runice, totuşi 
aici ne va interesa în primul rând semnificația de circulație a Mioriţei. Mai acum câţiva 
ani un învăţat credea să poată descifra în Miorița resturi ancestrale de «omor ritual». Un 
straniu obicei la care s-ar fi dedat poporul lui Zamolxe." 

Blaga ironizează atitudinea cercetătorilor mitologizanți care au alergat „în 
pasionantă goană după motive ancestrale naiv apreciate după vechime ca vinul” şi le 
reproşează că „n-au remarcat elementele foarte ortodoxe şi de o semnificaţie care umblă 
încă, ale Mioriţei "22 

Elementele la care face referire „sunt cuprinse chiar în cămara cea mai lăuntrică 
a poeziei. În Miorița «moartea», precum se ştie, e echivalentă cu «nunta». Ciobanul, 
care va fi ucis, trimite vestea — cu ce ton de bunăvestire! — că s-a însurat cu a «lumii 
mireasă». Nunta e aici nu numai un element vădit creştin, ci mai precis: un element 
ortodox. Moartea prin faptul că e echivalentă cu o nuntă, încetează de a fi un fapt 
biologic, un epilog; ea e transfigurată, dobândind aspectul elevat al unui act 
sacramental, al unui prolog. Ea e nuntă, unire sacramentală cu o stihie cosmică. Să nu 
uităm cadrul nunții: Soarele şi luna/ Mi-au ţinut cununa/.../ Şi stele făclii. 


221 Ibidem, p. 241. 

lată natura întreagă prefăcută în «biserică». Moartea ca act sacramental şi 
natura ca biserică sunt două grave şi esenţiale viziunii de transfigurare ortodoxă a 
realităţii. Iată nişte viziuni cu adevărat sofianice."2* Ca atare, Blaga găseşte nepotrivită 
stăruirea din partea exegeţilor mitologizanți asupra semnificației runice, întrucât sensul 
profund, intim al poeziei îi apare „suficient lămurit chiar prin atmosfera sufletească”?! 
în care circulă balada. În sprijinul interpretării sofianice a Mioriţei, într-o notă de subsol, 
aduce drept argument fuzionarea motivului ciobanului „cu motive cristologice. 
Ciobanul mioritic devine însuşi Cristos, iar cea «măicuţă bătrână», care umblă din loc 
în loc căutând pe cel ucis şi jertfit, e însăşi Maica Domnului 252 

Deci, în viziunea filozofului culturii, moartea devenită nuntă şi natura 
transfigurată în biserică sunt două ipostaze „sofianice”, când faptele lumeşti se 
sublimează prin transcendentul care coboară. Teoria formulată de Blaga nu a avut ecoul 
dorit, ci, dimpotrivă, uneori a generat aprehensiuni, pentru că imaginea reală a baladei a 
transfigurat-o într-una ideală, în defavoarea valorii sale autentice. 

O contribuţie semnificativă la exegeza Mioriței o are, în a doua jumătate a 
veacului trecut, Adrian Fochi care în studiul Miorița. Tipologie, circulație, geneză, texte 
(1964) inserează aproximativ o mie de variante. Vastul material folcloric este riguros 
sistematizat geografic, stilistic, morfologic şi chiar procentualizat. Din păcate, 
ambițioasa întreprindere a folcloristului nu este lipsită de inadvertenţe, de minusuri 
„conferite de modelul teoretic îmbrățişat”, de preluarea unor „truisme” specifice 
ideologiei din perioada socialistă. De exemplu, reflectarea realități imediate era 
considerată o principală funcție a artei şi Fochi încearcă să ne convingă de faptul că în 
general „poezia populară e o oglindire a realităţii concrete”? şi deci, implicit Mioriţa 
căreia îi neagă descinderea dintr-un străvechi substrat mitic de un „primitivism 
revoltător” şi pe care o circumscrie unei situaţii sociale concrete, considerând că în 
baladă esențial este „conflictul între ciobani care ne duce spre ceva caracteristic vieții 
păstoreşti "23% De aceea, apreciază atitudinea lui Ovid Densusianu, întrucât s-a arătat 
„preocupat de sâmburele istoric al baladei” şi „fără aceasta, balada nu are nici un 
sens”. 255 

Analizând varianta Alecsandri, Adrian Fochi stabileşte următoarea structură 
morfologică a tematicii: „Într-un cadru de natură specific ocupaţiei păstoreşti (tema 1), 
executând o seamă de acte caracteristice acestei ocupații (tema 2), sunt trei turme de oi, 
conduse de trei ciobani cu o deosebită provenienţă regională (tema 3). Doi dintre ei 
complotează împotriva celuilalt (tema 4) din motive de ordin economic (tema 5), dar 
oaia năzdrăvană aude complotul (tema 6). Ciobanul, sesizat de atitudinea ei ciudată, o 
întreabă ce are (tema 7), iar oaia, după ce-i descoperă complotul, îi dă sfatul să se 
ferească (tema 8). Ciobanul are o relație neaşteptată, nefirească (tema 9), o roagă să 
arate ucigaşilor săi locul unde să fie îngropat (tema 10) şi cere să i se pună la cap o 
sumă de obiecte (tema 11), spre a fi plâns de oile sale (tema 12). O mai roagă să spună 

celorlalte oi că s-a însurat (tema 13) într-un cadru spectaculos (tema 14). Dacă va întâlni 
pe mama sa bătrână (tema 15) căutându-l după anumite semne (tema 16), să-i spună că 
s-a însurat (tema 17) fără a mai arăta împrejurările insolite ale nunții lui (tema 18)... 
Deci în cuprinsul baladei se găsesc 18 teme, a căror valoare este net deosebită” 256 

Fără îndoială, această împărțire a conţinutului narativ al baladei într-un număr 
impresionant de teme diferenţiate axiologic este discutabilă şi credem, inoperantă. În 
schimb, folcloristul stabileşte corect indicele circulației tematice mai întâi pe regiuni şi 
apoi în întreg spațiul românesc. Adrian Fochi constată că ampla temă a testamentului 
ciobanului, alcătuită la rândul ei din temele: locul şi obiectele îngropării, plângerea 
oilor, este comună tuturor zonelor din România şi are indicele cel mai mare de 
circulaţie. Acest fapt îl determină să afirme că Miorița nu poate fi definită decât prin 
„prezenţa obligatorie a acestui episod”. Mai mult, când vorbeşte despre geneza baladei, 
cercetătorul porneşte de la ideea că motivul testamentului a existat înainte de creația 
propriu-zisă a Mioriței. O primă geneză o consideră forma colind a operei, întâlnită în 
Transilvania. 

Despre motivul oii năzdrăvane el opinează că este caracteristic numai regiunilor 
în care creația apare sub forma de baladă, adică în Moldova, Muntenia, Dobrogea, 
Oltenia şi „o mică fâşie din Transilvania în interiorul cotului carpatic aa, 

Specific zonelor în care Mioriţa este întâlnită în versiunea baladă crede că este 
şi motivul măicuţei bătrâne, motiv ce îl determină pe exeget să-i fixeze originea în 
exteriorul lanţului carpatic. 

Referitor la stabilirea timpului genezei creației, Adrian Fochi, spre deosebire de 
alți cercetători (Ovid Densusianu, de exemplu) recunoaşte imposibilitatea unui 
asemenea act, întrucât „omorârea unui cioban de către alții, indiferent de cauzele 
rivalităţii lor, nu este un fapt databil'2% şi „despre fapt nu putem spune nimic mai mult 
decât că, dacă s-a petrecut în mod obiectiv şi sigur, deoarece altfel n-ar exista balada, se 
putea petrece nu o dată şi mai ales nu numai la o anumită dată”??? 

Din punct de vedere istorico-tipologic, firesc i se pare a aborda conflictul ca o 
judecată referitoare la posibile infracțiuni comise de unul dintre ciobani şi, deşi dovezile 
îi lipsesc, autorul se bazează pe analogia „cu alte prevederi juridice similare la alte 
popoare (omul prins tăind crengile unui copac era spânzurat de copacul cu pricina; 
furtul calului se pedepsea de asemenea cu spânzurătoarea)”.2* El e de părere că astfel 
de practici judiciare erau foarte vechi şi au dispărut şi, de aceea, nu sunt descrise nici în 
creația românească în discuţie. Totuşi, în studii din ultimele două decenii (v. de 
exemplu Nicolae Brânda, Mituri ale antropocentrismului românesc. Mioriţa, Editura 
Cartea Românească, 1991), s-a demonstrat că în nici o variantă a Mioriței nu întâlnim 
ideea de atribuire a pedepsei juridice pentru o culpabilitate a ciobanului pentru a 
justifica omuciderea. 

Cu privire la locul genezei operei, în urma unor cercetări de teren efectuate în 
1956 în zona Vrancei, folcloristul ajunge la concluzia că „balada cunoaşte în această 


236 Ibidem, p. 211. 
237 Ibidem, p. 220. 
238 Ibidem, p. 221. 
23 Ibidem, p. 531. 
24 Ibidem, p. 532. 

regiune o circulaţie vie şi intensă. Pornind de la ideea că în aceleaşi părți a fost culeasă 
prima variantă, că încă şi astăzi acolo balada circulă cu intensitate, că formula locală 
cuprinde o precizare în legătură cu personajele dramei (ciobanul vrâncean), că regiunea 
are o veche tradiţie de viață păstorească, putem crede că în regiunea Vrancei s-a născut 
formula moldoveană a Mioriţei” 4! 

Însă, pentru că această creaţie epică apare şi sub formă de colind, nu doar de 
baladă, exegetul opinează că versiunea-colind are la bază alt arhetip decât versiunea- 
baladă, întrucât, în concepţia sa, „formula moldo-munteană pare să nu indice nici o 
relaţie formală cu cea transilvăneană” 2? 

Convins că motivul conflictului, al agresiunii are ca fundament o acțiune de 
natură juridică, afirmă că „Miorița s-a născut ca fapt epic în Transilvania şi că trecând 
brusc în Moldova, prin ciocnirea sa cu alte realități folclorice, a devenit ceea ce este 
azi” 25 Deci, geneza Mioriţei este fixată în Transilvania, de fapt „în zona de nord-est a 
Transilvaniei, în regiunea dintre Munţi Rodnei şi Munţii Călimanului, unde şi astăzi 
circulă cu destulă intensitate în forma sa mai simplă”.2* A doua geneză s-a produs, 
consideră Adrian Fochi, în zona Vrancei, deci în Moldova, unde a trecut din 
Transilvania: „Cu totul altfel se pune problema pentru Vrancea. Aici problema s-a lovit 
de probleme atât de noi şi de însemnate printre care însăşi modificarea esenţială în 
substratul conflictului ciobănesc, încât are aspectul unei reale creații ab initio. Textul s- 
a localizat datorită unui nou conflict epic şi această realitate şi-a căutat noi forme de 
expresie, deoarece cadrul versiunii transilvane nu mai ajungea. S-a ajuns astfel la 
sfărâmarea acestui cadru prin introducerea episodului oii năzdrăvane şi apoi a 
episodului maicii bătrâne” 2% 

Prin urmare, după opinia sa, cele două episoade nu au existat în momentul de 
creație a Mioriței, cel al oii năzdrăvane circulând „independent în cadrul repertoriului 
de colinde din Transilvania” şi cum colindul este „un gen folcloric mai conservativ, 
între formula ardeleană a Mioriței şi între acest episod nu s-a putut face o sudură 
corespunzătoare” 215 

Despre episodul măicuţei bătrâne notează că „nu ţine nici el de actul primordial 
de geneză al baladei” şi „circulă de asemenea independent”.2* Întrucât acesta cuprinde 
două secvenţe (căutarea fiului de către mamă, completată cu portretul lui şi alegoria 
moarte-nuntă), Adrian Fochi crede că originea primei părți se află într-o creație de 
circulație balcanică, Balada voinicului rănit, iar cea a părții a doua în universul 
bocetelor specifice înmormântării unui tânăr necăsătorit. 

Întreaga teorie pe care o formulează, fără însă a fi şi consecvent în 
demonstrație, îl îndreaptă către concluzia că balada are un conţinut extrem de eterogen, 
trei dintre nucleele tematice circulând şi independent, motiv care îl determină să nu le 


considere „esențiale pentru baladă”. Este vorba de motivul oiţei năzdrăvane, al 

testamentului şi al măicuţei bătrâne. Astfel, el reduce valoarea baladei numai la 
„nucleul central, fără de care Mioriţa nu ar fi baladă, fără de care nu şi-ar fi câştigat o 
individualitate artistică şi nu şi-ar fi justificat existenţa în cadrul folclorului românesc”, 
acesta fiind „episodul conflictului ciobănesc, cadrul epic iniţial” 2% Afirmația este 
amendabilă, deoarece, potrivit statisticilor efectuate, în 80% dintre variante apare 
testamentul ciobanului, în timp ce doar în 52% dintre variante întâlnim cadrul epic 
inițial?” 

Studiul lui Adrian Fochi, cel mai amplu dintre cele consacrate Mioriței, este, 
din păcate, unul „prin care bibliografia mioritică — aşa cum precizează Nicolae Brânda 
— înaintează prea puţin.""25 

În istoria exegezei mioritice, un loc deloc neglijabil îl are contribuţia lui Mihai 
Coman prin studiul Miorița eternă din volumul Izvoare mitice, publicat în anul 1980 la 
Editura Cartea Românească. Abordarea atrage atenția prin nota de modernitate, 
circumscriindu-se contextului etnografic şi ritualic „prin care balada capătă o lumină 
„ căci, doar raportarea limitată la textul scris al baladei, generează 
„dezrădăcinarea acesteia din ansamblul semiotic inițial”, un „decupaj arbitrar şi 
afuncţional” 2%? 

Deci, firesc i se pare autorului să analizeze Miorița în „contextul viu al culturii 
populare”, pentru a nu se pierde semnificațiile „majore”, pentru că „în mediul său 
organic, cântecul bătrânesc este în permanență modificat şi redimensionat de către 
dinamica întregului context cultural” 255 

În general, unui text folcloric „fi lipseşte intenţionalitatea estetică specifică 
textului beletristic”, el fiind „o rezultantă (concretizată prin formulele şi mijloacele 
liricii), născută în punctul de interferenţă a determinărilor culturale tipice unei societăți 
date”2* Ca atare, „literatura populară răspunde necesităţilor resimţite de respectiva 
colectivitate de a-şi conştientiza şi exprima, printr-un limbaj accesibil şi imediat, 
anumite procese şi structuri ale existenţei” 255 

Balada Miorița este considerată — corect, de altfel — o „sinteză epică”, ce a 
rezultat din intersectarea „mai multor complexe mitico-ceremoniale arhaice” ale 
căror semnificații s-au contopit, astfel încât pe parcursul unor veacuri s-a realizat forma 
textului pe care noi îl cunoaştem. 

Preocupat să analizeze substratul arhaic al baladei, Mihai Coman raportează 
textul la mediul său folcloric şi încearcă să stabilească „genealogia” lui lirică. Acceptă, 
ca şi alți folclorişti (Constantin Brăiloiu, de exemplu), că varianta-colind a preexistat 
baladei: „Miorița s-a dezvoltat prin amplificarea unor structuri epice condensate, aşa- 


248 Ibidem, p. 543. 

24% cf. Nicolae Brânda, Mituri ale antropocentrismului românesc 1. Mioriţa, Editura Cartea 
Românească, Bucureşti, 1991, p. 181. 

250 Ibidem, p. 182. 

251 Mihai Coman, Izvoare mitice, Editura Cartea Românească, Bucureşti, 1980, p. 200. 

numitele variante-colind ale Mioriței”. 


Considerând valabilă concluzia cercetărilor întreprinse de D. Caracostea şi 
Ovidiu Bîrlea, autorul Izvoarelor mitice opinează, la fel ca şi acesta din urmă, că, pentru 
creatorul anonim, „rivalitatea dintre ciobani şi plănuirea omorului” au reprezentat, de 
fapt, „doar un pretext epic pentru a prilejui enunţarea dorinței ciobanului de a nu pierde 
legătura postumă cu îndeletnicirea lui”, iar această dorinţă este baza etnografică a 
baladei. Testamentul ciobanului este „elementul central” al creaţiei şi, de asemenea, 
esențial este motivul „maicii bătrâne”, deci „nu un adaos gratuit”, cum îl văzuseră unii 
exegeți anteriori, adânc ancorat „în realitatea etnografică şi în fondul mitologic 
arhaic” 25% 

Analiza motivelor componente ale textului baladesc este realizată de Mihai 
Coman din perspectiva raportului „dintre funcțiile lor epice actuale şi semnificația lor 
mitico-ceremonială inițială ”®. Referitor la motivul „măicuţei bătrâne”, de care sunt 
strâns legate „imaginile nunții”, motiv întâlnit şi în alte creații populare (de exemplu, în 
colindul Maicii Domnului care îl caută pe fiul său, lisus Hristos, care circulă îndeosebi 
în Transilvania), autorul consideră că este, de fapt, „reluarea unui străvechi mit care a 
cunoscut, de-a lungul istoriei, numeroase transcrieri în termenii celor mai diferite 
sisteme culturale”2!. Este vorba de mitul mamei care îşi caută fiul/ fiica dispărut(ă), 
asociat „complexului cultural prilejuit de venirea noului an. Zeul sau zeița vegetației au 
fost, pe timpul iernii, lipsiţi de putere, dormitând ori fiind chiar cufundaţi în somnul de 
veci”, mit cunoscut în antichitatea greacă (zeiţa Demeter cutreieră ţinuturile în 
căutarea fiicei dispărute), în cea egipteană (Isis, pleacă în căutarea soțului ei, zeul 
Osiris, zeu al vegetației, ucis de către demonii întunericului) etc. 

În continuare, meritorie este relevarea de către cercetător a valenţelor simbolice 
pe care mitul le cuprinde şi, de asemenea, o contribuţie deloc neglijabilă o aduce în 
exegeza baladei prin „lectura hermeneutică” a motivului măicuţe bătrâne şi a 
testamentului ciobanului mioritic, cu atât mai mult cu cât perspectiva de abordare îl 
apropie de Mircea Eliade. 

Astfel, analizând motivele, secvențele ritualice din miturile antichității, în care 
nu moartea despre care se povesteşte este semnificativă, pentru că „ea nu contează 
decât ca un preambul al vieţii care va veni” í Mihai Coman ajunge la concluzia că nici 
în Miorița „moartea păstorului nu contează, nu este purtătoare de înțelesuri. Bogată în 
sensuri este versiunea pe care ciobanul o proiectează asupra soartei sale”.2% De aceea, 
„întotdeauna lectura Mioriţei şochează prin deschiderea ei înălțătoare (cathartică): textul 
este istoria sugerată a unei morţi, care nu se impune însă prin valenţele ei tragice, ci este 
transfigurată, apoteotic, într-o nuntă cu largi ecouri cosmice. Discrepanţa dintre 
narațiunea propriu-zisă şi felul cum este ea văzută constituie nodul gordian al întregii 

balade” 2% Astfel, cheia lecturii sugerată de autor cititorului modern o reprezintă 
abordarea viziunii ontologice specifice literaturii populare, întrucât „din această 
perspectivă: a) întreaga narațiune are valori exclusiv simbolice; b) sensul ei nu depinde 
atât de istoria narată, cât de implicațiile ei mitice; c) episodul morții, apărând într-un 
context axat în jurul bucuriei provocate de renaşterea vieţii nu are valoare privit în sine, 
ci prin raportare la sistemul de semnificații generice în care este înglobat. Nu moartea 
ca atare contează, cât ceea ce urmează după ea, suita de evenimente mitico-ritualice 
consacratoare. lată de ce şi în baladă, sub presiunea „tradiției” culturale şi a conotațiilor 
poetice cu care veneau termenii componenți, centrul de interes se mută dinspre moarte 
către nunta consacratoare, apoteotică” 255 

Deci, în spirit mitic, moartea este privită ca nuntă, ca trecere într-un alt nivel 
ontologic. Ca atare, „ciobanul înțelege sensul vieţii sale din perspectiva imensei 
deveniri cosmice, anihilând valenţele negative ale morții, transfigurând întreaga natură 
(...). Ciobanul mioritic nu încetează să existe, schimbând însă un mod individual de a fi 
cu o modalitate cosmică de a vieţui” 2% 

Prin urmare, justificat, autorul — cunoscut pentru studule sale de mitologie 
(Mitologie românească, Sora Soarelui) — subliniază că „nu este vorba aici despre nunta 
cu moartea (ceea ce ar însemna reactualizarea ideilor lui Dan Botta), ci despre moartea 
ca nuntă, adică despre anularea prăpastiei dintre existenţă şi nonexistenţă (...). În baladă, 
accentul simbolic nu cade pe caracterul de ruptură al morții, ci pe ideea de continuitate 
a vieţii în diferite forme de manifestare şi de integrare în orizontul cosmic”.7%8 

Cert este că, aşa cum consideră mitologul, semnificaţia textului mioritic este 
imposibil de evidențiat exhaustiv din perspectiva unei singure metode de cercetare şi 
aceasta deoarece, afirmă el, „valoarea Mioriței nu depinde nici de litera textului, nici de 
prelungirile simbolice ale termenilor folosiţi, nici de substratul etnografic adiacent şi 
nici de valenţele mitice cuprinse în adâncimea corpului epic. El apare însă ca rezultanta 
— imponderabilă — a tuturor acestor factori”.2% 

Comentariul lui Mihai Coman, axat pe aspectele semnificative ale Mioriţei — 
motivul maicii bătrâne şi cel al transfigurării morții în nuntă cosmică — preluând şi 
continuând idei puse în lumină de către Densusianu, Caracostea, Fochi, Bîrlea, este, 
raportat cel puţin la data publicării lui (1980), unul modern prin lectura hermeneutică , 
prin metoda de abordare interdisciplinară. 

Succinta prezentare a câtorva dintre diversele perspective de abordare a 
celei mai cunoscute creaţii populare româneşti — din amplul istoric al exegezei 
mioritice — reliefează că este extrem de dificil a decoda semnificaţia profundă şi 
simbolurile textului. Considerăm că o analiză corectă a Mioriţei, dat fiind 
problematica ei complexă, nu poate fi făcută decât interdisciplinar, aşa cum au 
procedat Mircea Eliade, Nicolae Brânda, Constantin Eretescu, Ion Filipciuc şi alți 
cercetători de după 1990. 

3. „Mitul mioritic” 

Cele mai multe exegeze întreprinse din 1980 până în prezent pornesc de la 
ideea că geneza Mioriţei se află în mituri foarte vechi ale unor zeități ale vegetației. 
Opinia formulată prima dată de Al. Odobescu, în secolul al XIX-lea, reluată şi 
aprofundată, a câştigat în ultima vreme tot mai mult teren în spațiul exegetic al 
„mioritismului”. 

Convingerea este că textele-colind şi textele-baladă ale Mioriței narează rituri 
ale unui complex mitic existent în spațiul european, exprimând prin metafore aproape 
intraductibile, de o inegalabilă valoare artistică, prin simboluri, o forma mentis a 
civilizației arhaice. 

Întrucât cea mai reuşită variantă din punct de vedere estetic şi care a devenit şi 
cea mai cunoscută publicului larg este varianta Alecsandri, prototip, (asupra căreia nu 
credem ca poetul să fi intervenit „alterându-i” valenţele), vom porni de la aceasta pentru 
a reliefa câteva aspecte semnificative ale „„mesajului” mioritic, dar pentru unele 
completări necesare vom face apel şi la alte variante ale textului. 

În balada Mioriţa, care, potrivit cercetărilor realizate de Adrian Fochi (Mioriţa. 
Tipologie, circulaţie, geneză, texte, 1964), circulă în spaţiul nostru geografic într-un 
număr impresionant de variante (aproximativ 1500), creatorii anonimi au dat formă 
artistică unui mit cunoscut astăzi sub denumirea de mit mioritic, cu privire la intima 
coalescenţă a fiinţei umane cu elementele naturii înconjurătoare şi cele ale universului. 

Cadrul epic, enunțat ab initio, „Pe-un picior de plai/ Pe-o gură de rai”, este un 
spaţiu „încărcat de sacralitate, numit de Lucian Blaga „spațiu mioritic”, „spațiu-matrice, 
înalt şi indefinit ondulat”, individualizat de un „anume sentiment al destinului”. Între 
acesta şi „ancestralul suflet românesc” există — consideră filozoful culturii — o adâncă şi 
tainică legătură, o interrelaționare. Gândirea mitică a încifrat în metafora alcătuită de 
cele două versuri o semnificație profundă: a drumului inițierii. Având în vedere că 
termenul „plai” are mai multe înţelesuri, fiind definit în DEX (v. de ex. ediția a II-a, 
1996 ş.u.) ca: 1. versant al unui munte sau al unui deal, vârf al unui munte sau al unui 
deal; 2. regiune de munte sau de deal aproape plană, acoperită în general cu păşuni; 3. 
drum (sau cărare) care face legătura între poala şi creasta unui munte; potecă; 4. 
regiune, ținut; 5. subîmpărțire administrativă a judeţelor şi a ținuturilor (mai ales a celor 
de munte) în evul mediu, în Ţara Românească, considerăm că semnificaţia lui în text 
este cea de „drum'”270, „cale”, de „ax paradigmatic pe care se angajează şi desfăşoară 
călătoria eroului în toate riturile de inițiere, inclusiv în contextualizările lor 
folclorice”?”". Prin urmare, ciobanul mioritic parcurge un drum al iniţierii, aflat aproape 
de final, căci el şi ceilalți doi păstori, „cel ungurean/ Şi cu cel vrâncean” împreună cu 
turmele de oi „Se cobor la vale”. „Complement simbolic al muntelui”, valea este 
„echivalentul unei căi spirituale, a unei treceri”??? unire a elementelor opuse: bun-rău, 
sacru-profan, cosmic-teluric etc. Această coborâre, după cum afirmă Nicolea Brânda, 
„conturează într-o primă instanță şi funcția posibilă de divinitate agro-lunară a celui 


270 În acest sens, Nicolae Brânda în cartea sa Mituri ale antropocentrismului românesc. Miorița, ed. 

inclus în itinerar. De obicei imersiunea divinităților vegetației (prin excelență agro- 
lunare), în Infern se realiza tot printr-o vale, peşteră, pe la poalele unui munte”. Prin 
urmare, ipoteza că tânărul păstor nu este un om obişnuit, ci, poate, o zeitate carpatică a 
vegetației şi că textul este, de fapt, o sublimare la nivel poetic a unui străvechi ritual, ni 
se pare cea mai plauzibilă. 

De asemenea, semnificativă este prezenţa cifrei „trei” („Trei turme de miei/ Cu 
trei ciobănei”), nu doar în varianta Alecsandri, ci şi în multe alte variante ale acestei 
creaţii populare. În general, în textele folclorice (legende, basme, balade, colinde), cifra 
„trei” apare frecvent. În Dicţionarul de simboluri al lui Jean Chevalier şi Alain 
Gheerbrant, se precizează că „numărul trei este pretutindeni un număr fundamental. El 
exprimă o ordine intelectuală şi spirituală, întru Dumnezeu, în cosmos sau în om. El 
sintetizează tripla unitate a fiinţei vii (...). El înseamnă desăvârşirea manifestării: omul, 
fiu al Cerului şi al Pământului, completează Marea Triadă”. De asemenea, trei 
înseamnă „depăşirea rivalități (întruchipată prin doi); el exprimă un mister al depăşirii, 
al sintezei, al reunirii, al împreunării, al rezolvării (HAMK)? Aplicând aceste 
elemente generale la contextul Mioriței, am putea considera că cel de-al treilea păstor, 
cel moldovean, care este cel „ales”, cel inițiat, are rolul de a rezolva o situație atipică, de 
a dezlega „un mister al depăşirii” propriului destin prin reintegrarea în unitatea şi 
armonia cosmică. În acest sens, Nicolae Brânda subliniază că „gruparea ternară din 
Mioriţa exprimă o acţiune inițiatică ce nu urmăreşte suprimarea individului, ci îl înscrie 
în parcursul său inițiatic, un parcurs care, după numeroase avataruri incluzând şi 
moartea personajului, ajunge la renaşterea lui şi la ascensiunea din celălalt tărâm în 
lumea luminii. Acesta este parcursul eroului din trinitatea basmelor, dar acel parcurs 
defineşte, aşa cum a demonstrat Propp, un traseu ritual real, inițiatic, prin excelență. 
Identic e şi parcursul zeilor vegetației. Păstorul mioritic nu este suprimat de agresorii 
lui, ci doar angajat pe pistele inițiatice ce presupun moartea şi renașterea, ocultația şi 
epifania. Acceptarea actului ca inițiere explică şi atitudinea păstorului ce nu-şi 
manifestă în nici un fel resentimentul față de presiunea exterioară ce-i amenință viaţa. 
Deci această presiune ce se realizează asupra lui, conform valorificării investițiilor 
semantice ale grupărilor ternare în folclorul românesc, este una de esenţă pozitivă, 
ritualică. Personajul terțiar este de extracție lunară, el ca mediator realizează în călătoria 
lui inițiatică transcenderea celor două lumi, asimilându-şi destinul ciclurilor naturiste 
pentru a le guverna şi determina în nostalgia realizării, ca o veşnică aspirație, a 
discordiei concors”.27 

Interpretarea îşi păstrează valabilitatea şi pentru variantele în care numărul 
ciobanilor este „şapte? sau „nouă”, „şapte? indicând „sensul unei schimbări după 
încheierea unui ciclu şi pe acela al unei reînnoiri pozitive”, iar „nouă”, multiplu de 
„trei” simbolizând „încununarea eforturilor, desăvârşirea unei creații”, „un sfârşit şi o 
reîncepere, adică o mutare pe un alt plan” 25 

Opoziția existentă între păstorul moldovean şi ceilalți doi este necesară pentru a 
asigura un echilibru, acesta fiind „modelul tipic de mit vegetal ce exprimă ideal, la 


273 Ibidem. 
214 Nicolae Brânda, op.cit., p. 367. 
215 Jean Chevalier, Alain Gheerbrant, op.cit., vol. 2 şi 3, ed. cit. 

nivelul sacralității primare” ’, încheierea procesului inițierii, desăvârşirea prin moarte 


şi renaştere. De aceea, „hotărârea ungureanului şi a vrânceanului de a-l omorî pe 
moldovean şi de a-i fura turmele — mobilul economic — este inexorabilă, exprimând 
datul originar al mitului. Ei de fapt nu-l suprimă, ci îl înscriu în traseul inițiatic, îi 
pregătesc ocultaţia. Sacralitatea actului este demonstrată şi de timpul cosmic în care el 
se realizează”277, „Pe l-apus de soare”, deci într-un cadru nu doar spaţial, ci şi temporal 
mitic. În simbolistică, apusul marchează „locul de depozitare a energiilor şi al refacerii 
lor, e sediul puterii întruchipate de «mana» strămoșilor ””®, sfârşitul unui ciclu prin care 
se pregăteşte renaşterea. Apunând, soarele poate să-i omoare pe oameni, dar poate şi 
„să călăuzească sufletele prin regiunile infernale şi să le aducă a doua zi dimineaţa la 
lumină”, îndeplinind astfel dubla funcție, de „„psihopomp ucigaş şi de hierofant 
inițiatic” 27” Apusul este asociat în simbolistica anotimpurilor toamnei, timp de epuizare 
a vegetației, a vitalului, căci „de epuizare ține momentul magic al transferului de 
energie, prin contiguitate din planul uman potențial, în cel cosmic consumat din omul 
forță plenară şi conştiinţă ordonatoare, către universalul subordonat” 2% 

Asfințitul soarelui, moment cu puternice conotații simbolice, „situat înainte de 
înfăptuirea unui miracol, a unei revelații”, vestind „marea călătorie” şi, cel mai 
adesea, moartea, este fixat în baladă pentru a marca trecerea actantului de la un nivel 
existenţial la altul. Trebuie menţionat că şi în alte creaţii populare, în special în basme, 
eroul („cel ales”) fie este ucis, fie îşi pierde puterea la asfințit. 

Motivul complotului, fie de natură economică (în varianta-baladă, „că-i mai 
ortoman/ şi-are oi mai multe/ Mândre şi cornute/ Şi cai învăţaţi/ Şi câini mai bărbați”), fie 
de natură erotică sau justițiară (în varianta-colind), a fost inserat de creatorii anonimi 
pentru a da consistenţă textului la nivelul epicului (marcând intriga) şi pentru a motiva în 
contextul mitului necesitatea îndeplinirii unui ritual, întrucât este ştiut, în marile mistere — 
în care sunt incluse şi misterul mithraic, misterul lui Zamolxis — moartea simulată sau cea 
prin ocultare reprezenta proba cea mai importantă prin care trebuia să treacă cel ce se 
iniția, cel ce dorea să atingă desăvârşirea. Deci, mobilul economic constituie „expresia 
secularizată a caracterului creator al morţii zeilor vegetației. Devenirea motivului poate fi 
corect urmărită în însăşi devenirea miturilor. Pentru faza arhaică a lor omorul nu era 
prohibit şi nici condamnabil, ci necesar, sacrificiul fiind creator în apariția de noi specii 
de plante şi animale, Zeul, sau personajul sacrificat, este din acest punct de vedere un 
donator ideal şi universal, funcția lui de donator îi aduce de altfel moartea” 2%? Dintr-un 
străvechi mit în care zeul era, totodată, erou civilizator, „donator prin moarte” a rămas în 
Mioriţa acest motiv de factură economică al uciderii ciobanului moldovean. 

Un alt episod semnificativ, cu valențe simbolice, este cel al „viței 


năzdrăvane”, caracteristic pentru zonele în care circulă varianta-baladă: Moldova, 


216 Nicolae Brânda, op.cit., p. 374. 


277 Ibidem, p. 377. 

275 Ivan Enseev, Enciclopedia semnelor şi simbolurilor culturale, Editura Amacord, Timişoara, 1999. 
27 Jean Chevalier, Alain Gheerbrant, op.cit. 

280 Nicolae Brânda, op.cit., p. 379. 

%1 Doina Ruşti, Dicţionar de teme şi simboluri din literatura română, Editura Univers Enciclopedic, 
Bucureşti, 2002. 

282 Nicolae Brânda, op.cit., p. 384 

Muntenia, Dobrogea, Oltenia şi într-o mică parte Transilvania. Prezenţa acestui motiv 
este, cum afirmă Mircea Eliade, „tipologic importantă pentru că separă într-o manieră 
radicală versiunea — colind de versiunea — baladă”.%5 

Introducerea acestui motiv în baladă este considerată de unii exegeți târzie, 
după crearea propriu-zisă a textului, însă opinia nu se justifică. Episodul a fost 
circumscris motivului „animalelor vorbitoare”, specific civilizaţiilor arhaice de păstori 
şi vânători. Alţi cercetători au emis, în ultimele decenii, ipoteza că „mioara năzdrăvană” 
ar fi, de fapt, un alter ego al ciobanului, o voce a destinului. 

În general, în mitologie, acestui animal i se conferă atributul sacralităţii, fiind o 
creație a divinității — după cum aflăm dintr-o legendă românească: „Oile le-a făcut 
Dumnezeu şi îmbla cu ele la păscut, cu fluierul. El era îndestulat şi tare liniştit” 25% 
Aceste ființe sacre, pure, „se bucură întotdeauna de dragostea şi protecția figurilor 
divine”, demiurgul fiind şi păstorul lor, apărându-le de duşmani și ascultându-le 
glasul. Faptul că un număr deloc neglijabil de variante-baladă sunt intitulate Oaia 
năzdrăvană reliefează că în spaţiul arhaic românesc oaia a avut rol de totem. În această 
calitate era considerată o călăuză a sufletului celui decedat în lumea de dincolo, dar şi o 
fiinţă oraculară. Aşa cum opinează Ivan Evseev, „funcția de oracol şi de executor 
testamentar al voinţei ciobănaşului, pe care o îndeplineşte «oita plăviţă» din baladă, este 
definitorie pentru integrarea ei în categoria mitică a animalelor totemice”.25 

Este posibil ca, într-un cult al strămoşilor-păstori, acest animal totemic care 
asigura legătura între cei vii şi cei morți să fi fost considerat deținătorul unei anume 
„forţe sacre” de care se legau unele rituri ale morții şi ale renaşterii vegetației. De 
asemenea, în context mitic, oița ar putea fi privită aici ca o metamorfoză a unei 
divinități a naturii, a vegetației. Aceasta se confirmă şi prin atributul mioriței: „laie 
bucălaie”, laie însemnând, potrivit DEX, „negru amestecat cu alb” sau doar negru, iar 
bucălaie „oaie cu lână albă” însă cu „botul şi extremităţile membrelor negre sau castanii 
închise”. Prin urmare, este vorba de un cromatism cu valenţe simbolice, dublu (alb- 
negru), deloc întâmplător, „amestecul de alb şi negru existând în toate zonele ce 
menţionează prezența motivului oii năzdrăvane”2% Este ştiut că în cele mai multe 
dintre mitologiile lumii, alegerea culorii / culorilor pentru a sugera valenţele sacre, 
divine ale unei fiinţe, avea o importanță majoră. Acest aspect este prezent şi în Miorița, 
amestecul de alb şi negru având o conotație deosebită, intuită de Nicolae Brânda: „acest 
cromatism exprimă dubla natură a divinității vegetației, funcția ei de mediator între cele 
două lumi: cea terestră — lumea luminii, a albului şi cea subterană — lumea întunericului, 
a nopţii, a negrului. Condiţia ontologică definitorie a divinităților vegetației era tocmai 
existența lor alternativă între cele două lumi pentru a guverna ritmurile devenirii 
cosmice. Opoziția cromatismului lor exprimă exterior conjuncția opozițiilor pe care le 


283 Mircea Eliade, De la Zalmoxis la Genghis — Han, Editura Şuințifică şi Enciclopedică, Bucureşti, 
1980, p. 241. 

ER Tony Brill, Legende populare româneşti, Editura Minerva, București, 1981, p. 475. 

285 Mihai Coman, Mitologie populară românească, 1, Vieţuitoarele pământului şi ale apei, Editura 
Minerva, Bucureşti, 1986, p. 15. 

286 Ivan Enseev, op.cit. 

287 Nicolae Brânda, op.cit., p. 392. 

conţine natura divinității — coincidentia oppositorum”. 


Întrucât în unele dintre variantele textului se poate observa o anumită 
consubstanțialitate a relației păstor — oiță şi cum viziunea mitică anula interdicția de 
regn, iar zeitatea feminină a vegetației apărea şi în ipostaza de zeitate a destinului, 
considerăm că nu este exagerat a vedea în „oiţa năzdrăvană” partea feminină a unui 
cuplu reprezentând divinităţile vegetației. 

Îndemnul pe care această ființă reprezentând o divinitate a destinului, îl adresează 
păstorului nu este întâmplător: „Stăpâne, stăpâne/ Îţi chiamă şi-un câne/ Cel mai 
bărbătesc/ Şi cel mai frățesc”. Mai mulți dintre exegeţii Mioriței consideră că mesajul 
trebuie interpretat ca o măsură de precauţie pe care ciobanul moldovean trebuie să şi-o ia, 
iar câinele — animal credincios omului, însoțitor al oierilor şi păzitor al turmei — este cel 
care îi poate conferi securitatea, protecția necesară. La nivelul de suprafaţă al textului 
explicația este plauzibilă, însă nu şi în context mitic. Din mitologiile popoarelor este 
cunoscută simbolistica bogată, adesea cu „aspecte antagoniste”, a câinelui: strămoş mitic, 
erou civilizator, simbol al sexualității, al focului, călăuzitor al soarelui sub pământ, simbol 
al lăcomiei, paznic al Infernului:* etc. Mitologiile indo-europene asociază câinele „cu 
moartea, Infernul, lumea subterană, împărățile nevăzute cârmuite de divinități htoniene 
sau lunare”2%. Cea mai cunoscută funcţie mitică a sa este de animal psihopomp, de 
„călăuză a omului în întunericul morţii după ce îi va fi fost tovarăş în lumina vieţii” 2" 

În universul mitic al textului, câinele „cel mai bărbătesc/ Şi cel mai frăţesc”, 
însoțitor şi apărător al păstorului în timpul existenţei terestre, materiale, îşi păstrează 
valența de călăuză post-mortem a „stăpânului”, întru devenirea celui ales, prin 
parcurgerea traseului inițiatic în lumea de dincolo, în lumea umbrelor. 

În complexul mitic, de străvechi practici şi ritualuri legate de un cult al 
divinității vegetației ucise violent, se leagă şi testamentul ciobanului mioritic. 
Episodului care cuprinde locul şi obiectele înhumării îi corespund următoarele versuri: 


„— Oiţă bârsană, 

De eşti năzdrăvană 
Și de-a fi să mor 

În câmp de mohor, 
Să spui lui vrâncean 
ŞI lui ungurean 

Ca să mă îngroape 


Iar la cap să-mi pui, 
Fluieraş de fag, 
Mult zice cu drag! 
Fluieraş de os, 
Mult zice duios! 
Fluieraş de soc, 
Mult zice cu foc! 


Aici pe aproape Vântul când a bate, 
In strunga de oi Prin ele-a răzbate 
Să fiu tot cu voi, Ş-oile s-or strânge 


In dosul stânii 
Să-mi aud câinii 
Asta să le spui, 


Pe mine m-or plânge 
Cu lacrimi de sânge!” 


288 pi. 
Ibidem. 
289 cf. Jean Chevalier, Alain Gheerbrant, op.cit. 
290 pi. 
Ibidem. 
21 Jbidem. 

Având în vedere bogatul corpus de texte mioritice, folcloriştii (în special Adrian 
Fochi) au constatat diversitatea locurilor solicitate de protagonist pentru îngroparea sa, 
acestea având legătură cu profesia sa: la stână, dar şi „în strunga oilor”; „în strunga de 
oi”, dar şi „în dosul stânii”; „în ţarcul mieilor”; „în spătariu oilor”; „în zăvoi de or”; „în 
bătaia berbecilor”; „în mijlocul stânii/ La furca fântânii”; „la stână bătrână/ Cu muşchiul 
pe bârnă”; „în strunga oilor/ Pe câmpu cu florile” etc. 

În câteva variante, oita îi comunică locul unde va fi îngropat, însă păstorul cere 
ca locul să fie schimbat. În unele situaţii, care constituie excepţii, actantul sugerează alte 
locuri decât stâna: „la vale-ntre ape”, „în cel picioruş de munte”, „în vârfulețul 
muntelui/ Sub crucea molidului”. 

În varianta Alecsandri, dorinţa exprimată de păstor de a fi îngropat „în strunga 
de oi” şi în „dosul stânii” ne apare la lectura de suprafață a textului, ca lipsită de logică 
sau ca „un accident metaforic” (Nicolae Brânda), întrucât în „topografia pastorală” cele 
două locuri nu se suprapun. Ţinând seama de orizontul mitic al Mioriței şi de faptul că 
în mai multe variante (transilvănene, maramureşene), ciobanul este întrebat de agresorii 
săi cum vrea să fie omorât, iar acesta alege fie împuşcarea, fie tăierea capului, fie tăierea 
corpului, incinerarea sau chiar aruncarea în țepuşe („Ori să-l puşte, ori să-l taie/ Ori să-l 
taie tot fârtaie”; „Nici puşcat nici săgetat/ Fără capul jos luat”; „Pe mine nu mă- 
mpuşcaţi/ Numa capu mi-l tăiați”; „Ori să-l taie, ori să-l puşte/ Ori să-l  puie-ntre 
tăpuşte”, „Ori să-l puşte, ori să-l taie/ Ori să-l tipe în văpaie”), se poate considera că este 
vorba de un ritual de sacrificare a păstorului care nu este altceva decât o imagine a unei 
zeități a vegetației din spațiul carpatic ancestral, ce ar putea fi asemănat cu Attis, tânăr 
zeu al vegetației. 

În mitologiile umanităţii, una dintre temele fundamentale, statornice, este cea a 
morții Şi a învierii. La experiența morţii — o necunoscută pe care nici un om nu o poate 
evita — înşişi zeii sunt vulnerabili, însă ei posedă capacitatea de a reveni la viaţă. 
Îndeosebi în societăţile de tip agrar, în care oamenii trăiau experienţa anotimpului rece, 
lipsit de „viaţă” şi de rodire, moartea temporară a naturii era explicată prin moartea 
(dispariţia) şi renaşterea (reapariţia) unei divinităţi a vegetației, a fertilităţii. În unele 
mituri (cele despre moartea lui Osiris şi Baal) un accent deosebit comportă 
dezmembrarea şi împrăştierea trupurilor zeităților. 

Circumscriind acestei teme mitice dorinţa păstorului moldovean de a fi înhumat 
în diferite locuri ale stânii, considerăm că nu poate fi vorba de o enumerare 
întâmplătoare, chiar ilogică, ci de sugerarea, în orizont mitic, a îndeplinirii unui ritual: 
părțile corpului să fie aşezate „în strunga de oi” şi „în dosul stânii”, membra disjecta 
sugerând fecundarea pământului, renaşterea vegetației şi sacralizarea acelui spațiu 
mundan. 

Cererea ciobanului include, tot ca secvenţă ritualică, aşezarea în spațiul funerar 
a instrumentului muzical (fluieraş, fluierel, fluieriţă — în cele mai numeroase variante — 
sau bucium, trişcă, caval, trâmbiţă — în câteva variante) sau, ocazional, a unui alt 
element din recuzita sa (bâta, toporul, gluga, ciomagul, prepeleacul), respectiv a unei 
arme (lancea are frecvența ea mai mare). Nu întâmplător în cele mai multe texte este 
invocat fluierul, instrument foarte vechi şi foarte răspândit pe teritoriul românesc, căruia 
îi sunt atribuite virtuți magice. Potrivit mitologiei greceşti, Pan ar fi inventat fluierul cu 
care i-a încântat pe zei, nimfe, oameni şi animale. Românii cred că Dumnezeu l-ar fi 

creat pe vremea când era cioban pe pământ. EI l-ar fi ascuns sub lâna oii, iar păstorii l- 
au găsit la vremea tunsului. Acest instrument este legat de puternicul cult al strămoşilor, 
asigurând comunicarea cu lumea spiritelor. 

Descoperirile arheologice şi etnografice probează că în vremurile de demult 
fluierele se confecționau din oasele strămoşilor. Mai târziu, ele au fost făcute din oasele 
animalelor totemice sau din crengile plantelor specifice zonei, dar şi cu deosebite 
semnificaţii simbolice. În Mioriţa ciobanul enumeră trei fluiere — „fluieraş de os”, 
„Fluieraş de soc”, „fluieraş de fag” — pe care le doreşte aşezate „la cap”, convins că 
acestea vor asigura legătura, prin cântecul lor, între lumea materială şi cea spirituală, 
între lumea pământeană şi cea subpământeană. Întrucât osul este deopotrivă simbol al 
morţii şi al credinţei în renaştere, un semn al biruinţei oricăror temeri față de moarte”?, 
element permanent şi primordial al fiintei”, socul este o plantă „infernală” legată de 
moarte, de fiinţe htoniene, de cultul strămoşilor, tulpina lui, goală în interior, fiind 
asemănată cu oasele umane?”*, iar fagul este văzut ca un arbore protector, asigurând 
legătura terestrului cu cosmicul, dar şi a lumii acesteia cu cea subpământeană, am putea 
considera că cele trei fluieraşe au, în plan mitico-simbolic, valența de liant între 
identitatea naturală şi cea culturală (dobândită prin moartea ritualică şi înviere) a 
păstorului — zeu al vegetației. De asemenea, un alt rol al lor este de a transmite, prin 
cântecul provocat de bătaia vântului, oițelor — bocitoare, care-l vor plânge „cu lacrimi 
de sânge”, taine ale existenței şi ale morții, căci numai ele, fiinţe pure, le vor putea 
percepe. Ideea aceasta a transmiterii unor „mistere” prin intermediul sunetelor unui 
instrument muzical o întâlnim şi într-o poveste a lui Jalal — od — Din Rumi, 
întemeietorul Ordinului Mawlaviş-ilor, care în Marhnavi (4, 6) relatează că „Profetul 
Mohammed i-a dezvăluit ginerelui său Ali nişte taine, interzicându-i să le repete în faţa 
altcuiva. Timp de patruzeci de zile Ali s-a străduit să-şi țină făgăduiala, după aceea, 
incapabil să mai tacă, s-a dus în pustiu şi, aplecându-şi capul peste gura unui puț, a 
început să povestească aceste adevăruri ezoterice. În timpul acestui extaz, saliva lui a 
picurat în apa din put. Scurt timp după aceea, în acest put a crescut o trestie. Un păstor a 
tăiat firul de trestie, i-a făcut găuri şi a început să cânte din fluier. Cântecele respective 
au ajuns vestite, mulțimea venea să-l asculte plină de încântare. Până şi cămilele se 
adunau în jurul lui. A aflat şi Profetul, care l-a poftit pe păstor şi l-a rugat să-i cânte. 
Toţi cei de faţă au fost cuprinşi de extaz. Aceste cântece, spuse atunci Profetul, sunt 
comentariul tainelor pe care le-am dezvăluit lui Ali. De asemenea, dacă vreunul dintre 
oamenii purității este lipsit de puritate, el nu poate auzi tainele cuprinse în cântecul de 
flaut şi nici nu se poate bucura de ele, deoarece credința toată este plăcere şi 
pasiune”2%5. 

Deci, în Miorița, locul/locurile îngropării şi instrumentele muzicale pe care 
actantul le solicită pentru a-i fi puse pe mormânt sugerează indestructibila şi misterioasa 
unitate a vieții şi a morții. Aceasta este reliefată şi prin plânsetul „cu lacrimi de sânge” 
al oilor, prin metafora totală creatorul anonim simbolizând gestul ritual al durerii, dar şi 


292 Cf. Hans Biedermann, Dicţionar de simboluri, vol. II, Editura Saeculum I.O., Bucureşti, 2002. 
293 Cf. Jean Chevalier, Alain Gheerbrant, op. cit. 

294 Cf. Ivan Evseev, op. cit. 

pici Apud Jean Chevalier, Alain Gheerbrant, op. cit. 

al transmiterii forţei şi vitalității necesare celui plecat pe drumul sinuos al inițierii ce se 
va finaliza o dată cu reînvierea vegetației, deci implicit cu renaşterea sa. În sprijinul 
afirmației, amintim că imaginea metaforică o întâlnim şi în ritul de provocare a ploii, 
cunoscut sub numele de Caloian, textul cântecului funerar interpretat de participante 
înainte de a îngropa sau de a arunca în apă păpuşa de lut cuprinzând şi imaginea Mamei 
Caloianului care îşi caută fiul şi îl „plânge / Cu lacrimi de sânge?” 

Revelator pentru universul mitico-simbolic al textului este şi episodul 
„măicutței bătrâne”, aceasta fiind o ipostază autohtonă a divinității telurice, a „Marii- 
Mame”, a „Zeităţii-Mamă”, ce aminteşte de Geea, Rhea, Hera, Demeter din mitologia 
greacă, Iştar din mitologia asiro-babiloneană, Isis din mitologia egipteană, Astarte, din 
cea feniciană sau de Kali de la hinduși. În planul simbolismului mama este asociată 
deopotrivă vieții şi morții, morții şi reînvierii, căci „a se naşte înseamnă a ieşi din 
pântecele mamei; a muri — a se întoarce în matricea pământului, eventual, pentru o nouă 
naştere” 2 

În mitologia şi folclorul poporului român, cultul mamei (Muma Pământului, 
Muma Pădurii, Muma Florilor, Muma lui Dumnezeu, Muma Ploii etc.) este frecvent, ea 
circumscriindu-se modelului mitic-cultural şi fiind legată de orizontul tainic, misterios 
al existenței, unde viaţa şi moartea se întâlnesc. În baladă, atributul „bătrână” 
augumentează valența ei de divinitate a naturii şi a pământului, de personificare, pe linie 
feminină, a unui strămoş mitic. Totodată, epitetul „bătrână” sugerează spiritualizarea, 
anularea funcției procreatoare, trecerea de la identitatea naturală la cea culturală. 

În acest sens, justificarea ipostazei de „bătrână” pentru mama păstorului 
moldovean, pe care o aduce Nicolae Brânda, este, din punctul nostru de vedere, justă: 
„considerăm de aceea că ipostaza de maică bătrână sau de babă bătrână (în unele 
variante. n.n.) a personajului, exprimă tot natura ei divină, pentru că întotdeauna 
personajul recuperator, alias Marea Mamă, pornită în căutarea fiului se metamorfozează 
în femeie bătrână. Aşa Isis în căutarea lui Osiris, Demeter în căutarea Persefonei şi Istar 
în căutarea lui Tamuz. Mitul justifică metamorfozarea prin dorința zeiţei de a nu fi 
recunoscută: de fapt schimbarea vârstei zeiței, acceptarea ipostazei de „femeie bătrână, 
semnifică abolirea funcţiei ei de zămislitoare”.2% 

Se observă, în acest episod, că, spre deosebire de portretul păstorului, prezentat 
detaliat, poetul anonim nu se fixează asupra vreunui detaliu fizionomic al „măicuţei 
bătrâne”, identificarea ei făcându-se printr-un detaliu vestimentar: „cu brâul de lână”, 
care la o primă lectură, profană, a textului ne surprinde, întrucât obiectul în ansamblul 
costumului popular românesc nu deţine un loc semnificativ şi, în general, nu are 
funcționalitate practică. Deci, nu poate fi vorba de un element nici practic şi nici estetic, 
ci cu o puternică simbolistică. 

Brâul (cingătoarea, cureaua, centura), „încingând mijlocul face legătura între 
unu şi tot''2*, este semn al castităţii, al fecundității, al apărării şi protecţiei, iar în spaţiul 
românesc funcțiile sale magico-simbolice se manifestă prin utilizarea lui în riturile de 

trecere (naştere, nuntă) şi în practici magice diverse. 

În mitologie, zeițele Cibela, Iştar, Afrodita / Venus, Demeter / Ceres erau 
împresurate cu o cingătoare simbolizând fecunditatea şi fertilitatea. Isis deținea şi ea 
o cingătoare ce-i conferea nemurirea, legată cu ceea ce cunoaştem sub numele de 
„nodul lui Isis”. În etnografia noastră, rolul ei inițiatic în fecunditate s-a păstrat până 
târziu, în secolul al XX-lea, în special în zona sud-vestică a Transilvaniei, unde era 
purtată de tinerele femei pentru stimularea fecundității. 

Nu întâmplător, brâul „măicuţei bătrâne” este de lână, aceasta întărind valența 
lui fecundatoare, întrucât „lâna ce acoperă corpul berbecului sau al oii, toarsă într-un fir 
lung şi subțire, se asociază prosperității, bogăției şi fecundității încă din epoca culturilor 
preindo-europene” $% 

În text, „brâul de lână” devine o emblemă ce proclamă puterea, vitalitatea cu 
care este învestită purtătoarea lui, prin urmare are valoare simbolică. Cum apreciază 
Nicolae Brânda, „această prezență este expresia retardată a funcției fecundatoare a 
Marii Mame, alias Maica Bătrână. Drapată într-o epică realistă, numai aparent 
verosimilă, imaginea a trecut prin secole sau poate prin milenii, purtând în pliurile 
esteticului semnificația originară” 1 

Portretul ciobanului este constituit exclusiv din imagini vizuale, dincolo de 
valenţele estetice reliefându-se pregnant valorile simbolice arhetipale. Faptul că 
numele nu îi este pronunțat, fiind numit doar „mândru ciobănel”, confirmă calitatea sa 
divină, aceea de zeitate a vegetației, fiu al „Marii-Mame”. Profesional el se apropie de 
alte divinităţi care frecvent apar în ipostaza de păstori: Adonis, Osiris, Baldr, Attys, 
Dionysos, lisus Hristos. Versul „ras printr-un inel” poate exprima la nivel estetic 
supleţea tânărului, însă în orizontul mitic nu mai este un simplu element 
portretistic, ci reliefează dimensiunea esenţială, mitică a protagonistului. „Inelul” 
este, de fapt, brâul/cingătoarea/ şerparul care înconjură precum un cerc mijlocul 
trupului său, asemenea şarpelui primordial, mitic, ce stă încolăcit în jurul pământului, 
ocrotindu-l. Cingătoarea are şi în acest caz funcție magică, semnificând „identitatea de 
divinitate a fecundității şi fertilităţii ca şi Maica Bătrână”*%?, „pregătirea pentru 
îndeplinirea unei înalte misiuni sau fapte glorioase, aşa cum fac eroii basmelor înaintea 
luptei cu zmeul'"3%5. 

Trăsăturile lui strict fizionomice: „Feţişoara lui/ Spuma laptelui/ 
Maustăcioara lui/ Spicul grâului/ Perişorul lui/ Pana corbului/ Ochişorii lui/ Mura 
câmpului” revelează, de asemenea, calitatea de divinitate. Frumuseţea sa fizică 
aminteşte de Adonis — şi el zeu al vegetației —, prototip al frumuseții masculine. 
Observăm că elementele enumerate în creionarea portretului („spuma laptelui”, „pana 
corbului”, „mura câmpului”) trimit la o coroborare între alb şi negru, cromatică 
simbolică şi specifică zeităților vegetației (de ex. Demeter, Persefona, Dionysos apar 
când albi / bălai, când negri, în funcţie de momentul când sunt surprinşi"), albul 
semnificând fie începutul, fie sfârşitul existenţei divine şi al lumii manifestate, inițierea, 

revelația, renaşterea, iar negrul, asociat de obicei haosului primordial, exprimând starea 
de moarte, lumea htoniană unde are loc regenerarea lumii diurne.505 

Potrivit unei dialectici nu a separării, ci a armoniei, îmbinarea albului şi 
negrului este o hierogamie*0% a formelor şi a informului, a vieţii şi a morţii, a 
începutului şi sfârşitului, a eului universal şi a celui individual. Judecând din această 
perspectivă, pare evident că „portretul păstorului nu este de extracție somatică ci 
culturală, un portret încercând o sinteză nu a fizicului, ci a onticului” 507. 

Motivul axial al Mioriței, care a generat numeroase interpretări din diverse 
unghiuri, interpretări nu o dată contradictorii, este cel al alegoriei moarte-nuntă, 
considerat cel mai vechi motiv al textului. Unii exegeți au considerat că e vorba de o 
anumită resemnare, pasivitate a ciobanului în fața morții, atribuind această atitudine 
întregului popor român, întrucât acesta s-ar supune destinului. Alţi cercetători au emis 
ideea că păstorul moldovean manifestă o deosebită bucurie şi dorință de a trăi, din 
moment ce vrea post-mortem să rămână în mijlocul oilor dragi lui. Alţii sunt de părere 
că actantul opune rezistență, deoarece în variantele din Transilvania, considerate a fi 
cele mai vechi, la întrebarea dacă doreşte să fie ucis cu arma sau cu pumnalul, el 
răspunde „nici cu una, nici cu alta”, solicitând moartea prin tăierea capului, aceasta fiind 
rezervată celor nevinovaţi. O altă categorie de exegeţi opinează că ciobanul, deşi 
înştiinţat de oita năzdrăvană că este ameninţat cu moartea, nu poate lupta împotriva 
destinului său şi, de aceea, singura soluţie care-i mai rămânea era de a transfigura 
evenimentul prezentându-şi moartea ca nuntă, triumfând astfel asupra propriei soarte. 
De asemenea, unii dintre folclorişti consideră că motivul alegoriei moarte-nuntă 
constituie la nivel poetic, estetic, sublimarea unei secvenţe a ceremonialului funerar al 
nunții mortului tânăr. Ca şi cele anterioare, nici această ipoteză nu se confirmă, întrucât, 
potrivit demonstraţiei realizate de Nicolae Brânda în studiul său consacrat Mioriței, se 
poate observa că: 

— în ritualul propriu-zis de înmormântare, nunurea are lor cu o persoană din 
cadrul real, în timp ce în balada aceasta se produce cu o entitate simbolică: „Cu-o fată 
de crai / Pe-o gură de rai” sau „„Cu-o mândră crăiasă / A lumii mireasă”; 

— în spațiul etnografic, participanții la scenariul ritualic sunt persoane reale, iar 
în text ei sunt substituiți de elementele cosmice (soarele, luna şi stelele) şi elemente ale 
cadrului natural (brazi şi păltinaşi, „munţii mari”, „paseri lăutari”); 

— dacă acest episod al variantelor — baladă şi al variantelor — colind ar fi fost cu 
mult timp în urmă un cântec specific în cadrul ceremonialului funebru al mortului 
nenuntit, cum s-ar putea explica faptul că nu s-a mai păstrat în complexul ritual, din 
moment ce toate celelalte secvenţe ale obiceiului s-au păstrat până în veacul trecut? 

— ce anume ar fi putut determina detaşarea din ritualul funcțional a unui text 
pentru ca el să primească doar autonomia estetică, având în vedere că „forţa de 
coeziune a ritului este prin caracterul ei cutumiar mult mai puternică decât forța de 
absorbţie a esteticului”"3%. 

Toate aceste aspecte probează că alegoria moarte-nuntă din Miorița nu îşi 
găseşte originea în ceremonialul funerar al nuntirii mortului tânăr, ci într-un 
străvechi ritual legat de cultul divinităţilor naturii ale vegetației şi ale fertilităţii. 
La bază se află, deci, un scenariu mitico-ritualic, practicat în comunităţile arhaice, 
cuprinzând adevăruri ezoterice, care erau comunitate în condiţii specifice, 
restrictive. Moartea era considerată un act inițiatic prin coborârea în lumea 
umbrelor, în Infern, fiind asociată cu regressus ad uterum, în scopul renașterii. 
Viaţa şi moartea, eros şi thanatos coexistă, conferind unitate fiinţei întru o nouă ființare, 
asigurându-i deci devenirea. Potrivit gândirii mitice, „nu numai nunta este izvorul 
generic al morții, ci şi moartea este cadrul optim al nunții. Actul morții şi al călătoriei în 
Infern este acceptat în această ordine de idei ca o hierogamie”. 

Întrucât în mit hierogamia cunoaşte reprezentări concrete, mesajul păstorului 
transmis de către „oita năzdrăvană” „„măicuţei bătrâne” anunţă căsătoria lui cu o fiinţă 
care nu aparţine contingentului, ea fiind „o fată de crai”. Motivul acesta îl întâlnim în 
literatura universală şi, despre conținutul lui, Ion Taloş în Gândirea magico-religioasă 
la români notează: „Motivul morţii-nuntă cu o prințesă apare şi în poate cea mai 
importantă operă literară a evului mediu european, şi anume în unele variante ale 
«Cântecului lui Roland», mai exact spus în variantele V4 şi V7, precum şi în varianta 
Paris, Cambridge, Lyon, Chateauroux. În acestea, Carol cel Mare aduce trupurile 
neînsufleţite ale lui Roland, Olivier şi Turpin, de la Roncesvalles la Blaye şi trimite soli, 
care să aducă pe Aude şi pe mama lui Roland la Blaye, pe motiv că acolo ar urma s-o 
cunune pe Aude cu Roland. Aude ajunge la Blaye, chinuită de visuri rău prevestitoare. 
Ea se prezintă imediat în faţa regelui, pe care-l întreabă: «unde e Roland, cu care doreai 
să mă cununi?», dar împăratul, care o chemase la Blaye, pentru a o cununa pe Roland, îi 
dă un răspuns cu totul neaşteptat: «M-a părăsit — zice el — în luna mai şi s-a căsătorit cu 
«Fille Florent», fata regelui peste ținutul Val Dormant sau Valsorie/Valserie». Acestea 
sunt țări imaginare, sau, mai bine spus, ele sunt o metaforă pentru țara morților, a 
celor adormiţi.” Având în vedere încărcătura simbolică a mesajului şi alegoria moarte- 
nuntă din acest text şi cea din Mioriţa, afirmaţia pe care Ion Taloş o face în continuare 
ni se pare pertinentă: „Avem aici o paralelă cu totul surprinzătoare între eposul 
medieval francez şi, poate, cea mai semnificativă baladă populară românească”. 

Metaforele mioritice ,„Mândră crăiasă/ A lumii mireasă” şi „fată de crai/ 
Pe-o gură de rai” ridică un semn de interogaţie nu doar pentru cercetător, ci şi 
pentru orice cititor al textului: Care este de facto mândra crăiasă, mireasă a 
lumii? Ce simbolizează această sublimare în plan metaforic a unei entități 
feminine? Cu câteva excepţii reprezentate de aceia care au interpretat balada din 
perspectivă mitologică, cei mai mulți exegeți au considerat că mireasa lumii nu este alta 
decât moartea cu care „se nunteşte” tânărul păstor. Raportarea la gândirea mitică, 
lectura circumscrisă complexului mitic dezvăluie cu totul altă valență. Mireasa lumii 
este o zeitate a fecundității, care, asemenea celei din mitologia celtică, reglează 
mersul lumii şi al timpului şi este, totodată, regină a Tenebrelor, însoţitoare a 

sufletelor spre Lumea Cealaltă. Ea este „Marea zeiță a fertilității, cea care are între 
prerogativele ei potențialitatea feminină exprimată într-o veşnică virtualitate, ea 
regizând viaţa şi moartea, devenirea şi ciclicitatea şi, ca zeiţă a pământului, trăind într- 
un mariaj al terestrului fertil cu masculinul celest. Această asumare spațială şi 
existențială a universului justifică ipoteza simbolică a metaforei «mireasa lumii» ca 
exprimând principial pe Marea Mamă”"!. De aceea, întreaga ceremonie nupțială 
funerară, care anunță inițierea, devenirea şi renaşterea „celui ales”, ipostază masculină a 
zeității vegetației, primeşte dimensiuni „cosmice”: „soarele şi luna/ Mi-au ținut cununa/ 
Brazi şi păltinaşi/ I-am avut nuntaşi,/ Preoți, munții mari,/ Paseri, lăutari,/ Păsărele mii,/ 
Şi stele făclu!”. 

Ideea ceremonialului funebru este reliefată prin versurile „Că la nunta mea/ A 
căzut o stea”, steaua deţinând în simbolistica tuturor popoarelor un rol important. În 
unele tradiții mitico-poetice, stelele reprezintă sufletele decedaţilor sau „ferestre ale 
cerului prin care pătrund, în spaţiile siderale ale nemuririi, sufletele celor aleși”. 
Potrivit Vechiului Testament şi iudaismului, stelele ar fi într-o oarecare măsură 
însuflețite, deoarece îngerii veghează asupra lor. 

În credinţa triburilor Keita şi Mandé (din Mal), steaua căzătoare este asociată 
unei tinere mirese care a plecat din casa părintească, pentru a locui împreună cu soțul 
ei?" După cum se ştie, la poporul român există credința că „fiecare copil capătă la 
naşterea sa o stea şi cât timp steaua căpătată luceşte pe bolta cerului, până atunci trăieşte 
şi individul, iar când cade steaua i se curmă şi zilele”. Prin urmare, între om, destinul 
său şi steaua care-i corespunde pe bolta cerească se stabileşte o tainică, intimă legătură, 
aceasta revelând integrarea lui dintotdeauna în marile ritmuri cosmice, în armonia 
universală. 

Invocarea celor doi aştri, soarele şi luna, ca participanţi la ceremonialul nuptial, 
sugerează unitatea principiilor masculin-feminin (Yang-Yin), diurn-nocturn, alternanța 
viață-moarte-renaştere, legătura strânsă între vegetaţie şi erotism („Mi-au ținut 
cununa”), deci caracterul regenerator al morții ritualice inițiatice a tânărului păstor. 
Intima coalescenţă, „nuntirea”, ființei mioritice cu natura, cu cosmicul revelează 
dimensiunea sa ontică, doza de sacralitate cu care este învestită prin inițiere şi devenire. 

Hierogamia păstorului — ipostază a zeității vegetației — care capătă proporții 
cosmice, este purtătoare de simbol, sugerând necesitatea dispariției periodice a 
divinității, în condiții ceremoniale, pentru ca o comunitate, o lume să se reechilibreze 
sacral. 

Pentru mentalitatea mitică a unui popor care, în istorie, a parcurs un lung şi 
sinuos drum al devenirii, Mioriţa, denumită „une chose sainte et touchante ă feindre le 
cœur” (Jules Michelet), „un gioiello romantico popolare” (Lorenzo Renzi), „un poâme 
total de la douceur universelle” (Leo Spitzer) este creația reprezentativă, însă nu 
singulară. 

TEME ÎN VEDEREA PREGĂTIRII PENTRU EXAMEN 

1. Citiţi minim 3 variante ale baladei Mioriţa din antologii de balade populare româneşti 
(sau cele inserate la sfârşitul cursului, în Anexe) şi stabiliți asemănări şi deosebiri existente la nivelul 
structurii textuale. 

2. Comentaţi motivul atât de cunoscut al testamentului/alegoriei moarte-nuntă(din varianta 
Alecsandri, care se distinge de celelalte sub aspect estetic). 

3. Raportându-vă la o gândire de factură mitică, reliefați semnificaţia simbolică a „oiţei 
năzdrăvane "şi a „măicuţei bătrâne "din baladă. 

4. Exprimaţi-vă opinia cu privire la semnificaţia primelor două versuri ale textului şi 
comentaţi simbolistica numărului „trei”. 

5. „Lectura”acestei creaţii populare şi decodarea mesajului mioritic au fost realizate din 
diverse perspective. Astfel, unii exegeți au considerat că e vorba de resemnare în fața destinului, alții 
că, dimpotrivă, ar fi o atitudine activă,optimistă din partea ciobanului mioritic, iar în ultimul timp alți 
exegeţi sunt de părere că este revelat artistic un mit denumit „mitul mioritic”. Care variantă de 
interpretare o consideraţi adecvată? Argumentaţi-vă opțiunea! 

X. MEŞTERUL MANOLE 

1. Geneza baladei 

Când Vasile Alecsandri publica în 1852-1853, la Iaşi, în Poezii populare — 
balade (cântece bătrâneşti) adunate şi îndreptate şi apoi în ediție definitivă în 1866, 
baladele Miorița şi Monastirea Argeşului, era convins că în nici o altă operă nu este mai 
evidentă capacitatea creatoare a poporului român şi mai relevantă ideea de moarte 
acceptată cu seninătate sau ideea de „moarte creatoare”. 

Începând din secolul al XIX-lea şi până în prezent, atenția folcloriştilor s-a 
îndreptat mai mult asupra originii şi evoluției textului care valorifică un străvechi mit, 
decât asupra valenţelor estetice ale acestuia. 

Tema desăvârşirii unei construcții prin imolare a găsit mediul favorabil 
cristalizării în opere epice, în spațiul balcanic, fiecare popor adaptând-o propriei sale 
forma mentis. Numărul variantelor descoperite în acest spaţiu al Europei o dovedeşte: 
311 greceşti, 165 româneşti, 87 bulgare, 38 maghiare, 37 sârbo-croate, 19 albaneze, 5 
aromâne şi 4 ţigăneşti”!5. 

Cu privire la geneza baladei, mai mulți folclorişti români şi străini, printre care 
L. Şăineanu, M. Arnaudov, G. Cocchiara, P. Caraman, la sfârşitul secolului al XX-lea, 
au emis ipoteza — ulterior acceptată de majoritatea folcloriştilor — conform căreia 
variantele balcanice ar fi avut drept prototip versiunea greacă. 

Analizând critic teoria lui Petar Skok, formulată în 1929, care susţine că balada 
a fost creată şi răspândită de către zidarii aromâni, Petru Caraman demonstrează, 
pornind de la antroponimul Manole şi de la simplitatea textului, că balada a apărut în 
spațiul Greciei. El afirmă că „antroponimul Manole este caracteristic onomasticei 
greceşti şi în acelaşi timp prezintă fonetism grecesc pur” şi că „personajul Manole — 
contrar părerii curente — a fost de asemenea foarte cunoscut în trecut tradiției populare 
greceşti şi legendei —cântec, de unde mai târziu a fost înlocuit cu alte nume.” 

Deci, „dacă acest autohtonism grecesc al lui Manole se verifică integral, atunci 
înseamnă că naşterea baladei, al cărei erou e la origine acest personaj, a putut avea 
loc pe pământul grecesc”! 

Cum însă ipoteza aceasta nu o consideră suficient de temeinică, cercetătorul 
adaugă un aspect pe care-l consideră decisiv: „Dintre toate popoarele din sud-estul 
Europei, care cunosc balada cu motivul zidirii unei femei, la nici unul nu aflăm tema 
epică în simplitatea celei greceşti. Pe lângă aceasta, cântecul neogrecesc poartă în el 
încă unele trăsături de asprime rudimentară, prin care străbate până-n vremea noastră, 
adesea foarte puțin atenuată, ceva din atmosfera de cruzime fatală şi barbară a străvechii 
credinţe, de pe când ea era o realitate de fapt, ce stăpânea tiranic sufletul popular. Este, 
după noi, o netăgăduită dovadă a primitivismului variantei greceşti. Ea apare ca o primă 
etapă de concretizare în forme poetice durabile a legendei captate de-a dreptul din 
izvorul superstiției, fără intermediar. La celelalte naţii — cum e la români, sârbo-croați şi 
bulgari — balada e mult mai evoluată. Fa [a] ajuns aici la dezvoltări estetice superioare, 


315 Cf. Ton Taloş, Meşterul Manole. Contribuţie la studiul unei teme de folclor european, Editura 
Minerva, Bucureşti, 1973, p. 139. 
316 Petru Caraman, Studii de folclor, vol. I, Editura Minerva, Bucureşti, 1987, p. 188. 
317 yp: 
Ibidem, p. 189. 

care o aşază printre cele mai desăvârşite realizări ale eposului popular. La toate aceste 
popoare, însă, observăm în acelaşi timp că schema generală a baladei este tema 
grecească. Prin urmare, cu cea mai mare probabilitate, grecii au fost creatorii 
cântecului epic al Meşterului Manole.” 

Preocupat de problema genezei, dar depăşind-o, Petru Caraman consideră că 
românii au avut un rol semnificativ în răspândirea baladei despre jertfa zidirii pe 
teritoriul balcanic. De asemenea, el reliefează caracterul eroic al versiunii din România 
şi valenţele estetice: „E vorba aici de opera unor zidari vestiți şi, în special, a meşterului 
arhitect. Acesta e un erou, un supraom. Se află în contact cu divinitatea sau cu anumite 
genii — aproape el însuşi geniu. lar pe de altă parte, soţia arhitectului, alt personaj 
superior — concretizare a devotamentului fără de margini faţă de soț şi a dragostei de 
mamă, care, fiind sacrificată, nu plânge moartea ei, ci jalea despărțirii de copilul iubit şi 
soarta lui. Aceste personaje se proiectează pe fondul sumbru al unui dureros conflict — 
dintre om şi destin —, ce se rezolvă cu împăcarea, printr-o eroică resemnare a omului, 
care consimte la jertfă.” " 

O viziune interesantă asupra versiunii româneşti a baladei exprimă Lucian 
Blaga, care, din perspectiva filozofului culturii, în studiul Spațiul mioritic (1936) 
vorbeşte despre vechimea geologică a mitului, ale cărui rămăşiţe s-au păstrat la 
popoarele europene până în Evul mediu: „Motivul jertfei umane pentru o clădire 
datează din vremuri geologice, când omul credea că trebuie să-şi asigure pe această cale 
lăcaşul de puterile rele ale pământului şi de zeitățile întunericului. În evul mediu se mai 
găsesc la multe popoare europene rămăşiţe, când lămurite, când vagi, ale acestui obicei 
sau alea acestei credinţe. Motivul sacrificiului uman pentru o clădire, nespus de primitiv 
în esență, s-a păstrat poetic prelucrat aproape la toate popoarele din sud-estul 
european.” Judecând motivul din „perspectiva sofianică” (prin sofianic Blaga 
înțelegând „o determinantă stilistică”, „„postatică de mari posibilităţi” creatoare a 
spiritului popular est şi sud-est european), el observă că prin sublimarea acestuia balada 
românească primeşte o notă specifică, întrucât „numai poporul românesc a crezut că 
jertfa ține cumpănă unei fapte cereşti. Meşterul Manole îşi jertfeşte soţia pentru o 
biserică. lată o sublimare «sofianică» a străvechiului motiv de aproape incredibilă 
cruzime. Adânc statornicită trebuie să fi fost orientarea sofianică în sufletul poporului 
românesc, dacă el a ştiut să împrumute această transfigurare unui motiv, cu care s-au 
luptat fără putință de sublimare, toți vecinii săi, naufragiați în practicitate sau în 
medievalism eroic? 

Un alt cunoscut exeget al baladei, D. Caracostea, în studiul Material sud-est 
european şi formă românească — Meşterul Manole (1942) analizând comparativ 
versiunile balcanice, observă că unele pun accentul pe trăsăturile realiste ale soției 
meşterului (cele bulgăreşti, maghiare), altele evidențiază iubirea femeii pentru copii şi 
sentimentul de ruşine al soției (cele sârbeşti) sau conţin aspecte exterioare dramei 
(meşterul îşi păcăleşte soţia cu inelul căzut la temelia construcției, cum se întâmplă în 

variantele greceşti). Spre deosebire de acestea, balada din spațiul autohton, care relevă 
drama lăuntrică a celui nevoit să jertfească, o consideră, ca realizare artistică, 
superioară: „Comparată cu toate celelalte tipuri şi variante sud-dunărene, balada 
plăsmuită la noi şi pentru noi se aşază în chip firesc în fruntea tuturor. Faptul că, potrivit 
tipului nostru românesc, ea pune pe primul plan frământarea, vina şi căderea tragică a 
meşterului, nu aduce nici scădere figurii atât de duioase şi umane a soţiei. Soarta 
amândurora este nedespărțită. Iar faptul că totul este privit din perspectiva sfâşierii 
lăuntrice a meşterului, dă baladei orizont şi înțeles adânc.” 

Despre valoarea deosebită a versiunilor româneşti scrie şi Mircea Eliade, care 
consideră balada superioară nu numai „din punct de vedere al echilibrului şi expresiei 
artistice, ci şi datorită conținutului său mitic şi metafizic”? opera aceasta fiind ea 
însăşi „un produs folcloric de tip cosmogonic, deoarece jertfa zidirii este o imitație 
omenească a actului primordial al creației Lumilor.””* Ca atare, sacrificiul omenesc se 
află la baza „oricărei activități inițiale”, deci „ori de câte ori se repetă gestul 
Creaţiei "525 

Mircea Eliade consideră că originea baladei se află la greci, însă forma ei 
desăvârşită este cea românească. De asemenea, într-un substrat cultural străvechi, 
moştenit de popoarele balcanice, vede elementul principal al unității spirituale a acestor 
popoare, căci, deşi riturile de construcție există în spații vaste, „totuşi nicăieri în afară de 
balcani şi țările româneşti, legendele derivate din aceste rituale nu au dat naştere la 
produse literare autohtone.”*2€ Acest fapt îl determină pe istoricul religiilor să considere 
că „popoarele din sud-estul Europei, şi îndeosebi românii — pentru că la români găsim 
balada desfăşurată, cuprinzând toate elementele teoretice într-o magnifică sinteză — îşi 
au în legenda Meşterului Manole unul dintre miturile centrale ale spiritualităţii lor." 
Alegerea şi fructificarea acestui mit cu rădăcini „într-o metafizică străveche, 
ecumenică”, în această zonă a lumii, nu sunt întâmplătoare, deoarece el (mitul) 
„satisfăcea o anumită nevoie spirituală”, „întâlnea o rezonanţă pe care n-o întâmpina 
aiurea.” Mai mult, românii şi popoarele sud-dunărene au regăsit în mitul acesta al 
„morții creatoare” „propriul lor destin” puternic marcat de istoria dramatică. 

În legătură cu valorificarea morţii, Eliade face câteva observaţii interesante 
despre Miorița şi Meşterul Manole, „cele două creaţii de seamă ale spiritualității 
populare româneşti.""52 În Mioriţa, „ideea de reintegrare în Cosmos prin moarte” 1 se 
pare „evidentă” şi „numai pentru un cercetător superficial, care ar judeca prin criterii 
empiriologice, prezenţa aceasta a morţii ar putea însemna însă o viziune pesimistă a 


32 j; Caracostea, Poezia tradițională română, vol. II, Editura pentru Literatură, Bucureşti, 1969, p. 

lumii, a rarefiere a debitului vital, o deficiență psihică.” 


Prin urmare, în balada 
păstorească, moartea nu este „negativă”, ea „este o calmă reîntoarcere «lângă ai 
săi». 1 În Meşterul Manole, moartea „este creatoare, ca orice moarte rituală” şi în 
aceasta identifică „o concepție erotică şi bărbătească a morţii. Românul nu caută 
moartea, nici n-o doreşte — dar nu se teme de ea; iar când e vorba de o moarte rituală — 
adaugă savantul — o întâmpină cu bucurie.” Această opinie a lui Eliade se opune celei 
formulate de Emil Cioran care scrie despre „scepticismul teluric şi subteran al 
României”, „un scepticism suferind, crispat, lipsit de drăgălăşenie şi de eleganţă” 
(Schimbarea la față a României, 1943). Analizând riguros, profund îndeosebi balada 
despre jertfa imolării, din perspectiva miturilor, riturilor şi a credințelor, desigur punctul 
de vedere al celui care a cercetat religiile lumii ni se pare mult mai apropiat de 
adevărata dimensiune a spiritului românesc. 


2. Câteva consideraţii asupra variantelor baladei 

Despre balada Meşterului Manole au fost elaborate în a doua jumătate a 
veacului trecut, studii documentate, dintre care rețin atenția cel al lui Ovidiu Papadima 
— Neagoe Basarab, Meşterul Manole şi „vânzătorii de umbre” (1962), al lui Gheorghe 
Vrabie — Jertfa zidirii sau Meşterul Manole (1966), Adrian Fochi — Versiunile 
extrabalcanice ale legendei despre „jertfa zidirii” (1966), Ion Taloş — Meşterul 
Manole. Contribuţie la studiul unei teme de folclor european şi cel al lui Horia Bădescu 
— Meşterul Manole sau imanența tragicului (1986). 

Cu deosebire cartea lui Ion 'Taloş aduce în universul exegetice al baladei 
elemente noi, prin cercetarea variantelor transilvănene, neglijate până la el de către 
cercetătorii în domeniu, variante care, spre deosebire de cele din restul țării au păstrat 
un fond mai vechi, arhaic. Folcloristul supune investigației un amplu material, 
manifestând interes deosebit pentru realitățile etnografice şi constată că „în timp ce 
variantele din Oltenia, Muntenia şi Moldova au întinerit, cele din nordul Transilvaniei 
şi-au menținut configuraţia anterioară, ele constituind astăzi întâiul stadiu cunoscut în 
evoluția textului versificat.%% De asemenea, observă transformarea unor variante 
transilvănene în legende în proză, ceea ce a produs apropierea lor „de superstiția ce le 
stă la bază”. Astfel, „ele refac în sens invers drumul parcurs inițial, de la superstiție la 
legendă şi apoi la baladă.55%* 

Textele acestea sunt mai scurte, se prezintă sub formă de colind (fiind cântate 
de grupuri de femei la fereastră şi uneori şi în casă, în postul Crăciunului sau la 
Crăciun), păstrând caracterul ritualic, iar numele meşterilor poate fi Manea, Miclăuş, 
Siminic, Petre, Constantin. În baladă numele este întotdeauna Manole şi apare 
localizarea. În Muntenia, unde s-au construit „numeroase monumente arhitecturale în 
stare să înaripeze imaginaţia populară”, balada „şi-a ales pe cel mai impresionant 

dintre acestea: mănăstirea de la Curtea de Argeş.” Localizarea a generat consecințe 


asupra textului care dintr-unul cu caracter etnografic a devenit veritabilă creaţie literară: 
„(...) lucrul cel mai interesant este că prin această localizare, motivul principal al 
poeziei, adică sacrificarea unei femei, a dobândit înțelesuri mai profunde: dintr-un fapt 
tragic oarecare, sens predominant în variantele din Transilvania, sacrificarea femeii e 
pusă aici în slujba ridicării unei mănăstiri «cum n-a mai fost altă». Dacă textul a avut 
până atunci un caracter oarecum etnografic, prin sensul pe care l-a dobândit cu ocazia 
noii localizări, el s-a înălţat la o mare valoare literară. Aceasta e, după părerea noastră — 
subliniază Ion Taloş —, un exemplu desăvârşit de întinerire a temelor folclorice." 

Într-un alt tip, numit „Trisfetitele”, mai puţin cunoscut cititorilor, acţiunea este 
localizată la un alt edificiu celebru: mănăstirea Trei Ierarhi din laşi, de data aceasta 
precizându-se şi timpul: domnia lui Vasile Lupu. Conţinutul textului este următorul: 
domnitorul decide să ridice o biserică în care să fie depuse moaştele Sf. Parascheva şi îl 
alege pe cel mai priceput arhitect din Moldova. Acesta, ştiind că fiecare construcție are 
nevoie de o „stahie” pentru a o ocroti, fură umbra unui duşman, apoi a unor prieteni, cu 
o trestie pe care o pune în zid, dar nu este suficient, deoarece clădirea se prăbuşeşte în 
continuare. El merge la o vrăjitoare care îi spune că truda lui este zădărnicită de un spirit 
malefic ce nu poate fi înlăturat decât dacă îşi va imola soția şi copilul. Iubind mai mult 
faima decât familia decide să-i zidească şi finalizează construcţia. În ziua sfințirii 
bisericii voievodul află despre fapta sa nelegiuită, porunceşte să-i fie şters numele de pe 
inscripție şi să fie urcat pe acoperiş fără a i se lăsa posibilitatea de a coborî. Meşterul îşi 
făureşte o pereche de aripi cu care zboară pe câmpul Frumoasei, dar o furtună se 
dezlănţuie, i le rupe şi el cade în apa Bahluiului, unde moare. În două variante ale 
baladei se spune că încă se aud în timpul nopții, în curtea Trisfetitelor, gemetele 
ființelor sacrificate, iar într-o altă variantă se zice că arhitectul ar fi fost ucis, ca să nu 
mai ridice în alt loc o clădire asemănătoare. 

Această baladă este răspândită numai în laşi şi în împrejurimi şi se cunosc trei 
Variante, toate în proză, consemnate de călătorul rus Struve (1792), de Mihail 
Kogălniceanu şi de G. Enăchescu. 

Din analiza riguroasă întreprinsă de Ion Taloş nu lipsesc nici observațiile asupra 
structurii şi stilului baladei, asupra motivelor care, după opinia sa, sunt: surparea 
zidurilor, motivul „revelației necesităţii de a fi zidită o ființă omenească în temelii”, 
alegerea victimei, motivul însuşirilor victimei, al zidirii treptate, personajul principal, 
celelalte individualități, motivul locului pe care vor ridicate zidurile şi al obiectului 
construcției. În strădania de a stabili asemănări şi deosebiri între variantele operei, 
folcloristul constată că ceea ce rămâne comun tuturor versiunilor „e destul de puţin, şi 
anume, următoarele motive: nestatornicia zidurilor, necesitatea de a fi zidită o femeie în 
temelii, sacrificarea celei mai bune dintre soțiile zidarilor. 

De fapt, „acesta e scheletul de bază al cântecului, pe care fiecare popor balcanic 
l-a adaptat la natura lui, brodând, fiecare după darul său, motivele care făceau parte din 

zestrea lui proprie." 


Un alt merit al lui Ion Taloş este de a fi marcat o cotitură în orientarea ipotezei 
genetice. Faţă de predecesorii care susținuseră originea greacă a baladei, folcloristul 
manifestă reținere în a formula o ipoteză categorică, reliefând dificultatea de a decide 
care popor este autorul acestui cântec epic, din moment ce se poate constata o unitate în 
versiunile balcanice, conferită de un schelet de bază, suprapunerea straturilor culturale, 
deplasarea de populaţie în spaţiul balcanic. Prin urmare, „vechea cultură elenă luată 
adeseori ca argument de unii autori, nu dă dreptul la supoziţia că grecii ar fi creat 
cântecul, deoarece s-a dovedit că popoarele balcanice conservă straturi culturale 
adeseori mai vechi decât mitologiile «clasice», greacă şi romană. Dacă numai cultura 
grecilor a ajuns să ne fie cunoscută, nu înseamnă că celelalte populații din Balcani şi 
Carpaţi ar fi fost lipsite de cultură şi de capacitatea de a crea opere folclorice valoroase. 
Numărul mare de variante culese la greci şi români nu pot constitui un argument 
hotărâtor în favoarea celor două versiuni, deoarece culegeri intensive la celelalte 
popoare ar putea scoate la lumină o şi mai mare bogăţie de variante. Şlefuirea artistică 
remarcabilă a versiunii româneşti şi sârbo-croate nu poate fi luată în discuţia despre 
originea textului; tot aşa nu poate fi luat în discuție nici caracterul mai arhaic al 
versiunii greceşti — cu toate că aproprierea ei de mit nu se poate pune la îndoială —, 
deoarece acesta nu dovedeşte decât faptul că ea reprezintă un stadiu mai vechi din 
evoluţia textului, aşa cum variantele româneşti din Transilvania nu sunt mai vechi, ca 
origine, decât cele din Oltenia, Muntenia şi Moldova, ci conservă un stadiu mai vechi 
de evoluţie."5% 

Din cele prezentate până aici putem observa că problema genezei unei atât de 
cunoscute creaţii folclorice este departe de a fi lămurită şi poate că ea va constitui o 
temă majoră de cercetare pentru exegeții în domeniu din secolul al XXI-lea. 

În ceea ce priveşte publicarea unor variante în spaţiul românesc, în secolul al 
XIX-lea, este necesar să menționăm că în afară de Alecsandri, o variantă în proză din 
tipul Trisfetitele a fost publicată de Kogălniceanu (1842), o alta de Cezar Bolliac, cu 
titlul Meşterul Manole, dar nu ca text popular, ci ca o creație individuală, proprie (din 
această versiune lipseşte localizarea, aspect care l-a determinat pe Ion Taloş să o 
apropie de variantele din sudul Transilvaniei), o altă variantă a apărut în volumul Poezii 
populare române (1885), adunate de G. Dem. Teodorescu. Însă, cea care avea să 
marcheze în mod hotărâtor „destinul estetic” al baladei este varianta din volumele lui 
Alecsandri. 


3. Motivul mitic al jertfei 

Desigur, Alecsandri şi nici un alt scriitor al veacului al XIX-lea nu aveau cum 
să intuiască destinul excepțional pe care balada Mănăstirii Argeşului îl va avea în 
cultura noastră şi numărul impresionant (peste 300) de creaţii dramatice, epice sau lirice 
în care este valorificat mitul creaţiei prin jertfire. Originile acestui mit trebuie căutate în 
timpuri foarte îndepărtate, în orizontul copilăriei umanității. Aşa cum consideră Mircea 
Eliade, e posibil ca la bază să se afle mitul cosmogonic, „modelul tuturor miturilor şi 


339 Ibidem. 

riturilor legate de ideea de «a face», de o «operă», de o «creație».” Motivul mitic al 
„Facerii”, al construcției ridicate prin sacrificiu este întâlnit în Oceania, Indonezia, 
Africa, la multe dintre popoarele europene, deci într-un spaţiu geografic foarte extins. 
Cosmosul a apărut ca urmare a jertfei unui zeu, a unui Uriaş primordial. La fel, prin 
sacrificiu, au apărut rasele omeneşti şi plantele. Riturile de construcție din spațiul 
european îşi au izvorul spiritual în acest orizont mitic, întrucât, aşa cum lumea a apărut 
prin sacrificiul primordial al unei zeități, orice construcție necesită jertfirea unei ființe. 
La început jertfa era o ființă omenească, apoi treptat ea a fost înlocuită cu un animal, cu 
o pasăre sau chiar cu umbra captată prin practicarea anumitor ritualuri. Un „vânzător de 
umbre” măsura umbra oamenilor pe furiş şi o vindea zidarilor pentru a o îngropa la 
temelia viitoarei construcții. Se credea că umbra ar fi o parte a fiinţei omului, o proiecție 
a sufletului său, după cum remarcă James Frazer în Creanga de aur: „Dacă umbra sa 
este călcată în picioare, lovită sau străpunsă, omul va simţi rana ca şi când ar fi suferit-o 
propriul corp, şi dacă este despărțită de el în întregime (fapt pe care îl crede posibil), va 
muri.“ Îngroparea umbrei echivala cu îngroparea sufletului omului care în mai puţin 
de 40 de zile murea şi devenea spirit protector al construcției. 

Prin reiterarea actului ritualic se prelungeşte cosmogonia. Mai mult, orice 
clădire (casă, palat, templu sau cetate) era o imagine a universului, un „centru al lumii”. 
În spaţiul sud-est european această viziune capătă o dimensiune de natură sacră, pentru 
că „până foarte de curând, lumea era conştientă în aria balcano-danubiană că o biserică 
sau o mănăstire reprezentau la fel de bine Cosmosul, ca şi Ierusalimul ceresc sau 
Paradisul: avea loc, în acest caz, o conştientizare a simbolismului arhitectonic şi 
iconografic prezent în construcțiile sacre, şi această conştientizare se opera atât pe calea 
experienţei religioase (liturghie), cât şi pe calea culturii tradiţionale (teologie). 

În spaţiul european sunt numeroase legendele cu privire la jertfele umane 
necesare construirii cetăților, podurilor, castelelor şi oraşelor. În Germania şi în Franţa a 
circulat multă vreme o legendă despre un pod făcut de diavol într-o noapte, în schimbul 
primului suflet care avea să treacă în următoare zi peste el. Şi la temelia Palatului Regal 
din Madnid fantezia populară a aşezat o victimă omenească. Povestea mitului jertfei 
pentru creație se ţese la greci în jurul ridicării podului Arta din Epir, al turnului din 
Cettinge (Muntenegru) la sârbi, al cetăților Deva şi Rozafat la maghiari şi albanezi. 
Varianta sârbească a baladei populare despre zidirea cetăţii Scutari, cunoscută în aria 
sud-est europeană, mai ales după publicarea ei de către Vuk Karadzic, are la bază, 
asemenea baladei româneşti a meşterului Manole, împlinirea actului creator prin 
sacrificiu maxim. De trei ani, craii-frați Vukašin, Goiko şi Ugliesa lucrau cu trei sute de 
zidari la înălţarea cetăţii Scutari, pe malul Boianei. Însă o zână surpa noaptea ceea ce ei 
ridicau ziua. În al patrulea an, Vila (zâna) le-a poruncit să zidească în temelie doi fraţi 
gemeni, Stoian şi Stoiana. Cel trimis să colinde lumea se întoarce după trei ani fără să-i 
fi găsit. Atunci zâna le cere fraților să fie zidită în temelie soția aceluia care în 
următoarea zi va veni prima cu merinde pentru lucrători. Fraţii jură să păstreze taina, 
dar numai Goiko îşi respectă cuvântul dat şi soţia lui va fi imolată. În prim plan autorul 
anonim situează disperarea zbuciumul femeii sacrificate. 

4. Structura operei.Motive şi simboluri 

Variantele româneşti (165 după statistica efectuată de Ion Taloş, grupate în 
douăsprezece tipuri), spre deosebire de cele balcanice (sârbeşti şi bulgărești) aduc în 
centrul atenției conflictul interior al meşterului şi tragismul destinului unei ființe 
omeneşti menite să zămislească frumuseţe. Mitul sacrificiului creator, care şi-a găsit 
substanța poetică, transfigurarea artistică în balada populară a Mănăstirii Argeşului, 
devenit în spațiul cultural românesc ceea ce G. Călinescu numeşte „mit estetic”, face 
parte din categoria miturilor definite de Blaga „trans-semnificative”. Chiar dacă se 
aminteşte de Negru-Vodă (Neagu-Vodă în unele variante, fiind vorba fie de domnitorul 
Radu I Basarab, fie de Neagoe Basarab — amănunt care nu prezintă importanță în 
analiza valorii artistice a textului), balada suprimă timpul istoric, profan şi ne introduce 
în prezentul etern, coordonată temporală unică a oricărui mit, în timpul sacru sau în 
ceea ce Mircea Eliade numeşte „un illud tempore, adică în timp auroral, dincolo de 
istorie.” ® 

Şi spațiul, „Pe Argeş în gios/ Pe un mal frumos”, este unul al tainei, un spațiu 
sacru al mitului. Aici, pe „Un zid părăsit/ Şi neisprăvit”, meşterii trebuie să înalte 
„Monastire naltă/ Cum n-a mai fost altă.” Locul ales de domnitor pare a fi dominat de 
duhuri nefaste. Alegerea nu este însă întâmplătoare. Zidurile limitează spațiul, închid o 
lume. Faptul că ele sunt ,„neisprăvite” sugerează pătrunderea unor influențe de origine 
inferioară, existența unor elemente malefice, pe care le anunţă chiar prezenţa şi lătratul 
câinilor. În mitologie, aceştia sunt asociați cu moartea, cu lumea subterană, cu 
împărătțiile nevăzute ale divinităților htoniene. Numai prin înălțarea unei biserici, 
duhurile necurate vor fi învinse, noua construcție lăsând calea liberă influenței cerești, 
comunicării între divinitate şi om. Însăşi biserica simbolizează Ierusalimul, împărăţia 
celor aleşi, un microcosmos. Deci, prin construirea ei, pe de o parte va fi satisfăcut 
orgoliul domnitorului care în epoca medievală era considerat un ales al lui Dumnezeu, 
iar pe de altă parte, Meşterul Manole îşi va împlini destinul său de artist. 

Un alt aspect, de o deosebită semnificație îl constituie numărul meşterilor 
zidari: nouă, iar împreună cu Manole, care se detaşează de aceştia, fiind simbolul 
creatorului genial, zece. În lucrarea intitulată Basmele române, Lazăr Şăineanu explică 
valoarea magică a numerelor din folclor, precizând că ele joacă un rol important în 
mitologiile tuturor popoarelor romanice, slave şi germanice, fiind multiplul lui trei, cifră 
care în sistemul pitagoreic era simbol al armoniei perfecte şi care în literatura populară 
figurează la fiecare pas întrucât „persoanele, lucrurile şi incidenţele se prezintă continuu 
sub o formă triplă. 

Considerăm că o mai mare atenție merită constatările lui Jean Chevalier şi 
Alain Gheerbrant, autorii Dicționarului de simboluri, care semnalează prezența în mai 
multe culturi a aceleiaşi idei despre simbolistica numărului nouă, şi anume: „nouă, fiind 
ultimul din seria de cifre, anunţă deopotrivă un sfârşit şi o reîncepere, adică o mutare pe 
alt plan. Aici se regăseşte ideea de naştere nouă şi de germinare, precum şi cea de 
moarte.” Fără îndoială, acest număr imprimă începutului baladei noastre un caracter de 
ritual şi exprimă o viziune asupra vieţii. Prin activitatea lor constructivă, creativă, zidarii 

participă la „ritmurile cosmice”, la înălţarea bisericii, acest „centru” simbolic al lumii 
româneşti. 

Grupul zidarilor este întregit de Manole, al zecelea meşter. Numărul zece 
cunoaşte o simbolistică interesantă, exprimând ideea de totalitate, de desăvârşire, viața 
şi moartea deopotrivă, dar şi un pronunțat dualism al fiinţei. Trebuie amintit şi faptul că 
în credința populară românească, numerele pare, în general, nu sunt considerate faste, ci 
prevestitoare ale răului. De aceea, nu numai unele imagini de la începutul baladei 
(căutarea locului misterios, zidurile părăsite, prezenţa câinilor), ci şi numărul simbolic 
zece anticipă finalul dramatic, final care ţine, credem, de o metafizică a morții. 

În Manole — artistul există aspiraţia de a depăşi condiţia umană. Numai lui i se 
transmite prin vis, punte de legătură între uman şi divin, condiția de care depinde 
înălţarea construcției: imolarea unei fiinţe apropiate, dragi, soție sau soră a unuia dintre 
meşteri, care va veni prima cu merinde. Soluţia salvatoare nu provine din exterior, de la 
o păsare măiastră (ca la greci) sau de la o zână (ca la sârbi), ci din adâncul conştiinţei 
aceluia care trebuie să sacrifice şi să se autosacrifice pentru a răspunde imperativului 
creației. 

Apare motivul jurământului, respectat doar de Manole, care se ridică la 
suprema conştiinţă a artistului. Încălcarea jurământului, jurământ care ar fi putut face 
posibilă unitatea sacră a reprezentanților aceleiaşi bresle, creează o ruptură, o „rupere de 
nivel”, cum ar numi-o Mircea Eliade şi va precipita acţiunea într-un singur sens, Şi 
anume acela al zidirii de vii a soției lui Manole, căreia însă nu i se destăinuie taina 
jurământului. Ana (în varianta Alecsandri) sau Caplea (în varianta G. Dem. 
Teodorescu) este predestinată a însufleți biserica prin transferul de substanțialitate, cu 
atât mai mult cu cât ea, învingând obstacolele ivite în cale la rugămintea adresată de 
Manole divinității (ploaia, vântul şi chiar Scorpia în varianta T. Pamfile), depăşeşte o 
primă treaptă a inițierii. Deşi autorul anonim surprinde în imagini vizuale şi auditive de 
un deosebit lirism suferinţa femeii sacrificate, accentul nu îl pune aici, aşa cum se 
întâmplă în variantele sud-dunărene, ci pe dramatismul interior al creatorului-Manole, 
care se va dovedi mai puternic decât omul-Manole. Lupta interioară, conflictul între 
cele două euri pe de o parte, între eul creator şi destinul implacabil al omului pe de altă 
parte, se accentuează în momentul când Manole îşi urcă soția pe schele pentru a fi 
zidită. De aici înainte dramatismul este într-un continuu crescendo până la finalul 
textului. În acest sens, în varianta Alecsandri remarcăm un aspect pe care-l considerăm 
semnificativ. Dedublarea eului e sugerată prin folosirea a două nume proprii: Manole 
(Manoli) şi Manea. Al doilea, care ar putea fi un hipocoristic, sugerează detaşarea 
artistului, ruperea lui de universul ontologic în care s-a integrat până atunci. 
Considerăm că nu necesitățile prozodice (ritm, măsura versurilor) l-au determinat pe 
poetul popular să recurgă la folosirea substantivului propriu Manea, ci intenţia de a 
reliefa că meşterul din baladă este simbolul condiției artistului, condiție care impune 
depăşirea limitei umanului întru propria-i deificare. În această ipostază el apare în 
viziunea poetului din popor, în timp ce pentru Ana rămâne până la sfârşit Manole, soţul 
iubit, singurul pentru care ea a acceptat „gluma” de a fi zidită. 

O dată ritualul săvârşit, creația se înalță şi îşi asigură veşnicia. Mănăstirea 
devine un microcrosmos, o imagine a lumii sacre şi se individualizează prin frumuseţe. 
Ambiţiei zidarilor care declară că oricând pot construi „Altă monastire/ Pentru 

pomenire,/ Mult mai luminoasă/ Şi mult mai frumoasă!” i se opun dorința voievodului 
de a fi ctitorul unei opere unice, „Cum n-a mai fost altă” şi egoismul lui ca nimic 
altceva să nu o egaleze sau să o depăşească. De aceea, meşterii, individualişti, lipsiți de 
comprehensiune în faţa suferinței umane, sunt pedepsiţi. Totuşi, în arta lor ei au devenit 
inițiați şi nu trebuie să divulge secretele meseriei. Ca atare, din porunca domnitorului 
schelele (scările) sunt ridicate, iar zidarii sortiți pieirii. O cu totul altă explicație 
comportă moartea meşterului celui mare, Manole. Distrugerea schelelor creează o 
ruptură de nivel „care face posibilă trecerea de la un mod de existență la altul”: de la cel 
profan la cel sacru, de la cel uman la cel cât mai aproape de divin, de ideatic. O sugestie 
de o remarcabilă pătrundere, cu privire la simbolul scării ne-o oferă Mircea Eliade: „În 
simbolismul scării sunt implicate ideea sanctificării, a morții, a dragostei şi a eliberării, 
fiecare dintre ele reprezentând într-adevăr abolirea condiției umane, profane, deci o 
rupere de nivel ontologic: prin dragoste, moarte, sfințenie, prin cunoaştere metafizică, 
omul trece, cum spune Brihadăranyaka — Upanişad, de la «ireal la realitate». "5% E 
vorba de realitatea ultimă la care fiinţa umană tinde şi la care ajunge după ce şi-a 
depăşit condiţia şi a redobândit-o pe cea divină de dinaintea „aruncării” sale în 
existenţă. 

Creația străluceşte şi împlineşte destinul uman. Manole-artistul se poate elibera 
acum de limitele ființei omeneşti pentru a dobândi libertatea şi armonia interioară. De 
aici necesitatea zborului care ne aminteşte de Icar. Zborul frânt nu exprimă aici 
dizolvarea omului în neant, ci ființarea lui, căci „unde cădea/ Ce se mai făcea!/ O 
fântână lină,/ Cu apă puţină,/ Cu apă sărată,/ Cu lacrimi udată!” 

În efluviile dramatismului, „fântâna lină” aduce liniştea, sugerând purificarea şi 
regenerarea. Moartea meşterului este violentă, deci creatoare ca şi a soției jertfite. Opera 
şi-a asigurat permanenţa în timp, probând că destinul artistului este dramatic sau tragic, 
pentru că nimic nu poate dura fără sacrificiu. Cu pertinenţă, D. Caracostea opina că „Nu 
mistica morții şi nici dăinuirea superstiţiei, ci sentimentul creativității, cu tot tragicul lui, 
este axa în jurul căreia s-a cristalizat funcţional expresia românească.” 

Balada Mănăstirii Argeşului, care a înveşmântat poetic străvechiul mit al zidirii 
oamenilor de vii, a inspirat numeroşi poeți şi dramaturgi români, care i-au dat 
interpretări dintre cele mai felurite. Din prima jumătate a veacului al XIX-lea şi până în 
zilele noastre, literatura română înregistrează o producție poetică bogată inspirată de 
„mitul estetic”. Prima creație de acest fel este Meşterul Manole (1847) de Cezar 
Bolliac, o transpunere fidelă a episoadelor simbolice ale baladei. Pentru perioada 1944- 
1964, V. Fanache realizează o înregistrare, însă incompletă a creațiilor lirice care 
revalorifică mitul „„Meşterului”. Dintre aceste amintim: Lumina jurământului de 
Constantin Abăluţă, Să ti-o sărut, Aleluia!, Dacica de Tudor Arghezi, Îndepărtata 
dragoste de Cezar Baltag, Sus, pe schele de Maria Banuş, Cântec dintr-o fereastră, 
Elegie despre stele, Manole, Manole de Ana Blandiana, Versuri pentru zidari de Şt. 
Aug. Doinaş, Eu, meşterul Manole de Darie Magheru, Pe Argeş în jos de Darrie 
Novăceanu, Meşterul de Nicolae Labiş, Femeile privesc schelăriile noilor case de A.E. 
Baconsky, Fântâna, Minuni fără jertfă de Gh. Tomozei, Oraş în creştere de Nichita 

Stănescu. 

Din balada populară mulți poeţi au reţinut doar un singur episod asupra căruia 
şi-au îndreptat meditaţia lirică, iar alții au apelat numai la simboluri (Manole, Ana, 
creația) pe care le-au introdus într-o scriitură lirică autonomă, detaşată de textul 
arhetipal. Cele mai izbutite opere lirice care prelucrează motivul la o înaltă cotă estetică, 
atribuindu-i valenţe metafizice, sunt poeziile argheziene Aleluia! [1940] şi Dacica (din 
volumul Hore, 1939). 

TEME PROPUSE ÎN VEDEREA PREGĂTIRII PENTRU EXAMEN 

1. În Trilogia culturii, Lucian Blaga opinează că miturile pot fi grupate în două 
categorii: "mituri semnificative” (care "revelează, cel puţin prin intenţia lor, semnificaţii care pot avea 
şi un echivalent logic”) şi „mituri trans-semnificative” (care „încearcă să reveleze ceva fără 
echivalent logic”). Pornind de la această afirmaţie şi folosind ca suport ştiinţific studiul lui Mircea 
Eliade, Comentarii la Legenda Meşterului Manole (vol. Meşterul Manole), argumenrați într-un 
eseu de 2-3 pagini că mitul sacrificiului pentru creație este un „mit trans-semnificativ”. 

2. Reliefaţi într-un eseu de 2-3 pagini condiția dramatică a creatorului, interpretând 
elementele simbolice din structura epică a baladei (nouă, zece, visul, câinii, mănăstirea,zborul, 
schelele, fântâna). 

XI. PROZA POPULARĂ 

1. Actul povestitului 

Categoria folclorică cea mai importantă şi cea mai amplă, întâlnită în studiile de 
specialitate sub denumirea de proză populară, cuprinde basmul, legenda, snoava şi 
povestirea. Această categorie variată conţine elemente de unitate, determinate de 
trăsăturile discursului narativ şi de consecinţele acestora asupra actului de creație, de 
interpretare, de circulație şi de conservare a speciilor folclorice în memoria 
colectivități. 

De asemenea, se poate vorbi în cadrul acestei categorii atât de interterenţele 
tematice şi imagistice între specii, de exemplu între basmul fantastic şi legendă sau 
între legendă şi snoavă, cât şi de tendinţa unor specii de a se transforma, adaptându-se la 
structura Şi la funcția altor specii, cum este, de exemplu, basmul despre animale care, 
treptat, a evoluat către snoavă şi legendă. 

La toate popoarele lumii, proza populară se leagă de obiceiul străvechi al 
povestitului. Informaţiile despre acesta sunt relativ reduse, deoarece, în general, 
specialiştii au manifestat interes față de conținutul textului, fără a mai acorda importanţă 
contextului: împrejurările în care se povestea, rolul pe care l-a avut acest obicei, 
atitudinea naratorului, reacţiile receptorilor etc. 

Dincolo de acest aspect trebuie precizat că din timpuri foarte îndepărtate şi, 
probabil, până în primele 3-4 decenii ale secolului al XX-lea, povestitul a constituit un 
fenomen cultural cu o puternică tradiție. 

Folcloristul Ovidiu Bîrlea afirmă că „în Europa au mai putut fi surprinse urme 
cultice ale povestitului basmelor doar la noi, apoi sporadic spre nord, la ucrainenii 
carpatici, letoni, estoni şi finlandezi, iar în apus numai la irlandezi, deci în forme 
insulare care apar ca fragmente din întinsa arie de odinioară. Împrejurarea că resturile 
cultice ce au mai dăinuit în aceste insule relevă tot atâtea aspecte felurite, unele chiar 
contradictorii, confirmă şi pe această cale complexitatea ancestrală a fenomenului." 

Actul povestitului s-a practicat în toate mediile sociale, atât la curte, în saloanele 
aristocraților, cât şi în rândul maselor populare, fiind o principală formă de distracție, un 
mod de a evada din universul cotidian. Povestitul nu se adresa exclusiv copiilor, ci şi 
oamenilor maturi, de fapt, mai ales acestora, pentru că ei puteau pătrunde semnificațiile 
creaţiilor şi le puteau transmite mai departe. 

Obiceiul era practicat îndeosebi la sate, însă nu lipsea nici din mediul urban. 
Ocaziile în care se povestea erau diverse: la şezători, duminica, în timpul anumitor 
munci şi în momente de răgaz, pe uliţă, toamna la curățatul porumbului, după 
terminatul muncii etc. Se povestea la stână, când se adunau mai mulţi ciobani, la moară, 
în cabanele lucrătorilor forestieri, în spital, la armată. Nu oricine nara un basm, o 
poveste, o snoavă sau o legendă, ci aceia care aveau „darul de a povesti”, căci „ca 
modalitate de actualizare a unor valori folclorice, povestitul constă în retransmiterea 
unor mesaje constituite ca structură şi cod (repertoriu de semne), orientate însă, prin 
adaptare, spre exigenţele şi receptivitatea unui grup de ascultători (destinatarul actului 
de comunicare). Aceasta presupune, din partea povestitorului, în primul rând o bună 
memorie, pentru că el trebuie să stăpânească un repertoriu suficient de teme, motive, 


347 Ovidiu Bîrlea, Folclorul românesc, vol. I, Editura Minerva, Bucureşti, 1981, pp. 139-140. 

imagini, expresii etc., necesare realizării discursului narativ, iar în al doilea rând talent 
interpretativ şi putere creatoare. Povestitorul nu reproduce niciodată un basm identic cu 
o actualizare anterioară, ci îl reconstituie pornind de la tipare structurale şi elemente de 
cod tradiționale, în forme dominate de personalitatea lui şi condiționate, în egală 
măsură, de receptivitatea ascultătorilor.” 

Menţionăm că povestitorii nu erau „specialişti”, profesionişti, precum, de 
exemplu, lăutarii, ci ţărani, muncitori care, datorită talentului lor, deveneau cunoscuţi în 
mediile în care trăiau. Personalitatea fiecărui narator influenţa organizarea discursului 
narativ actualizat şi îi conferea o notă specifică, de originalitate. Unii dintre povestitori, 
deosebit de talentați, prelucrau într-o manieră proprie, originală structura faptului 
folcloric tradițional şi o adaptau necesităților momentului. Au existat, însă, şi 
„povestitori pasivi”, care doar reproduceau ceea ce memoraseră, sau „povestitori 
ocazionali”, al căror repertoriu era redus şi, ca atare, narau doar în anumite momente. 

În urma cercetărilor efectuate, folcloriştii au constatat că la naratorii populari a 
existat tendinţa specializării pe anumite specii, unii preferând basmele (în special cele 
fantastice), iar alții povestirile sau snoavele. De asemenea, diferențele de vârstă şi cele 
de sex erau semnificative, „implicând particularități de stil şi realizare la nivelul 
narațiunii actualizate." 

Un rol important în actul povestitului îl deţinea şi relația dintre narator şi 
ascultător/receptor, întrucât primul, cunoscând grupul de auditori, îşi adapta stilul de 
interpretare exigenţelor acestuia. Astfel, „relativa statornicie” a relației povestitor — 
receptor, care, treptat, se forma, „contribuia, în mare măsură, la stabilizarea repertoriului 
tematic, la selectarea mijloacelor de realizare, iar în cazul povestitorilor inventivi, la 
asimilarea elementelor novatoare şi integrarea lor în traditie.” 

Referitor la rolul, la functiile povestitului, trebuie spus că cea mai cunoscută şi 
cea mai răspândită în spațiu este funcţia magică apotropaică. Actul povestitului era, în 
vremurile de demult, legat de credinţe superstițioase. De exemplu, o credință spune că 
dacă un cioban spunea în fiecare seară o poveste „de când se mârlesc oile până fată 
întâiul miel — deci cam 100 de naraţiuni al atunci unul dintre miei va fi năzdrăvan şi 
va relata tot ceea ce se va întâmpla cu el. Potrivit altei credinţe, când se aflau la munte, 
ciobanii trebuiau să spună în fiecare seară trei poveşti şi apoi să facă o horă în jurul 
stânii, considerându-se că astfel spațiul respectiv va fi protejat şi nu vor pătrunde 
duhurile rele. Aceeaşi funcție, propițiatorie, se atribuie povestitului pentru protecția 
locuinţei. Elena Niculiţă-Voronca notează o credință populară culeasă la sfârşitul 
secolului al XIX-lea, potrivit căreia „cu o poveste bine spusă şi frumos încheiată se 
înconjoară casa de trei ori, ca o pavăză, de nu poate nici un rău străbate.” 

De asemenea, povestitului 1 se atribuia şi o funcție terapeutică incontestabilă. 
Un exemplu consemnat de A. A. Popov prezintă credinţele şamaniste ale dolganilor din 
Siberia: „În timpul epidemiilor se spuneau poveşti înfățişând viaţa fericită a eroilor. 
Demonul bolii, apropiindu-se de «cumele» în care se spuneau asemenea poveşti şi fiind 


348 Pavel Ruxăndoiu, Folclorul literar în contextul culturii populare româneşti, Editura „Grai şi Suflet 


— Cultura Naţională”, Bucureşti, pp. 401-402. 
349 yy; 
Ibidem. 
350 Ibidem, p. 403. 
551 Ovidiu Bîrlea, op. cit., p. 140. 

înşelat de imaginile lor, îşi zicea: ce fel de oameni sunt aceia care continuă să trăiască 
bine, deşi eu trimit asupra lor boli? Se vede treaba că nu e nimic de făcut aici — şi se 
îndepărta. Înainte de a începe tratamentul unui bolnav, şamanul trebuia să afle cauza 
bolii. Pentru aceasta era necesar să-l vadă pe demonul bolii şi să afle ce trebuie să 
întreprindă împotriva lui. Unii demoni erau însă foarte recalcitranţi şi nu se lăsau văzuți 
de şaman; prin urmare, acesta nu putea începe tratamentul. În asemenea cazuri, după 
încercări zadarnice, şamanul se adresa unui povestitor de basme. Seara, şamanul se 
ducea la bolnav şi se ascundea în preajma lui. Mai târziu, venea şi povestitorul, care 
începea să spună un basm despre lupta unor eroi pozitivi cu duhurile rele, eroii 
învingându-i pe aceşti demoni. Demonul bolii, auzind acestea, lua imaginile basmului 
drept realitate. Făcându-i-se milă de confrații lui învinşi şi dorind să-i ajute, el ieşea din 
bolnav şi, astfel, putea fi văzut de şaman.” 

Reiese de aici că însuşi povestitorul de basme era considerat un „specialist” în 
domeniul medicinei magice, intervenția lui fiind văzută ca deosebit de benefică, de 
eficace. 

În societatea modernă, recitării basmului i se recunoaşte o „funcţie 
psihoigienică”. În acest sens, psihanalistul american Bruno Bettelheim, fondator al 
şcolii ortogenetice din Chicago, autor al unor lucrări despre copiii suferinzi de autism, 
consideră basmul drept cel mai bun mijloc de socializare a inconştientului. El îşi 
exprima cu trei decenii în urmă convingerea că anxietatea copiilor nu poate fi vindecată 
fără ajutorul basmului. 

De asemenea, povestitul are funcție socială şi etică, nemărturisită, dar care 
„implicată diferențiat în însăşi structura şi conținutul diferitelor specii ale narațiunii 
orale, e mult mai complexă, şi numai aşa se explică prețuirea de care aceste narațiuni Şi 
interpreţii lor se bucurau în mediile populare.” 

În afara funcţiilor menţionate ale povestitului, în cazul basmului pot fi 
menționate funcția cognitivă (în cazul legendei) şi funcția educativă (în cazul snoavei). 

În zilele noastre, nemaiexistând împrejurările specifice pentru povestit, decât în 
foarte puţine situații, acesta se practică în famile, unde bunicii şi părinții spun copiilor 
poveşti, basme, pentru a-i adormi mai uşor. Aceasta se întâmplă cu precădere în mediul 
urban. În secolul trecut, când basmele, care altădată erau spuse în special pentru cei 
maturi, au decăzut în atenția acestora, nemaicorespunzând gustului şi mentalități lor, 
„s-a ivit nevoia de a-l cultiva doar pe seama copiilor. Prin aceasta, el şi-a restrâns 
proporțiile, devenind apanajul unui matur din familie, sursa de alimentare a 
repertoriului fiind cu precădere colecția de basme tipărită, mai ales cele cu profil 
infantil. Aceasta este faza decadentă a fenomenului, cu vechime multimilenară, se 
înțelege firească şi inevitabilă pe măsură ce mentalitatea populară a evoluat simțitor sub 
influenţa culturii de tip clasic.” 


Se Apud Val Cordun, Timpul în răspăr. Încercare asupra anamnezei în basm, Editura Saeculum L.O., 
Bucureşti, 2005, p. 165. 

353 Pavel Ruxăndoiu, op. cit., p. 404. 

354 Ovidiu Bârlea, op. cit., p. 146. 

2. Basmul 

A. Definire. Clasificare 

În proza populară, fără îndoială, specia literară cea mai bogată o reprezintă 
basmul. Nu se poate discuta despre basm fără o clarificare, absolut necesară, a noțiunii 
de basm şi a noțiunii de poveste, aceasta deoarece multă vreme cei doi termeni au fost 
considerați sinonimi. O primă lămurire o aducea în secolul al XIX-lea Bogdan 
Petriceicu Hasdeu, care, vorbind despre folclorul românesc şi cel european făcea 
distincţie între basm şi poveste, în funcţie de care delimita şi alte categorii. În opinia sa, 
povestea este „orice fel de narațiune, fie legendă, fie snoavă, fie anecdotă... în care nu se 
întâmplă nimic miraculos sau supranatural”, în timp ce în basm „supranaturalul 
constituie un element esenţial”. Hasdeu considera că unicul derivat al basmului ar fi 
„deceul” care e, de fapt, tot un basm „menit a da soluționarea unei probleme.” 

Un alt cunoscut folclorist, Lazăr Şăineanu, în studiul Basmele române în 
comparafțiune cu legendele clasice şi în legătură cu basmele popoarelor învecinate şi 
ale tuturor popoarelor romanice (1895), propune o delimitare a speciilor epicii 
populare, care însă nu este convingătoare datorită inconsecvenţei terminologice, pentru 
că discută despre termenii basm, legendă, snoavă, dar face clasificarea poveştilor 
mitico-fantastice, etico-mitice, religioase şi glumeţe, atribuind termenului basm o mai 
mică sferă decât celui de poveste. Astfel, „basmele române” sunt grupate în cele patru 
„secţiuni” (enumerate anterior) care la rândul lor includ următoarele cicluri: 


A. Poveştile mitico-fantastice: 
I. Ciclul părăsirilor sau om-animal 
(Tipul Amor şi Psyche, Melusina, Neraida) 
II. Ciclul femeie-plantă 
(Tipul Daphne, Cele 3 năramze) 
III. Ciclul interzicerilor 
(Tipul Locurilor oprite, al Camerei oprite) 
IV. Ciclul juruinţelor 
(Tipul lephta, al Zânelor promise) 


V. Ciclul metamorfozelor 

(Tipul Iason, Copiii de aur) 
VI. Ciclul descinderilor infernale 

(Tipul Teseu, Hesperidele şi al Deceurilor) 
VII. Ciclul ascensiunilor aeriene 

(Tipul Arborele ceresc, Animale-cumnaţi) 
VIII. Ciclul expunerilor 

(Tipul Andromeda, Danae) 
IX. Ciclul isprăvilor eroice 

(Tipul Apă vie şi apă moartă, Ileana Cosânzeana) 
X. Ciclul fecioarei războinice 


333 Bodgan Petriceicu Hasdeu, Etymologicum Magnum Romaniae, Editura Minerva, București, 1970, 


pp. 342-343. 

B. Poveştile etico-mitologice (psihologice): 
I. Ciclul celor trei frați 
(Tipul Fraților perfizi şi al 'Tovarăşilor năzdrăvani) 
II. Ciclul celor doi frați 
(Tipul Dioscurilor şi Tipul Cei doi frați de cruce) 
III. Ciclul animalelor recunoscătoare 
IV. Ciclul femeii perfide 
(Tipul Scylla, Dalila) 
V. Ciclul incestului 
(Tipul Peau-d" Ane, Tipul Fetei cu mâinile tăiate) 
VI. Ciclul mamei vitrege 
(Tipul Holle, Cenuşăreasa, Phryxos, Rodia) 
VII. Ciclul peţirilor 
(Tipul Edip, Enomaos) 
VIII. Ciclul fatalității 
(Tipul Moira, Nemesis) 
IX. Ciclul uriaşilor şi piticilor 
X. Ciclul omului viteaz 
(Tipul Orion, Hercule — Păcală) 


C. Poveşti religioase (legende): 
I. Dumnezeu 
(Tipul Dorinţelor, al 'Talismanelor) 
II. Necuratul 
III. Moartea 
(Moartea ca cumătră, Călătoria Morţii) 
D. Poveşti glumețe (snoave) 
I. Ciclul fetei isteţe 
II. Ciclul lui Păcală 
În această categorie, Lazăr Şăineanu adaugă „Fabula animală”. 


În urmă cu trei decenii, un alt exeget, I. C. Chiţimia, a realizat o clarificare a 
celor două noţiuni în discuţie, pe care o considerăm valabilă şi astăzi. În lucrarea 
Folclorul românesc în perspectivă comparată (1971), I. C. Chiţimia opinează că 
este o narațiune cu caracter realist, elementele fantastice nefiind dominante. În afara 
acestor două specii el distinge în cadrul epicii populare legenda ca o creaţie cu scop 
didactic, fabula ca naraţiune alegorică şi snoava ca scurtă narație cu scop satiric. 

O altă definire, bazată pe un bogat repertoriu de narațiuni populare, a fost 
propusă de Ovidiu Bîrlea, în Antologie de proză populară epică (vol. I-II, 1966). 
Folcloristul face distincție între speciile epicii orale în funcție de atitudinea manifestată 
de narator şi de receptor, faţă de conţinutul textului. Astfel, legenda este o narațiune cu 
caracter didactic, povestirea o relatare a faptelor din contemporaneitate, snoava este 
înrudită cu basmul despre animale, iar basmul propriu-zis, cea mai complexă specie, 

cuprinde basmul fantastic şi basmul nuvelistic. 

Termenul „basm” provine din slava veche, de la „basni” care însemna 
„născocire”, „scornire”, „minciună”, „invenţie”, în dicționarele de teorie a literaturii 
fiind definit ca „specie a epicii populare şi culte, de obicei în proză, în care personaje 
imaginare traversează întâmplări fantastice, forțele Binelui învingându-le pe cele ale 
Răului.” 6 

Definiţiile numeroase formulate până în prezent reliefează valoarea, receptarea 
şi larga răspândire în spațiu şi în timp. De exemplu, G. Călinescu îl consideră „un gen 
vast, depăşind cu mult romanul, fiind mitologie, etică, ştiinţă, observaţie, morală etc. 
Caracteristica lui este că eroii nu sunt numai oamenii ci şi anume ființe himerice, 
animale. Şi fabulele vorbesc de animale, dar acestea sunt simple măşti pentru felurite 
tipuri de indivizi. Fiinţele neomeneşti din basm au psihologia şi sociologia lor 
misterioasă. Ele comunică cu omul dar nu sunt oameni. Când dintr-o naraţiune lipsesc 
aceşti eroi himerici, n-avem de-a face cu un basm.55 

Din punctul de vedere al lui Ovidiu Bîrlea care caută o delimitare a „diferenței 
specifice” comparativ cu celelalte specii ale epicului popular „basmul poate fi definit ca 
o narațiune pluriepisodică, al cărei protagonist este omul (de obicei adolescent), ajutat 
de animale sau obiecte cu însuşiri miraculoase, care izbuteşte în cele din urmă să fie 
răsplătit în chip maxim, acţiunea fiind verosimilă pentru o mentalitate de tip arhaic.” 

În mod deosebit atenţia specialiştilor s-a îndreptat către basmul fantastic, acesta 
caracterizându-se prin forme stabile, spre deosebire de basmul despre animale, care, în 
timp, şi-a schimbat statutul funcțional şi semnificațiile. Existenţa unor elemente de 
cultură primitivă, arhaică, în substanța lui nu înseamnă neapărat că el s-a constituit într- 
o asemenea cultură. Probabil că basmul a apărut o dată cu fiinţa umană, din necesitatea 
pe care ea a simțit-o de a-şi imagina o altfel de lume decât cea în care trăia, o lume în 
care totul devine posibil. 

Deşi este cunoscut încă din antichitate ca specie literară folclorică, basmul a 
circulat, asemenea tuturor creaţiilor populare, pe cale orală, intrând în atenţia cititorilor 
abia la începutul veacului al XIX-lea, o dată cu publicarea, în 1812, a primei colecţii de 
basme de către fraţii Grimm. În spaţiul românesc, primele basme au fost publicate în 
1860 de E. B. Stănescu-Arădanul (Povești culese şi corese, Timişoara). Precizăm că, în 
scris, câteva basme româneşti au fost consemnate la sfârşitul secolului al XVIII-lea. 


B. Teorii asupra genezei basmului 

Întâlnim basme în toate zonele lumii, în folclorul tuturor popoarelor, din 
timpuri imemoriale, fără a cunoaşte însă, originea lor. Asupra genezei au fost formulate 
în ultimele două secole mai multe teorii (mitologică, onirică, ritualistă, antropologică 
etc.), dar niciuna pe deplin credibilă şi care să corespundă exigenţelor cercetărilor 
moderne. Fără să facem o trecere în revistă a tuturor teoriilor existente, ne oprim asupra 
acelora pe care le considerăm relevante. 


356 Trina Petraş, Teoria literaturii. Dicţionar-antologie de...., Editura Didactică şi Pedagogică R.A., 

357 G, Călinescu, Estetica basmului, Editura pentru Literatură, Bucureşti, 1963, p. 9. 
358 Ovidiu Bârlea, op. cit., p. 149. 

1. Teoria mitologică 

Frații Grimm erau de părere că basmele sunt „resturi”, „relicve” mitologice, 
ecouri ale unor mituri străvechi, care s-au impus în cultura popoarelor. Basmele s-au 
ivit datorită capacității ființei umane de a fantaza, de a poetiza, având un fond mitic 
comun, şi anume cel indo-european, de unde s-au transmis şi apoi s-au adaptat la forma 
proprie a fiecărui popor. 

Frații Arthur şi Albert Schott, culegători ai „basmelor valahe”, au fost printre 
primii adepţi ai teoriei fraților Grimm, popularizând ideea indo-europeană a originii 
basmelor: „După o lege de care ascultă toată lumea vie, orice diversitate ia naştere din 
tot ceea ce este simplu şi mic. Drept exemplu poate sluji limba. Încă de pe acum s-a 
dovedit că o sumedenie de limbi din Irlanda şi până în insulele din Oceanul Pacific au o 
rădăcină comună şi că deci popoarele care le vorbesc sunt înrudite; se poate chiar spera 
că ştiinţa va izbuti să facă dovada a ceea ce Biblia afirmă cu credinţă şi înțelepciune, 
anume că toți oamenii se trag din câteva seminţii. Cine ar trăi secole de-a rândul ar 
putea vedea răsărind dintr-o singură ghindă o pădure de stejari fremătătoare; cine ar fi 
traversat în chip conştient milenii ar fi putut să-şi dea seama de felul în care de la 
începuturile pline de o simplitate copilărească s-a ajuns la pădurea de limbi care 
acoperă pământul. Nici în cazul basmelor nu e nimic altceva. Neînsemnate şi palide au 
fost cu siguranţă miturile primilor oameni; dar, deoarece sensul lor interior, înrudit fiind 
cu spiritul şi sufletul neamului nostru şi acţionând binefăcător asupra lui, a ascultat 
glasurile insondabile ale creației, ele nu au dispărut, ci, cu o forță vitală indestrucuibilă, 
s-au dezvoltat în forme veşnic noi. Aşa se explică de ce atâtea basme, care azi par 
complet diferite ca formă, la o examinare mai atentă îşi vădesc nucleul comun; de ce 
serii întregi de narațiuni cu înfăţişare originală sunt reductibile la câteva mituri extrem 
de simple. (...) Este dreptul frumos al poeziei de a ne înălța cu ajutorul imaginilor ei de 
vis deasupra chinurilor existenţei: aici, omul a pândit cândva oglinda fermecată care, în 
ciuda simplităţii ei, slujeşte graţioasei prietene să producă belşug de miracole. Eterna 
reîntoarcere, în sute de variații, a acelei idei trebuie să ne surprindă cu atât mai puţin cu 
cât povestitorii diferitelor popoare şi seminţii nu au ştiut unii de alții. Doar pentru noi, 
cei care întindem pe o masă, în faţa noastră, comorile dintr-o sută de ţări şi din toate 
timpurile, acea repetare ar putea fi obositoare, dacă nu s-ar înveşmânta de fiecare dată 
în altă haină.” 

Teoria mitologică este susţinută la noi şi de Atanasie M. Marienescu, din al 
cărui punct de vedere Făt-Frumos este soarele, descendent al lui Apollo şi Phoebus, iar 
Ileana Cosânzeana, eroina basmelor româneşti, simbolizează natura frumoasă a 
dimineţii sau natura binecuvântată a primăverii. Astfel, biruința lui Făt-Frumos şi 
eliberarea fetei de împărat, răpite de zmeu, sugerează triumful soarelui asupra iernii. 

Tot de la ideile fraților Grimm porneşte în formularea teoriei sale şi Max 
Miller, pentru care formele miturilor sugerează principiul luminii, soarele şi aurora 
deținând un rol major. El susţine că mitologia ar fi o eroare, o „boală a limbii”, 
reducând totul la câteva „locuţiuni lingvistice”. 


35 Arthur şi Albert Schott, Basme valahe, cu o introducere despre poporul valah şi o anexă destinată 
explicației basmelor, Editura Polirom, laşi, 2003, pp. 320-321. 

Pentru A. Kuhn, adept al teoriei mitico-meteorologice, eroina basmelor este o 
metamorfoză nocturnă a aurorei, împăratul este cerul care se întinde peste tot, fetele de 
împărat sunt aurora dimineții sau a serii, „divinități crepusculare” etc. 

În general, susţinătorii teoriei mitologice a basmelor au văzut în actanţi şi în 
faptele lor simboluri ale fenomenelor naturii, îndeosebi „somnul” acesteia în timpul 
iernii şi renaşterea ei primăvara. 


2. Teoria migrațiunii (difuzionistă) 

Promotorul teoriei difuzioniste este orientalistul german Theodor Benfey care 
susține că India este spaţiul de geneză a basmelor, spaţiu cunoscut prin bogata sa 
mitologie şi tradiţii culturale foarte vechi. Din India, în secolul al X-lea, o dată cu cărțile 
populare, basmele s-ar fi răspândit, prin migraţiune ajungând în Europa. Această 
concepție despre originea orientală a celei mai bogate specii folclorice a fost susținută şi 
de Marcus Landau, Emmanuel Cosquin, Gaston Paris, J. Bédier ş.a. 

Landau, fără a se mulțumi cu simple identificări, analizând o nuvelă a lui 
Boccaccio, Federigo degli Alberighi, observă asemănări dintre aceasta şi o povestire 
din Panchatantra, unde un porumbel se lasă prins pentru a-i servi ca mâncare unui 
vânător. 

Emmanuel Cosquin, pentru a explica şi a proba originea povestirilor populare 
europene, face adesea trimiteri la credinţele indiene, convins că ceea ce a favorizat 
apariția şi răspândirea basmelor a fost credința puternică în metempsihoză, care ar fi 
specifică indienilor. Însă, susţine el, după ce basmele au ajuns în Europa, ele au fost 
adaptate civilizației Occidentului, „născându-se basmul într-un cu totul alt mediu.” 

Despre originea orientală şi valoarea etică a basmelor, filologul francez Gaston 
Paris notează: „... Cât priveşte nenumăratele poveşti, aproape totdeauna plăcute, adesea 
grosolane, care au ca subiect femei vulgare şi perfide, nu s-au născut spontan în 
societatea evului mediu, ci ele purced din India. [...] Ceea ce este necesar spre a se 
înţelege inspirația unor asemenea poveşti se poate închipui că ele au fost compuse într-o 
țară unde femeile, private de libertate, instrucție şi demnitate personală, au avut 
totdeauna vicii, al căror tablou, prea exagerat, n-a putut să treacă în Europa decât printr- 
o caricatură excesivă.”*5% 

În România, teza originii orientale şi a migraţiunii basmelor este susținută de 
Nicolae Iorga şi Mozes Gaster. N. Iorga este de părere că proza populară a pătruns în 
Europa prin Bizanţ, din Orientul asiatic, însă colportarea nu s-a făcut prin scris ci prin 
intermediul negustorilor care debarcau pe coasta Traciei, aducând cu ei „elemente de 
poezie epică în proză”. Chiar dacă această specie folclorică este dependentă de 
literatura antică sau de cea medievală, istoricul literaturii române opinează că 
semnificativă este adaptarea povestirilor, a basmelor la specificul local şi, în acest sens, 
rolul major îi revine povestitorului anonim. 

Mozes Gaster, pornind de la compararea câtorva basme din spaţiul european şi 
din cel oriental şi susținând teoria lui Benfey, face următoarea apreciere: „Originea 
tuturor acelor transformațiuni o caută [Th.] Benfey (Panrschatantrra, 1, 413) în luptele 


5 Apud Gheorghe Vrabie, Proza populară românească. Studiu stilistic, Editura Albatros, Bucureşti, 
1986, p. 14. 

şi disputele pline de vrăjitorii şi fermecări, dintre sfinții buddhistici şi brahmanici, prin 
care unul se încerca a birui pe celălalt. Desigur, au căpătat ei o formă mai potrivită firii 
omeneşti în genere în cursul îndelungatei migrațiuni de la un popor la celălalt. Se 
înțelege că noi nu voim a deduce, de la singurul fapt pe care l-am tratat aici, modul de 
introducere la români şi ce popor a jucat aici rolul intermediar. Voim numai, terminând, 
a ne exprima speranța că vom mai da de astfel de materii orientale prelucrate în 
România Şi întocmite prin popor pentru popor, mai cu seamă în ceea ce priveşte 
snoavele, basmele şi gâcitorile, adevăratul odor al unui popor. Amintim numai, fără a 
trage vreo consecință, ipoteza lui Benfey că Europa datoreşte mult invaziunii 
mongolilor, care, desigur, îmbuibaţi de basmele orientale buddhistice, au fost cei mai 
puternici răspânditori [ai acestora] prin toată Europa. 

O cercetare minuțioasă tocmai a literaturii noastre poporane în comparațiune cu 
cea rusească şi cu cea a popoarelor din Peninsula Balcanică ne va da desigur desluşiri 
îndestulătoare asupra chestiunii dacă au avut mongolii influență şi asupra românilor, 
căci numai prin Țara Românească le era drumul şi pe dânsa o cutreierară prea 
adeseori."S6! 


3. Teoria antropologică 

Se opune teoriilor mitologică şi orientală şi a fost creată, în Anglia, de către 
Edward B. Tylor, iar apoi susținută de Andrew Lang, Hartland, Mannhardt ş.a. Aceşti 
cercetători susțin ideea poligeneziei basmului. Ei arată că basmele egiptene au o mai 
mare vechime decât cele indiene şi, îndreptându-şi atenția către mitologia greco- 
romană, observă că există numeroase asemănări între miturile homerice şi basmele 
popoarelor europene. De asemenea, studiindu-se străvechi credințe şi mituri ale 
popoarelor „primitive” din America, Australia şi Africa s-a ajuns la concluzia că există 
un fond comun al basmelor diverselor popoare. Deosebirea constă în aceea că, în timp 
ce pentru „primitivi” sunt considerate adevăruri, pentru omul „civilizat” anumite 
elemente din basme sunt ireale, fantastice. Pornind de la aceste aspecte antropologii 
formulează teoria potrivit căreia în mituri, în basme există „supravieţuiri” (survivals) ale 
unor credinţe foarte vechi despre lume şi despre existenţă, care prin cultură au dispărut 
la popoarele moderne, civilizate, dar care s-au păstrat „vii” la popoarele primitive. 
Aceste elemente „vii” ne ajută să înțelegem credinţa în obiecte magice, în metamorfoza 
fiintelor, în vrăji, din universul fantastic al basmelor. Adepții acestei teorii susţin că 
basmele au fost create în timpuri primordiale, când exista o cultură primitivă identică la 
toate popoarele şi, ca atare, pe aceeași treaptă culturală o forma mentis asemănătoare. 
Astfel s-ar explica temele şi motivele similare din basmele aparținând diverselor 
națiuni. Ca atare, basmele au apărut în spații şi timpuri diferite, nedeterminabile, şi nu 
într-un singur loc de unde ulterior s-au răspândit în întreaga lume. 

O altă teorie interesantă, derivată din cea antropologică, este teoria ritualistă, 
aparținându-i lui Pierre de Saintyves, exprimată în lucrarea Les contes de Perrault. 
Potrivit viziunii sale, povestirile populare sunt „compendii” şi comentarii ale riturilor 
primitive, ce pot fi întâlnite şi în credințele popoarelor civilizate. Aceste rituri s-ar afla 
la baza poveştilor lui Perrault: Cenuşăreasa, Degețel, Barbă Albastră, Scufița Roşie etc. 


361 Mozes Gaster, Studii de folclor comparat, Editura Saeculum I.O., Bucureşti, 2003, pp. 28-29. 

De exemplu, personajul Cenuşăreasa ar simboliza-o pe Regina Cenuşii, iar acțiunea 
basmului nu este altceva decât un „comentariu” al obiceiurilor ce se practicau înaintea 
Anului Nou. Barbă Albastră ar releva, potrivit opiniei lui Saintyves, un aspect al 
ritualului legat de inițierea tinerei femei în viaţa conjugală, iar Degețel ritualul inițierii 
băiețelului în secretele vieţii omului matur. Prin exegeza sa, Saintyves a încercat să 
demonstreze că aspecte ale mentalități umane ancestrale supraviețuiesc la popoarele 
civilizate sub formă de obiceiuri prezentate în basme în manieră poetico-simbolică. 
Astfel, s-a impus ideea, într-o foarte mare măsură adevărată, că basmul este strâns legat 
de mentalitatea şi de practicile primitive, arhaice. 


4. Teoria onirică 

Deşi în mare parte fantezistă, nu lipsită de interes ni se pare teoria formulată de 
Bogdan Petriceicu Hasdeu, care susține că elementele fantastice din basme îşi au 
originea în visele oamenilor. Ideea de la care porneşte Hasdeu este următoarea: fiinţa 
umană are o dublă existenţă, şi anume: una a vegherii, adică a simțirii, a cugetării, a 
acțiunii şi alta a realității, adică a ceea ce omul vede, simte, gândeşte în timpul 
somnului, deci în vis. Potrivit viziunii sale omul primitiv nu era capabil să facă o 
distincţie clară între starea de veghe şi starea din vis. În vis toate lucrurile primesc 
dimensiuni hiperbolice şi, mai mult, ceea ce omul visează poate deveni realitate în 
starea de veghere. Întrucât orice popor crede în vise, el crede şi în basme. La fel ca în 
VIS, în basme noţiunea de spațiu şi de timp sunt anulate, omul vede zei şi zâne, iar 
zborul devine principal mijloc de deplasare. De aici concluzia că basmele nu ar fi 
altceva decât transpuneri în formă artistică ale viselor fiinţei umane. 


5. Teoria istorică formulată de şcoala rusă 

O viziune modernă, interesantă, asupra originii basmelor, se impune la sfârşitul 
secolului al XIX-lea, prin cercetătorul rus Veselovski, care se arată interesat, în egală 
măsură, de literaturile europene şi orientale, cărora le circumscrie producțiile folclorice. 
În teza sa de doctorat, tipărită în 1872, el argumentează că nu numai Orientul a 
influențat Occidentul, ci şi Occidentul a exercitat o influență puternică asupra 
Orientului. Veselovski are convingerea că Bizanțul a influenţat literatura rusă, care se 
distinge prin trăsături particulare, inconfundabile, iar aceasta a făcut legătura Orientului 
cu Occidentul. Preocuparea sa majoră se îndreaptă către descoperirea izvoarelor 
naționale sau străine, orale sau scrise ale creaţiilor literare, izvoare care au doar valoare 
documentară. El admite că istoria literară a unei naţiuni, deci şi creația populară, se află 
în permanentă transformare, înnoire. De aceea, susține cercetătorul rus, în judecarea 
unei opere de artă, populară sau cultă, filologul trebuie să manifeste interes nu doar 
pentru temele tratate, ci şi pentru ideile sociale şi formele artistice existente. Opinează 
că poezia populară reprezintă prima fază a evoluţiei literare, privite în ansamblul ei şi că 
asupra unui fapt folcloric o amprentă puternică o lasă mediul de unde provine 
cântăreţul, poetul sau povestitorul anonim. 

Teoria lui Veselovski a influențat cercetarea folcloriştilor finlandezi şi 
introducerea metodei istorico-geografice de studiere a folclorului. 

În secolul al XX-lea, o contribuţie semnificativă în ceea ce priveşte cercetarea 
originii basmului o are V. I. Propp, prin lucrarea Rădăcinile istorice ale basmului 

fantastic. Propp priveşte basmul ca pe un fenomen universal, aflat în devenire, în 
permanentă „mişcare”. De aceea, cercetarea genezei sale impune raportarea motivelor 
principale din basmul fantastic la instituţiile sociale, religii, mituri, rituri străvechi, 
mentalitate primitivă, toate acestea aparținând „trecutului istoric”. Deci, folcloristul se 
axează în exegeza sa pe „fenomenele” trecutului istoric, corespunzătoare basmului, 
pentru a constata în ce măsură acestea îl determină şi îl condiționează. Concluzia la care 
ajunge este că basmul cuprinde în esența lui elemente de viață primitivă, de cultură 
arhaică. Studiind structura basmului fantastic, Propp observă uniformitatea lui şi aceasta 
o explică prin existenţa „izvorului unic”, care este realitatea istorică primitivă. În cadrul 
acestui „izvor unic”, ritul inițierii deține un loc fundamental, întrucât generează cele mai 
multe motive ale basmului: izgonirea copiilor în pădure, înghițirea şi regurgitarea 
actantului, camera interzisă etc. Ritul inițierii, primul ciclu, este considerat şi cel mai 
vechi fundament al basmului. Al doilea ciclu, cuprinzând reprezentările despre moarte, 
despre „lumea de dincolo”, oferă, de asemenea, numeroase motive: împărăția cealaltă, 
lupta cu cel care păzeşte intrarea în împărăție, întoarcerea celui mort etc. Cele două 
cicluri oferă, în viziunea lui Propp, „toate elementele fundamentale ale construcției 
basmului”. Constată că nu „particularități ale psihicului omenesc” conferă basmului 
unitate compozițională, ci „realitatea istorică a trecutului. Ceea ce astăzi se povesteşte 
era odinioară făcut în realitate sau reprezentat, iar ceea ce nu era făcut era imaginat"? 

Deci, potrivit teoriei lui Propp, basmele au luat naştere în civilizațiile 
preistorice, din însăşi realitatea lor. 


C. Elemente caracteristice 

Basmul fantastic se distinge de celelalte specii ele epicii populare prin 
arhitectonica sa deosebit de bogată şi de diversă în „schematismul”, în „stereotipia” ei. 
Caracteristic basmului este universul fantastic, opus celui obişnuit, cotidian, un univers 
în care totul devine posibil. Deşi porneşte de la realitate, basmul se desprinde de ea, 
creând o lume proprie a viselor, a dorințelor. Această creație populară a păstrat în 
conținutul său numeroase elemente ale culturii arhaice, primitive, însă le-a reorganizat 
şi le-a circumscris valorilor estetice. Basmele sunt creații stabile, iar universalitatea lor, 
atât în timp cât şi în spaţiu se explică prin realizarea unor tipare fundamentale şi a unui 
limbaj artistic specific. Structurile mitico-ritualice, care au deţinut anumite valențe 
narative în faza lor arhaică, au primit noi funcții şi semnificații. 

Aceste creații care au rezistat trecerii neîndurătoare a timpului şi-au îmbogățit 
permanent universul tematic, limbajul artistic şi au inserat valori socio-culturale ale 
societății omeneşti aflate în evoluția sa. 

Un aspect specific al basmului îl reprezintă universul ontologic dominat de 
fantastic, din care însă nu lipsesc şi dimensiuni ale realului. Acest univers este populat 
deopotrivă de oameni, de ființe fantastice, de animale cu puteri supranaturale, de 
obiecte cu virtuți magice, miraculoase. Aşa cum opinează Pavel Ruxăndoiu, 
„pendularea între real şi fantastic imprimă narațiunii un statut artistic particular, 
determinat de o cauzalitate proprie. Nu există nici un basm în care elementele pur 
fantastice să apară izolat. Ele se leagă întotdeauna de eroi şi eroii descind din lumea real 


362 V.I, Propp, Rădăcinile istorice ale basmului fantastic, Editura Univers, Bucureşti, 1973, p. 457. 

posibilă. În mod aproape constant, acţiunea basmelor se declanşează într-un cadru real 
şi reclamă împrejurări verosimile.”*% Evident, imaginea cadrului este determinată de 
mediul natural şi social, cultural în care trăieşte naratorul. Elementele fantastice sunt 
inserate, în general, o dată cu declanşarea intrigii conflictului, fiind prezent apoi pe tot 
parcursul desfăşurării evenimenţialului. 

Animalele, păsările, insectele sunt înzestrate, ca şi omul, cu darul vorbirii. Ele 
deţin şi puteri miraculoase, căci, după ce eroul le ajută, sunt recunoscătoare şi îl 
salvează din primejdia în care se află. De multe ori lucrurile sunt însuflețite şi vorbesc. 
De exemplu, într-un basm din culegerea lui Petre Ispirescu se spune: ,Toate 
lucruşoarele vorbeau în casa aceea, până şi oalele şi vătraiul; două oale se certau la foc, 
lingurile discutau şi se certau cu vătaful lor, castroanele veneau singure la masă şi se 
aşezau la locul lor.” 

Metamorfoza eroilor din om în pasăre, animal etc., „apa vie” şi „apa moartă” 
folosite pentru vindecare sau pentru învierea protagonistului după uciderea şi 
dezmembrarea lui, veşmintele eroinei — „rochie cu luna în spate, cu soarele-n față şi cu 
stelele împrejur”, rochie pe care „să n-o taie foarfeca”, rochie de argint, de aur — care au 
rolul de a o individualiza, armele ruginite ale bătrânului împărat pe care eroul le caută 
ştiind că numai cu ajutorul lor îşi va putea îndeplini misiunea, personificarea 
fenomenelor naturii (Vântul, Gerul, Căldura), toate acestea reprezintă elemente 
specifice basmului. 

O trăsătură caracteristică o constituie organizarea structurii după reguli 
respectate cu stricteţe indiferent de spațiul căruia îi aparține povestitorul şi de nivelul de 
evoluţie al societății. Un exemplu este cel al prezenței formulelor inițiale şi finale, 
uneori şi a celor mediane, în discursul narativ. Acestea vizează relaţia care se creează 
între narator şi receptor şi atitudinea lor faţă de semnificația mesajului transmis. Prin 
formulele inițiale, tipice, basmul ne introduce aparent illo tempore, într-un univers 
desprins de cotidian, însă, în esenţă, într-un timp paradoxal: „a fost odată ca niciodată”, 
„a fost, nu a fost” etc. Observăm că a doua parte a formulei anulează, cum afirmă 
Nicolae Roşianu, „celelalte elemente afirmative”. Întreaga construcţie are rolul de a 
crea atmosfera favorabilă, de a pregăti trecerea ascultătorului/cititorului din universul 
real în cel fantastic: „Aşadar, prezenţa în cadrul aceleiaşi formule a unor elemente cu 
sensuri ce se exclud reciproc (V — VV) nu este un joc gratuit care caută absurdul cu 
orice preţ, numai de dragul absurdului, ci constituie un procedeu poetic, rezultat direct 
al specificităţii basmului fantastic ca rod al ficţiunii poetice "5% 

În studiul Stereotipia basmului, Nicolae Roşianu prezintă o listă de 35 de 
variante apărând în formulele inițiale ale basmelor din spațiul românesc, din care 
selectăm câteva: „Când mâncau şoarecii pre pisici”, „Când se coceau ouăle în gheață”, 
„Când lupul era căţel şi se ținea oile după el”, „Când lupii cu oile în staul se culcau”, 
„Când trăia lupul prin sat”, „Când toate animalele laolaltă trăiau şi ele vorbeau”, „Când 
leul se făcea miel de se jucau copiii cu el” etc. Toate aceste „determinări temporale” 


v MTOA KLR ui lea ” + 99365 A . A 
„neagă veridicitatea întâmplării ce urmează a fi povestită”"%5, având un singur înţeles: 


363 Pavel Ruxăndoiu, op. cit., p. 423. 

niciodată. Aceasta este cea mai la îndemână, cea mai simplă explicație ce poate fi dată. 
Analizând însă prin prisma gândirii mitice, am putea considera că aceste formule 
aparent paradoxale ne avertizează că ne aflăm în faţa unei lumi răsturnate, a unei lumi 
pe dos, o altfel de lume decât aceea pe care „raţionalul” o percepe. Referitor la expresia 
„a fost odată” interpretarea pe care o dă Georges Emmanuel Clancier ni se pare demnă 
de reținut: „Timpul, oglindirea acțiunii asupra fiinţelor, sentimentelor, gândurilor — 
asupra «astoriilor» propri fiecărei ființe şi asupra istoriei ce o include, modelează 
destinele particulare fiind totodată prin ele însele, influențată. «A fost odată...», această 
expresie legendară (dar şi realistă, căci stabileşte şi caracterul efemer şi singularitatea 
oricărui destin), această expresie mi se pare deci că oferă una din cheile — majore ale 
creației... «A fost odată...»: iată toată diversitatea lumii, a altora, evocată în derularea 
vremii, în derularea neisprăvită, imperfectă şi ireversibilă a timpului."3% 

În afara formulelor stereotipe, întâlnim, în foarte puţine cazuri, formule ample, 
care constituie o expresie filozofică de factură populară, cum este exemplul următor, 
din culegerea lui Petru Rezuş, Dochiţa Împărătița. Basme şi poezii populare din Ţara- 
de-Sus (1972): „A fost odată cum a fost, ca să dezghiocăm totul n-are rost, atâta numai 
c-a fost, că poveştile-s de când îi lumea şi omul om. De la începutul lumii omul a 
povestit, că n-ar mai fi trăit, ori ar fi amuţit. Încă din grădina raiului a deprins omul 
meşteşugul graiului şi de-atuncea s-au înmulțit şi poveştile în lume şi au toate nume, ca 
să nu le uităm nici noi Şi s-ajungă până la voi.” 

Un alt exemplu întâlnim în antologia Literatura populară din Moldova, de Al. 
Vasiliu: „O fost, o fost, că dacă n-ar fi fost, nu s-ar povesti, nici eu, alehăi ca un purice-a 
plezni. Şi eu nu-s de când poveştile; îs mai încoace cu v-o două zile. Poveştile pe la 
poartă trecea când pe mine mama mă făcea. Ş-am luat şi eu una de coadă ş-am zvârlit-o 
peste poartă şi t-o spun amu dumitale.” 

Atrage aici atenția imaginea metaforică, simbolică a basmelor aflate într-un alt 
spaţiu, dincolo de poartă, iar pătrunderea lor în universul uman, al fenomenelor, se face 
printr-un transfer nefiresc, „peste poartă”. Povestitorul însuşi, un fel de creator al 
logosului se plasează într-un timp matriceal („pe când mama mă făcea”), al Facerii, al 
Fiinţărui, al Revelaţiei. Sub o anumită formă a ludicului este strecurată concepția 
populară despre originea basmului. 

Formule iniţiale stereotipe, asemănătoare celor din basmele noastre, întâlnim şi 
la alte popoare: „c’era una volta”, „Il y a de cela bien longtemps/ Quand les poules 
avaient des dents” etc. 

În ceea ce priveşte celelalte tipuri de formule, este ştiut că formulele mediane 
au rolul de a verifica şi de a menţine trează atenția receptorului, iar formulele finale de 
a-l readuce pe acesta în lumea reală, la „codul mesajelor cotidiene.“ Diversitatea 
formulelor finale este mai mare decât a formulelor introductive, tonul povestitorului 
fund adesea glumeţ: „Iară eu: "Ncălecai p-un mărăcine,/ Să m-asculte orişicine.”; 
„Trecui şi eu pe acolo şi stătui de mă veselii la nuntă, de unde luai/ O bucată de batoc,/ 
Ş-un picior de iepure şchiop,/ şi încălecai p-o şea, şi v-o spusei dumneavoastră aşa.” 


366 Apud Adrian Alui Gheorghe, Tinerețe fără bătrânețe şi sentimentul tragic al timpului, Editura 
Conta, Piatra Neamţ, 2004, pp. 79-80. 
367 Pavel Ruxăndoiu, op. cit., p. 424. 

„lar eu privind cu ochii bleojdiţi de mirare la cele ce se întâmplase,/ Mă uitasem cu gura 
căscată,/ şi mi-o astupară c-o prună uscată,/ Şi încălecai pe-o lingură scurtă,/ Mai 
mincinos e cine nu ascultă.” 

Alteori, naratorul îşi exprimă bucuria că şi-a îndeplinit misiunea povestitului şi 
adresează o urare ascultătorilor, dar şi şieşi: „Și încălecai p-o şea, şi v-o spusei şi d- 
voastră aşa./ Şi încălecai p-o lingură scurtă,/ Să trăiască cine ascultă./ Şi mai încălecai p- 
un fus, să trăiască şi cel ce-a spus.”; „binele şi belşugul din casa lor , dă-l Doamne, la 
toți duşmanii mei, dar dă-mi-l şi mie!” 

Câteodată, cel ce povesteşte vrea să lase impresia că a fost el însuşi martor al 
întâmplărilor relatate: „Însă eu i-am lăsat pe dânşii petrecând şi făcând multă voie bună 
ş-am venit la domnia voastră şi v-am spus povestea lui «Nu ştiu». Vezi norocul ce 
face?” 

Cea mai uzitată formulă finală, „încălecai pe-o şea”, este prezentă, cum observa 
B. P. Hasdeu şi în basmele italiene: „novella e cavallo”. 

Privind în ansamblul lor formulele inițiale şi finale specifice basmului, în 
încercarea de a decoda semnificația şi rostul lor, considerăm că e absolut necesar să 
vedem textul fundamental al basmului ca pe un text arhaic, mitic în esență, din care 
ideea de sacralitate nu lipseşte. Dincolo de opiniile generalizate ale folcloriştilor, 
potrivit cărora formulele inițiale ne introduc într-o lume ireală iar cele finale ne readuc 
în universul real, cotidian, ni se pare mult mai plauzibilă ipoteza că, de fapt, acestea 
marchează, cum afirmă Camille Lacoste-Dujardin, „începutul şi sfârşitul sacralizării””568 
sau, cum notează René Guénon, „începutul şi sfârşitul împlinirii unui rit, şi care sunt în 


, $ . . 32369 
relație (...) cu coagularea şi soluția hermetică.” 


D. Tematica 

Un alt aspect deosebit de important îl constituie tematica basmului, atât de 
bogată şi de variată. În structura basmului, tema nu este o schemă, ci „o forță internă” 
nemărturisită verbal, însă prezentă pe tot parcursul discursului narativ. „În virtutea ei se 
organizează întreg materialul fabulativ. Până la o anumită limită, tema se confundă sau 
face concurenţă unui alt element al intrigii. Devenind astfel o predominantă de seamă a 
operei, ea se transformă într-un magnet care polarizează în juru-i cele mai mici 
detalii 57 

În basmele tuturor popoarelor există teme specific locale sau tradiţionale şi 
teme universale. Conform unei statistici efectuate de Corneliu Bărbulescu în urmă cu 
cinci decenii (Catalogul poveştilor populare româneşti), în folclorul nostru sunt 270 de 
subiecte-tip de basme fantastice, faţă de 741 înregistrate în tipologia internațională 
(Aarne-Thompson), dintre care 140 de tipuri se regăsesc şi la alte popoare, iar 130 de 
tipuri sunt specifice spațiului românesc. 

De asemenea, în basme întâlnim ca predominante temele „istorice”/ 
„mitologice”, „legendare”, dar nu lipsesc nici teme ale actualități, descinse din cele 
tradiționale, în care povestitorul anonim introduce elemente specifice societății 


368 Apud Val Cordun, op. cit., p. 122. 
3% Apud Ibidem, p. 123. 

moderne (de ex. eroul ucide zmeoaica folosind o bombă, la nunta protagonişulor 
participă miniştri, generali ete., uneori actanţii au serviciu etc.*71). 

În general, basmele au „o tematică comună cu a literaturii”??? în centru 
situându-se teme majore cu privire la existența umană şi la rolul pe care omul îl are în 
societate. Frecvența cea mai mare o are lupta dintre bine şi rău, concretizată diferit, ca o 
confruntare între adevăr şi minciună, dreptate şi nedreptate, curaj şi laşitate, 
generozitate şi egoism etc. O altă temă întâlnită foarte des este cea a dragostei reflectată 
sub diverse aspecte: dragostea faţă de ființa iubită, dragostea față de mamă, a mamei 
faţă de copil/copii, dragostea dintre fraţi (de cruce). Iubirea apare în basme nu doar ca 
dimensiune fundamentală a umanului, ci şi ca negare a dezumanizării, a degradării 
morale, a invidiei şi a urii. 

Axa sferei narative a basmului o reprezintă aventura, evenimențialul, drumul pe 
care îl parcurge protagonistul întru devenirea sa. Sentimentul erotic se circumscrie 
acestuia, fiind, cum constată Gheorghe Vrabie, un „simplu pretex?”, un catalizator al 
evenimentelor neobişnuite. Obsedantă este dorinţa eroului de a-şi găsi soția visată, 
femeia ideală, de a întemeia o familie şi de a moşteni împărăția. Ceea ce impresionează 
cu adevărat în basme este cealaltă „față” a iubirii, care declanşează suferința umană: 
drama fetei izgonite pe nedrept, care trebuie să înfrunte primejdii până când eroul o va 
salva, drama soţiei care datorită unor intrigi este obligată să-şi părăsească căminul fie 
după ce a născut, fie înainte, sau este zidită de vie într-o stâncă (Împăratul Cremene şi 
împărăteasa zidită de vie în stâncă), drama fetei de împărat care se căsătoreşte cu un 
tânăr mort (Călugăraş) etc. 

O temă foarte veche, a cărei origine se presupune a fi orientală, este cea a 
cuplului om — animal/pasăre. „Aşa cum se întâlneşte în colecțiile (din secolul al XIX- 
lea) ale mai tuturor popoarelor — notează Gheorghe Vrabie — povestirea are toate 
atributele unei proze moderne. Legendară a rămas doar încifrarea simbolică: logodnica 
— turturică, bufniţă sau broască; logodnicul — porc.’ 

Relaţia dintre o ființă umană şi o altă vietate pare stranie şi sporeşte valenţele 
subiectului prin nota de senzațional. Iată, de exemplu, conținutul basmului Zâna 
Zânelor din colecţia lui Petre Ispirescu: un împărat avea trei feciori; venindu-le vremea 
de însurătoare îi urcă în turn să tragă cu arcul şi unde va cădea săgeata acolo îi va fi 
norocul fiecăruia; săgeata celui mic se înfige într-un copac înalt dintr-o pădure mare; 
de spinarea lui se agaţă o bufniță; pe drum, spre palat, alte şase bufniţe se ţin după 
dânsul; bufnița era de fapt, o zână, iar celelalte şase roabele ei; ele fuseseră blestemate; 
flăcăul aruncă în foc pieile lor, ele se transformă în porumbei şi zboară; tânărul este 
blestemat să facă ce n-a făcut om pe lume şi abia atunci să o găsească; el pleacă în 
căutarea logodnicei; pe drum întâlneşte nişte draci care moşteneau obiecte fermecate (o 
pereche de opinci, o căciulă, un bici), intră în posesia lor, merge până ajunge la un 
munte al cărui vârf „da de nori”; îl urcă până ajunge la o peşteră în care se aflau „nişte 
palaturi ca de domn”; acolo se aflau zâna şi copilul lui; are loc întâlnirea celor doi şi 


371 Ovidiu Bârlea, Antologie de proză populară epică, vol. I-III, Editura pentru Literatură, Bucureşti, 

nunta împărătească. Tema basmului reliefează aparent o inadvertență. În esenţă, 
lucrurile nu sunt cum apar vizibile. Bufnița, cea care, de fapt, îl alege pe fiul de împărat, 
este o zână metamorfozată, care poate reprezenta o zeitate. Ea aparține unui alt nivel 
ontologic şi sentimentul erotic este un pretext pentru inițierea, devenirea „celui ales”. 
Plecarea iubitei generează drama sufletească a protagonistului, căci el a pierdut totul. 
De aceea, prin călătorie şi învingerea obstacolelor, el se inițiază şi, în final, devine 
vrednic să posede totul. 

Talentul naratorului popular de a dezvolta numeroase „variaţiuni” ale temei 
erotice se vede şi din basmul intitulat Călugăraş: o fată de împărat visează că cel care 
este sortit să-l fie soţ este mort şi, dacă îi va citi şi îl va boci 9 ani, 9 luni, 9 săptămâni şi 
9 zile, atunci el va învia; permanent ea aude un glas spunându-i aceleaşi vorbe ca în vis; 
mergând cu împăratul şi împărăteasa la vânătoare, într-o poiană din pădure vede un 
palat; intră şi acolo îl găseşte pe tânărul visat, împietrit prin blestemul unui zmeu; îi 
citeşte şi-l boceşte 9 ani, 9 luni şi 9 săptămâni; trecând un negustor cu roabe de vânzare, 
fata cumpără o țigancă pe care o roagă să îi citească tânărului; ea adoarme, tânărul se 
trezeşte după 9 zile; prin privirea lui drăgăstoasă ea rămâne însărcinată; feciorul pleacă 
împreună cu tiganca; fata se trezeşte, se travesteşte în călugăr şi merge la curtea 
tânărului împărat, este recunoscută, cei doi se căsătoresc, iar țiganca este pedepsită 
(motivul acesta al pedepsei aplicate celei care se substituie eroinei fiind frecvent în 
basme). Acţiunea acestui basm este lipsită de aventură, povestitorul manifestând interes 
pentru eroină. Celelalte personaje au doar rolul de a pune în lumină frumuseţea morală 
şi iubirea ei faţă de „cel ales”. Acţiunea este dominată întru totul de iubire, iar în basme 
acest sentiment capătă „plenitudine şi variaţie infinită”. 

O altă temă cu frecvență mare în basme este aceea a dragostei dintre frați 
(Busuioc şi Siminoc, Busuioc şi Musuioc). Numele lor „sugerează un destin comun şi 
compensator”. Toate întâmplările prin care trec, probele la care sunt supuşi, 
primejdiile pe care trebuie să le depăşească pun în lumină dragostea de frate, o temă cu 
„valoare primordială”. 

În basme s-au păstrat teme mitologice, pentru că în memoria colectivităţi au 
continuat să dăinuiască ecouri ale unor străvechi mituri. Paralel cu acestea, povestitorul 
anonim a creat o mitologie folclorică bogată. Basme precum Fata din dafin, Fata din 
mirt, Fata din floare, Cele trei rodii revelează concepția mitică despre legătura dintre 
om şi vegetal. Eroina este contopită cu mediul vegetal, deci ea a reintrat în Marea 
Matrice Cosmică. O dovedeşte formula magică rostită de fiul de împărat plecat în 
căutarea celei hărăzite de destin: „„Deschide-te dafin verde,/ Să iasă fata curată, / De 
soare nevăzută,/ De vânt nebătută,/ De voinic nesărutată”. Ieşirea din floare, din arbore 
şi împlinirea actului iubirii dintre fată şi fiul de împărat sugerează comunicarea cu 
exteriorul şi, implicit, pierderea neprihănirii. 

Acestor exemple li se adaugă basmele Balaurul cu şapte capete care „relatează 
mitul despre Perseu sau Sf. Gheorghe în luptă cu hidra înspăimântătoare”*%, Crâncu, 
vânătorul codrului în care eroul, asemenea omului primitiv, pleacă în căutare de foc şi 

multe alte basme în care, chiar dacă nu este dezvoltată o temă mitică, sunt introduse 
elemente care orientează narațiunea către un sens mitologic. Aici se încadrează caii 
năzdrăvani ce se pot deplasa „ca vântul” ori „ca gândul”, ei având şi darul de a vorbi, 
puterea de a îndeplini stăpânului orice dorință şi rolul de participanți la acțiune alături 
de eroi. Alte personaje, având de obicei calitatea de adjuvanți ai protagonistului, ca 
Sfarmă-Piatră, Strâmbă-Lemne, Senlă, Zonilă, Murgilă, Statu-Palmă-Barbă-Cot 
amintesc de lumea mitică, fiind descrise ca nişte monstruozități. De exemplu, Statu- 
Palmă-Barbă-Cot este un personaj paradoxal, căci statura mică (de o palmă) este în 
contrast cu barba lungă (de un cot), prin urmare este mic şi mare totodată. 


E. Fiinţe mitice 

Fiinţa monstruoasă care populează basmele noastre este balaurul, şi acesta 
fund rod al imaginației mitice. Parţial el este ființă a pământului, parțial a apei şi, în 
unele contexte, chiar a aerului. Dimensiunile sale sunt enorme. Morfologic, are fie 
înfăţişarea unui şarpe, fie a unei fiinţe fantastice, cu cap foarte mare, trup uriaş, cu piele 
roşie, neagră sau verde şi este acoperit cu solzi. De cele mai multe ori este descris ca 
eliminând flăcări pe gură. Sălaşul lui este muntele, pădurea, fundul mărilor, iazurile sau 
fântânile. Referitor la geneza sa, există mai multe credinţe populare. Una dintre acestea 
spune că balaurul se dezvoltă dintr-un şarpe care, timp de şapte ani, nu a fost văzut de 
vreun om şi nici de Soare. În respectiva perioadă de timp şarpelui îi cresc picioare şi 
aripi, fiind apoi ridicat de un nor şi lăsat pe pământ, în altă parte. În basme apare 
înfățişat cu trei, şapte nouă sau douăsprezece capete (asemenea Hydrei din mitologia 
greacă) care pot creşte din nou dacă sunt tăiate. Numai eroul, Făt-Frumos, 1 le poate tăia 
pentru totdeauna şi îl poate învinge. Adesea, ca spațiu existențial îşi alege fântâna din 
care oamenii nu pot lua apă decât dacă îi sacrifică anual o fată. Când îi vine rândul fetei 
de împărat, apare protagonistul şi îl ucide cu ajutorul unor animale fermecate. Există şi 
basme în care un balaur (sau trei) se află în corpul unei fete de împărat, ce va fi omorât 
de erou. Prin prezența sa, acest monstru generează, în universul mundan, haos, 
dezechilibru, el simbolizând forța iraţionalului. În el există ceva din acea putere 
primordială ce precede orice creație. Prin distrugerea lui, se reinstalează în lume 
ordinea, armonia, echilibrul. 

Altă ființă mitică, uneori confundată cu balaurul, este zmeul. Cu privire la 
originea lui, potrivit unei credinţe a oamenilor din popor, se spune că inițial a fost şarpe 
care, nevăzut de oameni vreme de şapte ani, s-a dezvoltat, iar la şapte ani a supt lapte de 
la o vacă neagră şi s-a transformat în balaur. După alţi şapte ani i-au crescut aripi şi 
coadă, putând „scuipa foc”, deci devenind zmeu. Conform altor descrieri zmeul este o 
creatură fantastică, având cap de cremene, sau o piatră prețioasă în frunte. Social şi 
chiar biologic, zmeul este asemănător omului, însă îl depăşeşte pe acesta prin forța sa. 
Din punct de vedere psihic şi intelectual el este limitat şi, de aceea, poate fi biruit. El 
răpeşte fete de împărat, chiar dacă sunt păzite sau închise în turn, şi le duce în lumea 
cealaltă, căreia îi aparține, dar adesea revine printre oameni. Zmeul posedă un palat 
măreț (de aramă, de argint sau de aur) cu grădini frumoase. Are familie, fraţi şi surori. 
De obicei, pe tărâmul de dincolo există trei împărăţii ale zmeilor. Civilizaţia acestora o 
depăşeşte pe cea umană prin ceea ce ei posedă. Sunt antropofagi, întrucât alimentația 
include şi sânge omenesc. Arma preferată este buzduganul pe care îl aruncă peste nouă 

mări şi nouă țări. Obiceiul lor este de a fura fete frumoase pe care le ţin închise, mere de 
aur şi chiar astrele (Soarele şi Luna), provocând dezechilibru în plan uman şi cosmic. 

Forţa lor se află uneori ascunsă într-o prepeliță sau o altă vietate, deci în afara 
propriului corp fizic. Destinul zmeului este de a fi ucis cu sabia. Mai periculoasă decât 
zmeul este închipuită zmeoaica, în calitate de mamă sau de soție, care încearcă să se 
răzbune pe erou apelând la practici magice. Moartea ei survine după ce roade stânci, 
copaci sau când încearcă să bea toată apa mării. 

De asemenea, de factură mitologică sunt şi motivul ingurgitării şi al regurgitării 
eroului (de către o pajură), acesta ieşind mai frumos decât fusese înainte, şi al învierii 
lui cu „apă vie şi apă moartă” („apă vie şi apă tare”). 

Personajele axiale, Făt-Frumos şi Ileana Cosânzeana, primesc în basmele 
româneşti atributele unor zeități. 

Făt-Frumos se distinge de toate celelalte personaje prin alese calități 
(frumuseţe, vitejie, istețime), poate călători pe celălalt tărâm, parcurge treptele inițierii 
întru devenire, iar nota sa esenţială o constituie reînvierea şi, aşa cum afirmă G. Coşbuc, 
„reînvierea este o condiţiune fără de care nu poate exista erou în basme.” Asemenea 
lui Indra, zeul soarelui din mitologia indiană, care se luptă cu uriaşul Vrtra, Făt-Frumos 
luptă cu zmei, cu balauri pe care îi învinge. Ileana Cosânzeana (Simziana, Sânziana) 
ca şi Artemis, Hera (din mitologia greacă), Diana (din mitologia romană), Semele (zeiţa 
pământului la traci), Freyja (zeiţa care plânge cu lacrimi de aur), Anahit (zeița armeană 
cu părul de aur) „este o divinitate magnifică, frumoasă (...), stăpâna pădurilor şi a 
animalelor sălbatice, pe care le apără, zână a lumii, stăpână a sânzienelor, ale căror 
puteri erau cunoscute de femei, când, în noaptea consacrată lor, culegeau ierburi de 
leac. Această mare zeitate, persistând în credinţele populare de-a lungul mileniilor (...), 
rămâne o divinitate al cărei prestigiu nu a putut fi diminuat, în special în folclorul 
românesc, de nici o altă zeitate.’ 

În basme, căsătoria cu această ființă serafică devine cel mai înalt ţel al eroului. 
Ea nu vrea să se căsătorească decât cu acela care îi poate îndeplini dorințele, 
dovedindu-se mai inteligent decât ea. De obicei, acela care aspiră să o ia de nevastă este 
un împărat care nu corespunde idealurilor sale şi căruia îi pune condiția nerealizabilă de 
a-i oferi o baie în laptele iepelor ei neîmblânzite. Singurul care reuşeşte este 
protagonistul, aflat în calitatea de slugă a împăratului. 

Alături de protagonişti fabuloşi, coborâți din străvechi mituri sau care au fost 
învestiți cu virtuți mitice, povestitorul anonim, prin extraordinara sa capacitate de 
fantazare, a creat şi „episoade dintre cele mai curioase, cu rost estetic, care inculcă 
subiecte basmelor, într-o albie legendară multiseculară”, a creat „o mitologie ca suport 
artistic” '-. 

F. Motivele 

Numeroase sunt în basme motivele care au o foarte largă circulaţie, 
influenţându-se şi chiar contopindu-se. Cele mai multe basme din culegerile lui Petre 
Ispirescu, G. Dem Teodorescu, Dumitru Stăncescu, Ion Pop-Reteganul, Al. Vasiliu, I. 
G. Sbiera, Petre Uglişiu, Simion Florea Marian ş.a. cuprind: 

= motivul frăţiei de cruce: actantul se împrietenește cu un alt personaj masculin, 
dotat cu calități deosebite, devin fraţi de cruce şi împreună îndeplinesc misiunea pe care 
eroul şi-o asumase de la început; 

= motivul păcălitorului: adeseori apare un personaj negativ care îl păcăleşte pe 
protagonist sau pe eroina basmului; 

=" motivul iniţierii sau al probelor: personajul axial trebuie să parcurgă drumul 
inițierii, să depăşească obstacole, pentru a atinge maturitatea şi pentru a se desăvârși; 

= motivul călătoriei: protagonistul trebuie să pornească într-o călătorie până la 
marginea pământului sau în lumea de dincolo, pentru a salva o fată de împărat, pentru a 
recupera un obiect prețios etc., pentru ca în universul existenței umane să se reinstaleze 
echilibrul, ordinea (Voinicul lerculean, ficioru-iepii); 

= motivul eliberării astrelor (Greuceanu, Drăgan Cenuşă); 

= motivul mamei vitrege (Cerbul de aur, Fata moşului cea cuminte, Naramza 
cea frumoasă); 

= motivul interdicției (Tinerețe fără bătrâneţe); 

= motivul fecioarei amenințate de un balaur sau răpite de un zmeu (Zorilă 
Mireanu, Povestea lui Frunză); 

= motivul Substituirii: prin vicleşug, locul fetei de împărat înainte de căsătorie 
este luat de o țigancă (Călugăraş); 

= motivul abandonului fetei în pădure sau al izgonirii de acasă: o fată de 
împărat rămâne însărcinată după ce este privită de un tânăr sau după ce înghite o frunză 
(Povestea lui Frunză, Busuioc şi Musuioc, Norocul şi nenorocul); 

= motivul calului năzdrăvan: Calul este un simbol puternic în basme, aparținând 
universului imaginar colectiv, caracterizat prin calităţi situate dincolo de animalitate. În 
general, el este un principiu al binelui, o reprezentare a chtonicului şi a uranicului. După 
Făt-Frumos, calul deţine locul cel mai important în evoluția evenimențţialului, însumând 
„Caracteristicile categoriale atât ale bestialului cât şi ale umanului, fiind deopotrivă 
năzdrăvan, voce oraculară, voce profundă, alter ego, semn chtonic, inteligență 
călăuzitoare, frate, trimis divin, sursă inspiratoare ete.” Acesta este simbolismul 
calului în basmele româneşti, în comparaţie cu cel din mitologia şi folclorul popoarelor 
nordice, unde el devine mesager al morţii, călăuzitor către ținuturile întunecate. 
Prezenţa calului este hotărâtoare, determinantă pentru îndeplinirea misiunii lui Făt- 
Frumos. Întâlnirea eroului cu „calul ales” simbolizează întâlnirea cu o anumită 
dimensiune a destinului într-un moment crucial. Comportamentul şi înfăţişarea inițială a 
calului „bubos”, „slab”, „răpciugos”, denotă vârsta lui considerabilă, el preexistând 
naşterii eroului, aşteptându-l şi împărtăşindu-i apoi experienţa sa eroică. 

= motivul condiţiei umane supuse trecerii: Acesta este motivul central al 
cunoscutului basm Tinerețe fără bătrâneţe şi viaţă fără de moarte, cules de Petre 

pi ai Bi 
Ispirescu şi considerat de Mircea Muthu „cel mai sec basm din literatura noastră” * . 


Fiul de împărat, care se naşte după ce i se promit tinereţea veşnică şi nemurirea, pentru 
că nimeni nu i le poate oferi pleacă în căutarea acestora. Ca orice erou de basm trece 
probe nenumărate, şi la capătul călătoriei îl aşteaptă răsplata. Ajunge în locul visat, dar, 
amăgit de un iepure — mesager al morții — intră în Valea Plângerii şi, copleşit de „boala 
dorului” de casa părintească, se întoarce în universul lumesc, unde totul este supus 
inexorabilei treceri a timpului. Ţinutul ideal, al zânelor, al „tinereții fără bătrâneţe” este 
un spaţiu al iluziei, iar pătrunderea lui Făt-Frumos în Valea Plângerii înseamnă, de fapt, 
necesitatea împlinirii condiției umane, circumscrierea acesteia limitelor fireşti. 


G. Spaţiul în basm 

Dimensiunea spaţială reprezintă o coordonată fundamentală a epicului folcloric. 
Nu trebuie privită doar ca artificiu poetic, ci, mai ales, ca „ambianță simbolică, propice 
eroului şi acţiunilor desfăşurate”*%?. Ideea de spaţiu priveşte marca specifică a regiunii 
în care basmul circulă, a mediului în care trăieşte povestitorul, a gândirii, a sensibilităţii 
şi a talentului acestuia. 

În cartea Autorul şi umbra lui, Gastan Picon afirmă că „fiecare operă este o 
construcție mentală. Acţiunea se petrece într-un timp, într-un spaţiu şi animă nişte 
personaje care sunt întruchipări limitate ale reflexelor sufleteşti obişnuite.””® 

Există în basme un spaţiu extern universului existențial al protagonistului, 
format din „țările” ființelor monstruoase, adesea „lumea cealaltă”, din păduri şi 
câmpuri, munți care se bat în capete, grădini minunate amintind de cele ale 
Hesperidelor, pustiuri, insule etc. şi un spaţiu interior compus din case, palate, de unde 
pleacă eroul sau unde trebuie să ajungă la finele aventurii sale. 

De obicei, peisajul, elementele care sugerează ideea de spațiu sunt sumar 
descrise în narațiune, atenția povestitorului concentrându-se pe evenimențţial. Totuşi, în 
unele basme, întâlnim şi descrieri mai ample, atunci când naratorul sugerează starea 
sufletească a actantului şi pregăteşte receptorul pentru întâmplările ce vor urma. Un 
exemplu de acest fel este următoarea prezentare peisagistică din basmul Cele 
douăsprezece fete de împărat şi palatul cel fermecat: „Într-o zi de primăvară, ostenit 
fiind tot umblând după vaci, se dete la umbra unui copaci mare şi stufos şi adormi; îşi ŞI 
alesese, vezi, loc pentru aşa ceva. Era o vâlcea împodobită cu fel de fel de floricele, 
toate înflorite, de părea că dă ghes omului să treacă printre ele. Ceva mai încolo un 
pârâiaş, a cărui obârşie venea dintr-un şipot de apă ce ieşea din coasta unui deluleţ, 
şerpuia printre brusturi şi alte buruieni, pe unde îşi făcuse loc, şi susurul apei parcă te 
îndemna la somn. Copaciul sub care se adumbrise era măreț şi parcă se lupta ca să 
ajungă la nouri. Printre crăcile lui întinse se giugiuleau păsărelele şi-şi făceau cuiburi; 
numai ascultând cineva ciripirile lor se aprindea într-însul focul dragostei. Desişul 
frunzelor sale făcea o umbră, de parcă râmneai la ea.” 

Maria Muthu şi Mircea Muthu, Făt-Frumos şi „vremea uitată”, Editura Libra, Bucureşti, 1998, p. 


În acelaşi basm, detaliat este descris locul misterios, subteran, unde fetele de 
împărat mergeau în fiecare noapte, neştiute de nimeni: „Trecură printr-o pădure cu 
frunzele de argint, trecură prin alta cu foile de aur, trecură prin altă pădure cu frunzele 
numai diamanturi Şi pietre nestimate, cari sclipeau de-ți luau ochii, şi ajunseră la un 
eleşteu mare. În mijlocul acelui eleşteu se ridica un dâmbuleţ şi pe dânsul nişte palaturi 
cum nu mai văzuse el până atunci. Palaturile împăratului rămăseseră Jos de tot pe lângă 
acestea, cari străluceau de la soare te puteai uita, dară la dânsele ba. Și aşa de cu 
meşteşug erau făcute, încât te urcai în ele şi ţi se părea că te cobori, şi când te dedeai jos 
din ele ţi se părea că te urci.” 

De altfel, asemenea imagine este tipică prozei fantastice, naratorul reliefând 
măreția, frumuseţea deosebită a locurilor din cealaltă lume sau dintr-un spațiu în care 
numai „celor aleşi” le este permis să pătrundă. Cert este că orice descriere corespunde 
necesităților subiectului şi imprimă textului valoare artistică. Când spațiul existențial al 
eroului/eroinei este „pădurea adâncă”, modul de viaţă relatat este specific vremurilor 
ancestrale. Alungată de acasă, pentru că, în mod miraculos, rămâne însărcinată şi, 
părăsită într-o pădure deasă, fata de împărat trăieşte într-o scorbură, iar copilului îi face 
leagăn din ramurile copacilor. După ce fiul creşte, ocupația lui devine pescuitul sau 
vânătoarea, până când descoperă un palat al zânelor sau al zmeilor. În acest context, 
ideii de spaţiu i se asociază ideea de muncă şi de obținere a hranei. 

În basmul Tinerețe fără bătrânețe şi viaţă fără de moarte, spaţiul primeşte şi o 
altă semnificație, de spațiu interior, al ființării. Reîntors, după foarte mult timp, de pe 
tărâmul nemuririi în locul unde se născuse, Făt-Frumos cu adâncă durere constată 
degradarea spațiului. De fapt, este sentimentul curgerii timpului pe care îl resimte. 
Descrierea reliefează starea lui sufletească în faţa conştientizării condiţiei ființei umane: 
„Văzând palaturile dărâmate şi cu buruieni crescute pe dânsele, ofta şi, cu lacrimi în 
ochi, căta să-şi aducă aminte cât era odată de luminate aste palaturi şi cum şi-a petrecut 
copilăria în ele; ocoli de vreo două-trei ori, cercetând fiecare cămară, fiecare colțuleţ, 
ce-i aducea aminte cele trecute; grajdul în care găsise calul; se pogort apoi în pivniţă, 
gârliciul căreia se astupase de dărâmăturile căzute. Căutând într-o parte şi în alta, cu 
barba albă până la genunchi, ridicându-şi pleoapele ochilor cu mâinile şi abia umblând, 
nu găsi decât un tron odorogit; îl deschise, dară în el nimic nu găsi (...)”. 

În basme, spațiul se şterge, ca şi timpul, devenind nelimitat. Acelaşi, şi, totuşi, 
de fiecare dată altul, spațiul este cel al ființării, al devenirii. El este „casa” sufletului şi a 
imaginației umane. 


H. Timpul în basm 

Basmul este un „text sacru”, „text revelat”, în care ab initio ideea de timp, ca şi 
cea de spațiu, este anulată. Expresia de început „a fost odată ca niciodată” ne introduce 
într-un timp paradoxal, dar care, în mentalitatea ancestrală sugerează întoarcerea totală 
la origine. Aceasta nu înseamnă că timpul este lipsit de funcţie în basm. Secvența 
narativă a călătoriei făcute de erou/eroină încălțat(ă) cu opinci din fier, care se tocesc 
până ajunge la destinaţie sugerează ideea de scurgere a timpului. În general, 
protagonistul resimte acut trecerea timpului tocmai prin încercarea de „evadare” din 
timp în locuri miraculoase, în tărâmul celălalt, în palatele zânelor etc., unde anii trec 
precum un minut în universul mundan obişnuit. Timpul nu este conceput static şi, de 

aceea, oricând se poate produce „căderea” în durată, în timp, aşa cum se întâmplă cu 
Făt-Frumos în Tinerețe fără bătrâneţe şi viaţă fără de moarte. 

Imaginea generațiilor care se succed (tată-fiu/fii, fiul cel mai mic căutând 
armele ruginite şi calul tatălui, necesare îndeplinirii misiunii sale) revelează funcția de 
obstacol a timpului, care trebuie înlăturată pentru ca scopul să fie atins. Durata este 
anulată din momentul în care eroul intră în posesia calului năzdrăvan care se deplasează 
cu o viteză uluitoare. La fel, prin formulele finale tipice în care se exprimă ideea 
contemporaneității eroilor cu povestitorii (or mai fi trăind şi azi), este reliefată depăşirea 
temporalității. 

Singurul basm în care moartea intervine în competiția eului cu timpul este 
Tinerețe fără bătrâneţe şi viaţă fără de moarte. Reîntors la locurile unde se născuse, de 
pe tărâmul nemuririi, după ce o dată intrat în Valea Plângerii simţea că se topeşte „d-a-n 
picioarele de dorul părinților” săi, Făt-Frumos se întâlneşte cu Moartea sa, căci 
„individualizarea naşterii, care e excepțională, duce şi la individualizarea mortii care nu 
e ca toate celelalte”, având ea însăşi un „destin” determinat de ființa umană căreia îi este 
„destinată”"%%%. Întrucât eroul este un inițiat în momentul revenirii, îşi împlinise destinul, 
moartea trebuie văzută nu ca „sfârşit”, „înfrângere”, „finalitate”, ci ca asumare a 
condiției, iar în sens inițiatic ca regenerare. 

Protagoniştii basmelor pornesc în călătorie pentru a se iniția, iar inițierea nu 
presupune ieşirea din timp, ci identificarea cu el, transcenderea lui. De aceea, 
evenimențialul se desfăşoară „acum”, într-un prezent continuu, în incidenţă cu timpul 
fizic în care se situează personajele şi oamenii lumii concrete. 


I. Labirintul — cale a devenirii — şi alte elemente simbolice în basm 

Simbol esențial al umanităţii, care şi-a găsit reprezentarea într-unul dintre cele 
mai cunoscute mituri ale antichității (cel al luptei eroului solar — Tezeu — cu monstrul — 
Minotaurul), chiar dacă de-a lungul mileniilor şi-a pierdut forța sacră ce i-a însoțit 
apariția, labirintul constituie pentru omul modern un subiect de meditație — de ce nu? — 
catharctică. 

Istoria labirintului dedalic şi a bestiei (Minotaurul) revelează tema spirituală 
universală a confruntării dintre Ordine şi Haos până la reinstaurarea celei dintâi în 
universul uman, dintre rațional şi subconştient, lumină şi întuneric, speranţă şi angoasă. 

În forme ancestrale diferite, în sufletul omului sălăşluiesc deopotrivă divinul şi 
demonicul, eul şi dublul său. Tocmai din acest „mister” care dintotdeauna a cutremurat 
şi a fascinat fiinţa în anevoioasă „călătorie” a căutării de sine, mitul — în general — s-a 
născut şi a evoluat, s-a redimensionat (uneori până la pierderea semnificației originare), 
în corelaţie cu sacralizarea/ resacralizarea universului ontologic, cu „spațializarea” 
dimensiunii şi a mişcării sufleteşti. 

Eroii mitici, atinşi de suflul eroic generat de dorința restabilirii Ordini într-un 
microunivers existenţial, de dorința transcenderii, coboară în adâncuri sau parcurg 
traseul sinuos, întortocheat al labirintului pentru a înfrunta monstrul/monştrii, pentru a 
se descoperi pe sine, căci „fără fiorul adâncurilor nu este posibilă nici fericirea 
înălțimilor”. Astfel, uciderea Minotaurului de către Tezeu reprezintă săvârşirea actului 

inițierii şi biruința asupra Dezordinii, a animalității. Spaţiul complex şi complicat al 
labirintului, din care ieşirea devine posibilă numai printr-un adjuvant al destinului — 
firul Ariadnei, este însuşi spațiul devenirii. 

Labirintul construit de către Dedal în insula Creta reprezintă „prototipul fiecărui 
labirint simbolic, dar gândirea omului primitiv l-a reprezentat cu mult timp înainte, prin 
pântecele regenerator al Terrei Mater şi prin călătoria sufletului după moarte în lumea 
de dincolo. Unul dintre cercetătorii labirinturilor, C. N. Deeds, examinând sigiliile 
mesopotamiene şi egiptene concluziona că mormintele regale, complexe prin 
construcţia lor, în care neofiții nu aveau acces, au fost, la origine, labirinturi. 

Din timpurile primordiale şi până în prezent imaginea „arhetipică” a labirintului 
şi-a găsit, în diferite perioade istorice ale omenirii, „traducerea” în reprezentări 
concrete: unele morminte regale, construcția realizată pentru regele cretan Minos, 
dansul cocorului celebrat în cinstea Afroditei pe insula Delos, labirintul din garduri vii 
de bignonia, construit de către Henry Darell la începutul secolului al XIX-lea în oraşul 
Hamilton din arhipelagul Bermude, jocuri pentru copii, cele mai cunoscute fiind „Cerul 
şi iadul” din Germania şi acela creat de H. Bridge. Nu întotdeauna însă, noțiunile 
abstracte sunt supuse totalei concretizări, cu toate că înlocuirea abstracțiunilor prin 
elemente concrete constituie o lege a creațiilor literare epice populare. Este şi cazul 
labirintului care în basmele româneşti simbolizează drumul sinuos al eroului către 
devenire, către Fiinţarea sa. Spaţiul parcurs de acesta, fie că eroul e numit metaforic 
Făt-Frumos sau Ţugulea, Prâslea, Fiul iepei, Petrea sau altfel, un spațiu întortocheat, 
presupunând inițierea prin probe şi, uneori, prin moarte ritualică, opțiuni, tentaţii, 
experienţe, este un spațiu al evoluţiei, al maturizării spirituale şi sufleteşti, un spațiu 
noesic al fiintei. 

Existenţa actanţilor din basme — de cele mai multe ori de la naşterea lor 
miraculoasă şi până la împlinire, culminând cu mariajul şi dobândirea unei împărăţii sau 
a unei jumătăți din aceasta — „poate fi asimilată, aşa cum afirmă un personaj 
(Gavrilescu) din La ţigănci, de Mircea Eliade, cu înaintarea într-un labirint”. În acest 
spațiu al devenirii, care pe întreaga durată a transcenderii sale dimensionează/ 
redimensionează lumea încărcată de mesaje încifrate în simboluri, în care centrul îl 
constituie adesea tărâmul celălalt sau un tărâm deosebit de cel mundan, obişnuit, există 
„noduri vitale”, elemente obstaculare ce sugerează diferenţa dintre stări ontologice 
diferite. Eliminarea „nodurilor” prin forță fizică, inteligență, puterea magică a 
cuvântului sau prin obiecte magice oferite de adjuvanţi, echivalează cu depăşirea unei 
stări morale, deci cu restabilirea echilibrului interior. În lumea mitică, microcosmosul 
va primi imaginea şi dimensiunea forțelor sufletului. 

Călătoria labirintică a eroului din basmele noastre este a inițierii şi a împlinirii 
uneori, iar alteori a inițierii, a morții simbolice şi a renașterii. În orice basm, fără 
îndoială, simbolistica centrului are o importanţă covârşitoare, revelatoare. La ieşirea din 
centrul universului său, actantul nu mai este un neinițiat, ci un om care desluşeşte 
sensurile profunde ale vieții şi ale lumii şi prin care însăşi lumea se cunoaşte pe sine. 

Desigur, o teoretizare pe marginea valențelor multiple pe care le cunoaşte 
simbolul major aflat în atenţia noastră, într-o atât de bogată specie a epicii populare, ar 
fi inoperantă. De aceea, demersul limitativ şi speculativ urmăreşte reliefarea acelui iter 
fascinans care este călătoria eroilor mitici spre cunoaştere, în câteva basme selectate din 

culegerile lui Petre Ispirescu, Petre Uglişiu. 

Imaginarul omului primitiv a creat basmele pe simbolismul drumului labirintic, 
în care a inserat elemente (motive, rituri) cu o puternică încărcătură simbolică, cu un 
caracter mai mult sau mai puțin repetativ, care de-a lungul timpului s-au păstrat în 
subconştientul colectiv. Iniţierea, împlinirea eroului mitic pe măsura parcurgerii 
traseului imaginar, cu toate obstacolele ce trebuie depăşite, izvorăşte, fără îndoială, 
dintr-o experiență individuală ce reliefează, în fond, dorința omului de a se simți, de a fi 
o ființă biruitoare. 

Este inexplicabil de ce el încearcă adesea să se depăşească pe sine, să-şi 
depăşească impusa condiție de ființă muritoare, să anuleze timpul material obiectiv, în 
favoarea celui subiectiv interior. Totul devine posibil în existenţa închipuită într-o 
relaţie de intimă coalescenţă cu natura, cu cosmosul. În basmul Ursiza din culegerea lui 
Petre Uglişiu, un om sărman pleacă în căutarea Ursitei, motivația fiind de natură socială 
şi psihologică: oricât muncea şi se străduia nu reuşea să agonisească nimic şi de aici, 
condiția lui umilă printre semeni. Centrul călătoriei sale inițiatice în care întâlneşte şi 
alți nemulțumiți de soarta lor (un om bogat care nu mai prospera, un om care nu se 
sătura oricât mânca), este palatul Ursitei — personaj antropomorf — situat, evident, în 
cealaltă lume, spaţiu al unei alte ordini existențiale. Dacă răspunsurile pentru bogat şi 
nesătul (bogatul nu poate trăi mai bine cât timp nu îi ajută pe săraci, iar nesătulul nu are 
saț pentru că nu-l aşază la masă pe bătrânul său tată) promovează legile morale 
obişnuite, ale umanului, sfatul oferit sărmanului (să fure pentru a trăi mai bine) pare a le 
încălca. Furtul unei bunde grozav de frumoase din lână de aur — obiect magic — la 
plecarea din palat, semnifică, de fapt, printr-un gest de „magie contagioasă” (a 
contactului), schimbarea destinului. Fiinţei umane îi este lăsată posibilitatea de a alege 
şi, deci, de a modifica ceva în existenţa sa, care, pentru mentalitatea mitică, nu este 
fixată în reguli imuabile. Interesant şi deloc întâmplător este în acest text personajul 
adjuvant Mama-mărilor, întâlnit de erou la marginea lumii şi care îi înlesneşte trecerea 
în lumea cealaltă. Răspunsul dat de Ursită prin cel care o căutase, că marea nu rodeşte 
pentru că până atunci nu înecase pe nimeni, corespunde viziunii mitice asupra 
cosmogoniei: apa, element primordial, începe şi încheie un ciclu istoric, ea a creat toate 
formele şi în ea se întorc toate. 

Un alt basm, în care actantul, prin inițiere în actul cunoaşterii prin depăşirea 
propriilor limite, devine ființă exemplară, este intitulat Cele 12 fete de împărat şi 
palatul cel fermecat, din culegerea lui Petre Ispirescu. Eroului, un flăcău orfan, prin 
intermediul visului, o zână îi comunică — de trei ori — să meargă la curtea împăratului 
din acel ținut, pentru a se angaja ca argat la grădina acestuia. Apare şi în acest text 
motivul bifurcării destinului, relevând libertatea de a opta, de a schimba un nivel 
ontologic cu altul. Tânărului neofit nu i se impune nimic, doar i se sugerează. Prin 
intermediul visului, care va apărea şi mai târziu în discursul narativ, se creează magica 
legătură între dimensiunea pământeană şi cea astrală a fiinţei. Existenţa „labirintică” a 
flăcăului se derulează fără mari dificultăți şi fără obstrucționări, căci el este alesul, 
modelul destinat a deveni exemplar. Subiectul basmului se clădeşte în jurul tainei pe 
care o ascund cele 12 frumoase fete ale împăratului, din care cauză în fiecare noapte 
rupeau câte o pereche de conduri şi, mai mult, căsătoria reprezenta pentru ele un tabu 
atâta timp cât se aflau sub legătura magică a ursitei lor. „Legarea” este realizată aici 

prin magia cuvântului şi generează o „ruptură” la nivelul ontologic, dezordinea, o 
situație de pierdere a contactului cu existența normală. Dezlegarea este posibilă numai 
prin iubire, simbol al împlinirii, al regăsirii/redobândirii unității primordiale a ființei, al 
nemuririi. Dragostea înfiripată în sufletul flăcăului pentru fata cea mică a împăratului 
determină o spațializare a mişcărilor sufletului, o augmentare a dorinţei de a deveni 
învingător. Ritualul inițierii sale poate fi „decupat” în etape corespunzătoare unor 
elemente simbolice care marchează traseul labirintic, şi anume: apariția zânei în vis — 
mesager al destinului — care îl sfătuieşte ce să facă; îngrijirea a doi pui de dafin care îi 
îndeplinesc orice dorință; urmărirea fetelor de împărat în lumea subiectivă timp de 
treisprezece nopți; ajungerea pe insulă, în palatul fermecat; dansul; divulgarea „tainei” 
şi mariajul celor doi tineri îndrăgostiți. 

Interesant este faptul că din întreg regnul vegetal specific spațiului românesc, 
creatorul anonim nu a ales nimic şi s-a oprit la dafin — şi acest basm nu este singurul din 
literatura noastră populară —, arbust consacrat zeului Apollo, cunoscut prin proprietățile 
sale halucinogene. E posibil ca dafinul să sugereze aici evadarea din conştiinţă, 
eliberarea de o forma mentis pentru ca eroului său să-i fie permisă trecerea din spațiul 
lumesc în cel necunoscut, nedeterminat. Deoarece tânărul coboară cu uşurinţă în lumea 
subterană, urmărindu-le pe fete fără ca acestea să-l poată vedea (probabil că e vorba 
despre un fenomen de dematerializare), se iveşte interogația dacă nu cumva prin 
intermediul visului se produce o primă inițiere? Probabil că da, întrucât în aproape toate 
mitologiile numai inițiaţii cunosc secretul decorporalizării şi coboară în adâncuri, cel 
mai adesea pentru înfruntarea cu o ființă malefică, monstruoasă. În basmul la care ne 
referim, lupta nu mai este cea obişnuită, cu zmei sau cu balauri, caracteristică marii 
majorități a textelor prozei populare fantastice. Nici nu e vorba despre o înfruntare, ci 
despre parcurgerea căii labirintice către cunoaştere, spiritualizare, către câştigarea 
adevăratei demnități a vocației umane ontologice. Drumul duce către un centru. Eroul 
traversează pădurile de aramă, de argint şi de aur, apoi o apă pentru a ajunge împreună 
cu fetele de împărat pe insula unde se află palatul fermecat. Aceasta simbolizează un 
loc ascuns, un spaţiu al separării de starea conştientă şi aici, el, nefiind „legat” de 
ursitoare, pătrunde numai pentru că a dobândit o condiţie specială. Dansul frenetic, la 
care participă cele 12 fete de împărat şi cei 12 tineri neofiți, ţinuţi ascunși, deoarece nu 
le descoperiseră „taina”, ne aminteşte de jocul bacantelor din mitologia greacă sau de al 
ielelor din mitologia românească. Dansul semnifică anularea duratei temporale, sau cel 
puţin a celei profane, lumea închisă, începutul şi sfârşitul, viaţa şi moartea. 

Descoperirea, prin inițiere, iubire şi cunoaştere, a unei enigme existenţiale 
echivalează cu victoria fiinţei umane asupra propriilor limite. 

Textul acesta cules de Petre Ispirescu, la fel ca toate basmele româneşti şi cele 
ale altor popoare revelează că întreaga noastră existenţă este o continuă inițiere pe un 
drum labirintic. 

TEME PROPUSE ÎN VEDEREA PREGĂTIRII PENTRU EXAMEN 

1. În cadrul basmului se poate vorbi de stereotipie? În ce constă? Argumentați! 

2. Consideraţi că, aşa cum afirmă Camille Lacoste-Dujardin, formulele inițiale şi de final ale 
basmelor „marchează începutul şi sfârşitul sacralizării” ? 

3. Argumentaţi că basmul este „un text sacru, un text revelat” (Val Cordun). 

4. Selectaţi un basm din culegerile indicate la bibliografie şi realizați o analiză a acestuia din 
perspectivă modernă, ținând seama de următoarele repere: formulele din basm şi semnificaţia lor, 
spaţiul şi timpul evenimențialului;tema şi motivele existente; personajele centrale;ființele mitice 
prezente şi simbolistica lor; elemente simbolice (obiecte, cifre), cele două tărâmuri ca „vase 
comunicante”. 

5. Alegeţi un basm popular românesc şi unul din literatura populară franceză/germană şi 
constataţi asemănările şi diferenţele existente. 


3. Snoava 

a. Definire 

Una dintre categoriile epicii populare căreia cercetătorii folclorului românesc i- 
au acordat mai puţin importanță este snoava. Cunoscute sub diverse denumiri — glume, 
poveşti, poveşti glumeţe, minciuni, bazaconii, jiţii, parascovenii, taclale, poveşti cu 
măscări, polojănii (în Moldova), bălăcărele (în nordul Moldovei), istorii, secături, 
trantii, dafii (în Muntenia), palavre, dăfii (în Oltenia), bancuri (în Maramureş) —, 

termenii întrebuințându-se, de obicei, la plural — snoavele sunt naraţiuni de dimensiuni 
scurte, prin care sunt reliefate aspecte negative din societate, defecte fizice şi 
comportamentale ale ființei umane, cu efecte moralizatoare. Prin afirmarea principiilor 
etice populare se urmăreşte îndreptarea viciilor, a unor abateri de la normă, a tot ceea ce 
omul din popor percepe ca element negativ. 

O definiție clară, cuprinzătoare a speciei folclorice aflate în discuţie, o 
formulează Ovidiu Bîrlea în studiul Folclorul românesc: „Snoava e o narațiune scurtă 
în genere cu un singur episod, în care sunt scoase în relief metehnele oamenilor. Ea 
răspunde unei necesităţi adânc resimţite de straturile populare de pretutindeni de a se 
amuza pe seama abaterilor de la normele de convieţuire şi manifestare. Omul simplu s- 
a arătat deosebit de sensibil la orice act sau trăsătură neconforme cu uzul local, a 
înregistrat deformarea şi s-a grăbit să facă haz de ea. Registrul abaterilor este foarte 
întins, de la deficiențele fiziologice înnăscute până la relațiile sociale care au afectat 
satul românesc.""585 

Definirea acestei creații popularea a generat, de-a lungul timpului, controverse. 
Termenul folosit la început pentru acest tip de naraţiune este cel de anecdotă, propus de 
B. P. Hasdeu, care a făcut distincţia între anecdotă, tradiţiune şi basm. În studiul 
Basmele române în comparaţiune cu legendele antice şi în legătură cu basmele 
popoarelor învecinate şi ale tuturor popoarelor romanice (1895), Lazăr Şăineanu scrie 
despre poveştile glumeţe (snoave), care cuprind basme nuvelistice şi snoave. Confuzia 
a fost creată şi de către culegătorii de folclor, care au apropiat snoava de basmul despre 
animale, primul dintre aceştia fiind Petre Ispirescu, care şi-a intitulat o culegere Snoave 
sau poveşti populare. Cel dintâi care a adoptat în folcloristică termenul de snoavă, 
făcând disocierea între snoavă, poveste şi nuvelă, a fost Mozes Gaster, iar cel care l-a 
impus a fost Nicolae Iorga (Istoria literaturii româneşti, 1925, capitolul Poveştile şi 
snoavele). 

Originea termenului este slavă, ca şi a cuvântului iznoavă, cu care este 
sinonim, după cum precizau, I. A. Candrea şi Gh. Adamescu, în Dicționarul 
enciclopedic ilustrat (1931), iznoavă provenind din izu nova care înseamnă „din nou”. 
Deci, snoavă, iznoavă înseamnă „lucru nou”, „născocitură”. Acelaşi înțeles îl are şi 
termenul anecdotă, provenit din limba greacă, cu care adeseori snoava a fost 
confundată. La început, s-a considerat că snoava şi anecdota denumesc „aceleaşi 
narațiuni cu caracter hazliu despre cusururile omenești”, însă, treptat, în secolul trecut 
studiile de specialitate au reliefat că anecdota este o narațiune ilariantă ai cărei „eroi” 
sunt personalitățile unei anumite perioade istorice şi a cărei provenienţă este, fără 
îndoială, cultă. În concurentă cu snoava s-a aflat nu numai anecdota, ci şi gluma, care 
este o naraţiune de dimensiuni reduse, concentrată, finalizată cu o „poantă” savuroasă, 
inteligentă, ce constituie elementul surpriză pentru receptori. De cele mai multe ori, 
graniţa dintre glumă şi snoavă este aproape insesizabilă. Totuşi, originea livrescă şi 
intenția vădit umoristică, ilariantă a primeia o deosebesc de snoavă, creație prin 
excelență cu caracter satiric şi moralizator. Mai mult, funcționalitatea snoavei este 
precisă, prin intermediul ei urmărindu-se înlăturarea abaterilor de la normele etice, 


385 Ovidiu Bîrlea, Folclorul românesc, vol. I, Editura Minerva, Bucureşti, 1981, p. 234. 
386 y; 
Ibidem, p. 230. 

produse într-o anumită comunitate. Atitudinile reprobabile ale unor indivizi sunt 
semnalate ca un avertisment al colectivităţii. Ca atare, snoava poate fi considerată „un 
îndreptar etic”*%, ea fiind permanent adaptată realităţilor sociale ale fiecărei perioade 
istorice. 

Prin caracterul ei tradiţional folcloric, snoava se diferenţiază de glumă, de 
anecdotă, în organizarea discursului narativ neputând fi vorba de intervenţia 
unor spirite cultivate şi, deci, de o uniformizare a stilului. 

Nota optimistă, reliefarea realistă a unor aspecte din existența cotidiană, 
încrederea în înțelepciunea şi forța morală a oamenilor simpli sunt trăsăturile definitorii 
ale acestei specii folclorice. 

Originea snoavei — spre deosebire de a anecdotei pe care o întâlnim în textele 
unor scriitori ai antichității greco-romane, precum Herodot, Plutarh, Tacitus, Plinius — 
trebuie căutată în epoca medievală, când se ironizau texte şi ritualuri religioase, se 
demitiza sacrul, în carnavalurile şi serbările populare ce constituiau cel mai bun prilej 
pentru rostirea povestirilor satirice, licenţioase, al căror scop era de a stârni hohote de 
râs prin relevarea abaterilor de la conveniențele, de la regulile stricte impuse de cler, de 
oficialitățile acelor vremuri. Probabil că atunci au apărut snoavele, principală formă de 
expresie satirică a maselor populare. 

În spaţiul european, primele snoave publicate la întâlnim în culegerea 
călugărului Johannes Pauli, Râs şi seriozitate (Schimpf und Ernst), apărută în Germania, 
în anul 1522. Câteva secole mai târziu, în epoca romantică, frații Grimm au inclus şi 
snoave în culegerea de basme publicată în 1812. În România, prima colecţie de proză 
populară în care sunt inserate 13 snoave al căror personaj axial este Păcală, alături de 
basme şi legende, este cea realizată de fraţii Schott în 1845. Snoave vor fi apoi incluse 
în culegerile lui B. Stănescu Arădanul, I.C. Fundescu, Petre Ispirescu (Snoave sau 
povestiri populare, 1873-1874), Dumitru Stăncescu. Către sfârşitul secolului al XIX-lea 
şi începutul secolului al XX-lea, ele încep să fie publicate în cadrul rubricilor 
permanente cu diverse titluri (Jâtii, Taclale, Întâmplări cu haz, Glume, La gura sobei, 
La şezătoare), în paginile revistelor de folclor: „Şezătoarea”, „Comoara satelor”, 
„Ghiluşul”, „Izvoraşul”, „Ion Creangă”, la care colaborau Tudor Pamfile, Leon 
Mrejeriu, Şt. Șt. Tuţescu, H. Tapu, C. Beldie, N.I. Dumitraşcu, Gh. Fira, M. Lupescu 
ş.a. Petre Dulfu şi 'Theodor Sperantia au prelucrat livresc snoave, versificându-le. 
Cunoscută publicului larg este prelucrarea lui Petre Dulfu, Isprăvile lui Păcală, 
publicată în 1894, pentru care Academia Română i-a conferit premiul „Eliade- 
Rădulescu”. 


b. Universul tematic şi clasificare 

Prin snoave, creatorul popular a pus în lumină numeroase aspecte negative, 
reprobabile din viaţa semenilor aparținând diferitelor categorii sociale. Universul 
acestei specii a epicii populare fiind, în general, societatea umană cu toate tarele ei, este 
şi firesc ca tematica să se releve ca deosebit de vastă, de complexă. De aceea, această 


387 Mihai-Alexandru Canciovici, în Prefaţă, la Snoava populară românească, vol. I, Editura Minerva, 

S X -3,388 . DA A hai A 
„Cenuşăreasă a basmului” a generat dificultăți în clasificarea ei şi a fost mult timp 


„cercetată în subsidiar.” O primă clasificare, realizată în 1910, îi aparține lui Antti 
Aarne care, după ce trece snoavele după basmele despre animale şi cele propriu-zise, le 
grupează în funcție de personajul axial în patru mari grupe: 


A) snoave despre proști; 

B) snoave despre căsătoriți; 

C) snoave cu femeie ca personaj central; 
D) snoave cu bărbat ca personaj central. 


Păstrând acest tip de clasificare, Smith Thompson o îmbogăţeşte, împărțind 
snoavele despre căsătoriți în următoarele subgrupe: 


a) femeia nebunatică şi soţul ei; 
b) bărbatul nebunatic şi soția sa; 
c) cuplul nebunatic; 

d) snoave despre fete bătrâne. 


Aşa cum specialiştii au remarcat, tipologia Aarne-Thompson este lipsită de 
unitate, întrucât criteriul propus urmăreşte numai eroul pe care îl regăsim în două grupe 
în acelaşi timp, creându-se astfel suprapuneri. O altă clasificare, lipsită şi aceasta de 
unitate, a fost făcută de Siegfried Neumann, în 1963, care le grupa în: 


a) sociale (despre ţărani, domni etc.); 

b) ciclizate în jurul unui personaj (de exemplu Till Eulenspiegel, Bertoldo etc.); 

c) cu conținut general uman (cele referitoare la căsnicie, iubire, dans, 
petrecere). 


Pentru deosebit de vastul corpus al snoavelor româneşti folcloriştii au propus 
diverse clasificări, însă cea care s-a dovedit până în prezent operantă, unitară îi aparține 
Sabinei Stroescu. În catalogul tipărit în 1969 cu titlul La typologie bibliographique des 
faceties roumaines, vol. I-II, cuprinzând 6029 de tipuri de snoave şi 201 de glume, iar 
în total 6084 de variante, cercetătoarea a grupat snoavele în funcţie de subiecte, ținând 
seama de personaje şi de relaţiile lor sociale, în şase grupe mari: 


snoave reliefând relaţii sociale 

snoave reliefând relații de familie 
snoave reliefând deficienţe psihologice 
snoave reliefând defecte fiziologice 
snoave privitoare la armată 

glume 


PA Da a 


388 Ovidiu Bârlea, op. cit., p. 249. 
35 bidem. 

Clasificarea detaliată realizată de Sabina Stroescu este următoarea: 


I. Relaţii sociale 

1. Ciclul Păcală 

2. Stăpân-slugă 

3. Autorităţi laice şi religioase 
II. Relaţii de familie 

1. Soţ — soție 


A. Bărbatul iubăreţ 
B. Femeia iubăreață 
C. Baba iubăreaţă 

D. Femeia vicleană 
E. Femeia îndărătnică 
F. Femeia rea 


2. Părinţi — copii 
3. Fraţi — surori 
4. Alte neamuri 
5. Naşi — fini 
III. Însuşiri şi deficienţe psihologice 


L. 


S 


D 


Prostie 

A. Soțul neghiob 

B. Nevasta neghioabă 

C. Tânărul prostănac 

D. Prostie 
Înţelepciune — istețime 
Ghiduşie — şiretenie 
Laudă — îngâmfare 

A. Proastă educaţie 

B. Ipocrizie 

C. Minciună 

D. Înşelăciune — obicei prost 
Lăcomie — avariție 
Lene 

A. Bărbatul leneş 

B. Femeia leneşă 
Murdărie trupească 
Arţăgos — certăreţ 
Beţie — hoţie 


.. Hoţul iscusit 

.. Hoţul nepriceput 

.. Batjocură — limbaj regional 

. Snoave explicative (cu caracter legendar) 
. Ignoranţă — naivitate 

. Profesioniştii necalificaţi 

. Omul distrat 

17. Laşitate 
IV. Defecte fiziologice 
Surzenie, bâlbâială, orbire 
V. Snoave privitoare la armată 
VI. Glume 
1. Glume diverse 
2. Glume privitoare la şcolari 
3. Glume şi anecdote privitoare la copii 


Din această detaliată clasificare se observă bogăția tematică a snoavei, creație 
populară mereu actuală prin capacitatea ei de a demasca o multitudine de aspecte 
existenţiale: conflicte sociale, relaţii familiale, interumane, carente comportamentale, 
defecte de caracter, deficienţe fiziologice. Totodată, aceasta dovedeşte şi că repertoriul 
snoavelor româneşti este cu mult mai bogat decât cel cuprins în catalogul internațional 
alcătuit de Aarne şi Thompson. Probabil că, după cum afirmă Ovidiu Birlea, „mulțimea 
snoavelor atestă încă o dată înclinarea românului spre satiră şi pornirea de a specula 
situațiile pline de umor, foarte probabil o moştenire de la înaintaşii romani, deosebit de 
porniţi spre satiră, încât retorul Quintilian exclamase, nu fără orgoliu, «satira tota nostra 
es”. 


c. Trăsături specifice şi structură textuală 

Caracteristic snoavei este gradul maxim de esenţializare a unor trăsături şi 
aspecte general umane ridicole, reprobabile, într-o naraţiune redusă ca dimensiuni, 
cuprinzând, de obicei, unul sau două episoade, în care dominant este dialogul realizat 
din replici scurte, savuroase, generatoare ale comicului. Snoavele cele mai numeroase 
sunt acelea care cuprind două scene, două unități narative coroborate, a doua fiind 
„replica” celei dintâi, „după sistemul acţiune-contraacţiune.”*”! În general, în prima 
unitate narativă personajul negativ îl păcăleşte pe celălalt, care are rol de victimă, 
urmând ca în a doua unitate narativă acesta din urmă să se răzbune, aplicându-i 
„păcălitorului” „sancţiunea” meritată. Atunci când apar în text doi sau mai mulți 
protagonişti negativi, aceştia se asociază în acțiunile lor. De exemplu, în snoava Jar te- 
ai făcut cal?” , eroii negativi, un preot şi un dascăl, acţionează împreună pentru a 
păcăli un negustor: 

„Un negustor de la ţară, mai din vechime, a cumpărat un cal de la iarmaroc, pe 
lângă cel de la trăsurica lui. Şi cum venea obosit spre casă, cătră sară, cu calul cel nou 
legat dinapoia trăsurii, n-a băgat de samă ce se întâmplă pe lângă dânsul. Când îşi 
aruncă privirea într-un târziu să-şi vadă calul, dă cu ochii de un popă ce mergea cu frâul 
în cap, legat de trăsura lui. 

— Vai de mine, ce-i asta, unde e calul meu? 

— Nu te teme, fiule, eu sunt calul ce l-ai cumpărat, zise popa. Am fost blestemat 


30 Ibidem, p. 252. 

“1 Ibidem, p. 246. 

32 Din culegerea De-ale lui Păcală. Snoave populare. Ediţie îngrijită de V. Adăscăliţei şi P Ursache, 
Editura pentru Literatură, Bucureşti, 1964, pp. 240-241. 

să fiu cal timp de şapte ani, şi acuma mi s-a împlinit termenul şi sunt iarăşi ce am fost; 
fă cu mine ce vrei, căci ai dat bani pe mine! 

— Mergi sănătos, părinte, n-am crezut c-am să pierd aşa de uşor o mulțime de 
bani... 

Ce se întâmplase în realitate? Dascălul încălecase pe cal şi fugise, şi rămăsese 
popa, să se descurce în chip onorabil... 

Peste câtăva vreme, îşi vede negustorul calul din nou la iarmaroc, cum îl vindea 
cineva. Zâmbind, se apropie de urechea calului şi îi şopteşte: 

— Părinte, iar te-ai făcut cal... Acuma nu te mai cumpăr.” 

Se observă în snoava citată firescul cu care este relatată o situaţie, comicul de 
situație creat, arta cu care povestitorul popular dirijează receptorii către deficienta 
saurizată. 

Majoritatea snoavelor reliefează aspecte din existenţa cotidiană, vicii obişnuite 
(prostia, lenea, lăcomia, zgârcenia), modalitățile de rezolvare a situației conflictuale 
fund specifice societății româneşti tradiționale. Astfel se motivează existenţa unor 
soluţii simple, dar, în acelaşi timp, ilare. În snoava despre gorjanul care l-a păcălit pe 
Dumnezeu, ruga adresată de un țăran divinității de care îşi aminteşte într-un moment 
critic, de dezlănţuire a forțelor naturii, constituie un pretext pentru atingerea scopului, 
pentru ca apoi sacrul să fie coborât în derizoriu. Soluția pe care protagonistul o găseşte 
pentru a-şi respecta promisiunea făcută lui Dumnezeu, fără însă ca el să fie păgubit, 
probează dominanta realistă a universului existențial al omului simplu, capabil de 
şiretlicuri chiar şi atunci când este vorba de divinitate: 

„Un gorjan plecase la târg să vândă un cocoş şi o vacă. Pe drum îl apucă o 
vreme rea şi o ploaie, de nu ştia ce prăpăd venise peste el. Ajunse la Jiu şi nu mai avea 
mult până la târg, dar aici — alt prăpăd. Apa venea cu furie peste munte. Atunci îşi aduse 
aminte şi de Dumnezeu, căruia îi făcu o rugă fierbinte: 

— Doamne, Doamne! Opreşte-ţi potopul să ajung la târg, că de-oi vinde vaca şi 
cocoşul, ți-oi da tot ce oi lua pe vacă şi mi-oi opri banii de pe cocoș! 

Potopul se potoli, şi al ajunse la târg. Aci începu să strige: 

— De vânzare un cocoş şi o vacă! Cocoşul 200 lei şi vaca 3 lei, dar nu dau una 
făr cealaltă. 

Aşa că vându pe amândouă, oprindu-şi banii de pe cocoş, 200 lei, iar banii de 
pe vacă, pe care-i făgăduise lui Dumnezeu, îi dădu pe lumânări, pe care le dădu la 
biserică. 

Şi-aşa păcăli gorjanul pe Dumnezeu.” 

(Cum a păcălit gorjanul pe Dumnezeu 

Soluția cea mai simplă — păcăleala —, evidențiind istețimea, capacitatea 
inventivă extraordinară a omului simplu, s-ar părea că era tipică pentru societatea 
arhaică, tradițională, şi, cu siguranță, cu un deosebit impact în rândul ascultătorilor, n 
umorul savuros pe care-l conţine. În snoava intitulată Smânrâna popii**, actantul — 
țigan ajuns dascăl în biserica dintr-un sat — fură din smântâna pe care MeRy O 
ascunsese în altar: 


393 
) 


33 Ibidem, p. 137. 
34 Ibidem, pp. 193-195. 

„Cum făcuse tiganul, cum dresese, ajunsese dascăl la biserica din sat. Avea, ce 
e drept, glas bun, striga de parcă să spargă bolta bisericii; până şi protopopul îi lăudase 
darul. 

Popa avea o vacă. Din laptele ăstei vaci şi din ăl de-l aduceau ţăranii când şi 
când, pe la zile mari, făcea smântână, şi smântâna — unde s-o ție el, să fie mai la 
răcoare? Hai s-o ţie în altar! 

Într-o zi, nefiind popa acolo, nu ştiu ce cată țiganul, şi iaca, dă de oalele cu 
smântână ascunse într-un colț. 

Cum dădu cu ochii de ele, cum îşi vârî degetul în smântână să o guste; gustând, 
îi plăcu; plăcându-i, mai vârî degetul o dată şi încă o dată, până scăzu oala ca de vreun 
sfert, aşa. Iar de aici înainte, de câte ori îi venea ţiganului gust de smântână, căuta câte 
un prilej; ori că să măture prin biserică, ori că să frece sfeşnicul ăl mare, de se mira şi 
popa de atâta dărnicie. 

Fură tiganul azi, fură mâine. Într-o zi, cercetând popa oalele, băgă de seamă că 
scăzuse smântâna din ele. 

Bre, ce să fie? Nu-i trecu prin gând să bănuiască pe dascăl; ba, având încredere 
mare în el, că fiind tiganul dibaci tare, îl îmbrobodise cum era mai rău, îi spuse pricina 
şi-l întrebă, el ce bănuieşte? 

— De, sfinția-ta, răspunse țiganul, în altar cine să intre? Ori că e vreun hoţ mare, 
şi de o fi aşa, apoi te pomeneşti că se întinde şi la sfintele odoare! 

— Ba, zău, dascăle! Doamne păzeşte! 

ŞI-şi făcu popa cruce.” 

Vicleanul ţigan, pentru a îndepărta din mintea popii orice urmă de bănuială 
asupra sa, se oferă să descopere hoţul: 

„— Eu zic, urmă țiganul, să mă pui să pândesc la noapte, să vedem, n-oi pune 
mâna pe el, cine o fi?! 

— Că bine zici, aşa să faci! Pândim două-trei nopți, poate îl prindem.” 

Ingenioasa soluţie la care protagonistul recurge scoate şi mai mult în evidenţă, 
în egală măsură, prostia şi marea diferență dintre propovăduirea preceptelor morale 
religioase şi modul de a trăi, de a gândi al reprezentanţilor de altădată ai bisericii: 

„Când se înnoptă, îi dădu ţiganului cheile bisericii şi se duse să se culce; iar 
tiganul luă un codru de pâine, şi până să puie mâna pe hoţ, începu să întingă în 
smântâna popii. După ce se sătură bine, luă o oală şi o duse la icoanele Maicii 
Domnului şi a sfântului Nicolaie, ce erau alături, şi-i unse pe amândoi cu smântână la 
gură, iar după aia lăsă oala jos lângă icoane şi ieşi din biserică încuind uşa. 

Când se lumină de ziuă bine, de se deosebeau toate în biserică, se duse la popa 
făcându-se a fi dat fuga, şi-l deşteptă din somn. 

— Hai, părinte, că i-am prins. 

— Ce-ai prins, dascăle? întrebă popa, cu ochii jumătate închişi. 

— Hoţii de furau smântâna. 

— Aşa! Cum sunt? 

— Vino de-i vezi şi sfinția-ta, să te cruceşt! 

Puse popa repede o scurteică pe el, potcapul pe cap, papucii în picioare, şi ieşi, 
cu dascălul după el. 

Intrând în biserică, o luă ţiganul înainte şi ducându-l la icoanele Maicii 
Domnului şi sfântului Nicolaie, zise: 

— Ia te uită, sfinția-ta! Sfântul Nicolaie e hoţul. S-a dat jos de unde era şi s-a dus 
de a luat o oală din altar şi a adus-o, şi s-au pus amândoi, cu Maica Domnului, pe 
mâncare. Eu, văzând aşa, o dată am ieşit de unde stam ascuns, iar sfântul Nicolaie a 
lăsat oala jos şi s-a dus fuga la locul lui. Dar aşa au încremenit amândoi când m-au 
văzut, încât, ia te uită, au uitat şi la gură să se şteargă. 

Atunci, popa, dând din cap, mâhnit până în fundu sufletului, zise sfântului 
Nicolaie: 

— Bine, Maica Domnului ca Maica Domnului, minte de femeie, dar tu, om 
bătrân cu barba pân” la brâu, să furi smântâna din oale... Mai mare ocara, zău!” 

Cu o deosebită subtilitate şi cu un umor plin de vitalitate, povestitorul popular 
relevă în această snoavă dihotomia prost-deştept cu vădită intenţie moralizatoare. 


d. Universul uman al snoavelor româneşti 

În snoavele româneşti întâlnim o varietate de personaje comice: soții infidele 
sau soți infideli, violenti, femei leneşe, amant sau amantă (în textele prin care creatorul 
anonim relevă avatarurile extraconjugale), țigani — fie în ipostaza de robi, fie în cea de 
oameni liberi care mimează naivitatea, prostia, pentru a-şi induce în eroare adversarul şi 
a-l neutraliza. 

În unele snoave, cititorul modern poate sesiza atitudinea subiectivă a creatorului 
anonim, mai ales când personajul central este omul-slugă, adesea aflat în conflict cu 
stăpânul. Însă, în cele mai multe cazuri, naratorul manifestă obiectivitate, apreciind 
corect, cu spirit „justițiar” caracterele umane şi conturând o imagine veridică a unui 
univers omenesc cu antagonismele sale ireductibile. Asupra acestui aspect cititorul se 
poate convinge din următoarele două snoave selectate din antologia elaborată de 
Sabina-Cornelia Stroescu'**: 

„Un boier vrând să cerce pe sluga sa dacă are să mai şadă la el şi peste iarnă, îi 
zise într-o zi, când prin curte era o mâţă: 

— Măi Ioane, ia uită-te în curte ce-i acolo? 

— Mâţă, cucoane. 

— Măi Ioane, da nu-i mâţă, că-i urs. 

— Da-i mâţă, toată ziua, cucoane! 

— Măi Ioane, nu-i mâță, şi-i urs. 

— Vai de mine cucoane, doar nu-s chior, îi mâţă ca toate mâţele, îi răspunse 
servitorul, neştiind gândul boierului. 

— Măi Ioane, dacă nu-i urs şi-i mâță, eu am să te dau afară în ies-toamnă, că nu 
eşti ascultător. 

— Bine zici, cucoane, că-i urs, da-i mic. 

Boierul pricepu că argatul nu vrea să se ducă de la el şi-l tocmi şi pe iarnă. 

Pe la începutul primăverii, când muncitorii se plătesc bine, argatul voind să 
ispitească şi el pe stăpân, ce gânduri are cu el, stând de vorbă cu dânsul, şi văzând 
aceeaşi mâţă pe casă, zise către boier: 


3% *** Snoava populară românească, Editura Minerva, Bucureşti, 1984, vol. I-IV. 

— Ia uită-te, cucoane, ce mai urs pe casă! 

— Ce eşti beat, măi Ioane? Acela nu-i urs, ci-i mâță. 

— Ba-i urs cucoane, uită-te bine la el. 

— Măi da nu-i urs, îi spuse boierul, uitându-se holbat la el. 

— Cucoane, dacă nu-i urs şi-i mâţă, eu te las şi mă duc. 
Boierul care acum avea mare nevoie de servitor, îi răspunse: 
— Bine zici, măi Ioane, că-i urs, da-i mic.” 


KKK 


„Mulți se plâng, că e cu neputinţă a o scoate cu unii oameni la cale. Trebuie 
însă să cunoşti bine şi pe dinlăuntru şi pe din afară pe astfel de oameni şi dacă ştii să 
tractezi (să te porți) cu ei, uşor izbuteşti. Din întâmplarea de mai jos se poate vedea că 
aşa e. 

Un servitor nicicând nu-i putea face domnului său pe plac. Mai totdeauna 
trebuia să sufere, pe nedrept. Într-o zi era tare necăjit stăpânul. Când să se puie la masă, 
luă blidul cu tot ce era-n el şi-l aruncă pe fereastră-n curte. Va fi fost supa or prea caldă, 
or prea rece, or nici una, nici alta, ci mânia l-a împins la asta. Servitorul fără să se 
gândească mult nici una, nici două, ci aruncă şi el pe fereastră carnea, pe care tocmai 
voia s-o pună pe masă, aruncă apoi pânea, vinul şi-n sfârşit pânzătura cu tot ce era pe 
ea. 

— Îndrăzneţule, ce-nseamnă asta? îl întrebă domnul aprins de mânie, ridicându- 
se de pe scaun. 

Servitorul îi răspunse liniştit: 

— lartă-mă stăpâne, dacă n-am gâcit gândul d-tale. Eu credeam că d-ta voiai să 
prânzeşti azi în curte. Aerul e curat, cerul e senin, pomii sunt înfloriți şi albinele culeg 
din floarea lor miere. 

A doua oară n-a mai aruncat domnul nostru blidele pe fereastră. S-a ruşinat şi a 
rămas buimăcit uitându-se în curte, gândindu-se la vorbele servitorului."”5% 

Defectele ființei umane sunt reliefate într-o succesiune de nuanţe, prezentate cu 
o deosebită subtilitate. Fireşte, nu toate trăsăturile negative au aceeaşi pondere, 
pregnante fiind acelea care erau des întâlnite într-o comunitate, în timp ce aspectele 
existențiale izolate apar în subsidiarul unei trăsături de caracter semnificative. De 
exemplu, deficienţa care apare cu evidenţă în snoave este prostia, relevată sub una 
dintre formele ei: simplă — a indivizilor care prin lipsa lor de judecată clară, comit tot 
felul de încurcături şi situații comice şi absolută — prin hiperbolizare depăşind limitele 
verosimilului, actantul acţionând ilogic, fără rațiune”. În subsidiar întâlnim zgârcenia, 
hoția, lenea. 

În afara snoavelor care cuprind o scenă şi a celor cu două momente narative, 
corpusul snoavelor româneşti cuprinde şi un alt tip compozițional, şi anume cel serial. 
În aceste naraţiuni, mult mai puţine la număr decât celelalte tipuri, există cel puţin trei 


5% Sabina-Cornelia Stroescu, op. cit., vol. I, pp. 122-123. 
397 Ibidem, pp. 140-141. 
5% Cf, Mihai- Alexandru Canciovici, Prefaţă, la ed. cit., p. XXXI. 

scene subordonate aceleiaşi idei. Dominant este comicul de situaţie, împrejurările în 
care se află protagoniștii fiind opuse celor normale, obişnuite. De exemplu, într-o 
snoavă care reliefează prostia omenească, un bărbat ajuns la exasperare din cauza soției 
care se văieta că drobul de sare de pe o policioară ar putea să cadă în capul copilului şi 
să-l omoare decide, să plece în lume şi să revină acasă numai dacă va întâlni alți oameni 
mai proşti decât nevastă-sa. În satele pe unde călătoreşte, întâlneşte, pe rând doi ţărani 
care cărau lumina cu trocul într-o cameră fără ferestre, un om care voia să arunce nucile 
în pod cu furca, altul care-şi făcuse carul în casă şi încerca să-l scoată întreg, doi bătrâni 
care mâncau supa cu bețişoare, un altul sărea din pod pentru a-şi îmbrăca pantalonii 
ținuți desfăcuţi de femeia lui; într-un sat îi vede pe țărani alungând ziua şi noaptea cu 
biciul etc. Enumerarea situațiilor atipice, uneori absurde, generează, prin tehnica numită 
de Bergson a „bulgărelui de zăpadă”, o maximă acumulare comică, pe care o întâlnim 
doar în snoavele despre Păcală. Acestea reprezintă un alt tip compozițional, cel ciclic, 
grupat în jurul arhicunoscutului personaj. În aceste texte numărul personajelor este 
variabil, fiind determinat în cea mai mare parte de dispoziția celui care povestea. Unele 
dintre aceste snoave sunt reduse la un episod şi debutează firesc, direct în acțiune, ca în 
exemplele: 

„Păcală are o mulțime de musafiri la masă. 

După masă îi întreabă: 

— Aveţi obiceiul să luaţi cafea? 

— Da, răspunseră toți. 

— Dacă e aşa, puteţi pleca s-o luaţi, eu nu vă ţin deloc.” 

(Păcală primitor de oaspeţi”) 

„Se duce odată o babă la târg ca să vândă un tâlbăltoc cu făină. Şi-n piață 
desface legătura, punându-se jos ca s-aştepte muşterii... 

Deodată însă se stârneşte un vânt-vârtej, umflă legătura babei în sus şi-i 
împrăşue făina în toate părțile! 

Atunci baba care era cam zăludă la minte, fuga la judecătorie ca să facă proces 
vântului spre a fi despăgubită. 

— Nu putem judeca procesul d-tale, mătuşă, zise judecătorul, cine a mai auzit 
una ca asta? 

— Vai de mine şi de mine! Să rămân eu păgubaşă de făină? Numai unul 
Dumnezeu mă ştie în ce sărăcie mă zbat eu! 

Şi unde nu începe a se sclifosi şi a se văicăra biata babă, de ţi s-ar fi rupt inima 
auzind-o! 

— Hai, du-te mătuşă! se răsti judecătorul. Ce să-ţi fac dacă aduci un proces ce nu 
se poate judeca? 

— Pot eu ca să judec acest proces, domnule judecător, zise un tânăr chipeş la faţă 
şi cu plete lungi pe spate (era Păcală). Să mă lăsați pe mine să judec, şi de n-a ieşi baba 
împăcată, plătesc eu făina! 

A fost lăsat mai mult de haz, să judece el procesul babei. 

Lume multă venise la judecată — ba era acolo, se zice, şi mai-marele peste 
judecători, ca să vadă şi el cum are să se judece procesul cu vântul... 


39 Sabina-Cornelia Stroescu, op. cit., vol. I, pp. 111. 

— Ţie, măi morare, cu moara de apă, când ti-i bine? când plouă, ori când bate 


vântul? 

— Când plouă, mi-i bine, d-le judecător că atunci am apă, îmi umblă moara şi 
am folos! 

— Dar ţie, întreabă pe ista cu moara de vânt, ție când ti-i bine? 

— Mie, d-le judecător, atunci mi-i bine şi am folos, când a bate vântul cât de 
tare... 


— Aşa? Atunci, tu ai să plăteşti babei făina! 

— Aşa, bravo! D-ta să plăteşti făina, strigă mulțimea, căci numai d-tale vântul ți- 
aduce folos!... 

Şi — spune povestea — cică ar fi rămas Păcală ca judecător în târgul acela...”. 

(Păcală judecător" 

Alte snoave al căror personaj axial este Păcală încep cu formule inițiale 
asemănătoare cu cele din basm, ca în Istoria lui Păcală, Femeia netoată din antologia 
Sabinei Stroescu sau în Păcală şi fraţii săi, Păcală şi popa, acestea din urmă fund 
culese de Simion Florea Marian din Bucovina. Introduceri precum „A fost odată o babă 
şi un moşneag. Şi ei aveau trei feciori, dintre care cel mai mic, carele se chiema Păcală, 
era foarte prefăcut şi ajuns de cap”, „Erau odată trei fraţi şi mergând cel mare să se 
năimească undeva argat, se năimi la un popă” ne amintesc de universul basmelor. 

Tematica snoavelor care constituie ciclul Păcală este socială, simularea prostiei, 
incapacitatea de a stabili conexiuni şi vădita intenţie de a lua în considerare cuvintele cu 
semnificația lor proprie, de bază, fiind modalități specifice de creare a comicului. 

În ceea ce priveşte unităţile narative, acestea — spre deosebire de cele din basm 
— se succed liniar, fără ca protagonistul „să sufere vreun salt calitativ prin cumularea 
probelor de isteţime dovedite de-a lungul episoadelor.” 

Păcală, pe care îl întâlnim în diverse variante ale snoavelor româneşti cu 
numele Pepelea, Petrea lu Păcală, Ivan, lanoş sau Neculai, acționează, adeseori, în 
cuplu cu un alt cunoscut personaj comic, Tândală. Păcală (< vb. „a păcăli”) 
simbolizează isteţimea poporului român şi este completat de Tândală'? (< vb. „a 
tândăli”, < germ. „tândelen = a glumi”), în care, de fapt, intuim un alter ego al 
personajului central. 

Păcală, „om glumet, poznaş, care se ține de farse” ~, reprezintă personificarea 
unui Caracter fascinant, un trickster, cunoscut în mitologia greacă sub numele de 
Hermes, în cea romană drept Mercur, Loki în mitologia germanică, Peculis în mitologia 
popoarelor baltice, Bricriu la irlandezi, Pusan în mitologia indiană. În literaturile 
populare europene, el îi are corespondenţi pe Giufă (la italieni), Cadet Cruchon (la 
francezi), Puca (la irlandezi), Velnius (la popoarele din țările baltice), Ivan (la ruşi), 
Nastratin Hogea (la popoarele balcanice), Till Eulenspiegel (la germani). În toate 
snoavele şi povestirile populare în care apare rricksterul este recunoscut prin maniera 


2403 


40 bidem, pp. 86-87. 

%1 Ovidiu Bârlea, op. cit., pp. 247-248. 
402 În DEX, pentru Tândală este formulată generic, următoarea definiţie: „Om care nu este bun de nici o 
treabă, care lucrează fără rost sau care îşi pierde vremea umblând de colo până colo” (Editura Univers 
Enciclopedic, Bucureşti, 1996). 

subtilă la care apelează, inițial simulând prostia, inabilitatea, pentru a-şi păcăli şi a-şi 
anihila opozantul/opozanţii. De aceea, întotdeauna în final este relevat sentimentul 
superiorității sale faţă de cei cu care se confruntă. Aspiraţia lui permanentă spre adevăr 
şi spre libertatea de care trebuie să se bucure ființa umană în acțiune şi în gândire l-a 
determinat pe Ovidiu Papadima să îl considere — într-o anumită măsură exagerat — un 
erou romantic: „Păcală e un romantic deghizat în nebun, preferând însă în locul curții 
feudale lumea largă. E adevărat că finalul farselor lui mai mult sau mai puţin 
sângeroase îl obligă să părăsească fiecare loc al noii sale isprăvi. Dar nu e mai puțin 
adevărat şi că în Păcală există şi altă fibră romantică; aceea a unei nestăvilite dorinţe de 
libertate, care îl împinge mereu spre căutarea altor locuri de popas." 

Dincolo de nestăvilita dorință de libertate, care îl determină să fie un fel de 
perpetuum mobile, există în acest personaj o ambivalență psihică, ce se evidențiază din 
acțiunile sale derulate astfel: după moartea părinților, cel mai mic dintre cei trei fii, 
Păcală, intră în stăpânirea unei vaci (buhai în varianta bucovineană) pe care o vinde 
unui copac. Când merge să-şi ia banii, copacul trosneşte mereu şi Păcală înţelege că nu 
vrea să-i dea banii. De aceea îl taie şi la rădăcina lui găseşte o comoară. Motivul este 
foarte vechi, fund întâlnit într-o fabulă a lui Esop, în povestirea napoletană 
Pentamerove, în povestiri orientale, franceze, italiene, ruseşti etc., 

Secvența narativă generează alte întâmplări care se înlănţuie: Păcală, mergând 
la popa după baniță ca să o împrumute pentru a măsura banii, îi destăinuie acestuia că a 
găsit o comoară. Popa, curios să vadă minunea, priveşte pe fereastra casei celor trei 
frați, este lovit şi ucis de către Păcală. Urmează episodul în care relevant devine motivul 
folcloric al celui ucis de mai multe ori: Păcală îl aşază pe popă pe creanga unui măr din 
curtea vecinului, apoi acesta în carul unui alt vecin, în care se află un vas cu miere, iar 
acesta crezând că el l-a ucis îl pune pe o scândură şi îi dă drumul pe un râu şi, în cele 
din urmă, „„ucis” din nou de către nişte vânători, cadavrul cade în apă“. 

În fuga de acasă a fraților, Păcală cară o râşniță căreia îi dă drumul dintr-un 
copac în capul unor hoţi (negustori în unele variante) ce poposiseră în pădure chiar sub 
copacul în care se ascunseseră cei trei. [Motivul obiectului lăsat să cadă de la înălțime — 
din acest episod — este de circulație universală.] Frații mai mari îşi însuşesc bogățiile, în 
timp ce Păcală se mulţumeşte cu un sac de tămâie căreia îi dă foc, iar mirosul plăcut îl 
încântă pe Dumnezeu şi, drept recompensă, eroul primeşte un fluier (un cimpoi) 
fermecat. Păcală intră apoi slugă la un popă, unde săvârşeşte alte „năzbâtii”: face un 
pod din capre cu „o călcătură moale şi una tare” (după cum îi solicitase stăpânul), 
găteşte supa cu „mărar şi pătrunjel” punând în ea cozile câinilor cu aceste nume; trimis 
cu oile le cântă din fluierul fermecat şi ele joacă, însă joacă şi preotul care-l spionează. 
Când acesta hotărăşte să fugă în lume, Păcală se ascunde în sacul cu cărți şi noaptea îl 
aruncă în apă pe fiul popii (pe preoteasă în unele variante) şi, în cele din urmă potrivit 
contractului, îi taie popii nasul. 


%4 Ovidiu Papadima, Prefaţă la Păcală şi Tândală, ediţie îngrijită de C. Buzinschi, Bucureşti, 1973, p. 
12. 

405 Cf. Gheorghe Vrabie, Proza populară românească. Studiu stilistic, Editura Albatros, Bucureşti, 
1986, p. 110. 

406 V. Ciclul Păcală din Snoave populare din Bucovina, în Simion Florea Marian, Basme populare 
româneşti, vol. II, Editura Grai şi Suflet — Cultura Naţională, Bucureşti, 2004, pp. 402-403. 

Nu mai puţin umoristice sunt peripeţiile din snoavele despre Păcală argat la 
boier, militar sau ca om căsătorit, când îşi bate joc de femeia cicălitoare făcând totul pe 
dos, luând cuvintele în sensul lor de bază (pune acul în carul cu fân şi fierul plugului în 
buzunarul de la vestă, omoară copilul prin opărire, îşi leagă putina de gât etc.). 

Acestea sunt, rezumativ, câteva dintre cele mai cunoscute ipostaze în care ne 
este prezentat Păcală de către naratorul popular şi din aproape toate episoadele 
enumerate iese în evidenţă o anumită latură a isteţimii sale: cea malițioasă, „diabolică”, 
întrucât faptele sale având urmări fatale sunt săvârşite cu o „răutate conştientă”, 

În alte texte, în care Păcală (Pepelea) apare împreună cu Tândală, acţiunile 
întreprinse sunt rezultatul istețimii însoțite de simplitate, de nevinovăție, reliefând 
cealaltă latură a naturii sale umane. 

O ambivalență psihică întâlnim şi în narațiunile indienilor din America de Nord 
la eroul păcălitor (care poate fi un om, dar şi un animal sau chiar demiurgul), acesta 
fiind înfățişat când în ipostaza isteţului, când în cea a prostului, de unde şi rezultatul 
diferit al aventurilor sale. Asemenea situații pot fi remarcate şi în povestirile, snoavele 
unor popoare europene (de exemplu, la ruşi, saşi, italieni), probând că este vorba de o 
reminiscență a unei concepții foarte vechi, potrivit căreia lumea aşa cum este ea, plină 
de rele şi de impertecţiuni, ar fi fost făcută şi prin aportul unui „Creator secund”. În 
acest sens, loan Petru Culianu notează: „Tricksterul «Creator secund» joacă cel mai 
important rol în această explicație [a originii răului în lume], el este cel care, prin 
acțiunile sale infantile, prosteşti, vanitoase sau imorale, face lumea imperfectă şi omul 
muritor şi nefericit."%8 

Acest „Creator secund”, care dejoacă planurile „primului” Creator, „este în 
acelaşi timp foarte deştept (de multe ori atât de deştept încât trage el însuşi ponoasele), 
dar şi infantil, vanitos, rebel, prost şi se face de râs în fel şi chip. Reprezintă întrucâtva 
cele mai primitive însuşiri umane." 

Această opinie formulată de loan Petru Culianu, vizând tricksterul din spațiul 
cultural american, de care însă Păcală „al nostru” nu este întru totul deosebit, poate 
constitui un punct de plecare în încercarea de a găsi e explicație duplicității 
cunoscutului şi îndrăgitului personaj din literatura folclorică românească. 

În mitologia greacă, simbolul tricksterului este zeul Hermes, şi el recunoscut 
prin caracterul său duplicitar, zeu care potrivit legendelor deţinea un băț „magic”, căci 
cu un capăt al lui învia oameni şi alte ființe, iar cu celălalt capăt îi ucidea. Guraliv, şiret, 
Hermes se vâra pretutindeni, era meşter în toate şi niciodată nu obosea să flecărească şi 
să alerge. 

Având în vedere aceste aspecte şi un străvechi fond mitologic comun din care 
s-au creat mitologiile lumii, am putea considera că eroul din snoavele de acest tip, ciclic 
(evident, nu numai din snoavele româneşti) este o „rămăşiţă” a unei zeități dualiste, care 
şi-a pierdut caracterul sacru, însă a păstrat ambivalența psihică. Probabil că nu 
întâmplător unii dintre primii noştri folclorişti, cunoscători ai teoriilor mitologice 


407 


Lazăr Şăineanu, Ciclul lui Păcală, în Basmele române, Editura Minerva, Bucureşti, 1978, p. 609. 

Ioan Petru Culianu, Cult, magie, erezii. Articole din enciclopedii ale religiilor, Editura Polirom, laşi, 
2003, p. 152. 
°? bidem, p. 151. 


168 


formulate de frații Grimm, au observat în esenţa snoavelor „vechi urme din legendele 
mitologice despre zei”, astfel explicându-se existenţa în creaţiile orale ale multor 
popoare din lume a tricksterului, el devenind „o figură pretutindenea familiară”"!. De 
exemplu, Simion Mangiuca era de părere că „faptele lui Păcală nu sunt lucruri deşerte, 
ci sunt unele criterii a ştiinţelor naturale de foarte mare vechitate."1? Exagera însă 
văzând în protagonist „un erou de caracter, moral, cu o putere de ingeniu în 
precumpănire magico-instinctiv operatoare'"!”, în vaca moştenită un simbol al lumii şi 
al pământului şi în copacul căruia i-o vinde un „arbore al bucuriei”, arborele cosmic 
Y gdrasil. Categoric, ultima afirmație este greu de acceptat, fiind de-a dreptul fantezistă. 

În a doua jumătate a secolului al XX-lea, cei mai mulți folclorişti au considerat 
că Păcală (Pepelea) şi 'Tândală, „sunt eroi creați de masele populare oprimate, din 
nevoia de a râde şi de a-şi bate joc de stăpânii lacomi şi proşti ori de unii dintre ai lor, 
creduli şi naivi.” Opinia, mult mai apropiată de esenţa textelor, mult mai realistă, nu 
o putem accepta decât parțial, deoarece, dincolo de numeroasele situații ilare generate 
de mimarea prostiei, nu motivează atitudinea malițioasă, cruzimea cu care actantul 
pedepseşte „imperfecţiunea” celor din jur. De aceea, considerăm că în universul narativ 
al snoavelor despre Păcală se reliefează, pe fondul realităților sociale specific româneşti 
din veacurile anterioare, viziunea populară — cu reminiscenţe mitice — asupra dualității 
ființei umane şi a laturii sale „infernale”+!5. 

Motivele des întâlnite — al păcălitorului păcălit, al gui-pro-qguo-ului, al 
obiectului lăsat să cadă de sus, al celui ucis de mai multe ori etc. — apropie snoava de 
basm. Dacă formulele inițiale seamănă, uneori, cu cele din basme, formulele finale ale 
snoavelor sunt foarte concise şi pot fi grupate, cum consideră Mihai-Alexandru 
Canciovici, în următoarele tipuri de formule: rezumative ale conţinutului textului („Și 
muri zgârcitul, iar femeia huzură de bine, căci avea cu ce, şi ştiuse să-i dea de leac”), 
dubitative („De-o crăpat, de n-o crăpat, nu pot şti. Atâta mai ştiu, că din ziua aceea pe 
românul nostru nu l-a mai zăhăit prea mult”), conclusive („Vezi! frate moldovene, ce 
păti prostia țigănească, căutând domnia cea nemţească!”) şi moralizatoare („Secretul 
femeii îi secret şi foaie verde lobodă, gura lume-i slobodă”)"16. 

Dintre toate faptele de folclor, snoava este creaţia care în cel mai înalt grad 
sintetizează una dintre cele mai importante problematici ale ființei umane, cea socială, 
adaptându-se permanent realităților societății şi evidențiind schimbările de forma mentis 
ale naratorilor/informatorilor. 


Bibliografie: 
xk De-ale lui Păcală. Snoave populare, ediţie îngrijită de V. Adăscăliţei şi P. Ursache, Editura pentru 

TEME PROPUSE ÎN VEDEREA PREGĂTIRII PENTRU EXAMEN 

1. Relevaţi elementele de comic din snoavele româneşti. 

2. Reliefați tematica şi valenţele comicului din snoavele despre Păcală şi Tăndală. 

3. Argumentaţi că arhicunoscutul personaj Păcală este un „trickster”. 

4. Motivaţi că snoava este o specie folclorică mobilă datorită legăturii strânse cu „sistemele 
contemporane de gândire şi comportament, marcată şi printr-o apropiere mai mare a conţinutului 
mesajelor ei narative de anecdotic şi întâmplare” (Pavel Ruxăndoiu). 


4. Bancurile 

Bancurile sunt creaţii populare epice, de dimensiuni foarte reduse, cu un 
pronunţat caracter umoristic. Ele sunt fapte folclorice specifice mediului urban, de dată 
recentă — probabil au fost create începând cu a doua jumătate al secolului al XX-lea —, 
aflându-se mai puţin în atenția specialiştilor decât speciile literaturii populare puternic 
ancorate în tradiție. 

De multe ori bancurile sunt confundate cu anecdotele” care pot fi definite ca 
narațiuni scurte reliefând, atitudini sau replici ale unor personalităţi/ oameni celebri, cu 
conținut umoristic, pe care memoria colectivă le înregistrează, le reţine şi le transmite, 
întrucât le consideră semnificative şi demne de a fi reţinute şi de alţii. Însă anecdotele 
nu pot fi socotite creaţii anonime, ele relatând fapte veridice, spre deosebire de bancuri 
care sunt produse ale universului ficțional al indivizilor dotați din popor. Constantin 
Eretescu afirmă că „relația dintre anecdotă şi banc se aseamănă cu raportul dintre 
legendă şi basm." 

Structura bancurilor este deosebit de simplă, cuprinzând un singur episod, în 
care se descrie o situaţie, şi o concluzie (o replică) neașteptată de receptori, care în 
aparenţă contrazice logica din narațiune. 

Prin intermediul bancurilor se evidenţiază sau, în termenii lui Freud, „se 
demască” o serie de „inversiuni simbolice”, adică de abateri de la normele — general 


® A se vedea de exemplu, în DEX (ediţia din 1996 ş.a.), definiția, greşită din punctul nostru de vedere 
pentru banc: „scurtă anecdotă glumeaţă”. 

Constantin Eretescu, Folclorul literar al românilor. O privire contemporană, Editura Compania, 
Bucureşti, 2004, p. 279. 

acceptate — sociale, comportamentale, politice, religioase, lingvistice etc. 

Aceste fapte de folclor tipic orăşeneşti constituie o categorie deosebit de bogată 
din punct de vedere tematic. Sunt răspândite şi cunoscute numeroase bancuri politice, 
etnice (despre evrei şi țigani în România, despre scoțieni şi irlandezi în Anglia, despre 
mexicani, italieni, evrei, polonezi în Statele Unite ale Americii, despre belgieni în 
Franţa etc.), regionale (despre ardeleni, olteni sau moldoveni în România, negri în 
America €etc.), bancuri sexuale şi diverse bancuri despre categorii sociale: doctori, 
poliţişti, preoți, magistrați, soacre, blonde, cupluri, bancuri despre animale etc. 
Personajele sunt reale (de obicei politicieni) sau imaginare. Cel mai cunoscut personaj 
al bancurilor româneşti este Bulă, un descendent al lui Păcală, Tândală, Nastratin 
Hogea, Till Buhoglindă, al bufonului de la curțile nobililor europeni din Evul mediu sau 
al clovnului din reprezentațiile teatrului popular.“ Corespondentul său la alte popoare 
este Ivan, John, Smith, Mike, Ițic, Hans, Pat, Ati ş.a. El este un trickster”. După cum 
afirmă Ronald L. Baker, „în bancurile moderne, prostovanul [the Trickster] face mereu 
lucruri pe care alții se feresc să le facă. Aceste povestiri îndeplinesc adesea o funcție 
catharctică, oferindu-le oamenilor o portiță — socialmente acceptată — de scăpare de sub 
apăsarea oprimării sociale." 

Bulă apare în ipostaza de om tânăr, matur, însă, de obicei, de copil care 
manifestă o vie, o permanentă curiozitate față de acțiunile celor maturi, de elev aşezat 
mereu în ultima bancă, de la care aşteptările nu sunt prea mari. Spațiul în care se 
manifestă, în care se exprimă liber este şcoala. În general, dialogul are loc între el şi 
învăţătoare. Rolul lui Bulă este de a simula naivitatea, prostia, pentru a releva, de fapt, 
minciuna, nedreptatea, ridicolul pe baza cărora funcționează un mecanism social. 

Disimularea îl absolvă de orice pedeapsă. Replicile sale încărcate de ironie, de 
savoare, de umor frust scot la iveală neajunsuri ale societății, pe care ceilalți nu au 
curajul să le demaşte, mai ales când „acțiunea” este plasată în perioada de dinainte de 
1990, în perioada comunistă. Ca şi Păcală, eroul snoavelor, Bulă ia cuvintele în sensul 
lor propriu, prefăcându-se că nu înţelege anumite semnificaţii, ca în exemplul: 

„Bulă merge pe stradă. Un amic îl strigă: 

— Bulă, am auzit că ai intrat în partid. [referirea se face la Partidul Comunist] 

Bulă ridică pe rând câte un picior şi, privind cu atenţie talpa, întreabă: 

— În ce zici c-am intrat?” 

Alteori, jocul de cuvinte pe care îl creează, generează hazul şi dovedeşte că 
acest personaj naiv, simplu, este capabil să depăşească orice situație, să iasă „basma 
curată”, chiar dacă vinovatul este el: 

„Pe scările Parlamentului, Bulă se loveşte de Ciorbea: 


415 Cf. Ibidem, p. 293. 

Cu privire la acest personaj interesant, întâlnit în culturile multor popoare ale lumii, reținem, notația 
lui loan Petru Culianu: „Trickster («şarlatan», «coţcar»). Iniţial, o figură foarte populară şi iubită, dar 
echivocă, din miturile şi legendele populare ale indienilor nord-americani. Poate fi un om (algonkini, 
sioux, ponca, picioarele-negre) sau deseori un animal: un corb sau o nurcă (coasta de nord-vest), un 
coiot (marile podişuri, marile bazine, platoul, sud-vestul şi California), un iepure (sud-est) sau o gaiță 
(Statul Washington). Din punct de vedere psihologic, el este un amestec ciudat de proprietăți omeneşti 
bune şi rele.” (Cult, magie, erezii, Editura Polirom, laşi, 2003, p. 151). 

+19 Apud Ibidem, pp. 293-294. 

— De ce nu te uiţi pe unde mergi? 

La care Bulă indignat zice: 

— Da” tu de ce nu mergi pe unde te uiţi?” 

Ca elev, întotdeauna iese din încurcătură atunci când nu cunoaşte răspunsul la 
întrebarea profesorului, simulând naivitatea: 

„Profesorul de religie întreabă: 

— Bulă, ce au făcut evreii după ce au traversat Marea Roşie? 

— Au stat să se usuce...” 

Imaginarul bogat al românilor l-a închipuit pe acest erou depăşind spațiul 
propriu-zis al ţării, el putând fi prezent în oricare alt loc al lumii: America, Franţa, 
Germania etc., uneori fund plasat într-un timp trecut, devenind „răspunzător” pentru 
evoluția istoriei ca în exemplul: 

„Bulă se duce la o țigancă să-i ghicească. Aceasta îi spune: 

— Să ştii că din cauza ta o să moară multă lume şi mulți or să rămână fără case. 

Bulă speriat pleacă acasă. Merge cât merge şi vede un băieţel pe linia de 
tramvai. Se duce, îl salvează şi îl întreabă: 

— Cum te numeşti? 

Băieţelul răspunde: 

— Adolf. Adolf Hitler.” 

Bancurile sunt creaţii cu o foarte largă circulație în spațiu şi în timp, mereu noi, 
pentru că ele sunt permanent inventate. Unele care circulau cu câteva decenii în urmă 
au fost modificate, adaptate noilor situaţii, fiind astfel readuse în circulaţie. 

Nu rareori bancurile sunt contextuale, reliefând o situație particulară, specifică 
unui anume timp şi spaţiu şi, ca atare, mesajul nu poate fi înţeles decât prin raportarea la 
acele momente care le-au generat. Bancuri precum următoarele: 

„Pe vremea lui Ceauşescu un tip intră într-un magazin. 

— Nu vă supăraţi, nu aveţi peşte aici? 

— Aici nu avem carne, peşte nu au alături...” 


„„Sătui de aşteptat, conducătorii Partidului Comunist introduc în calculator un 
maldăr de date şi îi pun întrebarea: 

— Cât mai avem până la comunism? 

Calculatorul răspunde: 


— 11 kilometri. 
Verificări, nedumeriri, în fine, calculatorul iar: 
— 11 kilometri. 


Verifică ei datele, caută şi, în sfârşit, se dumiresc. La congresul X, tovarășul 
Ceauşescu spusese foarte clar: «Fiecare cincinal înseamnă un pas înainte spre 
comunism.” 

Nu pot fi înţelese de tânăra generaţie decât prin raportarea la situația de criză, la 
propaganda demagogică impusă de regimul totalitar. 

Un loc deloc neglijabil în folclorul urban al multor popoare îl deţin bancurile 
etnice şi regionale. Acestea scot în evidență trăsături de caracter, particularități 
lingvistice ale unui anumit grup etnic, minoritar. S-a creat falsa impresie că prin astfel 
de fapte folclorice s-ar exprima, de fapt, sentimentul de ură interetnică. Trebuie precizat 

că: „asemenea bancuri se spun pretutindeni în lume, fără ca existenţa lor să ducă la 
blamarea celor care le colportează.""% Mai mult, este posibil ca o parte dintre aceste 
bancuri să fie create chiar în interiorul grupului etnic respectiv pentru a releva calități şi 
defecte, dar şi modul în care se realizează relații interumane. 

Prin temele expuse, astfel de bancuri se dovedesc mult mai rezistente în timp 
decât celelalte clase. De exemplu, zgârcenia scoțienilor, arhicunoscută, reprezintă 
subiectul a numeroase bancuri răspândite şi în spaţiul românesc: 

„O pereche scoțiană în vârstă stă la gura sobei. La un moment dat femeia 
exclamă: 

— Ai putea şi tu să mă duci o dată la film! 

— Dar, draga mea, am mai fost! 

— Da, dar între timp au inventat sonorul!” 


„Termină fiul scoțianului liceul şi tatăl fericit îl întreabă: 

— Ce vrei să-ți cumpăr ca să te recompensez? 

— Tată, zice fiul, aş vrea să am şi eu o motocicletă. 

— Lasă, fiule, că-i prea scumpă... Uite, îţi cumpăr un pepene. 

După ce fiul termină şi facultatea, tatăl îl întreabă: 

— Cum să te recompensez pentru bucuria pe care mi-ai făcut-o? 

— Fiul, păţit, răspunde: 

— Lasă, nu te deranja, mai bine hai să bem o bere. 

— După pepene?” 

Cosmopolitismul cunoscut al evreilor, formele specifice de exprimare a lor, 
modul lor de a gândi constituie teme ale numeroaselor bancuri care circulă şi în 
România. Protagoniştii sunt de obicei Ițic şi Ștrul. Replicile simple, scurte, aparent 
banale, ascund adevăruri asupra existenţei din perioada dinainte de 1990: 

„După instaurarea comunismului în România, doi prieteni, Ițic şi Ștrul se 
întâlnesc şi stau de vorbă. 

— Ce faci? întreabă Ițic. 

— Bine. Dar tu? 

— Şi eu bine. 

— Aşa ne trebuie.” 

Bancurile cu tematică regională, care reprezintă, de asemenea, o categorie 
foarte bogată, evidenţiază defecte caracterologice, particularități lingvistice zonale, care 
provoacă ilaritate. Elocvente sunt următoarele exemple: 

„— Care e diferenţa între un măr şi un oltean? 

— Mărul, cel puţin, este cultivat.” 


„— Cum prinde olteanul un iepure? 
— Se ascunde în tufiş şi face ca morcovul.” 


„Doi olteni sunt în vacanţă. La ora 3 dimineaţa unul îl trezeşte pe celălalt. 
— Marine! 


120 Ibidem, p. 295. 

-Ce e? 

— Deschide ochii şi spune-mi ce vezi. 
— Cerul. 

— Şi? 

— Şi luna. 

— Şi? 

— Şi Carul Mic. 

— Şi? 

— Şi Carul Mare. 

— Şi? 


— Şi... loaneeee!... Aştia ne-au furat cortul!” 


„Un oltean se întâlneşte cu un ardelean care ducea de legătoare o capră. 
— Unde duci boul ală? întreabă olteanul. 

Contrariat, ardeleanul se uită spre animal, după care ripostează: 

— Eşti chior? Nu vezi că-i capră? 

— Păi eu cu capra vorbeam...” 


„Moldovenii s-au hotărât să facă o fabrică de cauciucuri. Şi stăteau ei în dilemă, 
cum să numească fabrica. 

ŞI zice unu”: 

— Hai să-i zâcim pi buni, că am auzit că italienii au o fabrică «pi reli» şi li mergi 
tari bini.” 

Produse folclorice naționale sunt şi bancurile despre liderii politici din spațiul 
românesc. Bancurile despre politicieni care s-au afirmat după căderea comunismului 
sunt numeroase, ele oglindind realități specifice ţării, tare ale societăți de tranziție, 
caractere umane. Alături de celebrul Bulă, persoane care au deținut un rol important pe 
scena politică a României postdecembriste, precum Petre Roman, Ion Iliescu, Emil 
Constantinescu, lon Diaconescu, C.V. Tudor ş.a. au devenit personaje ale bancurilor: 

„În urma unor discuţii aprinse între Petre Roman şi Ion Diaconescu, 
preşedintele Constantinescu se hotărî să-i împace. Aşa că îi invită la Cotroceni, le servi 
câte un pahar de băutură bună şi îi îndemnă: 

— Dragii mei, a sosit momentul să încetați atacurile reciproce şi să vă daţi mâna 
în semn de pace! 

Cei doi se conformară. Preşedintele continuă: 

— Şi cum primul pas a fost făcut, vreau să vă aud ce vă toastaţi unul altuia! 

Primul ridică paharul Petre Roman: 

— În aceste clipe de împăcare, eu îţi doresc din suflet tot ce-mi doreşti şi tu mie! 

Auzind toastul, lon Diaconescu se înfurie: 

— Pentru numele lui Dumnezeu, iar începi?” 


„Preşedintele Senatului, Petre Roman, observă un senator care dormea în timp 
ce el ținea o cuvântare. 

— Domnule senator, vă rog să-l treziți pe colegul dumneavoastră care, pe lângă 
că doarme, a început să şi sforăie... 

— Domnule preşedinte, nu e corect! Dumneavoastră l-aţi adormit, 
dumneavoastră să-l treziți!” 


„— Măi Bulă, voi în partidul ală al vostru nu sunteţi normali la cap. Cum aţi 
putut să-l trimiteţi în Parlament pe Trulă? 

— Dar ce-ai cu el? 

— Cum, ce-am cu el? Voi aţi fost chiori şi surzi, n-aţi văzut că e bâlbâit? 

— Da, dar s-a luat în considerare că se bâlbâie numai când vorbeşte...” 


„— Care este diferenţa dintre un prost, un deştept, un politician şi un diplomat? 

200) 

— Prostul spune ce ştie, deşteptul ştie ce spune, politicianul nu ştie ce spune, iar 
diplomatul nu spune ce ştie...” 

În perioada comunistă bancurile reprezentau una dintre puţinele modalităţi de 
exprimare liberă, prin care creatorii anonimi puteau demola cultul personalității, pe care 
şi-l făcuseră soţii Ceauşescu. Îndeosebi incultura, pasiunea lui Nicolae Ceauşescu 
pentru vânătoare, orgoliul nemăsurat al Elenei Ceauşescu de a fi considerată om de 
ştiinţă, academician, au devenit mărci semnificative, de identificare: 

„Ceauşescu îşi povesteşte isprăvile de vânător. 

— Am vânat tot soiul de animale: urşi, lei, tigri, dar cel mai mult mi-a plăcut la 
vânătoarea de pliznoți. 

Cei din jur se uită unul la celălalt. În cele din urmă, cineva îşi face curaj şi 
întreabă: 

— Ce sunt pliznoţii? 

— Eram în Africa. l-am împuşcat într-un copac. Erau speriați şi strigau: «Please, 
not! Please, not!»” 

O largă răspândire au în spațiul românesc, bancurile despre poliţişti şi despre 
blonde, care, de altfel, sunt destul de numeroase. Pornind de la aspecte reale din 
existența cotidiană, universul imaginar al creatorilor de fapte folclorice augmentează 
defecte caracterologice, atitudini comportamentale. Incultura, naivitatea, prostia, 
superficialitatea sunt mărci de identificare ale celor două categorii umane, pe care omul 
din popor, atent la ceea ce se întâmplă în jurul său, a simțit şi simte permanent nevoia să 
le sancționeze, utilizând cel mai eficient mijloc, şi anume râsul: 

„Un călugăr este surprins de câţiva poliţişti făcând mătănii pe stradă. Este bătut 
măr şi dus la secție, în faţa comandantului. Acesta îi spune: 

— Ninja, vezi că nu-i ca-n filme?!” 


„Doi poliţişti, plimbându-se pe stradă, găsesc o oglindă. Unul se uită în ea şi 
exclamă: 

— Cunoscut, foarte cunoscut! Pe tipul acesta parcă l-am mai văzut undeva! 

Celălalt îi smulge oglinda din mână şi se uită şi el: 

— Tâmpitule, nu vezi că acesta sunt eu?” 


„Un polițist găseşte un pinguin pe autostradă. 
— Du-l la Grădina Zoologică, îi spune căpitanul. 

A doua zi, polițistul se prezintă la secție, cu pinguinul în braţe. 

— Ți-am spus să-l duci la Grădina Zoologică, urlă nervos căpitanul. 

— La Grădina Zoologică? întreabă mirat polițistul. Păi acolo am fost ieri, azi 
mergem la cinematograf!” 

x 

„O polițistă blondă este rugată de un copil: 

— Tanti polițistă, vă rog să mă ajutați. Nu pot să deschid sticla asta de suc. 

Blonda ia sticla şi ciocăneşte în ea: 

— Deschideţi! Poliția!” 


„— Cum îți dai seama că o blondă a vrut să trimită un e-mail? 
—??7? 


— Vezi o grămadă de plicuri înghesuite în floppy.” 


„Un bătrân cere în căsătorie o blondă. La care, ea răspunde: 

— Domnule, cererea dumneavoastră în căsătorie mă onorează, dar diferența de 
ani dintre noi e prea mare. Eu zic să mai aşteptăm!” 

Modalitatea de transmitere a bancurilor este, ca în majoritatea creațiilor 
folclorice, de la om la om, numai că spunerea lor nu necesită un context social deosebit, 
o împrejurare specifică. Bancurile pot fi spuse oriunde, la serviciu, în tren, în metrou, pe 
stradă, la reuniuni, aniversări, petreceri etc. Colportarea acestora se poate face numai 
într-un grup prin participarea marii majorități a persoanelor prezente. Astfel, 
transmițătorul, agent activ, devine receptor, agent pasiv şi din nou rolul său este de 
participant activ ş.a.m.d. Difuzarea bancurilor continuă, pentru că fiecare membru al 
grupului respectiv va fi transmiţător, într-un alt cadru, al bancurilor receptate. 

Maniera de zicere a unui banc impune o interogaţie de verificare de genul: „Ştii 
bancul cu?”, „Ai auzit bancul despre?” etc. Acest „protocol” se impune, pentru că 
numai un banc nemaiauzit până la acel moment poate genera interes din partea 
auditoriului. 

Referitor la transmiterea acestor fapte folclorice în perioada comunistă, 
Constantin Eretescu precizează că „printre colportorii de bancuri s-au format în mod 
spontan ierarhii în care unii indivizi erau apreciați pentru calitățile lor de naratori. 
Aceştia erau solicitați şi ascultați cu mai mare atenție. Bunii povestitori deveneau 
involuntar şi lideri de opinie în grupul căruia îi aparţineau"?! 

Pentru a capta atenția ascultătorilor, întotdeauna un bun povestitor apelează la 
gesturi, mimică, inflexiuni ale vocii, o intonaţie adecvată, sporind astfel farmecul 
acestor creaţii folclorice contemporane, atât de apreciate în societatea actuală. 


Bibliografie: 

Eretescu, Constantin — Folclorul literar al românilor. O privire contemporană, Editura Compania, 
Bucureşti, 2004. 

***, Cele mai bune Bancuri cu şi despre politicieni, Il, Culese şi adaptate de loan Marinescu, Editura 
Hiparion, Cluj, 2000. 

***, Cele mai bune Bancuri cu şi despre poliţişti, Editura Hiparion, Cluj, 1998. 

xxx Cele mai bune Bancuri cu şi despre blonde, II, Editura Hiparion, Cluj, 2002. 
***, Cele mai bune Bancuri cu şi despre blonde, III, Editura Hiparion, Cluj, 2003. 


TEME PROPUSE PENTRU DEZBATERE ÎN CADRUL ÎNTÂLNIRILOR TUTORIALE 

1. Culegeţi minimum 10 bancuri de la persoane din medii sociale diferite. Utilizaţi fişele din 
Anexe! 

2. Culegeţi cât mai multe bancuri din mediul studenţesc şi evidenţiați tematica lor. 

3. Reliefaţi diferenţa dintre bancuri şi anecdote, pornind de la text (veți selecta pentru aceasta 
două bancuri şi două anecdote din antologiile existente)! 

4. Argumentați că bancurile sunt creaţii populare sincretice. 

Pe-un picior de plai, 
Pe-o gură de rai, 
lată vin în cale, 

Se cobor la vale 
Trei turme de miei, 
Cu trei ciobănei, 
Unu-i moldovan, 
Unu-i ungurean 

ȘI unu-i vrâncean 
Iar cel ungurean 

Şi cu cel vrâncean, 
Mări, se vorbiră, 

Ei se sfătuiră 

Pe l-apus de soare 
Ca să mi-l omoare 
Pe cel moldovan 
Că-i mai ortoman 
Ş-are oi mai multe, 
Mândre şi cornute 
ŞI cai învăţaţi 

Şi câni mai bărbați. 
Dar cea mioriţă, 

Cu lâna plăviță, 

De trei zile-ncoace 
Gura nu-i mai tace, 
Iarba nu-i mai place. 
— Mioriţă laie, 

Laie, bucălaie, 

De trei zile-ncoace 
Gura nu-ți mai tace! 
Ori iarba nu-ți place, 
Ori eşti bolnăvioară, 
Drăguţă mioară? 

— Drăguţule bace, 
Dă-ţi oile-ncoace, 
La negru zăvoi, 
Că-i iarbă de noi 

Şi umbră de voi. 
Stăpâne, stăpâne, 


Iti cheamă ş-un câne, 


Cel mai bărbătesc, 


ANEXE 
Mioriţa 


Vasile Alecsandri (Soveja — Vrancea) 


Şi cel mai frăţesc, 
Că l-apus de soare 


Vreau să mi te-omoare 


Baciul ungurean 

Şi cu cel vrâncean! 
— Oiţă bârsană, 

De eşti năzdrăvană 
Şi de-a fi să mor 

În câmp de mohor, 
Să spui lui vrâncean 
ŞI lui ungurean 

Ca să mă îngroape 
Aice, pe-aproape, 
În strunga de oi, 

Să fiu tot cu voi; 

În dosul stânii, 
Să-mi aud cânii. 
Aste să le spui, 

Iar la cap să-mi pui 
Fluieraş de fag, 
Mult zice cu drag; 
Fluieraş de os, 
Mult zice duios; 
Fluieraş de soc, 
Mult zice cu foc! 
Vântul, când a bate, 
Prin ele-a răzbate 
Ş-oile s-or strânge, 


Pe mine m-or plânge 


Cu lacrimi de sânge! 
Iar tu de omor 

Să nu le spui lor. 

Să le spui curat 

Că m-am însurat 
C-o mândră crăiasă, 
A lumii mireasă; 
Că la nunta mea 

A căzut o stea; 
Soarele şi luna 
Mi-au ținut cununa. 
Brazi şi păltinaşi 

I-am avut nuntaşi, 
Preoți, munţii mari, 
Paseri, lăutari, 
Păsărele mii, 

Şi stele făclii! 

Iar dacă-i zări, 
Dacă-i întâlni 
Măicuţă bătrână, 
Cu brâul de lână, 
Din ochi lăcrimând, 
Pe câmp alergând, 
Pe toți întrebând 

Şi la toți zicând: 
«Cine-a cunoscut 
Cine mi-a văzut 
Mândru ciobănel, 
Tras printr-un inel? 
Fețişoara lui, 
Spuma laptelui; 
Mustăcioara lui, 
Spicul grâului; 
Perişorul lui, 
Peana corbului; 
Ochişorii lui, 

Mura câmpului?» 
Tu, mioara mea, 
Să te-nduri de ea 
Şi-i spune curat 

Că m-am însurat 
Cu-o fată de crai, 
Pe-o gură de rai, 
Iar la cea măicuţă 
Să nu spui, drăguță, 
Că la nunta mea 

A căzut o stea, 
C-am avut nuntaşi 
Brazi şi păltinaşi, 
Preoți, munţii mari, 
Paseri, lăutari, 
Păsărele mii, 

ŞI stele făclii! 


La Picior-de-Munte, 
Pe dealuri mărunte, 
Prin plaiuri tăcute, 
De vânturi bătute, 
Urcă şi scoboară 

Și drumul măsoară 
Trei turme de oi, 
De oi tot țigăi, 

Cu harnici dulăi, 
Ș-un mândru cioban, 
Tânăr moldovean, 
Cu trei dorojani, 
Feciori de mocani, 
Sub poale de munte, 
Pe dealuri mărunte, 
Prin crânguri tăcute, 
Apa-i răcoroasă, 
Frunza e umbroasă 
Şi iarba pletoasă: 
Apa de băut, 
Frunza de şezut, 
Iarba de păscut. 
Foaie ş-o lalea, 
Cioban, d-ajungea, 
Crângul de vedea, 
Stân-apropia, 

Semn i se făcea 
Şi-n loc se oprea, 
Dulăi odihnea 

Pe gânduri cădea. 
Dar pe când şedea 
De se tot gândea, 

O oaie bârsană, 
Oaie năzdrăvană, 
Nici iarbă păştea, 
Nici apă nu bea, 
Nici umbra-i plăcea, 
Ci mereu umbla 

Şi mereu zbiera. 
Cioban, d-o vedea, 
Lângă ea se da 

Şi mi-o cerceta 


Oaia năzdrăvană 
Gh. Dem. Teodorescu (Lacu-Sărat — Brăila) 


Şi mi-o întreba: 

— Oiţă, oiță, 

Oiţă plăviţă, 

Oiţă bălană, 

Cu lâna bârsană, 

De trei zile-ncoace 
Gurita nu-ți tace! 
Apa rău îți face, 

Ori iarba nu-ți place, 
Ori nu-ţi vine bine 
Să mai fii cu mine! 
Oiţa bârsană, 

Oaie năzdrăvană, 
Dacă-l auzea, 

Din gură-l zicea: 

— Stăpâne, stăpâne, 
Stăpâne jupâne, 
Drag stăpân al meu, 
Dat de Dumnezeu, 
Iarba mie-mi place, 
Apa rău nu-mi face 
Şi mult îmi e bine 
Să fiu tot cu tine, 
Dar gura nu-mi tace 
De trei zile-ncoace, 
Că semn mi se face: 
Că ăi dorojani, 
Feciori de mocani, 
Sunt trei veri primari, 
Şi ei mi s-au dus, 
S-au dus în ascuns 
De s-au domuit, 

Şi mi s-au vorbit, 

Şi mi s-au şoptt 

La apus de soare 

Să mi te omoare 
Sub poale de munte, 
Prin crânguri tăcute, 
Oi când aromesc 

ŞI câini ostenesc. 
Cioban, d-auzea 

Cu oaia vorbea, 

Din gură-i grăia: 

— Oiţă, oiță, 

Oiţă plăviţă, 

Oiţă bălană, 

Cu lâna bârsană, 
De eşti năzdrăvană 
Şi dac-ai văzut 
Semn că-ț' s-a făcut 
ȘI d-ai auzit 

Cum s-au domuit 
Şi cum s-au vorbit 
Şi cum s-au şoptit 
Ăi trei dorojani, 
Feciori de mocani, 
Slugi de nouă ani, 
Dacă m-or urî 

Şi m-or omori, 
Vina lor o fi, 

Păcat ş-or plăti. 

Iar tu, oaia mea, 

Să le spui aşa, 

De te-or asculta: 

Io, cât am trăit, 

Oi am îngrijit, 
Câinii am hrănit, 

Pe ei i-am plătit; 

Să le mai spui iar, 
De n-o fi-n zadar, 
Ca să mă îngroape 
De stână aproape, 
Oi ca să-mi privesc, 
Dor să-mi potolesc, 
Spre partea de luncă, 
Aproape de strungă, 
Strunga oilor, 

Jocul mieilor, 

Dorul bacilor, 

În dosul stânii, 
Să-mi auz câinii, 
Că ei, d-or lătra, 
Stăpân, c-or chema; 
Să le mai spui iar, 


De n-o fi-n zadar, 

Să le spui aşa, 

De te-or asculta: 
Când m-or îngropa 
Şi m-or astupa, 
Să-mi puie la cap 

Ce mi-a fost mai drag: 
Căvălaş de soc, 

Mult zice cu foc; 
Căvălaş de os 

Mult zice duios; 
Căvălaş cu fire, 
Mult zice subțire; 
Vânt când o sufla, 
Fluier o cânta, 
Oile-or sălta 

Şi s-or aduna, 
Câinii-or auzi, 

La mine-or veni, 

La mine s-or strânge, 
Pe mine m-or plânge 


Cu lacrimi de sânge.Şi tu, 


oaia mea, 

Tu, dac-ăi vedea 

O mândră fetiță 

Cu neagră cosiță 

Prin crânguri umblând, 
Din gură cântând, 

Din ochi lăcrămând, 
De mine-ntrebând, 

Să nu-i spui că sunt 
Culcat sub pământ, 


Ci că m-am tot dus, 
Dus pe munte-n sus, 
Prin vârfuri cărunte 
Dincolo de munte, 
Căvălaş să-mi dreg, 
Flori ca să-i culeg 
Pentru nunta mea 
Ce-o să fac cu ea. 
Vorba nu sfârşea, 
Dorojani venea 

ŞI se repezea 

Şi mi-l răpunea, 
Turmele să-i ia. 

Iar de-l omora, 

Ei mi-l îngropa 

La brâu de perdea, 
"N strunga oilor, 
Jocul mieilor, 
Dorul bacilor; 

În dosul stânii, 
Unde dorm câinii. 
Ei, de-l îngropa, 

La cap îi punea 
Căvălaş de soc, 
Mult zice cu foc; 
Căvălaş de os 

Mult zice frumos; 
Căvălaş cu fire, 
Mult zice subțire. 
Vântul, când bătea, 
În caval sufla, 

De jale-mi cânta, 

Oi că se strângea, 
Câini că s-aduna, 
Oile plângând, 
Câinii tot lătrând, 
Pe stăpân chemând. 
Aşa, tot aşa, 
Vremea vremuia, 
Dar oaia bârsană, 
Oaia năzdrăvană, 
Ea se tot uita 

Şi nu mai vedea 

Pe mândra fetiță, 
Cu neagră cosiță, 
Prin crânguri umblând, 
Din gură cântând, 
De el întrebând, 
Să-i spuie că-i dus, 
Dus pe munte-n sus, 
Dincolo de munte, 
Prin vârfuri cărunte, 
Căvălaş să-şi dreagă 
Şi flori să-i culeagă. 


S-aude, s-aude, 
departe la munte, 
gomăn, gomănaş, 
glas de buciumaş, 
de trei ciobănaşi, 
gomăn, gomănind, 
oile pornind, 

pe-un picior de munte 
cu hățaşuri multe. 
Ş-apoi suie şi coboară, 
zi mare de vară, 

din vărsat de zări, 
pân” la ţărcători 

şi din ţărcători, 

pân” la sâniori, 

trei cârduri de oi, 

de oi bucălăi, 

la lână țigăi, 

la coadă pârnăi, 

cu coarnele ciute, 

cu steluță-n frunte, 
cu trei ciobănei, 
tustrei verişori, 

că-s din trei surori. 
Unu-i ungurean, 
unu-i moldovean 

ŞI unu-i vrâncean. 
Da cel ungurean 

ŞI cu cel vrâncean 
pe cel moldovean, 
ei mi s-o grăit, 

mi s-o dămolit, 

ca să mi-l omoare 

în apus de soare, 
umbre când pornesc, 
negure s-opresc 

pe munți şi pe ape ... 
dorm apele toate. 
Dară cea mioară, 

de trei miei în vară 
mult mi-i năzdrăvană. 
De trei zile-ncoace, 


Cântecul mioarei 
M. Costăchescu (Lungani — Paşcani) 


iarba nu-i mai place, 
gura nu-i mai tace: 
— Cioban stăpânesc, 
fecioraş domnesc, 
ciobănaş de oi, 

de pe iste văi, 

cu sumanul lăi, 
mâncat de nevoi 

şi bătut de ploi ... 
Ciobănaş cu lance, 
dă-ți oile-ncoace, 
la verde zăvoi, 

că-i iarbă de noi 

şi umbră de vol... 
sus frunza rătundă, 
jos iarba măruntă, 
sus îi frunza deasă, 
Jos îi iarba grasă ... 
Ciobănaş cu glugă, 
dă-ți oile-n luncă... 
luncuţa-nflorită. 
inima-mpărțită, 
luncuţa pletoasă, 
inima duioasă ... 

că mi s-o vorbit, 
mi s-o dămolit 

cei trei ciobănei, 
verişorii tăi, 

ca pe la chindie, 

ei să te răpuie, 

şi la-apus de soare, 
ei să te doboare, 

să mi te omoare 

şi la miez de noapte, 
dorm apele toate, 
să mi te îngroape, 
la valea adâncă, 

la potica strâmtă. 
El din gură o zis: 

— Mioară, mioară, 
de trei miei în vară, 
de-mi eşti surioară, 

de-mi eşti năzdrăvană, 
de-s gata de moarte, 
spune-le tu toate ... 
ca să mă îngroape, 
în strunga de oi, 

în jocul de miei, 

în dosul stânii, 

să mă urle cânii ... 
Iar tu din gluguţă, 
să-mi faci iconiță 

şi din trişculiță, 
să-mi faci cruciuliță 
şi din buciumaş, 
să-mi faci prăpuraş ... 
Tot să mă mângâi, 
tu la cap să-mi pui: 
fluieraş de os 

că-mi zice duios, 
fluieraş de soc 
că-mi zice cu foc, 
fluieraş de fag 
că-mi zice cu drag... 
Vântul mi-a sufla, 
oile-or zbiera, 

cânii m-or urla 

şi m-or căuta ... 

Iar dac-ăi zări, 
Dac-ăi întâlni, 
mândră copiliță, 
albă la peliță, 
neagră la cosiţă, 
boură la ţâță, 

la haine pestriță, 
băluță, băluță, 

glas de copiliță, 
prin munți alergând, 
din ochi lăcrimând, 
de mine-ntrebând, 
să-l spui c-am plecat 
departe-n iernat, 
pe-o gură de rai, 
cam de peste plai ... 


Iar de mi-i zări, 
Dacă-l întâlni, 
măicuţă bătrână, 

cu brâul de lână, 

din caer trăgând, 

din fir răsucind, 

din ochi lăcrimând, 
din gură-ntrebând: 

— Cioban ungurean 
şi cu cel vrâncean, 
mări, n-aţi văzut 

şi n-aţi auzit 

tot de-un ciobănaş, 
tot de-un flăcăuaş 

şi de-un fecioraş, 
pe-un picior de munte, 
cu oi multe, multe, 
cu coarnele ciute, 

la lână țigăi, 

la coadă pârnăi. 
Mioară, mioară, 
tu-mi fii sorioară, 
să-i spui c-am plecat 
şi m-am însurat 

c-o fată de crai, 

tot de peste plai ... 
Pe-un picior de plai, 
pe-o gură de rai 
mult plângea maica, 
mai cu foc mândra... 
— Măi Ioane, măi, 
de pe iste văi, 

cu sumanul lăi, 
mâncat de nevoi 

şi bătut de ploi, 

ce nu vii la noi, 

pe la miez de noapte, 
dorm oile toate ...? 

— Băluţă, băluţă, 
albă la pieliță, 
neagră la cosiţă, 
neagră la straiță, 
ce-mi sui pe Bistriţă? 
— Mioară, mioară, 
de trei miei în vară, 


colo-n calea ta, 

n-ai văzut badea? 

— Ba l-oi fi văzut, 

nu l-am cunoscut. 

— Lesne-i de-al cunoaşte 
nalt şi subțirel, 

Tras printr-un inel, 
la faţă-albureţ, 

la păr negru creţ, 
negru câte-un fir, 
faţa trandafir, 

negru câte-un strop, 
faţa busuioc. 

— Băluţă, băluţă 
neagră la străiță, 

ba l-am cunoscut 

şi l-am auzit, 

cu gomăn de om, 
mă chema din somn, 
gomăn gomănind, 
prin plaiuri suind, 

pe la miez de noapte, 
dorm apele toate ... 
Şi el mi-o plecat, 
departe-n iernat, 
dincolo de munte 
prin hăţaşuri multe ... 
— Mioară, mioară, 

de trei miei în vară, 
la lână plăviţă, 

ciută la corniță, 

m-aş duce, m-aş duce 
şi mi-i calea-n cruce 
şi nu pot străbate, 

de străinătate, 

de pustietate, 

de voinici stătuți, 

de butuci căzuți, 

de cârlani lânoşi, 

de voinici frumoşi ... 


Ş-apoi pe-un picior de plai, 


pe-o gură de rai, 
mult plânge maica, 
mai cu foc mândra... 
Iară cea măicuţă, 

neagră la straiță: 

— Cioban ungurean 
şi cu cel vrâncean 
mări, n-aţi văzut 

şi n-aţi auzit, 

tot de-un flăcăuaş 
şi de-un fecioraş 

şi de-un ciobănaş? 
Mări, de mi-ţi spune, 
de voi a fi bine, 

iar de nu mi-ți spune, 
mult oi lăcrăma 

şi v-oi blăstăma 

şi v-iți clătina, 
mări, ca frunza, 

şi v-iți legăna, 
mări, ca iarba. 

— Noi că l-am văzut 
şi l-am auzit 

sara pe-nsărat, 

la dealul bărbat, 

la drumul săpat, 

la bradul plecat ... 
el îi îngropat 

în țărnă-astupat, 

la capăt de deal, 

la muche de mal, 
la valea adâncă, 

la poteca strâmtă, 
de vânt nebătută, 
de ochi nevăzută. ... 
mătuşă bătrână, 

cu brâul de lână 
albă la cosiță, 
neagră la straiță, 
nu mai întreba 

nu mai blestema, 
că vânt s-o porni, 
în pământ te-a trânti, 
pân-om alerga, 

mi te-a astupa. 


Pe Argeş în gios, 
Pe un mal frumos, 
Negru-vodă trece 
Cu tovarăşi zece: 
Nouă meşteri mari, 
Calfe şi zidari 

Şi Manoli — zece, 
Care-i şi întrece. 
Merg cu toţi pe cale 
Să aleagă-n vale 
Loc de monastire 
Şi de pomenire. 
Iată, cum mergea 
Că-n drum agiungea 
Pe-un biet ciobănaş 
Din fluier doinaş. 
Şi cum îl vedea, 
Domnul îi zicea: 

— Mândre ciobănaş 
Din fluier doinaş, 
Pe Argeş în sus 

Cu turma te-ai dus, 
Pe Argeş în gios 
Cu turma ai fost. 
Nu cumv-ai văzut, 
Pe unde-ai trecut, 
Un zid părăsit 

Şi neisprăvit, 

La loc de grindiş, 
La verde-aluniş? 

— Ba, doamne-am văzut, 
Pe unde-am trecut, 
Un zid părăsit 

Şi neisprăvit, 
Cânii, cum îl văd, 
La el se răpăd 

Şi latră-a pustiu 

ŞI urlă-a morțiu. 
Când îl auzea, 
Domnu-nveselea, 
Şi curând pleca, 
Spre zid apuca, 


Monastirea Argeşului 


Cu nouă zidari 
Nouă meşteri mari 
Şi Manoli — zece, 
Care-i şi întrece. 
— lată zidul meu! 
Aici aleg eu 

Loc de monastire 
Şi de pomenire. 
Deci voi, meşteri mari, 
Calfe şi zidari, 
Curând vă siliți 
Lucrul de-l porniţi 
Ca să-mi rădicați, 
Aici să-mi durați 
Monastire naltă 
Cum n-a mai fost altă, 
Că v-oi da averi, 
V-oi face boieri, 
Iar de nu, apoi 
V-oi zidi pe voi, 
V-oi zidi de vii 
Chiar în temelii! 
Meşterii grăbea, 
Sfările-ntindea, 
Locul măsura, 
Şanţuri largi săpa 
Şi mereu lucra, 
Zidul rădica, 

Dar orice lucra, 
Noaptea se surpa! 
A doua zi iar, 

A treia zi iar, 

A patra zi iar 
Lucra în zadar! 
Domnul se mira 
Ş-apoi îi mustra, 
Ş-apoi se-ncrunta 
Şi-i ameninţa 
Să-i puie de vii 
Chiar în temelii! 
Meşterii cei mari, 
Calfe şi zidari 

Tremura lucrând, 
Lucra tremurând 
Zi lungă de vară, 
Ziua pân-în seară; 
Iar Manoli sta, 
Nici că mai lucra, 
Ci mi se culca 

Şi un vis visa, 
Apoi se scula 
Ş-astfel cuvânta: 
— Nouă meşteri mari, 
Calfe şi zidari, 
Şuţi ce am visat 
De când m-am culcat? 
O şoaptă de sus 
Aievea mi-a spus 
Că orice-am lucra, 
Noaptea s-a surpa 
Pân-om hotărî 

În zid de-a zidi 
Cea-ntâi soțioară, 
Cea-ntâi sorioară 
Care s-a ivi 

Mâni în zori de zi, 
Aducând bucate 
La soț ori la frate. 
Deci dacă vroiți 
Ca să isprăviți 
Sfânta monastire 
Pentru pomenire, 
Noi să ne-apucăm 
Cu toți să giurăm 
Şi să ne legăm 
Taina s-o păstrăm; 
Ş-orice soţioară, 
Orice sorioară 
Mâni în zori de zi 
Întâi s-a ivi, 

Pe ea s-o jertfim, 
În zid s-o zidim! 
Iată,-n zori de zi, 
Manea se trezi, 


Ş-apoi se sui 

Pe gard de nuiele, 

Şi mai sus, pe schele, 
Şi-n câmp se uita, 
Drumul cerceta. 

Când, vai! Ce zărea? 
Cine că venea? 
Soţioara lui, 

Floarea câmpului! 

Ea s-apropia 

ȘI îi aducea 

Prânz de mâncătură, 
Vin de băutură. 

Cât el o zărea, 

Inima-i sărea, 

În genunchi cădea 

Şi plângând zicea: 
„Dă, Doamne, pe lume 
O ploaie cu spume, 

Să facă pâraie, 

Să curgă şiroaie, 

Apele să crească, 
Mândra să-mi oprească, 
S-o oprească-n vale, 
S-o-ntoarcă din cale 
Domnul se-ndura, 
Ruga-i asculta, 
Norii aduna, 
Ceriu-ntuneca. 

Şi curgea deodată 
Ploaie spumegată 
Ce face pâraie 

Și îmflă şiroaie. 
Dar oricât cădea, 
Mândra n-o oprea, 
Ci ea tot venea 

Şi s-apropia. 
Manea mi-o videa, 
Inima-i plângea 

Şi iar se-nchina, 

ŞI iar se ruga: 
„Suflă, Doamne.-un vânt, 
Suflă-l pe pământ, 
Brazii să-i despoaie, 
Paltini să îndoaie, 

Muntii să răstoarne, 
Mândra să-mi întoarne, 
Să mi-o-ntoarne-n cale, 
S-o ducă devale!” 
Domnul se-ndura, 
Ruga-i asculta 

ŞI sufla un vânt, 

Un vânt pre pământ, 
Paltini că-ndoia, 
Brazi că despoia, 
Munţii răsturna, 
Iară pe Ana 

Nici c-o înturna! 

Ea mereu venea, 

Pe drum şovăia 

ŞI s-apropia 

Și, amar de ea, 

Iată c-agiungea! 
Meşterii cei mari, 
Calfe şi zidari 

Mult înveselea 
Dacă o videa, 

Iar Manea turba, 
Mândra-şi săruta, 
În braţe-o lua, 

Pe schele-o urca, 
Pe zid o punea 

ŞI, glumind, zicea: 
— Stăi, mândruţa mea, 
Nu te speria, 

Că vrem să glumim 
Şi să te zidim! 

Ana se-ncredea 

Şi vesel râdea. 

Iar Manea ofta 

Şi se apuca 

Zidul de zidit, 
Visul de-mplinit. 
Zidul se suia 

ŞI o cuprindea 
Pân'la gleznişoare, 
Pân'la pulpişoare. 
Iar ea, vai de ea, 
Nici că mai râdea, 
Ci mereu zicea: 

— Manoli, Manoli, 
Meştere Manoli! 
Agiungă-ţi de şagă, 
Că nu-i bună, dragă. 
Manoli, Manoli, 
Meştere Manoli! 
Zidul rău mă strânge, 
Trupuşoru-mi frânge! 
Iar Manea tăcea 

Şi mereu zidea; 

ŞI o cuprindea 
Pân'la gleznişoare, 
Pân'la pulpişoare, 
Pân'la costişoare, 
Pân'la ţâțişoare. 

Dar ea, vai de ea, 
Tot mereu plângea 
Şi mereu zicea: 

— Manoli, Manoli, 
Meştere Manoli! 
Zidul rău mă strânge, 
Tâţişoara-mi plânge, 
Copilaşu-mi frânge! 
Manoli turba 

Şi mereu lucra. 

Zidul se suia 

ŞI o cuprindea 
Pân'la costişoare, 
Pân'la ţâțişoare, 
Pân'la buzişoare, 
Pân'la ochişori, 
Încât, vai de ea, 

Nu se mai vedea, 

Ci se auzea 

Din zid că zicea: 

— Manoli, Manoli, 
Meştere Manoli! 
Zidul rău mă strânge, 
Viaţa mi se stinge! 


Pe Argeş în gios, 
Pe un mal frumos 
Negru-vodă vine 
Ca să se închine 
La cea monastire, 


Falnică zidire, 
Monastire naltă, 

Cum n-a mai fost altă. 
Domnul o privea 

Şi se-nveselea 

Şi astfel grăia: 

— Voi, meşteri zidari, 
Zece meşteri mari, 
Spuneţi-mi cu drept, 
Cu mâna pe piept, 
De-aveţi meştenie 

Ca să-mi faceți mie 
Altă monastire 

Pentru pomenire 
Mult mai luminoasă 
ȘI mult mai frumoasă? 
Iar cei meşteri mari, 
Calfe şi zidari, 

Cum sta pe grindiş. 
Sus pe coperiş, 

Vesel se mândrea 
Ş-apoi răspundea: 

— Ca noi, meşteri mari, 
Calfe şi zidari, 

Alţi nici că sunt 

Pe acest pământ! 

Află că noi ştim 
Oricând să zidim 
Altă monastire 

Pentru pomenire, 


Mult mai luminoasă 
ȘI mult mai frumoasă! 
Domnu-i asculta 
Şi pe gânduri sta, 
Apoi poruncea 
Schelele să strice, 
Scări să le ridice, 
Iar pe cei zidari, 
Zece meşteri mari, 
Să mi-i părăsească, 
Ca să putrezească 
Colo, pe grindiş, 
Sus, pe coperiş. 
Meşterii gândea 

ŞI ei îşi făcea 
Aripi zburătoare 
De şindrili uşoare. 
Apoi le-ntindea 
Şi-n văzduh sărea, 
Dar pe loc cădea 
Şi unde pica, 
Trupu-şi despica. 
Iar bietul Manoli, 
Meşterul Manoli, 
Când se încerca 
De-a se arunca, 
Iată c-auzea 

Din zid că ieşea 
Un glas năduşit, 
Un glas mult iubit, 

Care greu gemea 
Şi mereu zicea: 

— Manoli, Manoli, 
Meştere Manoli! 


Zidul rău mă strânge, 


Țâţişoara-mi plânge, 
Copilaşu-mi frânge, 
Viaţa mi se stinge! 
Cum o auzea, 
Manea se pierdea, 
Ochii-i se-nvelea; 
Lumea se-ntorcea, 
Norii se-nvârtea 
Şi de pe grindiş, 
De pe coperiş, 
Mort bietul cădea! 
Iar unde cădea 

Ce se mai făcea? 
O fântână lină, 

Cu apă puţină, 

Cu apă sărată, 

Cu lacrimi udată! 


Negru-vodă sta, 

Sta şi se chitea: 
„De-a da Dumnezeu, 
Chiar pe gândul meu, 
Eu o să pornesc 

ŞI-o să poruncesc, 
Poruncă domnească, 
Treaba să pornească 
Şi să se zidească 
Sfântă mânăstire 
Pentru pomenire, 
Chip de pomenire 
Pentru-nchinăciune”. 
Negru-vodă sta, 

Sta şi se chitea 

Şi se tot gândea 

Că tot ce căta, 

El tot nu afla: 
Meşter după gând 
Şi după cuvânt. 

ŞI el şi-a găsit 
De-un meşter Manole, 
Meşter de zidit 

Şi de plănuit 

Şi la început 

Şi la isprăvit; 

De nu i-a plăcea, 

Un ban să nu-i dea; 
De n-a isprăvi, 
Capul giurui; 

Să-i taie şi mâni, 

Să le dea la câni. 

Şi el mai avea 
Doisprece zidari 

Şi nouă pietrari, 
Nouă meşteri mari, 
Cu Manole — zece, 
Care mi-i întrece. 
Pe Argeş în jos, 

Pe un mal frumos, 
Negru-vodă trece, 
Cu tovarăşi — zece 


Meşterul Manole 


ŞI cu doisprezece. 
Şi ei tot mergeau 

Şi tot plănuiau 

Şi nu mai aflau 
Loc de mânăstire 
Şi de pomenire, 
Chip de pomenire 
Pentru-nchinăciune. 
Iată, cum mergeau, 
Şi cum tot zoreau 
Pe cale, cărare, 

Pe drumul cel mare, 
Ei mi-ş ajungeau 
Mândru flăcăuaş, 
La oi strungăraş. 
Oile-mi păzea, 

Din fluier doinea, 
Şi nu bindisea. 
Negru-vodă sta 

Şi se tot chitea, 

Din gură zicea: 

— Mândru flăcăuașş, 
La oi strungăraş, 
Pe unde-ai trecut 
Nu ai fost văzut 
De-un zid învechit 
ŞI nemântuit? 

De vei fi văzut 

Şi vei da cuvânt, 
Eu am juruit 

Trei sute de oi 

i-o sută de miei 

Şi doi ciobănei. 

— Doamne, Negru-vodă, 
Pe unde-am trecut, 
Cu turma păscând, 
Spun drept c-am văzut 
Un zid învechit, 

Un zid părăsit 

Şi neisprăvit, 
Foarte mucezit; 

Şi că mi-i de turmă, 

T. Pamfile (Țepu — Tecuci) 


Că nu-i dau de urmă, 
Că v-aş arăta 

ŞI v-aş îndrepta. 
Vodă ce-mi zicea? 
— I-hai, strungăraş, 
Mândru flăcăuaş, 
Pui de românaș, 
De ţi-a pieri una, 
Ție ţi-oi da două; 
Şi de piere două, 
TȚi-oi da la loc nouă! 
Foaie arțăraş, 
Mândru flăcăuașş, 
La oi strungăraş, 
Turma şi-a lăsat, 
Turma şi-a uitat, 

Și mi s-a luat, 

Tot cu Negru-vodă, 
Cu nouă zidari, 
Doisprece pietrari, 
Nouă calfe mari, 

Şi Manole — zece, 
Care mi-i întrece. 
Pe Argeş în jos, 

Pe un mal frumos, 
Ei au nimerit, 

La loc de grindiş, 
La verde desiş 

ŞI ei au aflat 
De-un zid învechit 
Şi nemântuit, 
Foarte învechit, 
Foarte mucezit. 
Negru-vodă sta 

Şi se bucura 

Şi se tot chitea 

ŞI se tot gândea. 
lacă ce zicea: 

— Doisprece pietrari, 
Nouă meşteri mari, 
Nouă calfe mari, 

Şi Manole — zece, 


Care vă întrece, 
Voi vă apucaţi 

Şi să vă legaţi. 

Aici să-mi durați, 
Chiar din temelie 
Pân” la săvârşie, 
Mândră mânăstire, 
Chip de pomenire, 
Pentru-nchinăciune. 
Da voi ca să știți 

Şi să vă siliţi; 

Altă mânăstire 

Să nu fie-n lume 
Mândră şi frumoasă, 
Naltă şi chipoasă: 
Să se mire domnii, 
Domnii şi-mpăraţii ! 
Manole stătea 

Şi se socotea, 
Planuri că scotea 

Şi nu zăbovea 
Lucrul că pornea, 
Şferile-ntindea, 
Locul măsura 

ȘI se apuca, 

Zidul că pornea, 
Zidul că suia 

Şi se ridica. 

Foaie de lalea, 
Geaba se-ntrecea, 
Geaba tot zorea 
Din zori până-n noapte 
Cu sudori de moarte, 
Că orice lucra 

Ziua ce zidea, 
Noaptea se surpa. 
Zi întâia-aşa, 

A doua aşa, 

A treia aşa, 

Pân” la săptămâna. 
Meşterii sileau, 

Şi mereu lucrau, 
Da’ Manole sta, 

El nu mai lucra, 

Ci mereu gândea 


Şi se chibzuia. 

Şi mi se culca, 

Dar cum se culca, 
EI, mări, visa 
Visul aievea. 

Şi de se scula, 

El aşa zicea: 

— Voi, nouă zidari, 
Nouă meşteri mari, 
Şi cu doisprece, 
Care nu mă-ntrece, 
Voi nu mai lucraţi 
Şi mă ascultați: 

De când m-am culcat, 
Iată ce-am visat: 
Se făcea, făcea, 

Şi se arăta 
Ciohodar nemţesc 
Pe zidul domnesc. 
EI că tot striga 

Şi tot cuvânta: 
„„Geaba tot lucraţi 
Şi vă supăraţi, 

Că n-ăţi isprăvi 
Pân” ce n-ăţi zidi 
Chiar în temelie, 
Tânără şi vie, 

De-o dalbă soție.” 
Deci voi, meşteri mari, 
Calfe şi zidari, 

Voi dacă voiți 

Ca să isprăviți 
Ceastă mânăstire, 
Chip de pomenire, 
Voi făgăduiți 

Şi vă juruiți 

Pe pâne, pe sare, 
Pe sfinte icoane 

Şi pe zilişoare; 
Acas” de vă duceți, 
Nevestei nu spuneți 
Şi mâni dimineaţă, 
Pe rouă, pe ceață, 
Care s-a sili 

La zid de-a veni, 

Pe ea voi zidi. 
Foaie de mărari, 
Doisprece zidari, 
Nouă calfe mari, 
Ei mi-au juruit, 
Dar nu s-au ţinut. 
Acasă de-a mers, 
Nevestei a spus 
Că, ce-a fi să fie, 
La zid să nu vie, 
Şi să se trezească 
De va să trăiască! 
Floare şi-o lalea, 
Ziua că zorea, 
Meşterii lucra, 

Da Manole sta 
Nici că mai lucra, 
Ci mi se ruga 

Şi se tot uita, 
Drumul cerceta. 
lată că zărea: 
Cineva venea, 

Și venea, venea, 
Şi mi-şi aducea 
Prânz de mâncătură, 
Vin de băutură. 

Și venea, venea, 
Şi mi-o desluşea: 
Soţioara lui, 
Nevestica lui, 
Floarea câmpului. 
Cât el o vedea, 
Inima-i plângea, 
Milă că-i venea 

Şi se închina 

Şi mi se ruga 

Cu lacrămi de foc, 
S-o-ntoarne din loc: 
„Dă, Doamne, pe lume, 
O ploaie cu spune, 
Cum n-a mai văzut 
Om de pe pământ. 
Mândra a vedea 
Şi s-a-nspăimânta, 
Doar de-a zăbovi, 


Alta de-a veni, 

În zid de-oi zidi!” 
Dumnezeu că va 
Ruga-i asculta, 

Ploaie că dădea, 

Şi dete de-o ploaie, 
Ploaie cu puhoaie 

Şi făcu pâraie 

Şi umplu şivoaie. 
Apele creştea 

Şi mereu ploua 

Şi mereu turna. 

Dar ea, vai de ea, 

Nici se-nturna, 

Nici se-nspăimânta, 
Că mereu venea 

ŞI la drum zorea. 
Manole-o vedea, 

Şi mi se-ngrijea 

Şi se-nspăimânta, 
Groază că-i era 

Şi se tot ruga: 

„Dă, Doamne, un vânt, 
Un vânt pe pământ, 
Copaci să răstoarne, 
Mândra să mi-o-ntoarne. 
Doar a zăbovi, 
Nu s-a prileji 
În zid de-a zidi 
Domnu-l asculta, 
Vântul că pornea 

Și sufla, sufla, 

Munţii răsturna, 
Copaci răsturna 

Şi ea, vai de ea, 

Pe drum tot zorea 

ȘI s-apropia. 
Manole-o vedea, 

El mereu ofta 

Şi iar se ruga: 

„Dă, Doamne, pe lume, 
Întuneric mare, 

Cum nu s-a văzut 

Pe acest pământ. 

Nevestica mea, 
Inimioara mea, 
Doar s-a-nspăimânta 
Şi s-a-mpiedica, 
Bucate-a vărsa 

ŞI s-a înturna! 
Doamne, Dumnezeu, 
Fă pe gândul meu, 
În gând ca să-i deie, 
Să se ducă-n lume 
După bou bălan, 
Că-i pierdut de-un an; 
Şi tot l-a căta 

Şi nu l-a afla; 

Doar, s-a zăbovi 

ŞI s-a prileji 

Alta ca să vie, 

S-o zidim de vie 
Chiar în temelie!” 
Domnu-l asculta, 
Întuneric da, 

Cum nu s-a văzut 
Pe aist pământ. 

Şi ea tot venea 

Şi venea, venea 

Şi se-mpiedica 

ŞI iar se scula, 

La drum purcedea, 
Bucate vărsa, 

Apoi se-nturna 

ŞI apoi pleca 

După bou bălan, 
Că-i pierdut de-un an. 
Şi dacă afla, 
Măcelar căta 

ŞI-l măcelărea; 

Şi dacă-l gătea, 
Bucate-l făcea; 

Şi dacă gătea, 

Cu grabă pleca 

Şi la drum zorea 

Și venea, venea, 
lată că sosea! 

Iar bietul Manole, 

Meşterul Manole, 
Mi se gândura, 

Mi se-ntuneca, 

ȘI cu grai grăia: 

— Doisprece pietrari, 
Nouă meşteri mari, 
Luaţi de-o zidiți, 

Să nu mi-o truditi. 
S-o zidiţi de vie 
Chiar în temelie. 
Meşterii râdeau 

Şi cu ea glumeau 
Şi-apoi mi-o luau, 
Pe zid mi-o puneau, 
În zid o zideau. 

Dar ea, vai de ea, 
Ea nu mai râdea, 

Ci cu grai grăia: 

— Doisprece pietrari, 
Nouă meşteri mari, 
De a fi cu glumă, 
Gluma nu vi-i bună! 
Manole-auzea, 

Din gură ofta, 
Nimic nu zicea. 
Zidul se suia 

ŞI se ridica 

De la gleznişoare, 
Pân” la pulpişoare; 
De la pulpişoare, 
Pân” la țâţişoare; 

De la țâțişoare 

Pân” la ochişori. 
Meşterii zoreau 

Şi mi-o învăleau, 
Cu lucrul grăbeau. 
Şi tot s-auzea, 

Şi se desluşea: 

— Manole, Manole, 
Soţiorul meu, 
Dulcişorul meu, 
Zidul că mă strânge, 
Țâţişoara-mi strânge, 
Lăpuşoru-mi curge, 


Copilaşu-mi plânge, 
Trupuşoru-mi frânge! 
Manole-auzea, 

Cu oftat ofta, 

Cu gura grăia: 

— Taci, mândruţa mea, 
Că Dumnezeu vrea 
La el să te ia 

Şi noi să gătim 

ŞI să isprăvim 
Ceastă mânăstire 
Pentru-nchinăciune. 
— Copilaşul meu 
Cine l-a lăpta? 

— Zânele-or vedea 
ŞI l-or alăpta! 

— Cine l-a scălda? 

— Ploaia c-a ploua 
Şi mi l-a scălda! 

— Cin” l-a legăna? 

— Vântul a sufla 

ŞI l-a legăna, 

Dulce legănare, 
Pân” s-a face mare! 
Meşterii zorea, 
Lucrul le mergea; 
Iată, isprăvea, 

Bine le părea. 

Cu opt telegari, 

Cu opt harmăsari, 
Trăsură domnească, 
Ceată-mpărătească, 
Şi cu Negru-vodă 
Şi boierii ţării 

Trec la mânăstire 
Ca să se închine. 
Iată c-ajungeau 

Şi ei de-mi vedeau, 
Mult se minunau. 
Luna că stătea, 
Soarele mergea! 
Foaie şi-o lalea, 
Negru-vodă sta, 

Sta şi se uita 


Şi se minuna 

Şi din grai grăia: 

— Doisprece pietrari, 
Nouă meşteri mari 

Şi Manole — zece, 
Care vă întrece, 

Voi că v-aţi silit 

Şi m-aţi mulțămit, 

Eu v-oi da averi, 
V-oi face boieri: 
Să-mi spuneţic u drept, 
Cu mâna la piept, 
Dacă v-apucaţi 

Alta să durati, 

Altă mânăstire, 
Pentru-nchinăciune, 
Mult mai strălucioasă 
Şi mult mai frumoasă? 
Foaie de măcriş, 

Sus pe-acoperiş, 
Manole stătea, 

Nimic nu zicea, 

Dar cei meşteri mari, 
Calfe şi zidari, 

Ei că se-ngâmfau 
Şi-aşa răspundeau: 


— Doamne, Negru-vodă, 


Noi că ne legăm, 

ŞI ne apucăm 

Alta să durăm, 

Altă mânăsure 
Pentru pomenire, 
Mult mai strălucioasă 
Şi mai arătoasă 

Şi mult mai frumoasă! 
Foaie şi-o lalea, 
Negru-vodă sta, 

Sta şi se chitea, 

Apoi poruncea, 
Scările lua 

Şi că mi-i lăsa 

Sus pe-acoperiş, 
Vântul să mi-i bată, 
Ploaia să-i răzbată, 

Foamea să-i mânânce, 
Setea să-i usuce, 

Să nu mai trăiască 

Și să pomenească De-altă 
mânăstire 

Pentru pomenire 

Aşa arătoasă 

Mândră şi frumoasă! 
Meşterii cei mari, 
Calfe şi zidari, 

Ei, dacă vedeau, 
Aripi îşi făceau, 

Aripi — aripioare 

Din scânduri uşoare, 
ŞI se încercau, 

Ca şoimii zburau, 
Dar unde picau 
Stâncă se făceau. 

Dar bietul Manole, 
Meşterul Manole, 
Aripi şi-a făcut 

Cum s-a priceput, 
Dar unde-a picat, 
Dumnezeu a dat 
De-o mândră fântână, 
Cu apă puţină, 

Cu slove săpate, 

Cu slove din carte! 
Să se pomenească, 
Boieri dumneavoastră; 
Dacă nu era, 
N-aveam ce cânta! 


Metode de culegere a materialului folcloric 

Patrimoniul etnofolcloric românesc, însumând bunurile culturii şi civilizației 
poporului, produse de-a lungul veacurilor, dar şi în prezent, reprezintă cea mai 
importantă şi cea mai valoroasă dimensiune a existenţei noastre, care în marea familie 
europeană ne conferă adevărata identitate şi individualitate. 

Marea parte a bogatului material a fost înregistrată, consemnată, cercetată şi 
depusă în arhive pentru conservare. Există însă şi o altă parte nu mai puțin importantă, 
care circulă astăzi, ca formă vie, autentică de manifestare şi care reliefează modul 
propriu de a fi. Este vorba de faptele folclorice contemporane, care încă nu au fost 
adunate şi cercetate decât într-o foarte mică măsură. De aceea astăzi se impune o mai 
mare atenție pe care specialiştii să o acorde acestora pentru ca ele să fie păstrate şi 
cunoscute de către generaţiile viitoare. 

Putem vorbi, deci, de o „arhivă documentar-istorică” şi de una a faptelor 
existente în prezent, o „arhivă «vie»? 

Arhiva documentar-istorică include tot ceea ce s-a cules, s-a consemnat şi se 
conservă în instituţiile specifice. Vastul material documentar cuprinde: culegerile aflate 
în manuscris şi cele tipărite până acum, aflate în Biblioteca Academiei Române, în 
biblioteci ale institutelor de etnografie şi folclor, în biblioteci judeţene, universitare sau 
ale unor persoane particulare; colecții de fotografii, de casete video, de pelicule 
cinematografice, de discuri, de benzi de magnetofon, de casete audio şi colecţiile din 
muzee. 

Pentru culegerea şi conservarea bogatului nostru tezaur folcloric, o deosebită 
contribuție le revine, prin culegerile de poezii, de basme, legende, snoave şi alte creații 
populare, lui Vasile Alecsandri, G. Dem. Teodorescu, Simion Florea Marian, Tudor 
Pamfile, Petre Ispirescu, Dumitru Stăncescu, Ion Pop-Reteganul, Al. Vasiliu, I. G. 
Sbiera, Petre Uglişiu, Constantin Mohanu, Al. Amzulescu, Ovidiu Bîrlea, Constantin 
Brăiloiu. 

Dintre cei care au consemnat fapte etnofolclorice pe baza chestionarelor îi 
amintim pe Bogdan Petriceicu Hasdeu, Nicolae Densusianu, Theodor D. Speranţia, Ion 
Muşlea. Meritul lor este incontestabil. Răspunsurile primite la chestionarele pe care le- 
au formulat, de la învăţători, preoți, bătrâni etc., din satele româneşti, cuprind zeci de 
mii de pagini. De exemplu, răspunsurile la chestionarele lui Hasdeu alcătuiesc 19 
volume cu un total de 17.000 de pagini, cuprinzând materiale adunate din 773 de sate. 
Răspunsurile primite de Nicolae Densusianu formează 17 volume, însumând 15.000 de 
pagini. Informaţiile obţinute de Densusianu au fost apoi valorificate în cunoscuta şi 
contestata sa lucrare, Dacia preistorică. 

În perioada 1930-1945, când a fost director al Arhivei de Folclor din Cluj, 
filiala Academiei Române, Ion Muşlea a adunat un bogat material pe baza 
chestionarelor, care-l completează pe cel al predecesorilor săi. Etnograf şi folclorist cu o 
bogată experiență, el a dovedit o extraordinară pricepere în îndrumarea 
corespondenților şi în fixarea subiectelor chestionarelor. Referitor la acestea, din studiul 


122 Cf. Nicolae Constantinescu, Alexandru Dobre, Etnografie şi folclor românesc. Note de curs. Partea 
I. Familia ştiinţelor etnologice, Editura Fundaţiei România de Mâine, Bucureşti, 2001, pp. 138-140. 

Istoria folcloristicii româneşti de Ovidiu Bîrlea, aflăm că informaţiile care îl interesau 
în mod deosebit pe Ion Muşlea se refereau la: 


1. Calendarul poporului pe lunile ianuarie-februarie 

2. Obiceiuri de vară 

3. Animalele în credinţele şi literatura populară 

4. Obiceiuri de primăvară 

5. Credinţe şi povestiri despre duhuri, fiinţe fantastice şi vrăjitoare 

6. Naştere, botez, copilărie 

7. Calendarul poporului pe lunile octombrie-decembrie şi Şezătoarea 

8. Pământul, apa, cerul şi fenomenele atmosferice după credinţele şi povestirile 
poporului. 

9. Moartea şi înmormântarea 

10. Casa, gospodăria şi viaţa de toate zilele 

11. Nunta 

12. Obiceiuri juridice 

13. Semne şi prevestiri 

14. Crăciunul. 


Credem că nu este lipsit de interes să menţionăm că, potrivit statisticii realizate 
de Muşlea cu privire la informatorii săi, el a constatat că cei mai serioşi, cei mai harnici 
în furnizarea răspunsurilor solicitate, s-au dovedit, în ordine: învățătorii, elevii 
normalişti şi cei de liceu, studenții, profesorii, preoții şi ţăranii, provenind din 
Transilvania şi Banat, Moldova, Muntenia şi Oltenia. 

De asemenea, merită să fie cunoscute sugestiile pe care folcloristul le oferea 
informatorilor săi, din preambulul chestionarului referitor la Calendarul poporului pe 
lunile ianuarie-februarie, întrucât ele conţin metodologia pe care Muşlea o propunea şi 
care, după mai bine de jumătate de veac, îşi păstrează valabilitatea: 

„Se ştie că în afară de sărbătorile bisericeşti, poporul de la ţară ţine şi altele 
multe sărbători, numite «băbeşti». Atât unele cât şi celelalte sunt caracterizate printr-o 
mulțime de obiceiuri şi credinţe, a căror cunoaştere prezintă un interes deosebit pentru 
folclorul nostru. 

Deoarece, sub influența civilizaţiei, o parte din ele sunt pe cale să dispară, vă 
rugăm să ne ajutaţi la culegerea lor, comunicându-ne tot ce puteţi afla despre obiceiurile 
şi credinţele cunoscute în satul dumneavoastră, în zilele din lunile ianuarie şi februarie, 
date în lista ce urmează, sau chiar în cele care lipsesc din lista noastră. 

În paranteză, am căutat să însemnăm, la fiecare zi, numai câteva din obiceiurile 
sau credinţele cunoscute. Vă rugăm insistent să nu răspundeţi cu un simplu «da, există», 
ci să descrieți pe larg, cu cât mai multe cuvinte, cum se prezintă obiceiurile sau 
credinţele legate de ziua respectivă în satul dumneavoastră. Şi anume, nu numai cele 
însemnate de noi — mai mult ca să vă amintim ce se face în acea zi —, ci toate cele care 
ştiţi că există în sat şi despre care noi poate nici nu avem cunoştinţă. În caz când unul 
din obiceiurile de mai jos nu e cunoscut în satul dumneavoastră, sau a existat mai 
demult şi a dispărut, însemnați şi faptul acesta. 

Nu căutați să răspundeți la chestionar dintr-o dată, ci, luaţi-vă răgaz. Cel mai 
bun procedeu este să scrieţi cele referitoare la o anumită zi (de exemplu: Anul Nou sau 
Boboteaza), chiar în ziua aceea, sau în cea următoare, după ce aţi observat personal 
desfăşurarea obiceiurilor din acea zi sau aţi întrebat oamenii din sat. În privinţa 
informatorilor, e bine să-i alegeți dintre locuitorii mai bătrâni, care în afară de faptul că 
nu sunt influențați de şcoală sau de serviciul militar, mai au şi avantajul că sunt 
cunoscători ai obiceiurilor de demult, astăzi ieşite di uz. Comunicaţi-ni-le şi pe acestea, 
căci ele ne interesează tot aşa de mult ca cele care mai trăiesc astăzi. 

Feriţi-vă de orice informaţii sau texte luate din cărți sau gazete. Ele nu prezintă 
pentru noi absolut nici o valoare. 

Întrucât se poate, vă rugăm să scrieţi întocmai cum vorbeşte săteanul, care v-a 
dat informațiile. Cuvintele care presupuneți că nu există în limba literară, puneți-le în 
paranteză. În ce priveşte transcrierea sunetelor dialectate, nu întrebuinţaţi semne 
speciale, ci ajutaţi-vă cu litere obişnuite. 

Scrieți legibil, cu cerneală, dacă se poate pe caiete sau file, de formatul unui 
sfert de coală şi numai pe o parte a hârtiei. (Dacă ştiţi desena ori fotografia, adăugaţi la 
descrierea obiceiurilor desenuri ori fotografii, oricât de slabe ar fi ele.) Însemnaţi 
întotdeauna numele, ocupaţia şi vârsta celui care v-a comunicat un obicei, o credință, o 
colindă sau o urare. De asemenea, nu uitaţi să vă daţi numele şi adresa dumneavoastră. 
În caz când nu puteţi răspunde personal la chestionarul nostru, vă rugăm să încredințaţi 
această lucrare unui alt intelectual al satului."*5 

Metoda culegerii şi consemnării materialului folcloric, prin intermediul 
chestionarelor, practicată la noi din a doua jumătate a secolului al XIX-lea, s-a dovedit, 
încă de la început, deosebit de eficientă. Aceasta este şi astăzi utilizată de unii specialişti 
în domeniu. 

Pentru înregistrarea fenomenelor etnofolclorice există însă şi o altă metodă, 
metoda culegerii directe pe teren, care este cea mai adecvată. Cercetătorul are prilejul 
de a înregistra direct acele fapte populare care-l interesează, îşi alege ca informatori pe 
cei mai talentaţi interpreți, cunoscuţi şi apreciaţi în zona folclorică respectivă, şi poate 
obține pe această cale mult mai multe informaţii despre contextul în care se desfăşoară 
un fapt de folclor viu, real. Astfel se elimină orice incertitudine cu privire la corecta 
înregistrare şi transcriere a materialului. Trebuie precizat că o astfel de activitate este 
foarte dificilă, implicând maximă responsabilitate din partea culegătorului de folclor. Se 
impune respectarea cu stricteţe a unor norme şi criterii ştiinţifice ale metodei. Ca atare, 
cel care desfăşoară o activitate de culegere pe teren a faptelor etnofolclorice trebuie să 
stabilească, de la început, următoarele: 


a. scopul pentru care culege materialul; 

b. ce fapte folclorice doreşte să culeagă; 

c. cine s-a mai ocupat până în acel moment de aspectul respectiv, de unde, de la 
cine şi când a înregistrat faptele folclorice; 

d. documentarea asupra zonei unde se deplasează (sunt necesare informații 
despre istoricul locurilor, date geografice, ocupațiile de bază ale locuitorilor, viaţa 


123 Apud Ibidem, pp. 162-163. 

culturală a comunității); 

e. ajuns în zona respectivă, cercetătorul află cine sunt cei mai buni interpreți şi 
deținători ai repertoriului folcloric al locului şi pe ce categorii sunt ei specializați 
(colinde, doine, balade, basme, descântece etc.); 

f. cercetătorul va încerca să câştige încrederea informatorilor pentru a-i 
determina să relateze corect ceea ce cunosc. În această situație este decisiv 
comportamentul specialistului față de subiecții aleşi; 

g. datele culese sunt verificate şi la alți informatori, pentru a se ajunge la 
lămurirea acestora; 


De asemenea, pentru folclorist este important să aibă în vedere nivelul de 
pregătire al informatorilor, apartenenţa la o anumită categorie socială şi vârsta, întrucât, 
aşa cum afirmă Mihai Pop, „deosebirile de vârste, suprapuse cu deosebirile de stare 
culturală, de gradul de dezvoltare al conştiinţei sociale, sunt relevante în cercetarea 
problemelor folclorului contemporan, în studierea raportului dintre tradiție şi nou, în 
cunoaşterea atitudinii față de fenomenele folclorice şi raportului dintre folclor şi 
celelalte domenii ale culturii contemporane, în studiul creației noi. 

Cunoaşterea apartenenței informatorului la una din categoriile amintite şi a 
personalității lui în general, a situației lui în colectivitate etc., este, deci, tot atât de 
importantă ca şi buna cunoaştere prin el, a genului sau a domeniului folcloric pe care îl 
cercetăm. Prin informator, prin atitudinea lui faţă de faptele de folclor, acţionează, de 
fapt, determinările social-economice asupra creației populare. Fără îndoială că studierea 
situaţiei economice a structurii sociale, a modului de trai şi a nivelului cultural al 
colectivităţii cercetate este importantă pentru înţelegerea folclorului ca «fapt social», dar 
felul în care toate acestea determină realitatea folclorică sub specia ei artistică nu ni se 
dezvăluie decât prin cercetarea creatorilor populari ca exponențţi artistici ai colectivităţi, 
ca interpreți, ca păstrători şi transmiţători ai creaţiilor populare, ca înnoitori ai tradiției 
etc.” 


h. cercetătorul va aduna toate datele legate de „fenomenologia” faptelor 
folclorice culese, înregistrate sau filmate: de la cine le ştie cel care le transmite, sunt ele 
creații noi sau aparțin tradiției; 

i. cercetarea este completată cu date tehnice (ce instrumente se folosesc sau din 
ce este compusă costumaţia, recuzita în cazul ceremonialurilor, al obiceiurilor etc.); 

j. sistematizarea materialelor culese. Aceasta este „un principiu metodologic 
important al oricărei culegeri cu finalitate bine precizată. Lipsa de finalitate şi lipsa de 
sistematizare duce la adunarea empirică a unui material nediferențiat din care după 
cercetarea de teren, se pot cu greu trage concluzii științifice.” “5 


O altă metodă care trebuie aplicată de cel care culege fapte de folclor este 
metoda reconstituirilor. Având în vedere că folclorul se află într-un proces permanent 


124 Mihai Pop, Îndreptar pentru culegerea folclorului, în Folclor românesc, vol. I, Editura Grai şi 
Suflet — Cultura Naţională”, Bucureşti, 1998, pp. 119-120. 
125 Ibidem, p. 129. 

de îmbogăţire, de dezvoltare, de transformare o dată cu evoluția societății, unele fapte 
şi-au schimbat funcția, altele se mai păstrează încă în memoria interpreților mai 
vârstnici, iar altele sunt pe cale de dispariție. De aceea, specialistul va încerca să 
restabilească situația din etapele anterioare ale evoluţiei folclorice pentru toate 
producțiunile populare pe care le are în vedere. Astfel de situații necesită investigarea 
până acolo unde memoria transmiţătorilor de folclor poate să o permită. Metoda 
reconstituiri îşi relevă importanța mai ales în cazul unor ritualuri, ceremonialuri, a căror 
semnificație nu poate fi altfel revelată, aceasta rămânând adesea necunoscută chiar şi 
pentru cei ce le practică în virtutea unei tradiţii. În ceea ce priveşte cântecele populare, 
basmele, legendele, povestirile”, reconstituirea ajută la descoperirea şi înregistrarea 
unor stiluri mai vechi de interpretare sau a unor variante ieşite din circulație şi care 
pentru patrimoniul național etnofolcloric se dovedesc a fi deosebit de preţioase. 

În societatea contemporană în care schimbarea cea mai profundă se produce la 
nivelul mentalități, în care păstrătorii de folclor sunt tot mai puțini, iar transmiterea 
„Filonului folcloric” de la o generaţie la alta devine o problemă serioasă, se impune un 
efort deosebit pentru culegerea, înregistrarea şi publicarea acelor materiale aflate încă în 
latenţă, în memoria bătrânilor, dar şi a faptelor „„vii”, pentru a asigura întregirea 
patrimoniului popular. 


Aplicaţie practică 

Noţiunile prezentate succint, cu privire la metodele de culegere şi de cercetare a 
faptelor de folclor vă vor ajuta la realizarea aplicațiilor practice din cadrul seminariilor 
de folclor şi vor constitui subiecte de dezbatere la şedinţele Cercului studenţesc de 
etnografie şi folclor „Simion Florea Marian”. 

De asemenea, investigaţiile pe care le veți face pe teren pot reprezenta punctul 
de plecare în elaborarea lucrării de licenţă. 

Pentru ca datele să fie adunate şi prezentate corect vă sugerăm să apelați la 
cunoscători ai faptelor folclorice din medii sociale diferite şi de vârste diferite, iar 
răspunsurile să fie detaliate şi dacă este posibil, însoțite de materiale ilustrative 
(fotografii, înregistrări video etc.). Apropiaţi-vă de persoanele chestionate, lăsaţi-le să 
vă expună tot ceea ce cunosc despre un anumit fapt folcloric şi nu le oferiţi sugestii care 
le pot influenţa părerea." 

Modelul pe care vi-l propunem pentru întocmirea fişei informatorului, a 
faptului de folclor cercetat, a textului de literatură populară şi a chestionarului pentru 
cercetarea unui obicei este următorul: 


” Precizăm că transcrierea creațiilor literare populare trebuie să respecte particularitățile graiului din 
7004 respectivă. 

® Menţionăm că în cazul cercetării unei creaţii literare populare veţi face transcrierea în graiul specific 
locului/zonei respectiv(e), folosind cunoştinţele dobândite la cursurile de dialectologie. 

FIŞA INFORMATORULUI 


i [i pu 24 [iesi oi tes Lua] ei RDI SIRIO RIMA SE AI SIMA a SIR a IRA e AIR ORA RER a N ITI 
Porecla: 
Judeţul, comuna, satul: 

A 

ârsta: 

$ 

cupația de bază: 

£ ; 

tă ocupație: 
Pregăti âți ani de învățătură lile absolvi 

egătirea (câți ani de învățătură a urmat, şcolile absolvite): .......cmuen nenea neeneneeneee eee ene ea 


......... .... . . ..... . . . .c....cccccccccccococoeceoecocececocoeoeoeeonoeeceocococeocococoecoeeooececococececee 


Ce interes manifestă faţă de cultura contemporană (dacă citeşte cărți, presa, ascultă 
radio, urmăreşte emisiuni TV etc.) 7 iese agiteeieaaa ii ace ada ta da aaa la daia 
A făcut parte dintr-un ansamblu folcloric, o mişcare artistică de amatori? ........enen nenea 
Siaa socia 0 pg ca ana a E au a ai aa a ai au ad a a a ie dada at lan dom a deal 
A fost plecat din sat? Când şi unde? a scteicse cnezate ce de odată acacia ao ata daca ba 
Au existat întâmplări deosebite care i-au marcat viaţa? .......eenenneneee nenea emana 
In ce categorie folclorică este specializat? mn caca coniac loa ed dd la anl a de la 
In ce împrejurări se manifestă? (nuntă, înmormântare, în anumite zile de sărbătoare etc.) 


.............. . ..... . .... . ..c..cccccccccccocoonoececococecocoecocoeeonoeececooecececececocececococococoeoee 


Este cunoscut în afara locului unde trăieşte, ca deţinător al unui fapt folcloric? A fost 
solicitat în alte zone? De către cine? Cu ce prilej? ........e eee en eeneeneneena eee en eee 


De la ci învăţat faptul folclori îl ? 
e la cine a învăţat faptul folcloric pe care îl cunoaşte? ........canen nenea neeneneenaee ana ene eee 
Caracterizare: 
WA . ; 
ata şi locul adunării materialului: 
S . 
umele culegătorului: 


1 


FIŞA FAPTULUI FOLCLORIC CULES 
(obicei, cântec, dans, descântec, bocet, legendă etc. 


. 
Denumirea faptului IKOE eI TA ESE dt dada E cata aaa tă 
. A A = 
ategoria 1n care se încadrează: 
e sesococeoooococoocoooooooooooooooooocooooooooooooooocococoocoocoocooooooooooooooooooooooooo 


Locul de unde a fost cules (județul, comuna, satul): nenea aee 
Informatorul (nume şi prenume, porecla, vârsta, ocupația): cena ne an 


eesesocoocoosoosocosooocosoooococsoooocosooocosoooocoosoosocoscossosoooosoososocoocossocoocoscossoooocosoosocoocosoossosoooococsoooooocoossoooooo 


In ce împrejurări cultivă faptul folcloric pe care îl cunoaşte: ........sssesnssssesesesseseseseeseseseeeeses 


eesesocoocoosoooocoocosoosocoocoosoooocossosooooooosoosoooocosoossoooooosoosocooceoosoosoooocoossosoooocosoosoooeoossossooocoosoosoooceoossoosoooeooo 


De la cine | a învătat? eeseooocooooocooooosooocoooocoooooooooooooooooososoooocoooooooooooosooooooocooooosocoocoooosoooooooooooooooo 
5 
U | . A | ] A = 0) 


, 
Data ŞI locul culegerii Hit Ela |N e ceea eat accea acu acu A E a Da da 
z . 
umele culegătorului: 


FIŞA TEXTULUI LITERAR POPULAR 


A 
ae A A v 
ategoria în care se incadrează: 
. i 
enumirea locală a textului: 


Informatorul: nume şi prenume, porecla, vârsta, ocupația: .........sesssesesesesesessesesesesesesesesesee 


eesesoeoocoosoooocosoosoosoooococsoooocosoosoosoooocoosococooecossosoooosoososocoosocosocsocoscosoooooocoosocoooosoosoosocoosoosoooooocooosoooooo 


Locul de unde a fost cules (judeţul, comuna, satul): cena enma ene eee 


eesesoooocoooooooooocosoosoooosoosocoocosoosoosoooococsocoocooscossooocsoocoosooocoosocsocoooosoosoooocsoosocsoooooosoosoooocoosoosocooocossosoooosooo 


. 
z . 
umele culegătorului: 


Transcrierea textului (în graiul specific locului): .......s.sssssesssesesssesesssssessssesesssesrssseseseseseseseses 


1 


CHESTIONAR 
(pentru obiceiurile de nuntă) 


I. Date istorice importante ale locului (zonei) 
1. Date economico-sociale 
2. Date privind viaţa culturală a locului 


II. Datele ceremoniale şi rituale ale obiceiului: 

1. Cine hotărăşte căsătoria? Este necesar acceptul părinților? 

2. Cum se desfăşoară pețitul? 

3. Cum se desfăşoară logodna şi când anume? Cine participă? 

4. Se folosesc strigături? 

5. Există cântece specifice acestei secvenţe a ceremonialului? Cine le interpretează? 

6. Cine alege naşii? Ce criterii trebuie să îndeplinească aceştia? 

7. Cine pregăteşte costumaţia miresei? Dar a mirelui? Cum trebuie să fie aceasta? 

8. În ce constă ritualul numit „bărbieritul mirelui”? Dar „gătitul miresei”? Cine 
participă? Ce cântece se interpretează pentru mire? Dar pentru mireasă? Cine le 
interpretează? 

9. Cine merge la naşi şi ce se întâmplă la casa lor? 

10. Cum se desfăşoară întregul ceremonial la casa miresei după sosirea mirelui şi a 
naşilor? 

11. Cum se numeşte dansul care are loc în curte la casa miresei? 

12. Ce cântec(e) se interpretează în momentul iertăciunii? Unde se interpretează? Cine 
participă la momentul acesta? 

13. Unde se desfăşoară nunta propriu-zisă („„masa mare”)? Ce trebuie să facă mirii? Dar 
naşii? Dar socrii? 

14. Cum are loc strânsul darului? 

15. Când se scoate voalul miresei şi cine îl scoate? Ce cântec(e) se interpretează? Cine 
le interpretează? 

16. Ce se întâmplă a doua zi? 

17. Ce obicei(uri) se practică după nuntă? 

18. Ce s-a păstrat din vechiul obicei? Ce s-a eliminat? 

19. S-au adăugat noi elemente vechiului obicei al nunții? 


III. Date de psihologie socială. Există credinţe, superstiții, practici magice legate de o 
anumită secvenţă a ceremonialului nunţii? Care sunt acestea? 


Bibliografie: 

Bîrlea, Ovidiu — Istoria folcloristicii româneşti, Editura Enciclopedică Română, Bucureşti, 1974. 
Constantinescu, Nicolae; Dobre, Alexandru — Etnografie şi folclor românesc. Note de curs. Partea 1. 
Familia ştiinţelor etnologice, Editura Fundaţiei România de Mâine, Bucureşti, 2001. 

Pop, Mihai — Îndreptar pentru culegerea folclorului, în Folclor românesc, vol. 1, Editura „Grai Şi 
Suflet — Cultura Naţională”, Bucureşti, 1998. 

3, Căluşarii din Vlasca la Moşi 


198 


Z 
O 
si 

J 
E 
=) 
ž 

c 
E 

9 
a 

yP 


4. Căluşarii din Gintaga, 1980 

5. Căluşari 


6. Căluşari 

9. Casă tradițională din Dumbrava 


ă tradițională din sud 


Ei 


10. Cas 

12. Casă tradițională din Poiana Vadului 

13. Paparuda 1905 


14. Paparuda 

17. Goana Drăgaicelor 

20. Drăgaica 

21. Colindători din Vintileasca 


22. Colindători din Făget 

23. Colindători din Ialomita 

24. Colind 

26. Pluguşorul 

30. Pluguşorul 


210 


CUPRINS 


INTRODUCERE 
I. ETNOGRAFIE ŞI FOLCLOR 
1. Definire. Domeniu de cercetare 
2. Folclorul şi cultura populară 
a. Folclorul. Concept şi evoluție 
b. Folclorul literar 
c. Cultura populară 
II. EVOLUȚIA ETNOGRAFIEI ŞI FOLCLORULUI ÎN SPAȚIUL ROMÂNESC 
III. LOCUIREA TRADIȚIONALĂ 
a) Aspecte generale 
b) Satul „axis mundi” 
c) Casa tradițională 
IV. DE LA GESTUL MITICO-RITUALIC LA SPECTACOL POPULAR 
a) Căluşarii 
V. CARACTERELE SPECIFICE CREAȚIEI POPULARE 
1. Caracterul oral 
2. Caracterul colectiv 
3. Caracterul tradițional 
4. Caracterul anonim 
5. Caracterul sincretic 
VI. CLASIFICAREA „FAPTELOR” DE FOLCLOR. CRITERII DE DELIMITARE 
VII. POEZIA DE RITUAL ŞI CEREMONIAL 
a. Poezia obiceiurilor calendaristice cu dată mobilă 
b. Poezia obiceiurilor calendaristice cu dată fixă 
VIII. CÂNTECUL EPIC 
1. Definire. Caracteristici. Clasificare 
2. Cântecul epic mitologic 
3. Cântecul epic eroic 
4. Cântecul epic haiducesc 
5. Balada nuvelistică 
6. Transmiterea cântecului epic 
IX. MIORIȚA 
1. Aspecte generale 
2. Scurt istoric al exegezei mioritice 
3. „Mitul mioritic” 
X. MEŞTERUL MANOLE 
1. Geneza baladei 
2. Câteva consideraţii asupra variantelor baladei 
3. Motivul mitic al jertfei 
4. Structura operei.Motive şi simboluri 
XI. PROZA POPULARĂ 
1. Actul povestitului 
2. Basmul 
A. Definire. Clasificare 
B. Teorii asupra genezei basmului 
1. Teoria mitologică 
2. Teoria migrațiunii (difuzionistă) 
3. Teoria antropologică 
4. Teoria onirică 
5. Teoria istorică formulată de şcoala rusă 


211 


C. Elemente caracteristice 
D. Tematica 
E. Fiinţe mitice 
F. Motivele 
G. Spațiul în basm 
H. Timpul în basm 
I. Labirintul — cale a devenirii — şi alte elemente simbolice în basm 
3. Snoava 
a. Definire 
b. Universul tematic şi clasificare 
c. Trăsături specifice şi structură textuală 
d. Universul uman al snoavelor româneşti 
4. Bancurile 
ANEXE 


212 


140 
143 
146 
148 
149 
150 
151 
155 
155 
157 
160 
163 
170 
178 


